
Pentru mama mea, Patty Dugoni, 
una dintre miile de victime 
ale cancerului la sân care a supraviețuit. 


Şi pentru verişoara mea, 
Lynn Dugoni, 
care nu mai este printre noi. 


Fiecare fetiţă ştie ce e dragostea. 
Atunci, tot ce-i mai rămâne e puterea de a suferi. 


Françoise Sagan 


Nimeni nu îşi poate depâşi limitele propriului caracter. 
John Morley 


Redmond, Washington 

Doctorul FRANK PILGRIM aranjă lampa flexibilă, prinsă 
de masa de metal aglomerată, însă lumina suplimentară nu 
facu mai clare cuvintele tipărite. Îşi aşeză ochelarii cu ramă 
din sârmă deasupra sprâncenelor stufoase şi cernite, apoi îşi 
ciupi nările. Ochii îi erau extenuaţi la maximum; nu mai 
puteau face faţă efortului de a citi noaptea nici măcar o foaie, 
fie ea şi scurtă. 

Pilgrim aruncă o privire în cameră, însă detaliile răma- 
seră în ceaţă. Până nu demult, putea să se uite fără ochelari la 
ecranul televizorului de deasupra dulapurilor kaki. Acum, 
abia reuşea să distingă conturul acestora cu ajutorul ochelarilor. 
Cataracta i se înrăutăţea. Nu conta. De când cu toate porca- 
riile de emisiuni difuzate, televizorul devenise pentru el doar 
un zgomot de fond. Îi ţinea companie noaptea. Îi plăcea să 
asculte meciurile de baseball ale formaţiei Mariner, deşi echi- 
pa îl dezamăgea de fiecare dată. La şaptezeci şi opt de ani, nu 
se mai putea aştepta să apuce un World Series în Seattle. 

Telefonul de pe masă sună la ora zece fix, aşa cum obiş- 
nuia să sune de fiecare dată la aceeaşi oră de patruzeci şi opt 
de ani. 

— Acum termin, spuse el, vorbind la un telefon mai vechi. 
Se balansa în scaunul său, lovindu-se de biblioteca înaltă 
până în tavan, pe rafturile căreia se aflau cărţile şi nimicurile 

adunate de el şi soţia sa în timpul călătoriilor lor făcute în 
jurul lumii. La vară, următoarea lor destinaţie ar fi China. 

— Doar câteva minute, şi termin imediat, dragă. 

Soţia îi spuse să fie atent în drum spre maşină, reamintin- 
du-i că era un bătrân cu baston şi şold artificial, şi că nu mai 
juca în defensivă la Universitatea din Washington. 

— Sunt tot atât de tânar pe cât eşti tu de frumoasă, spuse 
el. Şi, atât timp cât mă simt ca la optsprezece ani, intenţionez 
să mă port ca atare. 

Îi spuse că o iubeşte şi închise telefonul, privind pe 
fereastra cu obloane din lemn de la biroul său de la parter. 
BMW-ul său vechi de cincisprezece ani era parcat în locul 
obişnuit, sub luminile portocalii şi scânteietoare ale reflectoa- 
relor. Când îşi deschisese cabinetul, parcarea era înconjurată 
de sângeri şi cedri, dar asta fusese acum mulţi ani, când, pen- 
tru a ajunge în Redmond, trebuia să iei un feribot din Seattle 
peste Lake Washington. Odată cu construcţia podurilor 520 
şi I-90, se produsese şi o explozie demografică în partea de 
est a lacului. Acum, complexe de birouri şi blocuri-turn îi 
umbreau spitalul. 

Pilgrim îşi dădu în spate scaunul, închise dosarul şi îl 
duse la dulap. Trase unul dintre sertare care avea în el un 
dosar pe care îl însemnase, şi împinse apoi sertarul la loc. Ca 
în fiecare zi — fie că ploua sau era soare —, îşi aşeză pardesiul 
şi pălăria care, credea el, îl făceau să semene cu Humphrey 
Bogart în Casablanca şi întinse mâna să stingă televizorul. 
Ezită când văzu ultimele ştiri. 

„Robert Meyers a participat astăzi în cadrul Centrului de 
Comerţ şi Convenţie de Stat Washington în centrul oraşului 
Seattle, pentru a deschide conferinţa despre încălzirea globala.“ 

Pilgrim dădu sonorul mai tare şi îl privi pe tânărul şi cha- 
rismaticul senator intrând în Centrul de conferinţe şi dând 
mâna cu alţi participanţi. 

„Meyers s-a folosit de această oportunitate pentru a ataca 
din nou administraţia republicană pe subiectul mediului 
înconjurător.“ 

Transmisia îl surprinse în cadru pe Meyers pe podium, la 
pupitru, cu multe microfoane în faţă. 

— lată că a venit şi vremea acestui subiect, spuse el audi- 
toriului. Oamenii din Pacificul de Nord-Vest ştiu asta la fel 
ca toţi ceilalţi din Statele Unite. Lipsa de interes a actualei 
puteri faţă de mediul înconjurător ne arată faptul că este 
depăşită de problemele ce vor afecta generaţiile viitoare ale 
acestei mari ţări. 

Odată ce ştirea se termină, Pilgrim închise televizorul. 
Curios, îşi ridică ochelarii pe arcade deasupra sprâncenelor şi 
îşi plimbă degetul pe literele şterse ale etichetelor albe de pe 
partea din faţă a sertarelor. Fiica lui era hotărâtă să moderni- 
zeze cladirea, care acum îi aparţinea ei. Însa pe Pilgrim ecra- 
nele computerelor, hard driverele, imprimantele îl faceau să 
se simtă ca în camera de control a unei nave spaţiale. Cu 
toate astea, în intimitatea celor patru pereţi ai încăperii sale 
nu era aşa. El avea nevoie doar de dulapurile sale şi de cele 
douăzeci şi şase de litere ale alfabetului — un sistem de îndo- 
sariere care funcţiona foarte bine înainte de Bill Gates şi 
computerele sale. Fiica lui se înduplecă să-i facă pe plac, 
doar după ce el fusese de acord să separe dosarele la care 
lucra de cele la care nu mai lucra. În schimb, ea promise să 
nu-i depoziteze nici un dosar în arhivă. Dulapurile vor 
rămâne acolo atât timp cât el va fi în viaţă. 

Se apropie de dulapul în care se găseau dosarele clasifi- 
cate şi trase al treilea sertar de jos, forţându-se să citească 
cerneala ştearsă de pe etichetele ce ieşeau în afară. Trase 
dosarul de care avea nevoie dintr-un sertar ticsit şi aşeză 
următorul dosar în poziţie verticală şi cu eticheta în afară, 
apoi se îndreptă spre birou. Stând nemișcat, auzi sunetul 
familiar al clopoţeilor de la uşa de la intrare, care indicau că 
cineva tocmai intrase. La această oră târzie din noapte, el 

încuiase uşa din faţă, iar singurii care mai aveau cheie erau 
portarul şi Emily, care revenea uneori la birou să-şi continue 
treaba după ce-şi ducea cei doi copii la culcare. Moştenea de 
la tatăl ei plăcerea de a sta peste program. 

Pilgrim se opri şi deschise uşa de la birou. 

— Emily, tu eşti? Bărbatul bine îmbrăcat, într-un costum 
închis la culoare şi un pardesiu, trona ca un gigant printre 
scaunele şi mesele în miniatură. 

Mai mult curios decât îngrijorat, Pilgrim întreba: 

— Pot să vă ajut? 

— Dr. Frank Pilgrim? 

— Da. Cum aţi intrat? 

Bărbatul închise uşa de afară şi o încuie. 

— Am o cheie. 

— De unde aveţi cheia? 

Bărbatul se apropie. Nu răspunse. 

— Ce doriţi? întrebă Pilgrim. Nu am bani aici sau orice 
altceva ce ar putea fi de departe considerat medicament. 

Bărbatul îşi vârî mâna în buzunar, scoase o seringă şi 
înlătură căpăcelul din vârful acului. 

— E în regulă, doctore Pilgrim. Le-am adus eu pe ale 
mele. 

Ochii lui Pilgrim se îngustară. Îşi strânse pumnii. 

— Fiica mea e aici. E...? E în biroul de-acolo. O strigă. 
Emily! Emily, e cineva aici. Sună la poliţie. 

Intrusul făcu un pas înainte fără să pară îngrijorat. Pilgrim 
se dădu în spate spre birou, împiedicându-se, şi închise uşa, 
dar bărbatul apucă să prindă muchia uşii şi o împinse înainte, 
facându-l pe doctor să se dezechilibreze. Pilgrim bâjbâi după 
telefon, dar avântul îi fu tăiat de o mână care-l trase de guler. 
Din reflex, se întoarse. Omul îl prinse de gât şi îi înfipse acul 
hipodermic în piept, apăsând pistonul. O senzaţie de arsură îi 
invadă rapid umerii, îi cuprinse braţele şi apoi picioarele. 
Durerea puse stăpânire pe el, împiedicând aerul să-i intre în 
plămâni. Se ridică, apoi căzu pe spate, pe dulapul cu acte, 

izbind sertarul deschis. Imaginile i se înceţoşară, deveniră 
distorsionate şi indistincte. Se clatină spre telefon şi reuşi să 
apuce receptorul, dar nu mai avu putere şi se prăbuşi de-a 
lungul biroului, alunecând pe podea, iar mâinile traseră peste 
el dosarele din ultimii patruzeci şi opt de ani. 


Seattle, Washington 

Îşi simţea articulațiile umflate şi îngroşate, iar pielea îi 
era atât de rece de parcă stătuse în ploaie şi amorţise de frig. 
Dana Hill bâjbâi sa-şi închidă nasturele, dar nu nimeri gaura. 
Nasturele îi alunecă printre degete. Îşi îndoi degetele şi ob- 
servă tremurul. Nu putea să-şi ţină mâna nemişcată. Aşa că se 
pedepsi aspru: prinse din nou nasturele încăpățânat, îşi aranjă 
bluza şi împinse mărgeaua prin despicătură, apoi îşi duse 
mâinile de-a lungul cămăşii şi îşi trase fusta de lână. Sudoa- 
rea îi picura din subsuoară — radiologul o avertiză că alumi- 
niul din deodorant ar putea denatura imaginile radiografiei. 

Se aşeză pe unul dintre scaune, scoase un dosar din ser- 
vietă şi îl deschise la prezentare. Citi trei fraze, notă ceva pe 
margine, închise dosarul şi îl aşeză pe un scaun apropiat, apoi 
privi încăperea. Culorile pastelate şi tapetele cu flori contras- 
tau cu masa de plastic din mijloc. Aşternuturile albe ce aco- 
pereau mesele din cabinetele medicale o făceau tot timpul să 
se simtă ca o bucată de carne într-o măcelărie. O diagramă cu 
un trup feminin colorat atârna pe perete: trompa uterină de 
un roşu aprins, ovarele albastre, uterul verde. Îşi privi ceasul. 
De cât timp aştepta? La Strong & Thurmond, ea obişnuia 
să-şi încheie afacerile cu clienţii în şase minute; puţini erau 
cei dispuşi să aştepte. Fiecare sfert de oră însemna .25, ceea 
ce se traducea prin 62,50 de dolari, adică 250 de dolari rată 
de facturare pe oră. Cifrele o determinară să reconsidere 

statisticile despre care citise în articolele de pe internet. Cine 
a spus că prea multă informaţie e un lucru bun? Chiar trebuia 
să ştie că în Statele Unite ale Americii o femeie din şapte are 
cancer la sân, că un nou caz este diagnosticat la fiecare trei 
minute sau că o femeie moare de această boală la fiecare 
douăsprezece minute? Una la fiecare douăsprezece minute. 
Un .20 în tabelul ei. 

Celularul îi bipâi întrerupându-i gândurile de parcă i s-ar 
fi facut milă de ea. Îl scoase din servietă şi observă că ratase 
un apel de la fratele ei, James. Nu o surprindea lucrul acesta; 
citise undeva că gemenii simt trăirile celuilalt. Fratele ei ştia 
tot timpul când ceva nu era în regulă cu ea. Din păcate, ea fie 
nu moştenise aceleaşi gene, fie nu reuşise să le cultive. Îl 
sună înapoi. 

El îi raspunse din prima: 

— Dana? Cum de n-ai răspuns la telefon? 

— Îl aveam pe silențios. 

— Tu ţi-ai pus telefonul pe silențios? Se simţea o undă de 
neîncredere în tonul vocii lui. 

— Foarte amuzant. Sunt la doctor. 

— Ştiu; mi-a zis secretara ta. E totul în ordine? 

— Totul e în ordine, spuse ea, încercând să pară convin- 
gătoare. Doar un examen anual de rutină. 

El nu o crezu. 

— Nu pari în regulă. Pari încordată. 

Ea se gândi ce să-i spună şi se decise să-i mărturisească 
adevărul. 

— Am descoperit la duş, ieri-dimineaţă, o mică umflătură 
la sân. Am venit la un consult. Sunt sigură că nu e nimic. 

— Ce ţi-a zis doctorul? 

Ea îşi dădu seama din vocea lui că el se alarmase. 

— Nu ştiu; aştept să vorbesc cu radiologul. Îşi îndreptă 
spatele pe scaun. Sunt convinsă că e în regulă. Vrând să 
schimbe subiectul, îl întrebă: De ce ai sunat? 

El suspină şi apoi întrebă: 

— De ce nu-ţi asculţi niciodată mesajele? 

— Pentru câ-mi ia prea mult timp. Ştii câte mesaje pri- 
mesc? E mai simplu să sun direct. Vrei iar să te lauzi că îţi 
place mai mult să predai dreptul decât să-l profesezi? 

El nu-i răspunse. 

— James, era o glumă. 

— Ştiu... Uite ce e, chestia asta poate să aştepte. Te sun 
mai târziu. 

— E-n regulă. Eu stau aici şi-l aştept pe doctor, nu fac 
altceva. Ştii cum merg lucrurile astea. Aş putea aştepta şi 
până mâine. S-a întâmplat ceva? 

Din nou, el nu răspunse. 

— Am o problemă. Nu ştiu exact cum s-o rezolv. 

— Despre ce e vorba? 

— E complicat. Aş prefera să nu vorbim despre asta la 
telefon. Vrei să luăm prânzul împreună? Ne-am putea întâlni 
în centru. 

Ea închise ochii. I se părea că niciodată nu avea timp de 
nimic. Îşi frecă ceafa, simțind că urma s-o apuce durerea 
de cap. 

— Azi nu pot. Trebuie să ţin o prezentare în după-amiaza 
asta. Ce zici să ne vedem diseară? Se duce Grant să o ia pe 
Molly. Ne putem întâlni după serviciu. 

— Nu pot în seara asta, spuse el. Am cursuri până târziu şi 
patruzeci de dosare de citit despre Doctrina Erie şi jurisdicţia 
federală. 

— Deci nici învăţământul nu este tocmai lapte şi miere 
până la urmă? 

— Mâine ai putea? întrebă el. 

— Nu eşti bolnav, nu-i aşa? 

— Nu, nimic de genul àsta. 

— Nu am calendarul la mine. Sun-o pe Linda şi vezi dacă 
sunt liberă. 

Uşa încăperii se deschise larg. O femeie înaltă, cu un 
halat alb peste o cămaşă bej şi pantaloni albaştri păşi înăun- 
tru, ţinând în mână două radiografii. 

— James, trebuie să închid. A venit doctorul. 

El se grăbi să-i spună ultima frază: 

— Bine, dar sună-mă să-mi spui ce a zis. 

— Trebuie să închid. 

— Dana? 

— Te sun eu. Te sun eu. 

Închise şi îşi strecură telefonul la loc în servieta. 

— Îmi cer scuze. 

— Nici o problemă. Eu sunt doctorul Bridgett Neal. Ma 
iertaţi că v-am făcut să aşteptaţi. Halatul alb al doamnei doc- 
tor Neal părea cu un număr mai mare. Îi ajungea până la 
genunchi şi îi atârna pe umeri de parcă l-ar fi împrumutat de 
la o soră mai mare. 

— Mamografia e în regulă? 

Neal nu purta nici bijuterii şi nici machiaj vizibil. Avea 
părul închis la culoare, cu un coc, şi pielea alba. Dana bânui 
că era de origine irlandeză, poate scandinavă. 

— Dacă „în regulă“ înseamnă să-ţi fie turtit sânul ca pe-o 
clatită. Dana zâmbi. Conversaţia ei cu James o distrase. 
Acum anxietatea îi reveni în toate încheieturile, facând-o 
nerăbdătoare. 

Neal zâmbi. 

- Îi spun, de obicei, soțului meu că fiecare bărbat ar tre- 
bui să treacă printr-o experienţă similară cu testiculele, pen- 
tru a putea să empatizeze în totalitate. 

Dana chicoti. 

— Şi nu aveţi nici un voluntar? 

— Imaginaţi-vă doar. Neal deschise lumina de pe tablă şi 
aşeză trei radiografii. Am localizat umflătura. Arătă cu vârful 
unui stilou roşu câtre un punct întunecat, de mărimea unui 
bob de mazăre, de culoare gri. Când v-aţi făcut ultimul 

examen? Nu am găsit nici o specificaţie în dosarul dumnea- 
voastră. 

— Acum aproape un an. L-am rugat pe doctor sâ-mi tri- 
mită fişele. 

Neal se aşeză pe un scaun rotativ şi îi ajustă înălţimea. 

— Le am eu. Aş vrea să vorbim despre incidentul din 
liceu. Se uită peste nişte fişe despre care Dana presupuse că 
le întocmise asistenta după conversaţia de mai devreme. Aţi 
spus că nu aţi făcut nici o mamografie? 

— Nu cred. Doctorul Watkins a descris-o ca fiind un ţesut 
compact care se inflamează când îmi vine menstruaţia. 

Neal rânji. 

— Păcat că nu v-au făcut o mamografie, dar nu prea se 
facea pe vremea aceea. Ne-ar fi fost de ajutor să o putem 
compara cu asta. Arătă spre mamografie. Câţi ani a avut 
mama dumneavoastră când şi-a făcut mastectomie? 

— Vârsta mea — treizeci şi patru. 

Stomacul Danei se strânse. Îşi dadu la o parte şuviţele de 
păr care-i atârnau în faţă, le trase pe spate şi le prinse în agrafă, 
apoi îşi încrucişă braţele la piept. Şi-ar fi dorit să aibă la ea un 
pulover. De ce e tot timpul atât de frig în camerele astea? 

Neal puse stiloul jos. 

— Umflăturile nu sunt ceva neobişnuit la femeile mai 
tinere. Pot apărea şi dispărea odată cu ciclul menstrual. 

— Iau pastile anticoncepţionale. 

Neal luă din nou stiloul. 

— Umflăturile tot nu sunt ceva neobişnuit. De cât timp 
luaţi anticoncepţionale? 

— De când am născut-o pe fetiţa mea, de-acum trei ani... 
şi patru ani înainte de asta. Am vrut să nu mai iau, dar soţul 
meu refuză să-şi pună prezervativ. 

Neal se opri din notat şi îşi strecură stiloul în buzunarul 
din faţă al halatului. Rămase nemişcată. 

— Vreţi, vă rog, să vă descheiaţi bluza? 

— Din nou? Ceva nu era în regula. 

Neal părea calmă. 

— Vreau să pipâi nodulul. 

Dana stătea pe marginea mesei de examinare. Nasturii 
erau, cu siguranţă, mai uşor de desfăcut decât de încheiat. Îşi 
descheie sutienul şi ridică braţul drept deasupra capului. Neal 
pipâi cu degetele, privind în spatele Danei la mamografiile de 
pe perete. 

— Simţi ceva durere în această zonă? 

— Nu. 

Neal mai făcu nişte notițe pe diagramă. Dana îşi închise 
sutienul. 

— Staţi puţin. Dacă tot sunteţi aici, aş vrea să fac o aspi- 
raţie cu un ac subţire. 

Cuvintele o loviră pe Dana ca un pumn în piept. 

— Ce? De ce? 

Neal arătă către radiografie. 

— Umflătura pe care am găsit-o e compactă şi are o formă 
neregulată. 

— La naiba! spuse Dana. 

Neal ridică mână s-o calmeze. 

— Asta nu înseamnă că e canceroasă. 

— Atunci de ce vreţi să faceţi aspiraţia? 

— În lipsa unei alte mamografii cu care să o putem com- 
para pe cea de acum, nu ştim de cât timp e acolo umflătura şi 
dacă şi-a schimbat forma. O aspirație cu un ac subţire îmi va 
permite să examinez țesutul la microscop. 

În sufletul Danei, furia începu să ia locul fricii. Mama ei 
îşi pierduse sânul acum treizeci de ani, şi se pare că nimic nu 
se schimbase de atunci. 

— Cât va dura? Am o prezentare importantă azi. Se gândi 
că sunase a scuză. 

— Doar câteva minute. Vă va scuti de neplăcerea de a 
reveni. Vă pot comunica rezultatele prin telefon. Dacă um- 
flatura e fluidă, vom afla imediat. Dacă e o masă compactă, 
voi recolta câteva celule şi le voi trimite la laborator. Depinde 

cât de mari sunt, ar trebui să aflu rezultatele în câteva zile. Ar 
mai fi o alternativă: să vă programez pentru biopsie în sala de 
operaţii de la parter. 

Dana rămase nemişcată din nou. Neal deschidea şi închi- 
dea sertare, scoțând o seringă şi un ac. 

— Ştiţi, când aveam şaptesprezece ani, nu mă gândeam 
deloc la asta, spuse Dana. Ţin minte că mi se făcea ruşine 
când mama se isteriza în faţa doctorului. Acum înţeleg per- 
fect ce simţea. Sunt mai îngrijorată pentru fiica mea. 

Neal îşi trase mânuşile de latex pe mâini. 

— Ce vârsta are fiica dumneavoastră? 

— Trei ani. Am citit despre cancerul la sân că e genetic. 

— Haideţi să le luăm pe rând. Facem azi aspiraţia şi o să 
vă ofer nişte informaţii pe care să le luaţi acasă să le citiţi. Va 
voi suna când voi avea rezultatele. Între timp, încercaţi să 
găsiţi altceva la care să vă gândiţi. 

Dana dădu din cap, deşi nu era în stare să gândească în 
acel moment. 


Dana dădu un tur mai lung când ieşi din lift, pentru a 
evita zona de nord-vest a etajului, şi se strecură în biroul ei, 
trăgând uşa după ea. Masa era plină ochi de tratate juridice, 
contracte de parteneriat şi propuneri ale acţionarilor, pentru o 
sumedenie de clienţi ai companiei Strong & Thurmond. 
Marvin Crocket îi tot forţa mâna, încercând să o facă să plângă 
şi să cedeze sau pur şi simplu să dea greş, însă ea nu-i dădea 
această satisfacţie. Nu obişnuia să renunţe. Nu renunţase 
niciodată în viaţa ei şi nici acum nu avea de gând să o facă. 

Îşi aşeza servieta lângă birou şi îşi masă locul care îi 
fusese înţepat cu acul. Podeaua trepidă. Uşa biroului ei fuse- 
se brusc trântită de perete. 

— Vad că ai ajuns. Crocket păşi înăuntru. La aproape un 
metru şaptezeci şi peste o sută de kilograme, cu un cap pe 
jumătate chel, Crocket semăna cu o minge de bowling. Nu 
mergea pe coridoare, mai degrabă se rostogolea, creând un 
tremur inconfundabil — un semnal de alarmă pentru asociaţii 
care trudeau pentru Crocket că acesta ieşise în inspecţie. 
Aproape de şaizeci de ani, el reprezenta visul oricărui psiho- 
log, un om cu o mulţime de frustrări: scund, gras şi chel. Cu 
Crocket totuşi nu era de glumă. Îşi masca greutatea în spatele 
unor haine scumpe şi al unui succes răsunător. Partener la 
conducerea departamentului de afaceri a societăţii Strong & 
Thurmond, Crocket era un om truditor şi neobosit, cu peste 
2 800 de ore lucrate pe an, un vraci care adunase peste 

şase milioane de dolari în portofoliul său anual de afaceri. Îşi 
extenua cei doisprezece asociaţi şi pe Dana, apoi scăpa de cei 
care nu făceau faţă, la fel cum un fumător înrăit care, odată 
ce termină o ţigară, aruncă mucul şi-şi aprinde alta. Azi, în 
mod deosebit, era într-o dispoziţie proastă, pentru că-l invita- 
se pe un potenţial client la prezentarea Danei, pe care in- 
tenţiona să-l adauge în portofoliul său de afaceri. 

— Vreau să-ţi revăd prezentarea, spuse el. 

Dana întinse mâna peste birou şi îi dădu dosarul. Ce bine 
că Linda făcuse copiile! Crocket luă dosarul în mână cu 
teamă, de parcă ar fi putut să-l muşte, se aşeză pe scaun şi îl 
rasfoi grăbit. Neputând găsi nimic de reproşat, îl închise cu o 
trosnitură. 

— O să vină Don Burnside. 

Crocket îl curtase pe Burnside ca o adolescentă abia 
ieşită din pubertate. 

— Ştiu. Mi-ai spus. 

— Şi documentele despre constituirea Feldman trebuie să 
fie gata astăzi. 

— Le-am terminat de ieri, spuse ea. 

— Versiunea IPO e peste trei săptămâni. 

Se întâlnea luni cu potenţialul client. 

— O să ai toate documentele necesare până azi după-amiază. 

Crocket nu o suferea pe Dana, şi asta era evident. După 
ce Molly se născuse, ea optase pentru o săptămână de lucru 
de trei zile şi îşi pusese familia înaintea carierei, fapt care, 
după spusele lui Crocket, ar însemna că Dana nu ar trebui să 
mai aibă o carieră. Ceilalţi acţionari ai firmei nu fuseseră nici 
ei încântați, deşi dintr-un motiv diferit. Dana fusese un anga- 
jat model cu o carieră fulminantă printre cei 225 asociaţi 
Strong & Thurmond, genul de avocat pe care firmele de avo- 
catură adoră să-l recomande clienţilor: o femeie atrăgătoare, 
capabilă, care ştia când să-i linguşească pe clienţi sau când să 
fie dură cu ei. 

Vazând că nu ajunge nicăieri cu ea, Crocket spuse: 

— Te-am căutat în dimineaţa asta. 

— Am avut o programare la doctor. 

— Nu eşti iarăşi gravidă, nu-i aşa? 

Ea se întrebă dacă lui îi trecea măcar prin cap termenul 
de discriminare sexuală. 

— Nu, încă nu, dar, dacă e să fie, tu vei fi prima persoană 
pe care-o voi anunţa. 

Crocket îşi încrucişă picioarele cu dificultate. 

— La ce doctor ai fost? 

„Tu ai vrut-o.“ 

— De fapt, am avut nişte sângerări neregulate, Marvin, 
nişte pete. Am decis că e mai bine să mă duc la un consult. 

Crocket se îmbujoră brusc şi mârâi. 

— Ne vedem la ora cinci fix în sala de conferinţe. 

Dana închise uşa după el şi se aşeză la birou. Îi venea să 
plângă şi să râdă în acelaşi timp. Lista cu lucrurile pe care 
trebuia să le facă ajunse acum la trei pagini. Dacă ar plânge, 
s-ar simţi mai bine. Privi spre etajerele cu cărţi, la o fotogra- 
fie cu Molly, când brusc fu copleşită de ideea că ar putea 
să-şi părăsească fetiţa. Timp de şase ani, Dana încercase să se 
bage pe sub pielea celor douăzeci şi cinci de acţionari Strong 
& Thurmond, făcând ore suplimentare şi muncind chiar şi în 
weekenduri să obţină cât mai multe ore facturate şi să spo- 
rească veniturile afacerii. Crezuse că ceea ce îşi dorea cel mai 
mult era să fie parteneră la una dintre cele mai importante 
firme de avocatură din Seattle. Dar, odată cu naşterea lui 
Molly, îşi schimbase punctul de vedere şi de atunci nu mai 
ştia ce trebuia să facă. Grant nu o susţinea şi considera că vor 
avea probleme financiare dacă ea se retrage, mai ales că 
aveau o casă nouă şi o rată lunară mare. Dar ea se simţea 
vinovată pentru faptul că trebuia s-o lase pe Molly în grija 
altcuiva în fiecare zi a săptămânii şi apoi trebuia să mai 
lucreze şi în weekenduri. Îşi dezamăgea fiica. Se dezamăgea 
pe sine. Ceruse să iasă din parteneriat. Marvin Crocket era 
gaura neagră la care o condamnase firma. 

Îi suna telefonul. Apasă pe speaker. 

— Soţul tău e la telefon, spuse Linda. 

— Mulţumesc, Linda. Fă-mi legătura. ÎL lasă pe speaker. 
Bună, Grant! 

— Am încercat să dau de tine toată dimineaţa, zise el, prin 
asta confirmându-i că uitase de programarea ei la doctor. Uite 
ce e, pot să-ţi spun că depoziţia asta din Everett o să-mi ia 
mai mult timp decât am anticipat. Martorul îmi răspunde aiu- 
rea la întrebări şi a adus cu el nişte exponate de doi metri 
înălţime. Nu o să pot ajunge la timp s-o iau pe Molly. Va tre- 
bui s-o iei tu. 

Dana simţi cum podeaua se prăbuşeşte sub ea. 

— Nu, Grant. Ţi-am spus, am o prezentare azi. 

— Sun-o pe Maria sau pe mama ta. 

— Nu pot. Când ai zis că vrei tu s-o iei pe Molly, am su- 
nat-o pe Maria să-i spun să nu mai meargă. Mama are un joc 
de bridge în după-amiaza asta. 

— Nu ştiu ce să-ţi spun, iubito. 

— Nici eu nu ştiu ce să zic. Tu ai fost de acord să faci asta. 
Am programat de-acum o săptămână. Chiar îşi fixaseră 
amândoi telefoanele lor Palm Pilots. 

— Nu poate altcineva să facă prezentarea? 

Ea îşi reţinu furia. 

— E prezentarea mea. Am trudit la ea, şi Crocket aşteaptă 
în orice clipă să fac o greşeală. De ce nu poţi să amâni depo- 
ziţia şi s-o reiei altă dată? 

El păru înfricoşat. 

— Sub nici o formă. E cazul Nelson. Avocatul apărării e un 
mare ticălos; nu vreau să creadă că îmi face mie favoruri. În 
plus, nu mai pot face asta în altă zi. Depoziţiile experţilor vor 
dura până la proces. Trebuie să termin cu tipul ăsta chiar azi. 

— La naiba, Grant, nu puteai să mă anunţi? 

— Nu da vina pe mine, Dana. Sunt implicat până peste 
cap cu hienele astea. Cât de importantă poate să fie o întâlni- 
re de bune practici? Reprogramează tâmpenia asta. 

— Sunt treizeci de oameni implicaţi, şi Crocket va aduce 
un potenţial client. Nu pot să mă duc pur şi simplu la el 
în birou şi să reprogramez; deja mă are sub observaţie, ştii 
bine asta. 

— Uite ce e, nu pot eu să fac lucrurile astea în locul tău. 
Eşti fată mare. Termină cu Crocket sau nu te mai plânge. 

— Ce-ar fi dacă pur şi simplu mi-aş da demisia? scoase ea 
asul din mânecă. Fără venitul ei, care era mult mai mare 
decât al lui, el nu putea să-şi plătească ratele la BMW sau la 
casa din Madison Park. 

— Pauza mea s-a terminat. Fă ce trebuie să faci. 

Îi închise. 


Dana stătea în curtea interioară acoperită, cu scrisorile în 
dinţi, cu o pungă de mâncare pe care o sprijiniea pe un picior 
şi cu rufele de la spălătorie pe care le ţinea într-un deget cu 
tendoanele întinse la maximum. Cu mâna liberă, continua să 
scotocească după chei printre stilourile şi agrafele de hârtie 
de pe fundul servietei. Apa adunată la îmbinarea capetelor 
încreţite ale prelatei de deasupra capului îi picură pe umăr. 
Molly era lângă ea şi plângea. Grant îi promisese că-i va 
cumpăra o îngheţată după ce o va lua de la grădiniţă, deşi 
Dana nu-i permitea copilei să mânânce aşa ceva înainte de 
cină. Dana proptea cu un picior uşiţa câinelui, încercând din 
răsputeri să îl ţină deoparte pe Max, retrieverul lor de aproa- 
pe patruzeci de kilograme. Auzi telefonul sunând în bu- 
cătărie. Găsi cheile, o vâri pe cea bună în gaură, răsucind-o, 
şi apăsă mânerul. Molly împinse uşa. 

— Molly, nu împinge, mormâi Dana, dar era prea târziu. 
Max îşi băgase deja nasul prin crăpătură şi îmbrânci uşa, 
dădu buzna afară şi o dărâmă pe Molly. Punga cu mâncare se 
răsturnă de pe piciorul Danei. Cartonul cu ouă izbi asfaltul cu 
o pocnitură. 

Două mere roşii se rostogoliră de-a lungul podelei din 
bucătărie. Dana intră şi aruncă pe masă corespondenţa pe 
care o ţinea în gură. Ocoli cartonul cu ouă, îl trase pe Max de 
pe ea şi atârnă hainele de uşa batantă din sufragerie, apoi ieşi 
din nou, o luă pe Molly, o aduse în casă şi o aşeză pe masa 

din bucătărie. Lacrimile curgeau pe obrajii fetiţei; îşi julise 
genunchiul chiar deasupra rochiei albastre. În spatele lor, 
Max ling 

hrânit de o săptămână. Mobilul Danei sună — era Grant care o 
apela de pe telefonul lui mobil. Raspunse în timp ce o ţinea 
în braţe pe Molly, ştergându-i obrajii. 

— Dana? Unde ai fost? Tocmai am sunat acasă. Ce are? 

— Vrea îngheţată. Spune că tati i-a promis îngheţată. 

— Oh, Doamne, nu începe cu astea. Îngheţata nu o s-o 
omoare. 

— La naiba, Max! Câinele trase din plasa de cumpărături 
un hamburger. Stai puţin. ÎI prinse pe Max de curea şi-l duse 
afară, apoi închise uşa şi intrarea specială pentru câine. Max 
zgâria uşa şi lătra ca să-l primească înapoi în casă. Ea luă din 
nou telefonul. Unde eşti, Grant? 

— Doamne, mi se pare că cineva e într-o dispoziţie proastă. 

— Unde eşti? 

— Acum plec de la birou. 

— De la birou? Se uită la ceas. Şi depoziţia din cazul Everett? 

— Majoritatea documentelor lui erau o prostie. Am termi- 
nat-o cu el până în ora trei. Am avut timp să mă întorc la 
birou şi să-mi pregătesc următoarea înfăţişare. Cazul àsta 
Nelson mă omoară cu zile. Dana auzi voci în fundal. Uite ce 
e, nu ajung la cină. E noaptea de softball. Am întârziat deja. 
Te sun mai târziu. 

— Grant? Dar el închisese deja. Dana îşi închise şi ea tele- 
fonul şi o luă în braţe pe Molly, cufundându-şi faţa în părul 
copilei. Afară începu din nou să plouă. 


Zgomotul uşii de la garaj o făcu pe Dana să-şi ridice 
ochii din dosarul negru pentru a se uita la ceasul ornat de pe 
pervazul de deasupra şemineului. Unsprezece şi douăzeci. Se 
întinse în pat, forţându-se să-şi ţină ochii deschişi. Când îi 
spusese lui Crocket despre problema ei, acesta îi ţinuse o pre- 
dică de o jumătate de oră despre devotament, lucrul în echipă 

şi priorităţi. Apoi trimisese un memo prin care informă gru- 
pul de practică de amânarea prezentării până a doua zi de 
dimineaţă. Când Linda văzuse memo-ul, se dusese în biroul 
Danei şi îi spusese că Don Burnside, de la Corrugate Industries 
tocmai ce îl sunase pe Crocket să-l anunţe că nu mai poate 
ajunge din cauza unui eveniment neaşteptat, chiar înainte ca 
Dana să meargă în biroul lui Crocket. Acesta avea deja 
reprogramată întâlnirea. 

Dana îl auzi pe Grant intrând în bucătărie. Max sche- 
lalaia, lovind cu coada în dulapurile din lemn cu un zgomot 
surd. Câinele nu mai fusese scos la plimbare de săptămâni 
întregi, de când cazul Nelson luase amploare şi Grant renun- 
tase la alergatul său de dimineaţă. Grant insistase să-l cumpe- 
re pe Max de la un crescător de câini pentru acele rare ocazii 
în care mergea la vânătoare de păsări cu cei din frăţia lui în 
estul Washingtonului, dar niciodată nu se obosise să dreseze 
câinele. Max nu aporta niciodată obiectele ce îi erau arunca- 
te. Stătea pe gazonul din faţa casei şi făcea franjuri ziarul. 
Dana avu un sentiment pervers de satisfacţie când auzi clin- 
chetul sticluţelor cu condimente din frigider — Grant căuta 
ceva de mâncare. Nu gătise nimic din ce cumpărase. Nu mai 
fusese la cumpărături serioase de săptămâni întregi. Ea şi 
Molly mâncau hamburgeri şi milk shake. Preparase pentru 
Grant o turtiţă, apoi i-o dăduse lui Max. Auzi zgomotul făcut 
de labele lui Max pe scări şi pocniturile ghearelor lui pe po- 
deaua din lemn masiv care ducea în dormitor. Câinele dădu 
un ghiont uşii şi se năpusti înăuntru, cu limba atârnată şi 
dând extaziat din coadă, semn că sosea stăpânul. Grant păşi 
înăuntru, purtând tricoul său de softball cu Maxwell, Levitt 
& Truman, cu dunguliţe subţiri, pantaloni sport şi o şapcă de 
baseball. Mirosea a bere şi ţigări. 

— Nu eram sigur că eşti încă trează. Toate luminile erau 
stinse jos. Se aşeză pe canapeaua de sub fereastră şi îşi trase 
un pantof din picior, care ateriză sub biroul din lemn de cireş. 
Urmă al doilea pantof. 

— Unde ai fost? întreba ea. 

— Softball, spuse el, de parcă era un lucru de la sine 
înţeles. Îşi dadu jos şosetele şi îşi masă picioarele. Şi ştiu ce 
gândeşti; îmi dau seama din tonul vocii. Dacă am avut timp 
de softball, de ce nu am putut să merg s-o iau pe Molly? Pen- 
tru că depoziţia s-a încheiat şi era mare agitaţie în birou. 
A trebuit să fac pe dracu-n patru să ajung la meci şi nu am 
apucat decât a doua repriză. Bergman a marcat de patru ori 
până să ajung eu. Abia am reuşit s-o scoatem la capăt. 

— Ura pentru echipă! Se întoarse la prezentarea ei. 

El îşi aruncă şosetele pe jos. 

— Haide, Dana, încetează. 

— Cum s-a terminat jocul? 

El se opri. 

— Nu mă interoga. M-am chinuit o lună întreagă. E prima 
ocazie pe care o am să mă relaxez şi eu de săptămâni întregi. 

Nu era adevărat, dar ea nu avea de gând să dezbată lucrul 
àsta cu el. 

— Nu te interoghez. Era o simplă întrebare. Se numeşte 
dialog. 

El se îndreptă spre zona camerei unde era un covor per- 
san şi îşi scoase jerseul de softball. 

— „Dialoghez“ toată ziua. Mă lupt toată ziua. Nu am ne- 
voie de asta şi acasă. La patruzeci de ani, avea încă o condiţie 
fizică excelentă. Când nu se pregătea pentru vreun proces, alerga 
sau ridica greutăţi la Clubul Atletic din centrul Washingtonului. 
Dana încercă să schimbe subiectul. Ea nu fusese în stare să 
piardă cele trei kilograme de la naştere, şi nu avea timp nici 
să se gândească măcar să se apuce de vreun sport. 

— Am ieşit la o pizza şi la bere după meci. Se întoarse cu 
spatele la ea şi se îndreptă spre dulapul antic. Doamne, te 
porţi de parcă aş face asta în fiecare noapte. 

— Nu, în celelalte seri ai cină cu clienţii sau întâlniri până 
târziu, sau te duci la golf. 

Îşi scoase ceasul de pe mână, îşi puse mărunţişul şi port- 
moneul în cutia de piele de pe dulap. 

— Am mai discutat asta, spuse el, cu o voce obosită. Ca să 
fiu partenerul lor, trebuie să aduc clienţi, şi nu pot să fac asta 
de luni până vineri de la nouă la cinci. Bergman må bate la 
cap să-mi mărească afacerea. Profiturile sunt în scădere. Trei 
acţionari pleacă anul ăsta. Nu cred că vrei să-mi caut alt ser- 
viciu, dacă tu nu ai de gând din nou să lucrezi full-time. 

— Ştiu că lucrezi mult şi nu vreau să fiu în postura unei 
nenorocite care stă acasă... 

— Atunci nu fi aşa. 

Ea îşi încleştă maxilarele. 

— Puteai să suni. Regretă că spuse asta în momentul în 
care cuvintele îi ieşiră pe gură. 

El se agăţă de aceste cuvinte ca de un colac de salvare, 
pentru a calma situaţia şi a evita adevărata problemă. 

— Ai dreptate. Trebuia să sun. Îmi pare rău. Cazul Nelson 
m-a dat peste cap complet. Sunt legat de mâini şi de picioare. 
Schimbă astfel subiectul. Mă duc să fac un duş. Vrei să vii 
cu mine? 

Ei îi venea să ţipe. El stătea acolo gol. Asta devenise pre- 
ludiul lor sexual şi ea se întreba de când începuse să fie aşa. 
Atracția fizică pe care o simţiseră amândoi când erau la 
Facultatea de Drept fusese atât de puternică atunci când ei 
facuseră dragoste pentru prima oară, că ea avu impresia că o 
să explodeze. Odată cu stresul de zi cu zi al întrebărilor com- 
plicate pe care i le puneau profesorii, frica omniprezentă de 
examenele finale şi competiţia acerbă legată de cine ia cel 
mai bun job şi cele mai bune note, Grant deveni oaza ei de 
linişte. Nu făcură dragoste. Se eliberau de tensiunea acumu- 
lată într-o seară de pasiune intensă şi prelungită. Dar lucrurile 
se schimbaseră după eşecul lui de la examenul de admitere în 
barou şi se înrăutăţiseră când nu reuşise să devină partener la 
prima lui firmă. 

El ajunsese să o dispreţuiască. Eşecul lui demonstra ceva 
ce amândoi ştiau, dar despre care nu vorbeau. Ea avea note 
mai bune decât el şi luase slujba mai bună. Ea facea mai 
mulţi bani. Egoul lui nu suporta asta. Pentru el, acum, a face 
dragoste cu ea echivala doar cu a se urca deasupra ei şi apoi a 
se da jos. 

— Am treabă, spuse ea. Şi trebuie să mă trezesc devreme. 

— Bine. El dădu buzna în baie. Fă-ţi treaba. Se opri în 
prag. Ai şi tu nişte toane... 

— Eu am toane? Tu nici măcar nu m-ai întrebat ce zi am 
avut. Apoi regretă că se aruncă în discuţia asta. 

— Despre asta e vorba? Că am uitat să te întreb ce-ai făcut 
azi? Se aşeză gol pe pat, părând să nu vrea să lase lucrurile 
aşa cum erau. Ştii că am fost ocupat. Daca o să câştig cazul 
Nelson, Bill Nelson va transfera de la Nelson Construction la 
firma noastră întregul portofoliu de afaceri. E un contract de 
o sută cincizeci de milioane de dolari, Dana. Va apărea ştirea 
pe prima pagină a ziarelor din toată ţara. Bergman m-a făcut 
să înţeleg că, dacă o să câştig cazul ăsta, locul meu la firmă e 
asigurat. Ea mai auzise asta înainte, de cel puţin o mie de ori. 
Deci ziua ta cum a fost? 

— Mi-am făcut o mamografie. 

— Ah, da. Cum a decurs? 

— O să mă sune, spuse ea, fără vreun chef să-i dea mai 
multe detalii. 

— Nu ştii încâ? Atunci de ce eşti atât de agitată? Aşteaptă 
rezultatele şi de acolo vei vedea. Îi dadu la o parte o şuviţă de 
păr de pe faţă şi îi sărută buzele. Mâna lui îi mângâie coapsa. 
Ea voia să uite de doctorul Neal, de Marvin Crocket şi de 
afurisita aia de prezentare. Voia să simtă din nou plăcere. Dar 
îşi dădu seama că nu mai voia ca Grant s-o facă să simtă asta. 

— Mă duc să fac un duş, spuse el şi ieşi din cameră. 

O clipă mai târziu, ea auzi apa din baie şi închise dosarul. 
Îl aşeza pe noptieră, întinse mâna şi stinse lumina, apoi se 
întoarse pe partea cealaltă şi trase cuvertura pe ea. 


Norocul lui James Hill se terminase. Entuziasmul de a fi 
găsit un loc de parcare la două străzi distanţă de casa lui din 
Green Lake dispăru odată cu primii stropi de ploaie care 
loviră parbrizul şi capota maşinii cu bufnituri molcome. 
Meteorologul de serviciu prezisese o furtună pentru seara 
aceasta. De obicei, puteai să arunci cu săgeți la ţintă şi să vii 
cu o previziune meteorologică pe următoarele cinci zile mai 
corectă decât a lui. Dar, de data asta, se întâmplase ca omul 
să aibă dreptate. Legea lui Murphy. Dacă James şi-ar fi amin- 
tit să-şi ia umbrela sau dacă ar fi găsit un loc de parcare chiar 
în faţa casei, ar fi fost vreme bună cu siguranţă. Dar să par- 
chezi maşina în cartierul ăsta era o mare bătaie de cap. Situat 
la o depărtare de şase kilometri de centrul oraşului Seattle, 
Green Lake devenise un centru rezidenţial foarte la modă. 

Nu mai trebuia să piardă vremea. Stropii de ploaie înce- 
pură să se ceară mai tare. Sări din maşină şi se grăbi să 
ajungă în spate ca să ia foile cu examenele studenţilor şi să le 
adune pe toate la un loc. Servieta sa din piele părea grea ca o 
piatră de moară. Tunetele se răsfrângeau deasupra unui cer 
vineţiu, iar un vânt puternic spulberă foile de deasupra noia- 
nului şi aduse cu el un iz proaspăt de flori de cireş. Închise 
portbagajul şi o porni pe alee. Petale roz erau aşternute pe jos 
ca pe un culoar de nuntă. Geamurile casei vecinului reflectau 
lumina albastră a fulgerelor. James îi invidia pentru că puteau 
să se uite la televizor fără nici o grijă. El nu-şi permitea luxul 

ăsta. Avusese o zi dintre acelea care par că nu se mai termină: 
trei cursuri, o întâlnire la facultate şi două ore de practică 
pe care studenţii lui le folosiseră la maximum, până în ulti- 
mul minut. 

Gândul îl lovi ca o picătură de ploaie: Dana. Nu îl sunase 
înapoi. La un moment dat, pe parcursul zilei, luase în mână 
telefonul s-o sune, dar ceva îl distrăsese şi apoi uitase de tot. 
Spera doar ca tăcerea ei să nu însemne veşti proaste. Deşi ea 
încercase să se ascundă de el, el tot simţise teamă în vocea ei. 
Amândoi fuseseră destul de mari ca să-şi amintească mastec- 
tomia mamei şi tratamentul care urmase şi care o lăsase fără 
vlagă şi atât de slăbită. James regretă că menţionă problema 
lui chiar în acel moment, însă era cumva prins la mijloc. Nu 
mai exista nici o altă persoană în care avea încredere, şi sim- 
tea că lucrurile se precipitau prea tare. 

Ploaia îl acoperi cu stropi. Trecu grăbit de un cuplu înfo- 
folit în pelerine impermeabile, care îşi plimba câinele. O lua 
la dreapta pe Latona Avenue. Ploaia, ca şi cum simţi că el se 
apropia de casă, îl udă şi mai tare. Probabil că studenţii vor 
crede că el folosise foile lor de examen ca să şteargă apa 
dintr-un pahar care se răsturnase. Urcă treptele care duceau 
spre poartă. Casa lui avea o alee în faţă şi un garaj separat, 
dar amândouă erau pline de materiale de construcţii pentru 
proiectul său de reabilitare, precum şi de resturi de mobilă 
din casa cu zece camere de pe Capitol Hill, pe care o vându- 
se când se retrăsese din avocatură. În seri ca aceasta, tân jea 
după un garaj în care să parcheze. Rearanjă mormanul cu foi, 
îşi scoase cheia şi descuie uşa, împiedicându-se la intrare. 
Hârtiile se împrăştiară pe masa din hol şi câteva căzură odată 
cu servieta. Îşi dadu jos ochelarii pătaţi de picurii de ploaie, îi 
aşeză pe masă, îşi găsi telefonul mobil şi formă numărul 
Danei, apoi îşi atârnă haina de piele de balustrada scărilor, în 
timp ce telefonul suna, şi o luă înainte pe hol chiar când ea îi 
răspunse. Părea pe jumătate adormită. 

— Dana, îmi pare rău că te sun atât de târziu; am vrut să 
sun mai devreme, dar am fost prins. Cum ți-a ieşit mamogra- 
fia? E totul în ordine? 

— Azi mi-am făcut doar investigaţii. Vocea îi scăzu în 
intensitate. Te sun eu mâine. 

— Nu te aud. 

— Mâine. 

Păşi în sufrageria ce dădea în spatele casei. 

— Mai luăm prânzul mâine? Secretara ta mi-a spus că eşti 
disponibila. Dana? 

Ea nu răspunse. Lumina de la poarta din spate intra în 
cameră prin uşile franţuzeşti care dădeau spre o grădină aco- 
perită. Totul era scăldat în nuanţe de negru sau gri, ca într-un 
film vechi. 

— Dana? 

— Te sun eu. Vorbea în şoaptă. 

— Bine. Îmi pare rău că te-am sunat aşa târziu. Te iubesc. 

— Şi eu te iubesc, James. 

Tunetele se rostogoleau pe cer şi ploaia răpăia pe acoperiş 
ca nişte sute de ciocuri de păsări. Trase de lanţul unei lămpi ce 
se afla la capătul mesei, care umplu camera cu puţină lumină 
bej. Încăperea păru deodată haotică şi străină, lucrurile parcă 
nu erau la locul lor, cărţile stăteau pe jos, pernele erau 
împrăştiate pe canapea. Podeaua scârţâi în urma lui. Se întoar- 
se şi apucă să zărească în fugă părul lung şi faţa subțire. 

— Cine... 

Obiectul îi zbură în faţă şi urmă o durere crâncenă. Cor- 
pul i se răsuci ca un pivot. Sângele împroşcă măştile africane 
de pe pereţi cu găvanele lor goale care stăteau de pază şi ve- 
gheau totul. Se împiedică în spate şi căzu pe canapea. Picioa- 
rele i se încovoiară. A doua lovitură îl dobori la pământ ca pe 
un copac retezat, lipindu-l cu faţa de podeaua din lemn. Apoi 
cerul se însenină — picăturile de ploaie cădeau neîntrerupt pe 
acoperiş şi pe geamurile uşilor franţuzeşti. Iar peste el cădeau 
fără oprire loviturile. 


Totul mergea bine. De fapt, la naiba, mergea excelent. 
Avea entuziasmul pe care îl are cel care aleargă şi se mişcă 
fară efort. Cuvintele îi curgeau cu încredere. Gesturile mâinii 
îi evidenţiau elocinţa. Feţele celor care stăteau în jurul mesei 
din marmură o urmăreau cu atenţie. Majoritatea oamenilor 
luau notițe. Nimeni nu băga în seamă fursecurile şi mirosul 
proaspăt de cafea. În mod normal, asociaţii dispreţuiau înde- 
letnicirile profane ale seminariilor cu grupurile de practică, 
pentru că nu puteau taxa timpul petrecut cu un client. Semi- 
nariile acestea erau acele ore pierdute care nu se regăseau în 
remuneraţiile sau compensaţiile de la sfârşitul anului. 

Marvin Crocket stătea în capul mesei lângă Don Burnsi- 
de, preşedintele Corrugate Industries. Burnside zâmbea, ofe- 
rindu-i Danei întreaga sa atenţie. Bărbat arătos, cu perciuni 
cărunţi, Burnside i se prezentă Danei înainte de a începe 
seminarul. Când ea se scuză pentru a-şi turna un pahar cu 
apă, înţelese că el va găsi un pretext oarecare pentru a conti- 
nua conversaţia. Văzu asta în strălucirea din ochii lui, în 
zâmbetul larg şi în felul în care îi strânse mâna. Dana îşi jucă 
rolul, zâmbi cald şi se purtă ca o profesionistă. Acum, avea 
ocazia de a-l uimi cu mintea ei. Crocket o va invita să ia 
prânzul şi astfel el îşi va putea adăuga încă un client la firma 
lui gigantică. Îi păsa doar de asta. Pentru câteva ore, totul îi 
va fi iertat. 

Uşa de la sala de conferinţe se întredeschise. Odată ce 
persoana înaintă suficient cât să intre în câmpul vizual al 
Danei, aceasta o recunoscu pe Linda. Brusc, îşi pierdu şirul 
gândurilor. Cuvintele nu îi mai veneau cu uşurinţă şi vocea îi 
deveni nesigură. Simţea că trebuia să se folosească de notițe, 
dar habar nu avea unde rămăsese cu prezentarea. Făcu o 
pauză şi îşi ridică privirea câtre Crocket şi Burnside cu un 
zâmbet vag. 

— Mă scuzaţi o clipă. 

Burnside reacţionă ca un bărbat care dansează cu o feme- 
ie frumoasă, iar muzica se întrerupe brusc. Crocket arăta ca şi 
cum tocmai muşcase din ceva neplăcut la gust, şi mască asta 
printr-o tuse regizată. 

— Prezentarea ţine de patruzeci şi cinci de minute. Poate 
ar fi cazul să luăm o scurtă pauză. Dana o conduse pe Linda 
către zona de recepţie, în timp ce invitaţii se îndreptau spre 
fursecuri sau îşi umpleau cânile de cafea. Se adunaseră în 
jurul unei mese din lemn de mahon cu reviste frumos aranjate, 
lângă care, într-un colţ, se afla un palmier într-un ghiveci. 

— Îmi pare râu, spuse Linda înainte ca Dana sà înceapă 
s-o certe. Părea cu adevărat jenată. 

Dana îşi înghiţi furia. Angajaţii nu erau apreciaţi când 
lucrurile mergeau bine şi erau abuzaţi când lucrurile mergeau 
prost. 

— Ce este? întrebă ea exasperată. 

— Soţul tău e la telefon. 

În acea secundă, Dana se încordă de furie. Îşi încleştă 
maxilarele şi spuse: 

— Spune-i că sunt într-o şedinţă şi că o să-l sun eu înapoi. 

— I-am spus. A insistat să te chem la telefon. 

Cu colţul ochiului, Dana îl observă pe Crocket îndreptân- 
du-se spre ele, prinzând viteză ca o minge la vale. 

— Ce dracu” se întâmplă? Putem continua? 

— Din păcate, trebuie să răspund la un telefon, Marvin. 

— Acum? Trebuie să răspunzi acum? Cine naiba e? Părea 
gata să explodeze în orice moment. 

— Soţul meu, spuse ea fără chef. 

Crocket îşi dădu ochii peste cap şi îşi trase manşetele 
cămâăşii sale spilcuite să se uite la Rolex. 

— Şi-a găsit un moment foarte prost. Foarte prost. Plecă în 
graba. 

Dana porni spre telefon în nişa de lânga sala de conferinţe. 

— Mi-a spus că vrea să vorbească cu tine din biroul tàu, în 
privat, zise Linda. 

Danei aproape că îi venea să urle. O luă la goană pe după 
colţ. Probabil că avea legătură cu Molly — sunaseră de la 
şcoală fiindcă Molly era bolnavă şi trebuia să meargă s-o ia. 
Sau poate Grant avea nevoie de o cămaşă curată sau de un 
comision, sau de orice altceva ce nu putea sau nu voia să facă 
de unul singur. 

Trânti uşa biroului în urma ei şi înşfacă receptorul, 
dărâmând fără să vrea telefonul. Firul de la aparat se balan- 
gânea pe colţul mesei. 

— Ce naiba s-a întâmplat? Sunt într-o şedinţă, şi Crocket e 
gata să explodeze. 

— Dana, îmi pare râu. Ştiu că eşti într-un seminar. 

— Am fost, Grant. Am fost în seminar. Şi acum stau şi 
vorbesc cu tine în timp ce Crocket scrie în dosarul meu moti- 
ve pentru care acţionarii ar trebui să mă dea afară. Asta vrei, 
pentru că... 

— Dana, am veşti proaste. Cred câ ar trebui să te aşezi. 

— Nu, nu am de gând... Deodată, îşi dadu seama. Tonul 
vocii lui nu era poruncitor de data asta. Nu voia ceartă. Părea 
pasiv, aproape timid. „Cred că ar trebui să te aşezi.“ Inima îi 
sări din piept. Teamă. Ce s-a întâmplat? Nu e Molly. 

— Nu, Molly e în regulă. Fàcu o pauză. 

— Atunci ce e? 

— Fratele tàu. 

— James? 

— Mi-e teamă că situaţia e gravă. Foarte gravă. Poliţia 
m-a oprit la intrarea în casă. Încă sunt acolo. 

— Acasă? Ce caută poliţia acasă la noi? Simţea de parcă a 
intervenit în mijlocul unei conversații şi nu înţelegea despre 
ce era vorba. Grant? 

— Fratele tău e mort. A fost ucis noaptea trecută. 


Detectivul Michael Logan sorbea dintr-un Slurpee cu 
aromă de cireşe şi avea în mână şi un hotdog lung cu ceapă şi 
alte bunătăţi, din care mâncase aproape jumătate. Ultima 
treaptă se mişca. Logan îşi luă piciorul de pe ea, apoi îl puse 
la loc. Capetele dulapului erau ridicate deasupra cuielor ieşite 
în afară. Multe case vechi din nord-vest aveau mucegai. 
Umezeala permanentă nu lăsa niciodată nimic să se usuce. 
Astfel, lemnul nu putea să ţină la nesfârşit. Treptele trebuiau 
înlocuite, acesta fiind probabil motivul pentru care lemnele 
de construcţie fuseseră scoase pe aleea din faţa casei. 

Vecinii se adunaseră pe trotuar, stând lângă echipele de 
filmare ce se înghesuiau în spatele baricadei poliţiei. Repor- 
terii ţineau microfoanele şi repetau povestea pentru ştirile de 
dimineaţă, când aveau să intre în direct de la locul a ceea ce 
părea a fi fost o crimă în Green Lake. Crimele din suburbie 
constituiau întotdeauna nişte ştiri senzaţionale. 

Un poliţist în uniformă stătea chiar în pragul uşii, ţinând 
în mână o mapă. Logan îi dădu acestuia să-i ţină Slurpee-ul, 
luă stiloul şi-şi trecu numele în registrul detaliat pe care-l 
completau toţi cei care veneau şi plecau de la faţa locului. 
Lista îi includea şi pe ofiţerii în uniformă care veniseră primii — 
Henry Rodriguez, tehnicianul cu probele; Carole Nuchitelli, 
din echipa de medici experţi; tehnicienii criminalişti care vor 
ridica ulterior cadavrul; fotograful de la locul crimei şi echipa 
de criminalişti. Logan îşi luă înapoi Slurpee-ul şi muşcă din 

hotdog, înghițind satisfăcut în timp ce păşi în casă. În jurul 
unei serviete uzate, dintre acelea încăpătoare pe care le pre- 
ferà avocaţii, erau împrăștiate hârtii. Foile se pare că se răstur- 
naseră de pe un morman de pe masă. O jacheta din piele 
neagră atârna pe balustradă. Logan merse de-a lungul corido- 
rului către o cameră din spatele casei, unde locul crimei se 
transformase într-un întreg, vals în jurul victimei — era vorba 
despre un bărbat, judecând după pantalonii kaki pe care îi 
purta şi mocasinii maronii care se zăreau de după canapea. 

— Oh, Doamne, spuse Logan, înaintând în cameră. 

Carole Nuchitelli îşi ridică privirea spre el. 

— Bine ai venit la petrecere! 

Potrivi mâna dreaptă a victimei cu o pungă din plastic. 
Pusese deja etichetă pe gleznă şi adunase lucrurile din buzu- 
narul bărbatului într-o pungă Zip-loc aşezată lângă ea, pe 
podea. Sângele se scursese în adâncitura din lemnul închis la 
culoare, făcând părul omului să pară de culoarea vinului roşu 
de Burgundia. Capul îi era spart şi umflat. Nuchitelli arătă cu 
mâna îmbrăcată într-o mânuşă din latex. 

— Ce mic dejun mişto iei. La victima mea n-o să vezi aşa 
ceva. 

— Prânzul. M-am trezit de la ora cinci; acum e amiază 
pentru mine, spuse Logan, studiind locul. 

— Şi ai ales să mănânci aşa ceva? 

Împaturi ce mai rămăsese din hotdog într-o pungă de plas- 
tic şi îl vârî în buzunarul paltonului, nemaifiindu-i foame. 

— Doar mă ştii, Nooch. Trebuie să mânânc de şase ori pe 
zi ca să-mi păstrez greutatea. 

— Săracul de tine. De ce nu am şi eu un metabolism ca ăsta? 

Nuchitelli se ridică şi amândoi se dădură înapoi pentru 
a-l lăsa pe fotograf să-şi facă treaba. Lui Logan nu i se pru 
nimic în neregulă cu metabolismul ei. Având aproape un 
metru optzeci înălţime, cu un păr blond roşiatic care îi ajun- 
gea până la mijlocul spatelui, şi cu picioarele unei jucătoare 
de volei de liceu, medicul legist din King County era în 

contrast puternic cu locul crimei brutale şi urâte, unde amân- 
doi se întâlniseră. 

— E urâtă crima asta, spuse el. 

— Nu toate sunt aşa? 

— Pe o scară de la unu la zece. 

Nuchitelli privi corpul şi oftà. 

— Batăile sunt întotdeauna urâte. Cu gloanţe sau cuțite, ar 
fi fost mai curată treaba. Dar bătăile... Facu o pauză. E salba- 
ticie. Gândul că cineva a stat aici şi a dat cu sălbaticie fiecare 
lovitură. E grotesc. I-aş da un opt. 

— Câte lovituri estimezi? 

— Mai mult de zece. Douăsprezece spre treisprezece. 

— Teamă sau furie, spuse el. 

Nuchitelli încuviinţă. 

— Nu prea am fost prin zonă. Se referea la Green Lake. 
Nu-mi amintesc ultima oară. Dar nu ţi-a luat prea mult timp 
să găseşti un fast-food. 

Logan fusese transferat la secţia din nord în urmă cu 
şase luni. În mod normal, el lucra împreună cu un partener, 
dar acesta se afla atunci în New Jersey, la nunta fiului său. 
La secţia din nord nu era atât de aglomerat ca în cea de sud. 
Logan fusese transferat când fusese promovat la omucideri, 
după ce lucrase timp de opt ani la secţiile de furturi şi agre- 
siuni sexuale. 

Ridică din umeri. 

— Nu am avut timp de altceva. 

— Îmi frângi inima. 

— Ţi-o frâng? La naiba, de trei ani de zile încerc să ţi-o 
cuceresc. 

Nuchitelli zâmbi şi scutură din cap. 

— Bine. Asta dacă vrei să-ţi iei de lucru pentru acasă. 

Flirtul lor era nevinovat. Logan nu voia să-şi complice 
existenţa cu o colegă de serviciu. Îi plăcea doar zâmbetul lui 
Nooch. Zâmbetul era foarte rar întâlnit la persoanele care 
lucrau la omucideri, fie că erau bărbaţi sau femei. 

— De altfel, eşti prea bàtrân pentru mine, spuse ea. 

— Uşurel. Am făcut patruzeci săptămâna trecută şi sunt 
sensibil în legătură cu asta. 

— Pe tine nu te sensibilizează nimic. 

— Au, din nou. 

Se uită atent la el. 

— Patruzeci? Nu arăţi atât de bătrân. 

— Încerci să fii simpatică sau nesuferita? 

— Era un compliment. Aş fi zis că ai treizeci şi cinci. Pro- 
babil ai arăta şi mai tânăr dacă nu ai mânca toate porcariile 
alea. Ai metabolismul unui iepure-de-câmp. Ridică o pungă 
de plastic cu un obiect în ea şi i-o dădu lui Logan. 

O cântări cu mâna. 

— Marmură. Grea. Poate vreo trei kilograme. 

— Cu siguranţă arma crimei. 

Obiectul din pungă era statuia unui războinic african. Nu 
avea suprafeţe plate. Era imposibil să se preleveze amprente 
de pe ea. Logan cercetă întreaga încăpere. Maştile de lemn şi 
tapiseriile împroşcate cu sânge atârnau pe pereţi. Pe o masă 
mai joasă, statuete din piatră cioplită înfăţişând elefanţi, lei, 
zebre şi girafe se răsturnaseră. Şi ele erau stropite cu sânge. 
Logan scoase o batistă şi luă o statuetă din marmură similară 
cu cea din mâna sa. Faţa cioplită era a unei femei. Un cuplu. 

— Fotografiază şi peretele ăsta, Jerry, îl instrui el pe foto- 
graf înainte de a se întoarce către Nuchitelli. Ce ştim? 

Ea inspiră adânc şi expiră apoi aerul ca o ţeavă cu abur 
stricată. 

— Prima lovitură pare să fi fost aplicată în faţă, dar majo- 
ritatea sunt administrate în ceafă. Dată fiind sălbăticia cu care 
a fost batut, aş zice că cineva a venit aici cu intenţia de a-l 
omori şi l-a surprins în întuneric. 

— Ai ghicit bine, spuse el. Dar eu nu cred asta. 

Ea ridică din umeri. 

-În regulă, Sherlock, dà-i drumul, să vàd ce poți. 

Logan era cunoscut pentru faptul că era în stare să rezol- 
ve un caz de crimă la faţa locului în cinci minute. 

— Făptaşul nu a venit aici cu intenţia de a-l ucide. Victima 
l-a surprins şi el s-a panicat. De asta făptaşul l-a lovit de atâ- 
tea ori. Îi era frică. 

Merse înapoi pe hol, în faţa uşii principale. Nuchitelli îl 
urmă. Arăta spre grămada de foi. 

— Vine acasă, aruncă mormanul ăsta de hârtii şi îşi pune 
servieta jos. Asta mă face să cred că nu auzise nici un zgo- 
mot şi, fiindcă făptaşul nu a fugit pur şi simplu pe uşa din 
spate, înseamnă fie că nici el nu auzise victima intrând pe 
uşă, fie nu era în camera aceea din spatele casei. Indică o 
cameră vecină cu cea din spatele casei, apoi îşi vârî capul pe 
uşă. Sertarele de la dulap erau deschise, hainele trase afară. 
Carţile din bibliotecă erau şi ele împrăștiate. Cel mai probabil 
a fost aici. 

— Poate că stătea în aşteptare, sugeră Nuchitelli. 

— Poate, numai că atunci şi-ar fi adus propria armă. 
Logan se îndreptă spre cadavru. A venit din spate. Victima s-a 
întors şi a fost lovită în timp ce era încă în picioare, ceea ce 
explică sângele de pe acele măşti la un metru nouăzeci înăl- 
time. Logan arătă cu degetul. Lumina era aprinsă? 

— Din câte ştiu eu, spuse ea. 

Se auzi o voce din camera din spatele casei, unul dintre 
tehnicieni. 

— Lampa era aprinsă. Singura din casă. 

— De ce oare victima nu a adunat foile de pe jos? Nuchitelli 
arătă de-a lungul coridorului. 

Logan se întoarse. 

— La ce oră estimezi că a murit? 

— Având în vedere temperatura corpului, între zece ju- 
mătate şi miezul nopţii spre ora unu dimineaţa. Aproximativ. 

Logan căzu pe gânduri. 

- În regulă. Ajunge târziu acasă, obosit, după o zi lungă. 
Îi e foame, aşa cà merge la bucătărie. Sau poate îi venea să 

facă pipi, dar nu cred, pentru că, dacă făptaşul era în dormi- 
tor, ar fi avut timp să iasă. 

— Poate criminalul era la etaj, spuse Nuchitelli. 

— Atunci victima l-ar fi auzit. Nu. Cred că făptaşul era cu 
siguranţă în dormitor. Logan se întoarse în pragul uşii, pri- 
vind spre camera unde era lume. Se balansă imitând mersul 
victimei pe hol. Deci aruncă hârtiile pe masă, unele dintre ele 
cad. Îşi pune ochelarii pe mormanul de foi, îşi atârnă haina 
de balustradă şi se îndreaptă pe hol spre bucătărie să-şi ia 
ceva de mâncare. 

— De ce şi-ar da jos ochelarii? 

— Nu ştiu. Logan cugetă, dar nici o explicaţie plauzibilă 
nu-i veni în minte. Oricum, când ajunge aici, e întuneric, aşa 
că întinde mâna să aprindă lumina. Aude ceva în spatele său, 
se întoarce puţin şi poc! E lovit. Forţa loviturii îl aruncă în 
masă, obiectele cad şi e aruncat pe canapea. Logan mimează 
mişcarea primei lovituri şi se aruncă în genunchi, cu grijă să 
nu atingă locurile marcate. A doua lovitură îi e aplicată 
în ceafă. 

Stând în genunchi, Logan observă obiectul care ieşea de 
sub canapeaua din piele neagră. Chemă unul dintre tehnicieni 
şi ceru o pungă de plastic. Omul scoase una dintre pungile 
prinse de curea şi i-o dădu lui Logan. Acesta se întinse pe 
sub canapea şi scoase un telefon mobil. Era deschis. Rămase 
nemişcat şi îl strecură în geantă. Prin punga de plastic, apăsă 
butonul care îl direcţionă la ultimele numere formate şi primite. 

— Hmm. Se pare că mă înşel. Se poate să fi mers la bu- 
cătărie, dar motivul pentru care nu a ridicat hârtiile şi nu şi-a 
şters ochelarii e că vorbea la telefon. 

— De unde ştii că e telefonul lui? 

— Pentru că sunt un pesimist şi nu pot să cred că făptaşul 
a fost pur şi simplu atât de amabil încât să ne lase propriul 
telefon ca să-l condamnăm. Ora decesului a fost unsprezece 
şi zece, spuse el, întorcând telefonul pentru ca Nuchitelli să 
poată vedea. Aproximativ. Îşi scrise numărul în carneţel şi i-l 

dădu tehnicianului. Vrem fiecare număr pe care l-a contactat. 
Începe cu numerele din ultimele douazeci şi patru de ore. Se 
întoarse spre Nuchitelli. Ce ştim despre victimă? 

Nuchitelli scutură din cap. 

— Doar mă ştii, Logan; serviciul ăsta e şi aşa destul de 
stresant fără ca eu să mă implic mai mult. 

— Cum am aflat de crima asta? 

— Vecina a sunat. Cineva încearcă acum să o calmeze. 
E destul de marcată. Nuchitelli arătă cu degetul spre o ieşire 
fară uşă. Rodriguez e în bucătărie. 

Logan intră în bucătărie. Un bărbat scund, hispanic ob- 
serva atent cum un tehnician încerca să scoată amprentele de 
pe interiorul şi exteriorul mânerului rotund al uşii din spate. 
Şef al laboratorului criminalisticii poliţiei din Seattle şi meti- 
culos până la nevroză, Rodriguez migălea fiecare detaliu. 
Pentru o muncă în care de multe ori era vorba despre micro- 
milimetri de probe, el era omul cel mai potrivit. Rodriguez 
arătă spre pantofii lui Logan, înfricoşat. 

— Huse pentru pantofi. De ce nu vrei niciodată să ţi le pui? 

— Îmi pare rău, Henry, nu le port după mine în maşină. Ai 
găsit ceva folositor? 

Rodriguez scutură din cap, enervat. 

— Întotdeauna e ceva folositor. Trebuie doar să îl găsesc. 
Locul ăsta e încărcat de amprente. Dacă aparţin unuia dintre 
criminali, asta nu mai ştiu. 

— Criminali? Adică erau mai mulţi? 

— Aş zice că doi. Afară, în grădină, sunt două tipuri de 
urme de pantof. După adâncimea urmelor, aş zice că amândoi 
au ieşit alergând prin spate şi au sărit gardul. Două amprente 
distincte; unul pare să fie un pantof sport, poate mărimea 41. 
Celalalt e o cizmă. Mai mare. Mărimea 46. Având în vedere 
adâncimea urmei, cred că unul era mai solid. 

— Se poate ca unul din ei să fie victima? 

— Mă îndoiesc. Urmele sunt proaspete. Rodriguez arătă în 
direcţia victimei. Nu are nici o urmă de noroi pe pantofi şi 

poartă mocasini, mărimea 44. Dar vom compara şi cu alţi 
pantofi găsiţi prin casă. 

— Ce altceva mai ştii despre el? 

— Nu e treaba mea, Logan. 

— Fă-mi pe plac. Nooch spune că o vecină a sunat. 

— Se pare că era profesor de drept la Universitatea din 
Seattle. Vecina a bătut la uşă de dimineaţă. Venise la o cafea. 
Fiindcă nu a răspuns, ea s-a gândit că el a uitat. S-a dus în 
josul străzii, i-a văzut maşina şi a crezut că era la duş sau pe- 
acolo. Aşa că a revenit şi a bătut mai tare. El tot nu a răspuns, 
iar ei i s-a părut ciudat şi a mers să ia cheia pe care el i-o 
dăduse. 

— Cheie? Era iubita lui? 

— Numai dacă nu era o relaţie de genul Harold şi Maude, 
spuse Rodriguez. 

— Ce relaţie? 

— Harold şi Maude... ştii, filmul. E un film clasic. Un 
băiat de douăzeci de ani se îndrăgosteşte de o femeie de opt- 
zeci de ani. 

— Nu vreau să-mi povesteşti. Abia am mâncat. 

— În fine. Se pare că victima şi vecina făcuseră schimb de 
chei în cazul în care unul din ei rămânea încuiat pe-afară — o 
chestie între vecini. Ea spune că a deschis uşa, a intrat, l-a 
strigat, apoi i-a zărit picioarele pe podea. S-a gândit că poate 
leşinase, asta până când s-a apropiat suficient de mult cât să 
vadă sângele. Rodriguez făcu o pauză, privind cadavrul. Am 
înţeles că au sunat-o pe sora tipului. 

Logan oftă. 

— N-aş vrea să fiu în locul ei. 


Dana apucă zdravân de colţul biroului şi se ţinu de el. 

— Vecina l-a găsit. A sunat la poliţie. 

— Nu, spuse ea. Ieri am vorbit cu el. Corpul începu să-i 
tremure. Am vorbit. Am stabilit să luăm prânzul. A trebuit să 
anulez... 

— Dana. Dana? 

— Ieri. Am vorbit cu el aseară. Picioarele i se înmuiară. Se 
prăbuşi pe scaun, scăpând telefonul din mână. 

— Dana? Dana, eşti acolo? Dana? 

Un zgomot surd îi ţiui în urechi. Biroul se învârti în mod 
ciudat prin faţa ochilor. Pereţii se prăbuşiră înăuntru, făcân- 
du-se mici ca într-un efect vizual şi trăgând după ei tot aerul 
din cameră. Nu mai putea să respire. Simţea podeaua vibrând 
sub ea şi, odată cu asta, vedea realitatea cruntă. Brusc, uşa 
biroului fu trântită de perete. Crocket năvăli înăuntru, ocă- 
rând-o aspru. 

— Crezi totuşi că putem începe? Facem o impresie foarte 
proastă cu pauza asta... Ea se uită în gol la firul telefonului 
care se bălangânea. 

„James e mort.“ 

Vocea ascuţită ca vârful unui ac a lui Crocket o înţepa şi 
în momentul acela îl ura mai mult decât îl urâse vreodată. Îl 
ura pentru că Marvin Crocket reprezenta realitatea. Asta nu 
era un coşmar. Ea nu se va trezi. Asta e realitatea. Durerea 
care îi strângea pieptul explodă ca un val de şoc care se 

propagă în tot corpul. Într-o clipă de nebunie, sări de pe 
scaun şi răsturnă biroul cu atâta uşurinţă, de parcă era din 
carton. Mulțimea de documente şi computerul alunecară de 
pe birou, prăbuşindu-se pe podea cu o bufnitură asurzitoare. 


La câteva ore după ce fugi din birou, copleşită de durere, 
şi disperare, fără să-i vină să creadă, Dana stătea şi se holba 
la lumina fluorescentă a neonului ce se reflecta în linoleumul 
cerat al subsolului din Harborview Medical Center din Seattle. 
Lângă ea, stătea o polițistă. În ciuda realităţii crude reprezen- 
tate de coridorul alb şi dezolant, o parte din ea încă se agăța 
cu disperare de gândul că poate James nu era mort, că totul 
nu fusese decât o greşeală groaznică, o greşeală oribilă care 
urma să fie îndreptată de o cascadă de scuze. Dar în starea 
asta de negare se mai aflase o dată, stând pe aceeaşi bancă în 
faţa biroului medicului legist din King County, așteptând să 
identifice corpul neînsufleţit al tatălui său. 

Nu era vorba despre nici o greşeală. Asta era realitatea. 
Fratele ei era mort. 

— Doamna Hill? 

Privi în sus. Era un bărbat bine îmbrăcat, într-un costum 
albastru, cu o cămaşă albă şi o cravată care avea desenate pe 
ea multe diamante. Părea să fie avocat. 

— Sunt detectivul Michael Logan, spuse el. 

Ea nu se sinchisi să se ridice. 

— Îmi pare sincer rău pentru pierderea dumneavoastră. 
Doriţi o cafea, ceva de baut? 

Barbatul avea aproape un metru nouăzeci, umeri largi şi 
o faţă tânără, cu pistrui pe nas şi obraji. Părul roşcat avea 
nişte bucle uşoare şi umezite, probabil din cauza ploii. 

— Aţi mai aflat ceva? întrebă ea. 

El se aşeză lângă ea pe bancă. 

— Nimic sigur. Credem doar că fratele dumneavoastră s-a 
întors acasă pe la ora unsprezece noaptea trecută, în mijlocul 

unei spargeri. Se poate să fi vorbit la telefon cu dumnea- 
voastră ultima oară. 

Dana îşi ţinea până atunci mâna la gură, dar când auzi 
asta, mâna îi căzu inertă. 

— Cu mine? 

— E ultimul număr apelat. V-a sunat la unsprezece şi zece. 

Ea îşi aminti şi plecă privirea în pământ. Fusese stresată 
şi nervoasă după consultul la doctor şi după tirada lui Crocket. 
Se certase cu Grant, apoi se întorsese pe partea cealaltă a 
patului, fiind extenuată. Apelul de la James o trezise. 

— Da, spuse ea. 

— Va amintiţi apelul? întrebă Logan. 

Ea dădu din cap. 

— Adică era cu mine la telefon când... Lacrimile îi ţâşniră 
pe obraji, dându-și seama că ultimul lucru pe care îl facuse 
fratele ei fusese să o sune pe ea, să afle dacă era în regulă şi 
să-i spună că o iubeşte. 

Detectivul Logan o lăsă câteva momente să-şi revină. 

— Vă amintiţi despre ce aţi discutat? 

Ea inspiră adânc. 

— Mă sunase mai devreme în aceeaşi zi. Uitasem să-l ape- 
lez înapoi. M-a sunat să vadă dacă totul e în regulă cu mine. 
Îşi aminti conversaţia. Mi-a spus că are o problemă. 

— Ce fel de problema? 

Ea scutură din cap. 

— Nu mi-a zis. Apoi se gândi un moment. Am stabilit să 
luam prânzul azi. 

— A mai spus şi altceva? 

— Nu. El nu... nu voia să vorbească despre asta la telefon. 
ÎI privi pe Logan. A zis că nu vrea să vorbească despre asta la 
telefon. 

— Şi nu ştiţi la ce se referea? 

— Nu. James nu avea niciodată probleme. 

— Niciodată? 

Ea simţi scepticism în tonul vocii detectivului. 

— Nu, repetă ea. 

— Deci, dacă v-a sunat şi voia să vă vorbească faţă în faţă, 
înseamnă că era ceva important. 

— Nu ştiu, spuse ea obosită. Presupun. 

— Putea fi o problemă care să fi condus la aşa ceva? 

— La ce vă referiţi? 

— Îmi pare rău că trebuie să vă întreb, doamnă Hill, dar 
fratele dumneavoastră era implicat în afaceri cu droguri sau 
jocuri de noroc ce l-ar fi adus în situaţia în care cineva să-şi 
dorească să-l omoare? 

— Aţi spus că a fost un jaf... că James a ajuns acasă în 
timpul unui jaf. 

— Da, am zis asta. Mă bazez pe ce mi-aţi spus dumnea- 
voastră acum, că fratele v-a sunat să vă anunţe că are o 
problemă. 

Ea îşi scutură capul. 

— Nu. Apoi ezită înainte să devină ferma. Nu. James nu 
lua droguri. Era vegetarian; îl obseda tot ce băga în orga- 
nism. Şi nu ştiu să fi participat la jocuri de noroc, decât poate 
să parieze pe echipele de baschet la serviciu. Fratele meu a 
fost un om bun, domnule detectiv. Toată lumea îl plăcea pe 
James. Nu am întâlnit niciodată pe cineva căruia să nu-i 
placă de el. Tonul vocii ei se umplu de furie şi frustrare. Pur 
şi simplu ce s-a întâmplat nu are nici un sens. Nimic nu are 
nici un sens. 

Logan încuviinţă. 

— Mă tem că actele necugetate de violenţă sunt greu de 
înţeles şi sunt şi mai greu de acceptat. Poliţiştii iau declaraţii 
vecinilor pentru a stabili dacă a văzut cineva ceva suspect sau 
ieşit din comun: strâini care se plimbau prin zonă, o maşină 
care a apărut de nicăieri. Tehnicienii au găsit amprente în 
casă şi urme de pantofi în faţa uşii. Vom verifica dacă în zonă 
au mai avut loc jafuri recent. Vom face tot ce ne stă în putinţă 
să aflăm ce s-a întâmplat şi să punem lucrurile cap la cap 
pentru a avea logică. 

— Doamnă Hill? 

Dana se întoarse spre locul de unde venea vocea. Un 
barbat cu uniformă medicală albastră şi halat alb stătea pe hol. 

— Suntem pregătiţi să începem. Dana rămase locului. 
Bărbatul privi în spatele ei, pe hol. Mai e cineva cu dumnea- 
voastră? 

— Nu, spuse ea cu o voce moale. Sunt singură. Logan se 
ridică de pe bancă. 

— Vin eu cu dumneavoastră. 


Locuinţa familiei Hill din Medina era o casă cu cinci dor- 
mitoare pe un teren de un pogon, cu un gazon bine îngrijit, 
garduri-vii, rododendron şi lalele. Curtea din spatele casei 
cobora domol de la piscină spre lacul Washington. Dana 
parcă în partea stângă a casei, în faţa celor trei garaje, de 
unde maşina nu-i putea fi văzută. Stătea acolo ascunsă şi îşi 
dorea să rămână aşa pentru totdeauna. Dar nu se putea, 
bineînţeles. Nici nu putea să aibă o criză de isterie şi să leşine 
de durere şi agonie, deşi se simţea ca şi cum cineva îi stătea 
pe piept. Avea o misiune de îndeplinit. Trebuia să aducă din 
nou veşti proaste. Asta era menirea ei, să aducă veştile proaste. 
Tot ea fusese cea care îi spusese mamei sale că tatăl murise. 
James nu era atunci în oraş. Le spusese amândurora povestea 
pe care partenerul tatei de la firma de avocatură o implorase 
să o spună: că tatăl ei leşinase în timpul unui meci de rac- 
quetball la Washington Athletic Club şi cå murise în drum 
spre spital. Cà tatal ei fusese în apartamentul secretarei, că la 
masa de prânz băuse şi că era deasupra ei când murise, era cu 
totul irelevant, detalii care doar ar fi rănit-o pe mama ei. 

Imaginea fratelui ei desfigurat şi snopit în bătaie o bântuia, 
şi ştia că urma să o bântuie mulţi ani de-acum înainte. Docto- 
rii făcuseră tot posibilul să-l curețe. Încercă să nu-şi imagineze 
cum arătase înainte de asta. Faţa îi era umflată şi vânătă, o 
nuanţă stranie de maroniu şi vişiniu. Ochii îi erau doar nişte 
mici despicături, de parcă, abia trezit dintr-un somn adânc, se 

uita pe furiş. Faţa îi era atât de străină Danei, încât ea spera, 
până la urmă, sà nu fie fratele ei, deşi speranța începuse s-o 
cam părăsească. 

— Vreau să-i våd mâna, spuse ea. 

— Care din ele? întrebă medicul legist. 

— Cea stânga. 

Făcu înconjurul tărgii gri până ajunse în dreptul mâinii 
lui stângi. Pe degetul rozaliu, în vârful buricului, era aluniţa 
aceea de-o formă ciudată, aceeaşi aluniţă pe care o avea şi ea 
pe mâna ei stângă. Avea forma planetei Saturn cu inel. Când 
erau copii, ea şi James juraseră să nu divulge secrete unindu-şi 
cele două aluniţe. Era, într-adevar, aluniţa lui James. Era 
aluniţa ei. Aluniţa lor. Nici un dubiu. 

— E James, spuse ea. 

Undeva, în josul străzii, se auzi strigătul îndurerat al câi- 
nelui beagle al familiei McMillan, un câine bătrân şi obosit. 
Dana îşi aminti de vremea când era doar un căţeluş. Cu ce o 
să mai vină de data asta ca să îndulcească veştile proaste? Ce 
ar putea atenua durerea unei mame care-şi pierde copilul? Ce 
altceva ar putea spune în afară de: „Mamă, James e mort. 
Cineva l-a omorât. Nu ştiu de ce şi motivul oricum nu con- 
tează. E mort“. 

— Dumnezeule! Dana îşi acoperi gura. Lacrimile îi şiro- 
iau pe obraji. Simţea că-şi pierde din nou stăpânirea de sine 
şi îşi încleştă mâinile pe volan, trupul zvâcnindu-i de la atâ- 
tea suspine. 

Apoi totul se prăbuşi şi ea plânse în hohote. 


Dimineaţa trecu. Pătura de nori gri se împrăștie şi lăsă loc 
unui cer albastru cu nori răzleţi şi albi. Rămase răcoarea însă — 
primăvara care se lupta cu o iamă care nu se mai termina. 
Dana păşi de-a lungul aleii de piatră, printre umbrele jucâuşe 
ale pinilor şi sângerilor legănaţi de un vânt molcom. Trecuse 
de uşa olandeză spre cămara de lângă bucătărie. Fusese sin- 
gura uşă pe care ea şi James o folosiseră când erau mici. Dar 

aceasta nu mai era de mult timp casa ei. Nu ar fi fost bine 
dacă ar fi folosit-o din nou. 

O parte din ea îşi dorea ca mama ei să nu fie acasă, dar 
unde altundeva să fie? Mama ei nu lucrase niciodată. Nici 
măcar o zi. Nu avea nevoie să facă asta, pentru că soţul ei 
câştiga sute de mii de dolari pe an şi îi şi lăsase o moştenire 
considerabilă, însă nu şi prieteni. Imediat după moartea lui, 
mama ei păstrase legătura cu puţinii prieteni pe care îi avuse- 
seră amândoi şi avea puţine hobby-uri. Partenerii de la firma 
de avocatură şi soțiile lor fuseseră buni amici doar cât James 
Hill Senior se dedicase întru totul firmei — de asemenea, 
fuseseră şi complici tăcuţi timp de ani de zile ai infidelităţii 
lui —, apoi dispărură subit. 

Mama ei renunţase la calitatea de membru al familiei la 
Overlake Golf & Country Club, nefiind interesată să con- 
ducă, de una singură o maşină de golf, şi vânduse chiar şi 
iahtul de croazieră. Păstrase şalupa, nu pentru ea, ci pentru că 
dorea să le rămână numeroşilor nepoți pe care spera să-i aibă. 
Stătea şi croşeta multe zile la rând sau se uita la telenovele şi 
talk-show-uri. 

Dana pâăşi pe sub frontonul subţire susţinut de doi stâlpi 
albi şi se opri un moment să-şi controleze emoţiile. Apoi luă 
capul de cal cu care se bate în uşă şi lovi de trei ori. După o 
clipă, uşa se deschise. Mama ei stătea în prag cu nişte mânuşi 
galbene din plastic, ţinând în mână un burete înnegrit care 
mirosea puternic a chimicale. Un zâmbet nedumerit îi apăru 
pe faţă. 

— Dana. Ce surpriză plăcută! De ce nu ai intrat pe uşa 
laterală? Nu mai ai cheia? 

Se sărutară pe obraji, mama ei având grijă să n-o murdă- 
rească pe costum cu seul negru. Se auzeau în fundal vocile 
de la televizor. Dacă aerul dezordonat al Danei şi ochii um- 
flaţi erau ceva evident, mama ei nu le observă. Dar, până la 
urmă, cei din familia Hill nu fuseseră niciodată nişte oameni 
care să observe ceea ce era evident, exemplul cel mai 

elocvent fiind aventurile tatălui ei cu secretara timp de 
douăzeci de ani. 

Dana îşi urmă mama prin sufragerie până în bucătărie. 
Uşile glisante din sticlă dădeau în curtea din spate. O ploaie 
de picături de apă de la aspiratorul pentru piscină biciuia 
aerul ca un şarpe. 

— Aş fi vrut să mă anunţi din timp că vii. 

Mama puse buretele în chiuvetă, îşi scoase mânuşile din 
plastic şi îşi dădu la o parte cu dosul palmei o şuviţă de păr 
care i se desfăcuse din cocul de la spate şi îi venea în ochi. 
Uşa de la cuptor atârna deschisă, iar grătarele metalice erau 
aşezate în chiuvetă. Încăperea duhnea a amoniac şi a pâine 
prăjită arsă. 

— Curăţam cuptorul. 

— E un cuptor care se curăţă singur, mamă, spuse Dana. 
Se îndreptă spre uşa glisantă din sticlă şi o deschise. O pala 
de vânt flutură perdelele. Nu e aer aici. 

— Aveai treabă în oraş? 

Medina era vizavi de lacul Washington, la vreo opt kilo- 
metri distanţă de centrul oraşului Seattle, şi puteai ajunge 
dacă o luai pe oricare din cele două poduri, deşi mama ei 
întotdeauna o transforma într-o călătorie lungă şi anevoioasă. 

— Ce face Molly? Ce face micul meu îngeraş? Mama ei 
era agitată din pricină că rutina îi fusese întreruptă. 

— Molly e bine. 

Mama deschise frigiderul. 

— Haide să-ţi fac ceva de mâncare. Ce zici de o limo- 
nadă? Am curcan. Sau poate vrei să dezgheţ un pui. Cred că 
s-ar putea să am... 

— Mamă. 

Femeia se opri. 

— Nu am venit aici din întâmplare. Vino să stai jos. 

Mama ei închise frigiderul. 

— Ce este? Ce s-a întâmplat? 

Se îndreptă cu grijă spre masa rotundă de bucătărie; o 
vază plină cu trandafiri proaspăt tăiaţi din curte se afla în mij- 
loc. Îşi trase un scaun şi se aşeză pe marginea lui. 

— Am veşti proaste, spuse Dana şi îşi dădu seama din 
expresia de pe faţa mamei ei că avea acelaşi ton al vocii pe 
care îl avusese şi acum cinci ani. 

— Nu eşti bolnavă, nu-i aşa? Molly nu e bolnavă. 

— Nu, mamă, Molly nu e bolnavă, spuse ea. E vorba des- 
pre James. Cuvintele i se opriră Danei în gât. Lacrimile înce- 
pură să-i curgă pe obraji. A murit. James a murit. 

Mama ei îşi încruntă sprâncenele. Ochii i se umeziră. 

— A murit? întrebă ea, conştientizând acest fapt cum 
numai o mamă care tocmai îşi pierduse un copil o poate face. 
Corpul i se prăbuşi sub povara agoniei. 

— E mort, mamă. James e mort, repetă Dana, ştiind că va 
auzi mulţi ani de-acum înainte ecoul acestor cuvinte. 


Sângerul umbrea bucătăria ce părea acum o cameră de zi 
întunecată, soarele cufundându-se în spatele frunzişului din 
vârf. Dana era la bufetul din ardezie al bucătăriei şi umplea 
un ceainic cu apă, privind lung spre curtea din spate. Masa şi 
scaunele din curte aveau picioarele ruginite. Trebuiau cură- 
tate, pernele scaunelor trebuiau scoase din depozit, prelatele 
albe, ridicate. Acasă la familia Hill, pe malurile lacului 
Washington, va avea loc încă o întâlnire. Un hram catolic al 
irlandezilor. Desfaceţi sticla cu lichior. 

Adrenalina o ajutase să facă faţă la aflarea veștii şi îi 
dăduse suficientă putere să fie în stare să identifice cadavrul 
lui James, să-i spună mamei, să-şi sune rudele apropiate şi 
prietenii, lăsând acum loc letargiei. Unele rude şi prieteni 
auziseră deja veştile. Voiau să-i vorbească despre asta şi să-i 
pună întrebări, dar ea nu avea nimic să le spună şi nici trage- 
re de inimă să le explice. Unii dintre ei se oferiseră să vină la 
ea. Îi refuzase politicos. Apoi sunaseră reporteri. Le spusese 
că familia nu avea nimic de comentat. Apoi îşi scosese din 
priză telefonul. 

Mama ei stătea întinsă în dormitorul de la etaj, în spatele 
uşii închise de la capătul coridorului. Leşinase în bucătărie, 
căzând de pe marginea scaunului, şi s-ar fi prăbuşit pe podea 
dacă nu ar fi prins-o Dana. Jack Porter, medicul familiei Hill 
de ani de zile, nu ezitase când Dana îl sunase. Venise acasă la 

ele şi îi dăduse lui Kathy Hill ceva s-o calmeze şi să-i scadă 
tensiunea. 

Apa fierbinte de la robinet umplu prea tare ceainicul, 
revărsându-se şi opărindu-i mâna Danei. Ea închise robine- 
tul, aruncă surplusul de apă şi se întoarse din reflex spre locul 
unde fusese cândva cuptorul, iar acum era doar bufetul cu 
plăci de faianţă. Mama ei refăcuse bucătăria şi cele trei bài 
după ce murise tatăl ei. Cuptorul fusese mai demult de mă- 
rimea unui cuptor de restaurant, cu opt ochiuri de aragaz şi 
un grătar imens pe care puteai să găteşti pentru o armată în- 
treagă, iar acum zăcea aruncat undeva la mijloc, sub o hotă 
de care atârnau câni şi tigăi. Dana nu înţelesese niciodată de 
ce mama ei aşteptase până rămăsese singură în casă pentru a 
o renova. 

Acum Dana credea că înţelege perfect. Din acelaşi motiv, 
mama ei curăţase cuptorul care se curăța singur: avea nevoie 
să se simtă utilă. 

Dana puse ceainicul pe primul ochi de aragaz din fața. Îl 
aprinse cu o mică pocnitură care aduse un iz fad de gaz. 
Limbi de foc albastre şi gălbui lipăiră sub fundul de alamă al 
ceainicului până când Dana reglă flacăra. Auzi sunetul roţilor 
unei maşini care întorcea în parcarea din faţă şi păşi în pragul 
uşii olandeze. BMW-ul albastru frână în dreptul Explorer-ului 
ei. Grant cobori din maşină cu Molly, care mânca o îngheţată 
de ciocolată şi era murdară pe faţă şi pe poala rochiei albastre. 

Dana se uită la ceas; Molly nu-şi va mai lua cina acum. 
Scutură din cap. În acest moment părea un lucru atât de lipsit 
de importanţă. 

Deschise uşa şi păşi afară. Când o văzu, Molly îi alergă 
în întâmpinare, zâmbind larg. Ciocolata din jurul buzelor o 
facea să semene cu un clovn. 

— Mami! 

Imaginea fetiţei o făcu pe Dana să izbucnească în plâns. 
Se ghemui şi o îmbrăţişă. Când se retrase, Molly o întrebă: 

— De ce plângi, mami? 


58 Robert Dugoni 


Dana îşi şterse lacrimile. 

— Mami e tristă, scumpete. 

— Nu fi tristă. Molly ridică în aer conul cu îngheţata to- 
pită. Vrei să guşti? 

Dana luă o gură. 

— Oare asta e, fetiţa mea? E micuța mea Molly? Kathy 
Hill ieşi pe uşa olandeză purtând un halat de baie alb şi 
papuci de casă, iar părul îi curgea pe spate. Machiajul nu 
reuşise să-i ascundă ochii umflaţi şi roşii. 

— Mamă, doctorul Porter ţi-a spus să stai în pat. 

Kathy trecu pe lângă Dana şi o luă pe Molly în braţe. 

— Micuța mea? Bună, îngeraşule! 

— Am îngheţată, bunico. 

— Da, îngeraş, văd. Kathy închise ochii, legăânând-o pe 
fetiţă în braţe. 

— Bună, Kathy! spuse Grant. 

Kathy nu-şi ridică privirea. 

— Bună, Grant! 

— Îmi pare foarte rău pentru James. 

— Mulţumesc. Kathy o ridică în braţe pe Molly. Haide, 
îngeraş, hai să mergem sus şi să citim nişte cărţi. 

— Bunicuţa e tristă. 

— Da, îngeraş. Bunica e foarte tristă, spuse ea, intrând cu 
Molly în braţe prin uşa olandeză. 

Dana păşi în faţă, cufundându-şi faţa în cămaşa albă, 
scrobită a lui Grant şi plângând la pieptul lui. El o mângâie 
pe ceafă încercând să-i aline suferinţa provocată de eveni- 
mentele din ziua aceasta, care se abătuseră asupra ei ca o cas- 
cadă. După un minut, se retrase şi îşi şterse lacrimile. Lăsase 
pe cămaşa lui albă o dâră neagră de rimel. 

— Îţi mulţumesc că ai adus-o aici. Vocea îi era groasă şi 
răguşită. 

— Aş tine-o cu mine dacă aş putea. 

Dana îşi drese glasul, îşi scoase batista mototolită din 
buzunarul din spate şi îşi suflă nasul. 

— E în regulà. O vreau aici cu mine. E o terapie bună pen- 
tru mama. 

Grant privi în sus spre fereastra ce dàdea în dormitorul de 
la etajul doi. 

— Cum se simte? 

— Atât cât se poate simți o persoană în situația asta. Ai 
putea să urci la ea şi să vorbiți. 

Grant privi în altă parte. 

— Probabil nu e o idee bună. Se pare că niciodată nu sunt 
în stare să-i zic ceva încurajator. Ştii că nu prea mă suportă. 
Poliţia ţi-a mai zis ceva? 

Ea scutură din cap şi închise ochii. 

— L-au bătut până l-au omorât, Grant. 

— Dumnezeule! 

— Pentru ce? întrebă ea, simțind că o copleşeşte furia. 
James nu avea nimic. A dat tot ce avea când se lăsase de prac- 
ticat avocatura. De ce să-l jefuiască tocmai pe el? De ce nu 
au venit aici? Îşi deschise braţele. Aici sunt banii. 

— Oamenii aici au pereţi şi porţi, Dana. Au sisteme de 
securitate. 

— L-au omorât pentru nimic, Grant. Mi-au omorât fratele 
pentru nimic. 

— Şi poliţia nu are nici o idee cine ar fi putut fi, nici o pistă? 

— Nu, spuse ea, dând din cap. Au amprente şi urme de 
pantofi, dar nimic cert încă. Suspină. Aş vrea să rămâi aici, 
Grant. 

El veni spre ea şi o luă din nou în braţe. Mirosea a apă de 
colonie Armani. Îi aduse aminte de anii de facultate şi de 
acele momente când el fusese lângă ea. Dar asta se întâmpla- 
se înainte ca stresul orelor facturate să-l schimbe, înainte ca 
dorinţa lui de a deveni partener la firmă şi înainte ca găsirea 
şi păstrarea clienţilor să-l transforme în ceea ce era azi. Se 
întâmpla înainte ca cei zece ani de trezit de dimineaţă şi mers 
la serviciu, şi de luptele lui de acolo să-l transforme într-o 
fiinţă cinică şi refractară faţă de oameni şi visurile lor. Era 

înainte ca propriile lui eşecuri să-l facă să dispreţuiască suc- 
cesul de care se bucura. Fiind un subiect sensibil pentru el, 
discutau rar despre cariera ei, iar ea se străduia să-l încurajeze 
pe el, chiar şi după ce a doua firmă de avocatură îl dăduse 
afară. Dar, după ce Molly se născuse, nu-i mai rămăsese sufi- 
cient timp într-o singură zi să fie şi soţie, şi gospodină, şi 
şoferul familiei, fata-curier, avocat, mamă, şi cea care împăca 
orgoliul rănit al unui bărbat în toată firea. Grant îi răspunsese 
la toate astea prin ore suplimentare la serviciu şi prin scuzele 
pe care le găsea să rămână până noaptea târziu în oraş. 

El se sprijini cu bărbia în vârful capului ei şi spuse: 

— Familia ta are nevoie ca tu să fii puternică. Mâinile i se 
rezemară pe omoplaţii ei, dar ea nu simţi nici un pic de càl- 
dură în atingere. Vocea lui nu-i aducea nici o alinare. Lâna 
jachetei lui îi înţepa obrajii. Eşti puternică. Dacă cineva poate 
trece prin aşa ceva, tu eşti persoana aia. 

— E prea mult, spuse ea, începând să plângă din nou. 
Doare, Grant. Doamne, doare aşa tare că l-am pierdut. 

El o ţinu în braţe şi, pe moment, ea chiar crezu că el va 
rămâne, însă mâinile lui se retraseră de pe spatele ei. 

— Ştii că luni începe procesul la cazul Nelson în Chicago, 
iar restul săptămânii ăsteia e nebunie curată. Iadul se dezlan- 
țuise astăzi. Au înaintat treisprezece moţiuni preliminarii şi 
un teanc de acte de patruzeci şi cinci de pagini. Nu-mi mai 
văd capul de treburi. 

— Nu poate Bergman să conducă procesul? 

El se trase cu o privire care spunea că nu-i venea să 
creadă ce aude. 

— Asta e şansa mea. Bergman îmi oferă Nelson Industries 
pe o tavă de argint. Când o să câştig, o să vâr încă treizeci de 
milioane de dolari în buzunarele acţionarilor — cel mai mare 
aport din istoria firmei. Voi fi un superstar. Postul îmi va fi 
asigurat. Nelson Industries va fi garantat un client de trei 
milioane de dolari în portofoliul meu. Mă voi... ne vom aranja 

pe viaţă. Putem să ne luăm o casă pe malul lacului, o barcă, 
tot ce ne-am dorit. 

În momentul acela, chiar nu-şi dorea nimic. Ea nu-l mai 
voia pe el. Nu avocatura îl schimbase. De fapt, profesia lui 
nu făcuse decât să scoată la iveală ceea ce el fusese dintot- 
deauna. Ea privea atent muşchiul verde care crescuse printre 
crăpăturile din pavaj, demolând integritatea acestuia, şi se 
gândi la mariajul ei. Îndepartarea mușchiului nu va fi uşoară. 


10 


Canalul ESPN animă întreaga cameră de motel cu fle- 
căreala unor voci stridente. Doi prezentatori de sport se aflau 
în studio în spatele unei mese miniaturale, relatând cele mai 
importante ştiri ale zilei. Laurence King dădu sonorul mai 
tare, dar vocile celor doi prezentatori tot nu acopereau vocea 
femeii de dincolo de peretele subţire ca hârtia. 

— Mai mult, iubire. Da. Da. Da, iubitule! 

Fotografia muntelui Ranier de pe perete păcănea ritmic. 
Lumina veiozei de pe noptiera din placaj vibra. Dacă nu ar fi 
fost înşurubată, cel mai probabil ar fi alunecat. Femeia era 
bine plătită să geamă, dar, în momentul acela, King nu voia 
să audă aşa ceva. 

— Oh, eşti atât de mare. Eşti atât de mare. Mà umpli toată, 
iubitule! 

King lovi cu pumnul în perete. 

— 'Tăceţi dracului din gură! Grohăitul şi gemutul conti- 
nuară nestingherite. King, se plimba în sus şi-n jos pe covorul 
maro ros, frecându-şi din când în când barba aspră şi nebăr- 
bierită şi muşcându-şi degetul mare, mereu murdar cu grà- 
sime şi noroi de la munca sa la o companie de construcţii. 
Camera mirosea a sudoare şi a lemn mucegâit. 

— Cincisprezece mii. Marshall Cole se plimba şi el de 
colo colo prin faţa băii, ocolind sau trecând peste pungi de 
fast-food, o cutie de pizza pătată cu grăsime, sticle de bere şi 
articole de îmbrăcăminte pe care le dădea jos, pe rând: întâi 

pantofii şi şosetele, apoi tricoul. Rămase gol până la brâu, iar 
blugii cu gâuri în genunchi îi atârnau de pe şoldurile înguste. 

Îngropaseră celelalte haine într-un câmp noroios din spa- 
tele motelului săpând o groapă suficient de adâncă să nu le 
poată dezgropa câinii vagabonzi, înnebuniţi de izul de sânge. 

— Cincisprezece mii. Cole îşi apuca întruna, cu un tic, 
cozorocul şepcii lui cu Seattle Mariners, fie trăgând-o mai pe 
frunte, fie împingând-o spre vârful capului. Să-i spui că vrem 
cincisprezece mii. Nu m-am angajat să omor pe nimeni, 
Larry. În nici un caz. Aràtà cu degetul spre King. Trebuia să 
fie un jaf. Aşa ai spus. Ai spus că va fi un jaf. Gol. Rahatul 
ala de loc trebuia să fie gol, omule. 

— Taci din gură! ţipă King la perete, cu o furie tot mai 
puternică. 

— Nimeni n-a zis nimic de vreo crimă. Eu nu-s ucigaş. O să 
mă omoare pentru asta. O să ne omoare pe amândoi. 

King se întoarse de la perete şi făcu un pas spre Cole. 

— Taci din gură! Auzise suficiente văicăreli de la ticălosul 
asta mic. Taci dracului din gură. Să nu-mi spui tu mie ce să 
fac. Să nu-mi spui dracului ce să fac! 

Cole făcu un pas în spate, nu era pe măsura lui King, care 
avea aproape doi metri şi peste o sută de kilograme. Cole era 
slab ca un băț de chibrit, cu un stomac concav şi coastele ie- 
şite în afară. Avea un stomac sensibil şi colon iritabil, ceea 
ce-l făcea să petreacă în baie mai mult timp decât un om de 
serviciu care o curăţă, şi nu putea reţine mâncarea prea mult, 
ceea ce îl împiedica să ia în greutate. Cu buze groase, ochi 
verzi şi un păr blond nisipiu care îi trecea de umeri, Cole ar fi 
putut fi considerat drăguţ dacă s-ar fi născut femeie. 

— Cincisprezece mii, mormâi Cole în barbă. Suficienţi 
bani cât să ies de-aici. Poate chiar să mă duc în Canada. Nu 
te extrădează din Canada, nu-i aşa? La naiba! Îşi arunca şapca 
pe podea şi se scărpină în cap. Trebuia s-o fac. Mà văzuse. 
S-a uitat direct la mine. 

— Mai uşurel. 

King se duse la fereastră şi dădu încet la o parte perdeaua 
grea. Emerald Inn era precum un furuncul pe fundul unui 
câine. King nu-l alesese pentru ambianța sa. ÎI alesese pentru 
că încăperile ofereau o privelişte clară a pietrişului şi noroiu- 
lui din parcarea din faţă. Cele patru maşini erau tot acolo. Se 
opriseră mai multe după ultimul telefon la Four Aces Bar, la 
un kilometru în josul străzii. King se uită la ceas şi plecă de 
la fereastră. 

— O să fac rost de cei cincisprezece mii şi o să dispărem 
de-aici. Nimeni n-o să afle nimic. 

— Ceva nu e în regulă. Cole se opri brusc şi apoi îşi relua 
plimbarea în sus şi-n jos. Ceva nu e cum trebuie. Simt lucru- 
rile astea. Îţi zic eu, le simt. 

— O să rezolv eu, mârâi King ameninţător. 

Cineva bătu la uşă. 

Capul lui Cole plesni ca un arc, ochii îi ieşiră din orbite. 
King îşi duse un deget în dreptul buzelor şi îşi lipi încet 
ochiul de vizor. Nu se putea ca bărbatul să fi oprit maşina în 
parcare, apoi să urce cele două şiruri de trepte şi să treacă de 
rampă fără ca el, King, să-l fi auzit. La naiba! rampa se cutre- 
mura de fiecare dată când cineva trecea pe lângă uşă. Şi iată 
totuşi că omul făcuse exact asta, şi el nu auzise. Stătea pe 
rampă, cu faţa distorsionată de vizorul rotund, cu un nas bul- 
bucat şi vârful acestuia încovoiat, cu ochelarii sài de soare 
foarte mari şi negri, care se bombau ca ochii adânci ai unui 
vultur. King se dădu în spate în linişte şi arătă spre uşa de 
interior care dădea în camera vecină. 

Cole îşi trase şapca înapoi pe cap şi îşi strânse toate hai- 
nele în grabă. Înşfăcaă un pistol de 9 mm de deasupra televi- 
zorului, scăpă un pantof de tenis pe podea şi îi dădu un şut să 
zboare în faţă în timp ce el se grăbea spre uşa pe care apoi o 
trânti în urma lui. 

King îşi îndesă un pistol Falcon de 9 mm în buzunarul 
din faţă al blugilor şi îşi încheie cămaşa, apoi se gândi mai 
bine şi şi-o descheie. Să lase pistolul la vedere şi să arate că 

are puterea. Sa-l lase pe om să înţeleagă cu cine are de-a 
face. Trase piedica, deschise uşa şi se dădu un pas înapoi. 
Bărbatul intră şi închise uşa după el fără să scoată un cuvânt. 
Purta o jachetă din piele maronie, blugi cu croială dreaptă şi 
cizme negre. În mâna dreaptă, avea un sac de gunoi de culoa- 
re verde. Îi dadu drumul pe covor. King ştia că barbatul avea 
un grad militar, din armata terestră sau marina militară. King 
facuse patru ani de armată. Înţelegea care era treaba cu arma- 
ta. Putea să recunoască un militar de cum intra într-o încă- 
pere. Totuşi, tipul ăsta nu era un infanterist oarecare. Părea 
mai degrabă să fi făcut parte din Forţele Speciale — un soldat 
de elită, sau din Forţele Navale de Operaţiuni Speciale, sau 
vreuna dintre astea. Orice ar fi fost, bărbatul îl sperie pe 
King. Nu zâmbea deloc. Nu-şi schimba niciodată expresia 
feţei. Avea doar o privire goală, imaginea lui King distorsio- 
nându-se în acei ochelari de soare omniprezenţi. King şi-ar fi 
dorit să nu fi vorbit niciodata cu acel bărbat la bar. Îşi dorea 
să fi refuzat băuturile şi să fi plecat, pur şi simplu. Dar cinci 
mii de dolari pentru un simplu jaf i se păruse o ofertă de 
nerefuzat, iar King avea nevoie de bani să plătească pensia 
alimentară pentru copilul fostei sale neveste sau ajungea la 
închisoare. Şi, oricum, ce fusese, fusese. Nu mai avea sens să 
regrete acum ce s-a întâmplat. 

King stătea la capătul patului cel mai apropiat de baie, cu 
mâinile în şolduri şi cu poalele cămâşii date la o parte, ca să-şi 
afişeze tocul pistolului Falcon lipit de stomacul său păros. 

— Avem o problemă. Locul acela nu era gol. Ai spus că 
va fi gol. 

Bărbatul îşi vârî mâinile în buzunarele jachetei. 

— A fost gol. 

— A fost gol timp de douăzeci de minute, apoi idiotul ăla 
s-a întors acasă şi a intrat direct în cameră. 

— Aşa am citit şi eu. Bărbatul se referea în mod evident la 
articolul din rubrica de mondenităţi a ziarului Seattle Times. 
Avea faţa imobilă ca a unei statui. O nefericire. 

— Nefericire? Nefericire, pe dracu’. Nu ne-ai zis să omo- 
râm pe careva. 

— Nu, nu am spus. 

În fundal, prezentatorii de sport continuau să discute cele 
mai importante evenimente de la meciurile de baseball de 
mai devreme. 

— Şi nu ne-am angajat să omorâm pe nimeni. Nu suntem 
criminali. Nu pentru asta am fost plătiţi, spuse King. 

— Aţi luat obiectele? 

— Poate că le-am luat. Poate nu. Trebuie sà vorbim despre 
ce am fost plătiţi să facem şi ce nu am fost plătiţi. Locul àla 
trebuia să fie gol. Asta ne-ai spus. 

— Aţi luat obiectele? 

— Eşti surd? 

Bărbatul nu răspunse. Continua să se uite cu privirea 
aceea goală care îi dădea fiori lui King. Se strădui să scape 
de teamă, dar ochii îi căzură pe perna de pe patul nefăcut. 
Bărbatul se duse la căpătâiul patului, dădu perna la o parte şi 
luă plicul. ÎI deschise şi îi studie conţinutul. 

— Oh, Doamne! ţipă femeia din camera vecină. Mai tare, 
iubitule. Mai tare. Eşti aproape, scumpule! 

— Vrem mai mulţi bani, spuse King. Cincisprezece mii. 

— Mai tare, scumpule. Mai tare. Hai, mai tare! 

Bărbatul scotoci în plic. 

— Nu aţi luat toate obiectele. 

King, râse. 

— Îți baţi joc de mine, omule? Tipul a venit acasă! La 
dracu”, ai avut noroc că am putut lua măcar atât. Cole era în 
blestematul ăla de dormitor când a intrat tipul. Şi deci, da, la 
dracu”, asta e tot ce-am putut lua şi să mor io dacă-mi pasă. 
Cincisprezece mii! Trebuie să plecăm undeva un timp şi să 
lasăm lucrurile să se liniştească. 

Barbatul vâri plicul în jachetă, apoi îşi băga mâinile la 
loc în buzunare. 

— Nu v-am cerut să omorâţi pe cineva, spuse el într-o doară. 
Nu era misiunea voastră. 

— Acum, iubitule. Haide. Haide, iubitule! 

King rămase şocat. 

— Eşti culmea, omule! Misiunea mea? Asta nu-i armată, 
idiotule, nu mai primesc ordine de la nimeni. Arătă spre plic 
pentru a sublinia ceea ce tocmai spusese. Am luat cât am pu- 
tut să luăm. Am făcut mai mult decât ne cerea misiunea. Am 
facut mult mai mult. Nu ne-am angajat să omorâm pe nimeni. 

— Vrei să te întorci la închisoare? 

— La dracu”, nu vreau asta! Dacă mă întorc, o fac pentru 
totdeauna. Nu mă întorc acolo din cauza unei crime. Ne-ar 
omorî pentru asta. 

— Nu, spuse bărbatul. Nu ar face asta. 

King scutură din cap. 

— Bună dimineaţa, Einstein! În statul ăsta, pentru crimă te 
condamnă la moarte. Ne vor omorî. Vor spune că l-am omo- 
rât în timpul unui jaf şi o să ne bage substanţa aia în braţ şi 
adio şi n-am cuvinte. 

Glonţul sfâşie pielea jachetei fără să facă nici un zgomot. 
King căzu pe spate. Femeia de alături continua să geamă. 

— Da. Oh, da. Da. Da! 

Bărbatul scoase arma din buzunar şi se aplecă peste cada- 
vrul lui King. Sângele îi ţâşnea din frunte, unde avea acum o 
gaură de mărimea unei monede. Scoase din plic un ceas şi îl 
aşeză lângă trupul lui King, apoi deschise sacul verde de 
gunoi şi împrăștie prin toată încăperea haine pătate cu sânge. 
După ce termină, verifică mânerul uşii care dădea spre came- 
ra alăturată şi observă că uşa era încuiată. Făcu un pas înapoi 
şi înfipse cu viteză tocul cizmei negre chiar deasupra încuie- 
torii. Lemnul ieftin cedă, iar forţa loviturii făcu mânerul 
rotund al uşii să se înfigă în rigipsul de pe partea cealaltă. 
Două focuri de armă se auziră din cameră, făcându-l pe bår- 
bat să se ascundă în spatele tocurilor uşii. Ramase nemișcat 

puţin, apoi întoarse arma pe după tocul uşii, cuprinzând toată 
camera dintr-o singură privire. 

Cole atârna cu picioarele afară pe geamul de la baie. Mai 
trase un foc de armă peste umăr, îşi aruncă pantofii şi hainele 
pe geam şi sări. Bărbatul se grăbi la fereastră. Cole se rosto- 
goli de pe capota unei maşini pe pământ, privi în sus şi mai 
trase un foc de armă, apoi plecă şchiopătând de-a lungul au- 
tostrăzii şi dispăru în întuneric. 

Bărbatul plecă de la geam şi se întoarse în motel, păşind 
peste cadavrul lui King şi deschizând larg uşa. Cel care pri- 
mise servicii sexuale de la femeia de alături stătea pe rampă, 
desculţ, având câmaşa descheiată şi chinuindu-se să-şi în- 
chidă şliţul. Cureaua îi atârna de sub o burtă fără urmă de păr. 

Trăgătorul îi ţinti capul. Omul îngheţă cu mâinile pe şliţ 
şi cu ochii larg deschişi. Roşeaţa din obraji i se scurse toată, 
lasând loc unei palori ca de icter ce venea de la lumina 
chioară a becului de pe hol. Trăgătorul zâmbi, îşi duse un 
deget la buze şi dădu uşurel din cap, apoi se întoarse şi o 
apucă spre treptele de la capătul rampei. 

Cele opt trepte din beton trepidau la fiecare pas. Balustrada 
se zgâlțâia sub fiecare strânsoare a mâinii. Motelul era o 
clădire clasică din anii 1970, când dezvoltarea imobiliară era 
în floare şi când nu puteai să faci un pas fără să dai de cineva 
care era de constructor. O cutie cu două etaje, cu un acoperiş 
plat din gudron şi pietriş; clădirea fusese acoperită de graffiti; 
ramele din aluminiu ale ferestrelor erau ruginite şi corodate, 
iar duşumeaua era scorojită şi roasă. În partea de sus a ram- 
pei, Logan verifică îmbinarea dintre balustrada de metal şi 
tencuiala de ghips. Şurubul cel mai mare era ieşit, lăsând ast- 
fel un spaţiu prin care pătrundea apa. Probabil era putred de 
tot. Balustrada nu putea sprijini greutatea unui om. 

Camerele erau în afara rampei, cu o casă a scării la fieca- 
re capăt. Camera 8 nu era greu de găsit, era singura cu uşa 
deschisă şi cu un poliţist înarmat în faţa ei. Logan îl salută pe 
poliţist cu un gest din cap şi îşi trecu numele pe fişă înainte 
de a intra. Carole Nuchitelli îngenunche lângă cadavru, un 
barbat întins cu faţa în sus pe un covor ponosit de culoarea 
unui pahar cu cacao Nestlé Quik. 

— Mă tot urmaăreşti, Nooch, şi lumea va crede că noi doi 
suntem împreună. 

Nuchitelli îşi ridică privirea cu un dezinteres simulat. 

— Sunt aici de-o oră. Cred că tu mă urmăreşti. 

Încaperea duhnea a praf şi a moarte. Logan privi spre 
cadavru. Intestinele omului se revărsau în afară. Ochii îi erau 

deschişi, faţa — palidă şi golită de orice expresie. Bărbatul cu 
o gaură în frunte de mărimea unei monede părea îngheţat. 
Aura întunecată de sânge din jurul capului fusese în mare 
parte absorbită de covor. 

— Pare să fi fost un 22, zise Logan. 

— Falcon de 9 milimetri, preciză Nooch. 

Logan arătă spre rana făcută de glonţ în frunte. 

— Nu vorbesc despre arma din pantalonii lui. Vorbesc 
despre arma care i-a făcut gaura asta în cap. Pare să fi fost 
facută de o armă de 22 de milimetri. 

Ea ridică din umeri. 

— Sau de una de 9 milimetri. 

— Sau de una de 9 milimetri, fu el de acord. Se întoarse şi 
studie pragul uşii. Ce distanţă estimezi că ar fi fost? întreba 
el, plimbându-se în sus şi-n jos. 

— Între doi metri şi jumătate şi trei şi jumătate. 

— Doi metri şi jumătate, confirmă el. Somnoros fiind, se 
şterse la ochi. O lovitură al naibii de bună. 

Nuchitelli ridică din umeri, neimpresionată. 

— Nu e aşa de departe. 

— Nu şi dacă ai timp să tragi. 

Ea se opri din ce făcea, se rezemă şi îi zâmbi. 

— În regulă, haide, dă-i drumul. Ştii că vrei să faci asta. 

Logan arătă cu degetul spre capătul pistolului Falcon. 

— Asta îmi spune că tipul nici nu s-a aşteptat la asta. 
A fost împuşcat în frunte, ceea ce înseamnă că era cu faţa 
spre criminal, dar nu a avut timp nici măcar să întindă mâna 
să-şi scoată arma. 

— Poate că a fost surprins. 

Logan încuviinţă. 

— Oh, sunt sigur că aşa a fost, dar nu cum ai crede tu. 
Arătă cu degetul spre uşa din faţă. Nu sunt semne de intrare 
forţată. Aşa că, fie criminalul a avut o cheie, fie era deja în 
cameră. Avem un portret al criminalului? 

— Ştii că-mi place să rămână anonimi, Logan. Oricum, tu 
ce cauţi aici? 

— M-a sunat Murphy. Mi-a zis că are ceva pentru mine. 

Ea arătă spre camera alăturată şi îşi dădu ochii peste cap. 

— E acolo. 

— Uneori, am senzaţia că-i place doar să mă trezească din 
somn. 

— S-ar putea să ai dreptate. 

Logan porni spre cealaltă cameră şi observă un teanc de 
bani pe jos, o parte din ei ascunşi sub cadavru, şi multe haine 
pătate de sânge. 

— Sunt ale lui? întreba el, referindu-se la cadavru. 

Nuchitelli încuviinţă. 

— În buzunarul din faţă, în dreapta. 

— Ale cui sunt hainele? 

Ea ridică din umeri. 

— Nu ştiu. Cred că ale lui. 

Logan porni spre uşa care despărţea camera 8 de camera 7. 

Tocul uşii care despărţea cele două camere fusese făcut 
țândări. Aici era într-adevăr vorba despre o intrare forţată. 
Poate că făptaşul chiar îl surprinsese. Patrick Murphy stătea 
alături de partenera lui, Debra Hallock, şi de o mulţime de 
oameni. Murphy şi Hallock fuseseră promovați din secţia de 
sud. Murphy avea nişte trăsături comune: irlandez, cu pielea 
albă, rumen în obraji şi cu pistrui, mândru să le poată îm- 
părtăşi celorlalţi ceea ce ştia. Vinişoare albastre îi traversau 
nasul borcănat care trăda o înclinaţie pentru promoţiile din 
magazine. 

Murphy rânji. 

— Ia te uită cine ne onorează cu prezenţa în toiul nopţii! 
Ca să ascundă chelia parţială pe care o avea, o acoperea cu 
părul rămas pe care-l pieptâna într-o parte. Burta care i se 
revărsa din pantaloni îi trăda adevărata vârstă. 

— Sper că ai un motiv foarte bun pentru care m-ai ridicat 
din pat, Murph. Logan dădu mâna cu Murphy şi o salută din 
priviri pe Hallock. Bună, Deb! 

— La naiba! Am să-ţi dau ceva de făcut atunci când nu 
salvezi pisici din copaci sau când nu te joci cu cocoşelul tău, 
spuse Murphy. 

— Pompierii salvează pisicile. Şi, ţi-am zis, irlandezii, 
nu scoţienii, se joacă cu cocoşelul lor. Se uită la Hallock. 
Scuze, Deb. 

Ea îşi ridică sprâncenele, având o expresie nu neatră gå 
toare, dar neimpresionantă, de parcă ar fi zis: „Ce mai 
urmează acum?“ 

— Deci, de ce dracului mă aflu aici? 

Murphy răspunse: 

— A avut loc o crimă aseară în Green Lake... un tip pe 
nume James Hill? 

Logan încuviinţă din cap. 

— Da. 

— Vino aici. Murphy îl conduse pe Logan în încăperea 
unde se afla cadavrul. Unele probe fuseseră deja sigilate în 
pungi de plastic şi aşezate pe pat. Am găsit asta în apropierea 
corpului. Îi dadu lui Logan o pungă cu un ceas. Citeşte ins- 
cripţia de pe spate. 

Logan îl întoarse pe partea cealaltă şi îl ţinu la lumina 
singurului bec de deasupra. 

— Am verificat, spuse Hallock. James Hill al tău era juniorul. 
Logan se uită la ceas, apoi la cadavru. 

— Deci cine e ţeapânul? 

— Laurence King, spuse Murphy rânjind. 

Nefiind sigur dacă Murphy glumea sau nu, Logan întrebă: 

— Adică vrei să spui că-l chema ca pe vedeta talk-show-ului 
de la televizor? 

— Ala e Larry King, spuse Hallock. 

— A avut o viaţă de rahat, interveni Murphy. Şi-a petrecut 
mare parte din tinereţe şi din viaţa de adult în spatele gratii- 
lor, în special pentru furt. A jefuit o staţie de benzină acum 
şapte ani şi a stat la Walla Walla şase ani înainte de a fi elibe- 
rat condiţionat. A ieşit de aproape un an. Ofiţerul suprave- 
ghetor a declarat că lucra în construcţii şi că nu se mai ţinea 
de prostii. Se pare că nu era aşa. 

Logan privi în jos, la picioarele lui Laurence King. Purta 
cizme de lucru, tipul de cizmă care ar fi lăsat o urmă de 
mărimea 46, de genul celei găsite în noroiul din spatele curţii 
lui James Hill. 

— Dar criminal nu e, nu-i aşa? 

Hallock scutură din cap. 

— Nu până aseară, se pare. 

— Deci sângele de pe hainele astea ar putea să fie al lui 
James Hill? zise meditând Logan. 

Murphy ridică din umeri. 

— Ar putea, dar de ce să fie pline de noroi? 

Logan stătu pe gânduri, apoi spuse: 

— Trimite pe cineva jos să caute o groapă în pământ. 

— O groapă în pământ? Crezi cà King le-a îngropat? Mur- 
phy părea sceptic. Scutură din cap. Atunci de ce dracu” le-a 
dezgropat? 

Logan se uită din nou la ceas şi la bani. 

Hallock ceru ca un poliţist să meargă să caute o groapă 
afara. 

— Crezi că celalalt tip i-a înscenat toată treaba mortului şi 
a lăsat lucrurile astea aici ca noi să credem că King l-a ucis 
pe Hill? 

— Nu ştiu. Asigură-te că i se va lua amprenta cizmei lui 
King, spuse Logan. Nu avem martori? 

— Tipul de la recepţie o tot ţine pe-a lui momentan... că 
nu a văzut şi nu a auzit nimic, dar eu cred că doar face pe 
durul, spuse Murphy. O să vorbească atunci când o să-i zic că 
se va trezi cu o maşină a poliţiei în faţa motelului, care va sta 
tot timpul parcată, şi va putea astfel să-şi ia la revedere de 
la clienţi. 

— Toți cei care au fost aici şi-au luat tâlpăşiţa, adăugă 
Hallock. Recepţionerul a spus că King şi celălalt tip au ajuns 
aici la miezul nopţii trecute şi au închiriat camera cu numărul 8. 

— L-a descris pe celălalt tip? întrebă Logan. 

Hallock se uită la notițele ei. 

— Nimic care s-ar putea compara cu o descriere literară 
realizată de Hemingway. Până într-un metru optzeci înălțime, 
o constituţie fragilă, păr lung. 

Logan întinse mâna spre podea şi ridică o pereche de 
blugi, privindu-le talia, apoi se uită la Laurence King. 

— Ăştia nu l-ar încăpea deloc, spuse el. S-ar putea să fie ai 
celuilalt individ. 

— Tipul de la recepţie a spus că King s-a întors pe la ora 
şase şi a cerut să închirieze şi camera cu numărul 7. 

— A zis de ce? întrebă Logan. 

Hallock scutură din cap. 

— În locul asta se petrec multe. Prostituatele frecventează 
barurile din josul străzii. Tipul spune că a crezut că aveau de 
gând să aducă prostituate şi că probabil nu voiau să fie în 
aceeaşi cameră. Astea-s cuvintele lui, nu ale mele. 

— Vrei părerea mea? zise Murphy. King şi prietenul lui au 
avut o ceartă legată de bani, aşa că tipul ăsta îl împușcă. Bang. 
Îndreptă spre King un deget, făcându-se că trage. Apoi tipul 
se sperie şi lasă în urmă o parte din bani, ceasul şi hainele 
pline cu sânge, pentru a ne face să credem că King este cel 
care l-a omorât şi l-a jefuit pe James Hill. 

Logan se gândi la teoria asta. 

— Nu cunosc foarte mulţi tipi urmăriţi de poliţie care să 
lase în urma lor un teanc de bani sau haine care i-ar înfunda 
şi mai mult într-o crimă. 

— La naiba, nu vorbim despre un tip şcolit! Fac pariu cu 
tine pe zece dolari că celălalt e un ratat ca şi King. Doar câ e 
pe fugă şi e speriat pentru că a omorât pe cineva şi acum nu 
mai poate gândi clar. 

— Domnule detectiv? 

Toţi trei se întoarseră. Unul dintre tehnicieni stătea între 
cele două paturi, aproape de tăblii. Când se apropiară, ea 
arătă cu vârful unui pix o gaură făcută de un glonţ aproape de 
o fotografie înfigă care înfâţişa muntele Ranier. Gaura era 
parţial acoperită de tapetul cu mozaic de pe perete. Apoi, teh- 
nicianul le mai arătă o a doua gaură de mărimea unei monede, 
câţiva metri mai departe. Glonţul atinsese razant marginea 
ramei înainte să se înfigă în rigips. Judecând după mărimea 
găurii, şi acest glonţ fusese probabil tras de o armă de 9 sau 
22 de milimetri. 

Logan arătă spre King. 

— Nu a apucat să-şi scoată Falconul din pantaloni, iar 
tipul care l-a împuşcat a stat cel mai probabil lânga uşa de la 
intrare. Nici măcar un orb nu ar fi putut să rateze în halul 
asta. Nu-i aşa, Nooch? 

Nuchitelli se uită în sus. 

— Nici măcar un orb, spuse ea. 

— La dracu”, trebuia şi tu să te faci detectiv, adăugă Murphy. 

— Te rog, nu cu banii daţi de părinţii mei pe educaţia mea. 

Logan îşi reprimă un hohot de râs, apoi se întoarse să 
observe traiectoria pe care ar fi trebuit s-o aibă gloanţele ca 
să se înfigă în tapet şi deduse că focurile de armă ar fi trebuit 
să vină din camera alăturată. 

— Prietenul lui King era în camera asta, spuse Hallock, 
observând unde se uita. De asta şi-au luat şi a doua cameră; 
trebuia să-i ofere sprijin lui King. 

— Deci cine l-a împuşcat pe King a spart uşa ca să ajungă 
la el, spuse Logan. 

— Despre ce vorbeşti? întrebă Murphy. 

Logan intră în camera de alături cu Hallock şi Murphy 
după el. 

— Spun că amicul lui King se afla în camera asta şi fie e 
un trăgător lamentabil, fie trăgea la întâmplare, panicat. Stând 
cu faţa la uşa spartă, făcu un pas înapoi şi se opri în cadrul 
uşii de la baie. Se întoarse, observă un geam deschis, pâşi 
înăuntru şi se aplecă peste vană în afara geamului, cu grijă să 
nu atingă pervazul. Fusese o cădere lungă, dar nu atât de 
lungă dacă cineva ar fi tras după tine. Se întoarse în camera 
unde era cadavrul lui King. Nuchitelli stătea şi-şi scotea 
mănuşile de pe mâini. Doi bârbaţi se pregăteau să ridice 
cadavrul şi să-l aşeze într-un sac galben. 

— Luaţi amprentele de pe pervazul ăsta şi trimiteţi-le 
împreună cu amprentele luate de la victimă. Vreau să le com- 
par cu toate amprentele găsite în casa lui James Hill. Logan 
se întoarse către Murphy şi Hallock. Mâine, mă întâlnesc cu 
sora lui Hill la domiciliul lui. Vrem să vedem ce obiecte ar fi 
putut să fi fost furate. Dar asta nu mai pare să fie ceva urgent 
acum. Logan se uită la ceas şi scoase un oftat obosit. Dimi- 
neaţa venise prea devreme. O voi întreba despre ceas şi dacă 
fratele ei ţinea bani în casă. Dacă mai lipseşte ceva, vom face 
o listă şi o să ne interesăm la magazinele de amanet din zonă. 

— La naiba, de parcă asta te-ar ajuta să-i găseşti pe acei 
hoţi. Murphy rânji. Ţi-am rezolvat cazul, Logan. L-am şi 
împuşcat pentru tine. 

Logan se uită lung la cadavrul lui Laurence King, acum 
băgat în sacul galben, şi trase aerul printre cei doi dinţi din 
faţa. El nu credea asta. 

Dana numără lambriurile de pe uşa din faţa casei fratelui 
ei. Douăzeci şi patru: patru lambriuri de-a lungul şi şase lam- 
briuri de-a latul. Douăzeci şi patru. Matematică de baza. Oricum 
le-ar număra, ieşea întotdeauna acelaşi număr. Se întrebă de 
ce fratele ei vopsise uşa în roşu — un contrast puternic cu acel 
verde-pal al cadrului care acum ieşea şi mai mult în evidenţă, 
ca o amintire însângerată a tot ceea ce se întâmplase înăuntru. 

Ea nu-şi amintea să fi privit vreodată cu atenţie exteriorul 
casei fratelui său. El o invitase de multe ori la cină sau så 
vină pe la el în weekenduri după lucru, dar trecea rar şi nicio- 
dată nu stătea prea mult. Fie trebuia s-o ia pe Molly de la grà- 
diniţă, fie trebuia să ia hainele de la spălătorie sau să ajungă 
să pregătească cina, sau să termine un proiect urgent pe care 
i-l dăduse Marvin Crocket. James nu se plânsese niciodată de 
asta. Niciodată nu o făcuse să se simtă vinovată. 

— Poate săptămâna viitoare, spunea el de fiecare dată. 

Dar şi săptămâna viitoare era la fel. Acum săptămâna vii- 
toare nu o să mai vină niciodată. Şi asta nu se va schimba, 
oricât încerca ea så se gândească la asta. 

Simţi cå alunecă din nou în vâltoarea unei deznădejdi 
cumplite şi făcu tot posibilul så împiedice så se întâmple 
asta. Nu era momentul să bocească. Trebuia să numere obiec- 
tele furate. Se retrase din ploaia maăruntă sub fronton şi se 
sprijini de şindrila de pe margine, epuizată fizic şi emoţional. 
Se grabise să plece de la serviciile funerare după ce alesese 

pentru fratele ei un sicriu simplu, de un verde-închis. Urmă- 
toarea misiune era să adune documentele personale ale lui 
James şi să hotărască împreună cu detectivul ce anume fuse- 
se furat. Se uită la ceas şi apoi la strada străjuită de copaci. 
Detectivul nu-i dăduse nici un semn, aşa că ea închise ochii, 
încercând să se detaşeze de tot, dar îşi aminti totuşi de masa 
pe care o dăduseră imediat după înmormântarea tatei. Restu- 
rile de mâncare fuseseră învelite în celofan, scaunele şi mese- 
le, adunate şi puse deoparte, iar invitaţii şi rudele plecaseră. 
Dana şi James se retrăseseră în apartament, lângă şemineul 
de cărămidă, privind la limbile de foc albastre şi galbene. 

— Mă las de avocatură, spusese el fără să-şi ridice privirea 
câtre ea. Nu m-am mai simţit fericit de prea mult timp. Sor- 
bea bere dintr-o cană roşie de plastic şi se rezemase de spå- 
tarul scaunului, contemplând tabloul de deasupra şemineului, 
care înfăţişa o goeletă cu trei catarge. Dacă tata ar mai fi trâit, 
n-aş fi luat decizia asta; sunt prea speriat de ce ar fi putut 
crede despre asta. Pentru că singurul lucru care îl interesa pe 
tata legat de viaţa mea era avocatura. 

Ea nu-şi luase fratele în serios, crezând cà spune lucrurile 
acestea fiind afectat de moartea neaşteptată a părintelui lor, o 
palmă pe care o primiseră şi care le reamintiră de propria lor 
moarte şi de faptul că timpul era lucrul cel mai preţios în viaţă. 

— Mai stai câteva luni şi gândeşte-te la asta, James. Acum 
nu e momentul să iei pripit decizii capitale. Ai trecut prin 
foarte multe în ultimele patru zile. Nu judeci raţional. 

— Asta nu e o decizie luată în pripà. Se aplecase înainte şi 
vorbise cu şi mai mult elan. M-am gândit de mult timp la 
asta. Nu am o viaţă a mea. Petrec la birou şaizeci de ore pe 
săptămână şi, când nu sunt acolo, sunt tot acolo cu mintea... 
îmi pregătesc cazurile, mă gândesc la strategii pentru proces 
şi aşa îmi stric weekendul. Uita-te la mine. Se trăsese de păr. 
Am treizeci şi doi de ani şi deja încep să chelesc. Ce-a mai 
rămas din el a încărunţit. Nu sunt căsătorit. La naiba, nici 
măcar nu am o prietenă stabila. 

— Vei deveni partener la firmă, la anul. 

— Asta chiar mă sperie. Jumătate dintre acţionarii de la 
firmă sunt divorţaţi. Câştigă patru sute de mii de dolari pe an, 
dar ipotecile şi pensiile alimentare îi omoară. James luase 
cana cu bere şi se rezemase de scaun, scuturând din cap. Nu 
am de gând să mor ca tata, la birou. 

O parte din ea voia să-i spună că nu munca îl ucisese pe 
tatăl lor, nici pe departe, dar oricât de furioasă fusese pe tatăl 
ei, ar fi fost o cruzime din partea ei să-i spună fratelui ei 
adevărul. Băieţii îşi aşază taţii pe un piedestal şi îi consideră 
eroi. Fetele trăiesc experienţe nefericite cu băieţii de îndată 
ce cresc, şi inimile le sunt frânte de aceştia. Ele cunosc defec- 
tele şi slabiciunile taţilor lor. Ştiu că ei nu sunt eroi, uneori 
sunt chiar foarte departe de asta. 

— Nu-l da pe tata ca exemplu; el era obsedat de muncă, 
spusese ea. 

— Am simţit asta din prima săptămână la Facultatea 
de Drept. 

Dana ridicase o sprânceană. 

— Serios? Se întrebă dacă şi ea făcuse bine că se dusese la 
Facultatea de Drept, absolvită mai mult în ciuda tatălui ei 
decât din dorinţa de a-i face pe plac. El nu credea că ea ar 
putea deveni vreodată avocat. 

— Următorul lucru pe care mi-l amintesc a fost că stăteam 
în spatele biroului meu de la Dillon and Block, trei etaje mai 
jos de tata, în departamentul legii competiţiei. James râsese 
din nou. Nici măcar nu am făcut un singur curs de legea 
competiţiei. Tata îmi dădea un dosar şi îmi vorbea despre 
una, despre alta, iar eu stăteam acolo cu o privire îngrijorată, 
încuviinţând, aruncând din când în când câte o expresie de 
genul „nenorociţii“ sau „la dracu”. 

Amândoi râseseră. 

James băuse berea. 

— Cel puţin tu ai avut bunul-simţ să te angajezi în altă parte. 

— Eu l-am sfidat. 

— Şi eu fac asta acum. Mai bine mai târziu decât nicio- 
dată. Acum vreau să plec. 

— Şi ce ai de gând så faci? 

Dana sperase ca răspunsul lui s-o ajute şi pe ea. 

— Vreau să predau. 

Ea izbucnise în râs, dar se oprise când văzuse că el vor- 
bea serios. 

James frământa cana de plastic, îndoind-o. 

— M-a sunat un prieten să-mi spună că Universitatea din 
Seattle are un post liber la cercetare juridică şi cursuri de 
pledoarie. 

— Tu chiar vrei să pleci. Chiar te-ai interesat de treaba asta. 

El încuviinţase. 

— Am transmis notele mele şi recomandările săptămâna 
trecută. Dacă totul merge bine, o să-mi schimb pantofii 
Ferragamos pe bocanci şi salopete. 

Ea se uitase lung la masa de cafea, cuprinzând-o un senti- 
ment de abandon care nu avea legătură cu moartea tatălui ei. 

— Vino cu mine, spusese James, probabil simţindu-i dis- 
perarea. Sà sărbătorim moartea tatei trâindu-ne viaţa. 

Ea luase o gură de vin. 

— Sigur. Şi ce-ar zice Grant despre asta? 

— Cui îi pasă? Aici nu e vorba despre Grant. E vorba des- 
pre tine. 

— E soţul meu, James. 

— Nu-mi mai aminti. Îşi ridicase ambele braţe. Îmi pare râu. 

Dana ştia că familiei ei nu-i prea păsa de Grant, dar aces- 
ta nu era un subiect de discuţie. Grant era soţul ei. 

— Ratele lunare sunt mai mari decât salariile amândurora. 
Avem împrumuturi la bancă de 100 000 de dolari, iar ratele 
la maşină sunt mai mari decât ratele altora la casă. 

— Vindeţi tot. James se aplecase în faţă, cu braţele spriji- 
nite pe genunchi, cu ochii sâi albaştri sticlindu-i. Asta fac eu. 
Vindeţi casa şi maşinile. Eu aşa pot să plătesc datoriile şi 
sâ-mi permit ceva mai mic. 

Ea izbucnise în râs. 

— După ce ne plătim datoriile, o să ne mai permitem doar 
să mâncăm o cină şi să bem o sticlă de vin. 

— Ai fi liberă. 

Dana nici măcar nu ştia ce însemna asta. 

— Am vorbit despre copii. 

El se rezemase cu spatele de scaun. Tonul vocii i se 
schimbase. 

— Serios? 

Ea dăduse din cap. 

— Suntem căsătoriţi de cinci ani şi nu întinerim. 

— Vă înţelegeţi mai bine? 

— Încercâm. E din cauza serviciului. O să se schimbe 
odată ce avem copii. O să ne ofere o nouă perspectivă. 

Însa fratele ei fusese cel care avea o nouă perspectivă. 
James îşi vânduse casa de pe Capitol Hill, îşi vânduse Merce- 
desul şi îşi donase costumele şi majoritatea cravatelor şi 
cămăşilor la organizaţia non-profit Goodwill. Renunţase la 
calitatea de membru al Washington Athletic Club, nu mai lua 
cina la restaurante scumpe şi rar mai cheltuia 150 de dolari la 
cluburile private de golf. Îi placea să glumească şi să spună 
că a demisionat de la slujba sa foarte bine plătită ca să econo- 
misească bani. 

— Îmi pare foarte rău, am întârziat. 

Dana deschise ochii. Detectivul Michael Logan stătea în 
capătul scărilor, iar picăturile de ploaie se scurgeau de pe 
umbrela sa. 

— Aş putea să mint şi să dau vina pe trafic, dar adevărul 
e că am adormit. Am primit un telefon în toiul nopţii, o 
crimă în Rainier Valley. Se pare că are legătură cu fratele 
dumneavoastră. 

Ea se simţi brusc invadată de nelinişte. 

— Fratele meu? 

Logan privi sus spre cer. 

— Să mergem înăuntru să nu ne ude până la piele. 

Banda galbenă a poliţiei era încă acolo, fixată între tocu- 
rile uşii. 

— Aveţi o cheie? 

— Nu, spuse ea, ruşinată. 

Logan dădu din cap. 

— Are vecina una. Mă întorc imediat. 

Ea îl privi alergând spre casa vecină, peste gazon, şi în- 
torcându-se câteva clipe mai târziu cu cheia. Logan îndepărtă 
banda galbena, descuie uşa şi o împinse, însă Dana rămase 
locului pe prag. 

— Putem să facem asta şi mai târziu, spuse Logan. Având 
în vedere ce am aflat aseară, asta chiar mai poate aştepta. 

Dana privi înainte, cu ochii aţintiţi asupra holului, amin- 
tindu-şi de prima oară când se urcase pe un dig în Madison 
Park şi încerca să se convingă să se arunce. Îi era teamă ca 
frica ei să nu fie prea evidentă. 

— Mulţumesc, domnule detectiv. Vă apreciez grija, dar nu 
am nici un motiv pentru care să aştept. Trebuie să facem asta, 
iar eu voi fi cea care o va face. 

— Nu vorbeam despre lucrurile fratelui dumneavoastră, 
spuse Logan. Mă gândeam la dumneavoastră. Comentariul o 
surprinse. Se întoarse. Se uită la ea cu ochi verzi şi injectaţi. 
Vreau să spun că putem face asta altă dată, când cineva va 
putea fi aici cu dumneavoastră, spuse el. 

Dana scutură din cap, apoi se întoarse şi trecu pragul. 
Teancul de documente era împrâştiat pe masă. Unele dintre 
ele căzuseră lângă servieta din piele a lui James. Pâşi de-a 
lungul holului, cu acelaşi sentiment ciudat în inimă cu care 
intrase în casa lui Abraham Lincoln de vizavi de Ford Thea- 
tre, unde acesta murise după ce fusese împuşcat. Totul părea 
o butaforie abandonată pe scenă, după un ultim act. Timpul 
se oprise pentru totdeauna într-un moment oribil. O pată 
întunecată acoperea podeaua din lemn masiv. Dana se întoar- 
se brusc şi-şi acoperi gura. 

— Sunteţi în regulă? întrebă Logan. 


Victimele puterii 83 


Ea încercă să-şi revină, bazându-se pe avocatul din ea 
care trebuia să afle răspunsurile la întrebari. 

— Aţi spus că o crimă în Rainier Valley are legătură cu 
fratele meu? 

Logan băgă mâna în buzunar şi îi dădu o pungă de plastic. 

— Detectivii care se ocupă de caz cred că au găsit ceasul 
fratelui dumneavoastră. 

Dana se uită pe spatele ceasului şi citi inscripţia, încu- 
viinţând. 

— Tata ne-a dat fiecăruia un ceas când am absolvit Facul- 
tatea de Drept. Îi arătă detectivului ceasul ei de la mână. L-au 
găsit pe bărbatul care a făcut asta? 

Logan scutură din cap. 

— E mort. Cineva l-a împuşcat. 

— Cine e? De ce l-a omorât pe fratele meu? 

— Numele bărbatului era Laurence King. Era un hoţ de 
meserie, un hoţ ale cărui crime degenerau în violenţă. A fost 
eliberat condiţionat acum trei luni. 

Ea închise ochii şi clătină din cap. Furia ei atinse limitele. 
Un fost puşcăriaş. 

— Ştiu că aţi spus că fratele meu a fost omorât în timpul 
unui jaf, domnule detectiv, dar îmi vine foarte greu să cred 
asta. Uitaţi-vă şi dumneavoastră în jur; nu avea nimic de 
valoare aici. 

Logan dădu din cap ca şi cum ar mai fi auzit raţionamen- 
tul acesta înainte. 

— Aţi fi surprinsă. Am văzut oameni omorâţi în timpul 
unei dispute pentru cinci dolari. Încă încercăm să adunăm 
toate informaţiile de care avem nevoie, dar ceea ce ştim deja 
e că King a fost un infractor care a comis două fărădelegi în 
acelaşi timp. Avea multe de pierdut dacă era prins. Era prie- 
ten cu un alt infractor pe nume Marshall Cole. Noi credem că 
cel care l-a omorât pe fratele dumneavoastră este chiar Cole. 

— De ce? 

— Am găsit haine pătate de sânge în motel, împreună cu 
ceasul fratelui dumneavoastră. Hainele sunt de mărime prea 
mică pentru a fi ale lui King. Ne bazăm şi pe descrierea pe 
care a făcut-o recepţionerul şi pe dosarul lui Cole de la 
poliţie, astfel că suntem de părere că acele haine îi aparţineau 
lui Cole, cel mai probabil. 

— Credeţi că acest bărbat l-a omorât şi pe King? 

— Nu ştim încă. Încercăm să aflăm. Motelul face mici afa- 
ceri cu prostituatele locale. King se poate să fi fost omorât în 
timpul unei dispute şi Cole şi-a luat apoi tălpăşiţa, nevrând să 
ia parte la aşa ceva. Ştiţi cumva dacă fratele dumneavoastră 
avea mulţi bani la el sau dacă îi păstra în casă? 

— Fratele meu? Din câte ştiu eu, nu. De ce? 

— Pe lângă faptul că avea la el ceasul fratelui dumnea- 
voastră, King mai avea la el şi o mie cinci sute de dolari. 

Ea scutură din cap. 

— Se poate, dar mi-e greu să cred că James ţinea banii 
aceştia aici, şi cu siguranţă nu-i purta la el. 

— Dar bijuterii sau lucruri pe care King să le fi amanetat 
pentru a obţine banii ăştia? 

Ea se uită prin cameră. 

— Fratele meu a vândut sau a renunţat la majoritatea 
lucrurilor lui când a renunţat la avocatură. Nu avea bijuterii. 
Ceasul şi inelul primit la absolvire sunt singurele lucruri des- 
pre care eu ştiu. 

Se plimbară prin camere, iar Logan făcea inventarul bu- 
nurilor. Hoţii nu luaseră nici televizorul şi nici casetofonul, 
amândouă fiind nişte relicve după standardele tehnologiei 
moderne, şi nu furaseră nici laptopul. De asemenea, au lăsat 
şi colecţia de compact-discuri şi un checkbook pe care Dana 
îl gasise în dulapul din dormitor. Până şi lui Logan i se păru 
ciudată treaba. 

După ce petrecură împreună o oră, rămaseră în camera 
din spate. Logan îşi închise agenda. 

— În regulă, vă las acum să adunaţi bunurile personale ale 
fratelui dumneavoastră. Aveţi cartea mea de vizită. Dacă vă 
vine vreo idee sau observați ceva ieşit din comun, sunaţi-mă. 
Vă voi ţine la curent dacă aflu vreo noutate. 

Dana îi mulţumi şi îl privi cum se îndepărtează de-a lun- 
gul coridorului, lăsând-o singură, o străină în casa fratelui ei. 


Luă la rând încăperile şi începu cu cele din spatele casei, 
ajungând într-un final la uşa din faţă. Nu se simţea în largul 
ei, găvanele goale şi lipsite de viaţă ale măştilor africane se 
holbau la ea, întrebând-o parcă de ce nu şi-a petrecut timpul 
aici cât fratele ei era în viaţă. Nu ştia ce era de făcut cu tapi- 
seriile şi cu sculpturile africane. Ştia că James le adusese 
dintr-un safari, de unde se întorsese slab şi bronzat, vegeta- 
rian şi într-o dispoziţie mai bună decât îl văzuse ea vreodată. 
Părul, care avea o tunsoare cuminte, îi crescuse acum până 
aproape de umeri şi îi flutura pe lângă gulerul cămâăşii sale, 
apoi îşi schimbase şi lentilele de contact pe nişte ochelari cu 
ramă din sârmă. Totuşi, nu voia ca măştile să se holbeze la 
ea, să-i amintească mereu de tragedia la care fusese martoră. 
Atunci se hotărî să sune la Muzeul de Artă din Seattle să 
întrebe dacă ar fi interesaţi de obiectele acestea sau dacă ştiau 
alt muzeu care ar putea fi interesat. Restul obiectelor din 
bucătărie şi sufragerie, cu excepţia pieselor mari de mobilier, 
încăpeau într-o singură cutie. James ducea o viaţă ascetică. 
Ea îşi imagina că mânca mai mult la şcoală decât acasă. 

Merse pe hol spre dormitor, ştiind că asta urma să fie cea 
mai greu de cercetat încăpere. Cărţi şi fotografii înrămate 
umpleau sertarele şi erau împrăştiate chiar şi pe podeaua din 
lemn masiv. O întreagă etajeră era dedicată în exclusivitate 
comandanților din Războiul Civil. Pe alta etajeră avea clasicii: 
Hemingway, Fitzgerald, Faulkner şi Twain. Luase o fotografie 
cu mai multe cadre şi se aşeză pe marginea patului. În fiecare 
cadru era James cu Molly — Molly cu un rucsac în spate, la 
muzeu, la grădina zoologică, cu faţa pictată. 

Dana îşi duse fotografiile la piept, epuizată de gândul că 
va trebui să explice unei fetiţe că unchiul ei a plecat şi nu se 
va mai întoarce. Umerii îi tremurau şi nu-i putea controla. 
Suspina de durere. Se zgudui de plâns vreo cinci minute, 
apoi se întremă şi deschise ochii. În acel moment, văzu în 
prag un bărbat blond şi îndesat. 

— Dumnezeule! Se ridică, scăpând fotografiile din mână. 
Sticla ramelor se farâmiţă pe podeaua din lemn masiv. 

— Îmi pare rău. Nu ştiam că e cineva aici. Era îmbrăcat la 
patru ace, într-un costum de un albastru marin de o calitate 
bună, cu o cămaşă cu nasturi şi o cravată. 

Dana îşi şterse lacrimile, ruşinată şi enervată că fusese 
surprinsă astfel. 

— Va pot ajuta? 

Avea o faţă ascuţită, cu trăsături puternice, ochi incredibil 
de întunecaţi, un negru de cărbune. Scoase un portofel din 
buzunarul jachetei şi îi arătă insigna. 

— Mà numesc Daniel Holmes, doamna... 

— Hill. Dana Hill. Lucraţi cu detectivul Logan? 

El încuviinţă şi vâri portofelul înapoi în jachetă. 

— Mike se ocupă de moartea fratelui dumneavoastră. Pe 
mine mă interesează jaful — bunurile care au fost furate. Sunt 
sigur că v-a spus că va trebui să facem o listă cu toate aceste 
bunuri pentru magazinele de amanet. Spuneţi-mi, aţi fost 
căsătorită cu decedatul? 

— Casătorită? Oh... nu, spuse Dana. Hill e numele meu de 
fata. James era fratele meu. 

— Înţeleg. Îmi pare râu pentru pierderea dumneavoastră. 

— Am vorbit de dimineaţă cu detectivul Logan şi am alcă- 
tuit o listă împreună, spuse ea. Dar nu sunt sigură că vă pot 
ajuta. Fratele meu nu avea lucruri de valoare în afară de un 
ceas, şi chiar nu ştiu ce altceva ar putea lipsi. 

— Deci nu aţi găsit nimic ce ar fi putut prezenta interes? 

— Interes? 

Detectivul arătă către cutiile de afară. 

— Aţi găsit ceva pe care hoţii ar fi putut pune mâna, dar a 
fost lăsat deoparte? Uneori, bunurile lăsate deoparte ne pot 
spune la fel de multe ca şi cele care au fost furate. De exem- 
plu, dacă au luat doar echipamentul electronic — televizorul şi 
casetofonul —, dar au lăsat bijuteriile şi obiectele de artă, ştim 
spre ce magazin de amanet să ne îndreptăm. 

— Se pare că nu au fost interesaţi de electronice. Aşa cum 
am spus, detectivul Logan are lista. 

Bărbatul încuviinţă. Se lăsase o linişte incomodă. 

— Bine, atunci nu vă mai rețin. Îmi cer scuze din nou că 
v-am speriat. 

Dana îl conduse până la uşa de la intrare şi o închise în 
urma lui. Apoi o încuie. 

Se întoarse în dormitor şi îngenunche să culeagă bucăţile 
de sticlă sparte de pe covorul de sub pat. Îşi plimbă mâinile 
pe bucăţile de sticlă, având grijă la cele mai mici, apoi ob- 
servă lumina reflectându-se de undeva de lângă tăblie, radi- 
ind un mănunchi de culori. Se întinse şi, pipâind după obiect, 
îl scoase de sub pat. 

— Oh, vai! zise ea, îndreptându-se de spate şi privindu-l. 

În următoarea zi de luni, Dana o ținea de mână pe mama 
ei în strana din faţă a Catedralei Saint James din centrul 
oraşului Seattle. Molly stătea între ea şi Grant. Sicriul lui 
James fusese adus din naos şi îmbrăcat cu un acoperământ 
alb. Mirosul de tămâie se răspândise în catedrala întunecată, 
norişori de fum se ridicau din cădelniţă în timp ce preotul o 
balansa, iar cele trei lanţuri aurii zăngăneau într-un singur 
ritm. Ferestrele cu boltă nu lăsau lumina să intre, iar vitraliile 
colorate erau întunecate din cauza cerului înnorat. Lumână- 
rile din altar licăreau într-o adiere de vânt abia perceptibilă, 
învâluindu-i pe oamenii care se adunaseră în strană. 

Preotul se întoarse în altar. Îmbrăcat cu o roba alba cu 
verde, vorbea cu un accent polonez greu de înţeles. Dana nu 
era atentă la slujbă. Weekendul trecuse încet, cu toate cà ea 
era mereu pe fugă — lăsând lucrurile de zi cu zi să-i acapareze 
minutele, apoi minutele acestea deveneau ore, iar orele deve- 
neau zile. Dormise şi mâncase puţin, se gândise mult la trecut 
şi evitase să se gândească la viitor. Prezentul era şi aşa dificil 
de suportat. Fusese atât de absorbită de pregătirile pentru 
înmormântarea lui James, precum şi de masa de după înmor- 
mântare, încât uitase complet de biopsia ei. Apoi, îşi verifica- 
se mesajele de la serviciu — un obicei al avocaţilor — iar 
vocea doctorului Neal o umpluse din nou de teamă. Dar doc- 
torul o sunase doar ca să o anunţe că rezultatele de la labora- 
tor nu erau gata încă. 

Preotul îi invită pe participanţi să se aşeze, apoi se uită 
din altar la Dana. Acesta era semnul. Când se întâlniseră să 
discute despre funeralii, preotul o întrebase detalii despre 
viaţa fratelui ei. Dana îi făcuse o listă, apoi se oprise. Îşi da- 
duse seama că nu voia ca fratele ei să fie doar un gând întâr- 
ziat pentru cei prezenţi, adică să fie omagiat de cineva care 
nu-l cunoscuse niciodată. Aşa că, oricât de greu i s-ar fi 
părut, voia să îi aducă ea omagiul. Când preotul îşi exprima- 
se îngrijorarea cu privire la capacitatea ei emoţională de a 
face asta, Dana i-o retezase scurt. 

— O să trec peste, spusese ea, pentru fratele meu. 

Dadu drumul mâinii mamei ei şi se îndreptă spre pupitru, 
auzind în urma sa suspine reţinute. Când îşi potrivi microfo- 
nul, acesta scoase un sunet ascuţit ca o fluierătură. Desfăcu 
hârtia unde avea scris omagiul şi îşi drese glasul. Se chinui să 
rostească acele cuvinte care să rezume o viaţă de om de trei- 
zeci şi patru de ani în câteva minute. Clişeele nu o vor salva 
de data asta. Ce se întâmpla aici nu era o celebrare a vieţii — 
nu erau funeraliile unui om bătrân. James nici măcar nu avu- 
sese o boală terminală de durerile căreia scăpase prin moarte, 
şi nici nu fusese victima vreunui accident. Fratele ei fusese 
omorât. Bătut până la moarte cu sânge-rece. Doi bărbaţi îi 
puseseră capăt vieţii. Îl câlcaseră în picioare ca pe un gândac. 
Şi faptul că el abia începuse să trâiască viaţa pe care şi-o 
dorea făcea ca totul să fie şi mai dureros. James avusese cu- 
rajul să facă ceea ce ea nu putuse să facă: să înfrunte necu- 
noscutul şi să-i dea dracului pe toţi cu toate aşteptările lor. Se 
hotărâse să facă exact ceea ce visase dintotdeauna, iar doi 
nemernici îi furaseră viaţa. Cel puţin asta continua poliţia să 
susţină. Spuneau că James fusese omorât în timpul unui jaf. 
Asta spuneau că se întâmplă tot timpul, din cauza nevoii de 
droguri, din cauza locurilor de parcare sau din cauză cà hoţii 
nu aveau pur şi simplu suficienţi bani să cumpere mâncare la 
un restaurant fast-food. Dar nu li se întâmpla atât de des 

albilor din clasa mijlocie sau din partea superioară a clasei de 
mijloc din suburbia învecinată. 

Şi asta o deranja pe ea. 

Pregătirea ei de avocat o făcea să încerce să înţeleagă ceea 
ce se întâmplase şi să găsească o teorie coerentă. Dar mai 
avea multe mistere de dezlegat cu privire la moartea fratelui 
ei. Trebuia să găsească o noimă în cele întâmplate, căci în 
avocatură, dacă povestea nu avea coerenţă însemna fie că lip- 
seau nişte date, fie cà cineva minţea. Mai mult, o măcina 
întrebarea de ce Laurence King şi Marshall Cole, doi hoţi, să 
fi pus ochii pe fratele ei? Dacă oricum riscau să se întoarcă la 
închisoare, poate chiar pe viaţă, de ce nu au ales să jefuiască 
o casă mai bogată? 

În timp ce stătea la pupitru, începu să o ardă stomacul, 
facând-o să strângă din dinţi. Durerea veni odată cu conştien- 
tizarea dureroasă a faptului că Laurence King şi Marshall 
Cole nu au luat doar viaţa fratelui ei. Au furat o mare parte 
din viaţa ei, a mamei ei şi a lui Molly. Furaseră ceva din fie- 
care persoană din acea biserică. Lucrul ăsta o înfurie. O înfu- 
rie al naibii de tare. Astfel că, atunci când deschise gura să 
vorbească, Dana decisese deja cà cea mai bună modalitate de 
a onora memoria fratelui ei era să nu mai trăiască în trecut. 
Nu-şi va mai plânge de milă. Amintirile oricum nu-i vor 
calma furia. Nu îi vor răspunde la întrebări. Nu. Cea mai 
bună modalitate de a-şi onora fratele era să afle de ce murise. 

Privea peste toate acele veşminte întunecate şi acele ex- 
presii sumbre, îşi ridică ochii de la acel colaj de feţe cunoscu- 
te şi străine, oprindu-se într-un final asupra unei figuri aflate 
în penultimul scaun din stânga: detectivul Michael Logan. 


Dana se îndreptă spre bucătărie, destinaţia aceasta dându-i 
sentimentul că avea un scop, deşi simţea că se rătăceşte. În 
jurul ei, alcoolul se revărsa în pahare, şi mâncarea putea fi 
servită de la un bufet suedez, de două ori mai multă decât era 
nevoie, dar nu avea de gând să se certe cu mama ei din cauza 

asta. La aproape fiecare pas pe care îl făcea, oamenii îi tăiau 
calea să-i prezinte condoleanţe, să-şi exprime suferinţa sau 
să-i spună cât de mult le plăcuse omagiul ei. Ea zâmbea, le 
mulțumea că veniseră şi trecea mai departe. 

Bucătăria era refugiul ei, un loc unde putea să-şi mai tragă 
sufletul. Zăbovi acolo un minut sâ-şi revină, după care ieşi în 
grădina acoperită. Invitaţii stăteau la coadă la bufet să-şi 
umple farfuriile de porțelan cu o lasagna aburindă, somon cu 
legume, salate şi felii de pâine. Vremea ţinuse cu ei. Petice de 
cer albastru se întrezăreau printre norii întunecaţi. Dana ocoli 
piscina ca să ajungă la Grant care discuta cu un partener de la 
Dillon & Block, fosta firmă a tatălui ei. Crengile copacului în 
care ea şi James avuseseră o căsuţă umbreau faţa lui Grant, 
însă nu-i temperau şi tonul vocii. Ea îl auzi vorbind despre 
cazul Nelson şi despre suma imensă de bani în discuţie. 
Grant niciodată nu rata ocazia de a se lăuda. Molly stătea pe 
un scaun pliant lânga Maria, bona ei, semănând cu o păpuşă 
de porțelan îmbrăcată într-o rochie de un albastru-închis, cu 
guler alb din dantelă şi pantofiori Mary Jane cu şosete albe 
până la gleznă. 

Dana venise lângă Grant exact când partenerul de la Dil- 
lon & Block întreba: 

— Bill Nelson nu a fost acuzat de spălare de bani? 

Grant se zbârli. 

— Acuzaţiile au fost retrase. Cel care îl acuza era unul 
dintre cei mai vehemenţi concurenţi ai lui Nelson. 

Avocatul îşi încruntă sprâncenele. 

— Credeam că a fost vorba despre ceva mult mai grav; cà 
fusese acuzat de fraudă. 

Grant scutură din cap, sfidător. 

— Toate au fost inventate. Fără nici o bază. 

Dana vru să-i întrerupă, când simţi o mână pe braţ. 

— Dana? 

Se întoarse. Privirea de pe faţa ei spunea cà nu-şi poate 
aminti numele bărbatului chel care îi atinsese braţul. Înainte 
de a se face de râs, el îi veni în întâmpinare. 

— Sunt Brian. Brian Griffin, am stat pe strada asta. 

Mintea ei reconstrui imaginea lui de mai demult, când 
avea păr în loc de chelie, barba rasă şi nu purta ochelarii cu 
ramă din sârmă. 

— Brian, bineînţeles, spuse ea, ruşinată că uitase numele 
celui cu care ea şi James se jucaseră aproape în fiecare zi 
de-a lungul întregii lor copilării. 

Griffin zâmbi şi se frecă pe creştetul capului. 

— Cred că m-am schimbat puţin de la treisprezece ani. 

— N-nu, se bâlbâi ea. Cred că toţi ne-am schimbat. 

— Tu nu. Arâţi la fel. 

— Nu arăt la fel. Îmi pare râu, Brian. ÎI îmbrâţişa. Nu te-am 
recunoscut. Îi atinse barba. Îmi place. Îţi stă bine. 

El surâse uşor şi ochii i se umeziră. 

— Îmi pare atât de râu pentru James. Îmi pare al naibii de râu! 

— Îţi mulţumesc că ai venit. 

— O sa-mi fie dor de el. Simţeam că abia îl recâştigasem. 
Toată lumea la şcoală e în stare de şoc. 

Ea făcu un pas înapoi şi realiză că Griffin era cu un grup 
de studenţi de la Universitatea din Seattle. 

— Eşti profesor de drept? întrebă ea. 

— Predau un curs de taxe, spuse el. 

— Tu ai fost cel care l-a convins pe James să intre în învă- 
ţământ. 

Griffin încuviinţă. 

— Nu a trebuit să insist prea mult. 

— James mi-a zis că era vorba despre un prieten, dar nu a 
menţionat nici un nume. 

— Am vorbit cu James despre un seminar pe dreptul de 
proprietate şi a părut interesat. Când profesorul de pledoarie 
a apărut, l-am sunat. James a fost un profesor extraordinar, 

avea un talent înnăscut. Studenţii îl iubeau. De asta sunt atât 
de mulţi aici. Sper că e în regulă. 

— Bineînţeles, spuse ea, privind către tinerii şi tinerele din 
apropiere. E minunat că i-ai adus aici. 

— Nu poţi preda pe drumurile de pădure, nu poţi nici mà- 
car să conduci un proces, însă James se pare că se pricepea la 
asta. Griffin privi în jur la piscină şi se lăsă în voia amintiri- 
lor. Doamne, mi-am petrecut verile în curtea asta atâţia ani. 
Dar cred că nu am mai fost aici de douăzeci de ani. Unde se 
scurge timpul? Din nou, ochii i se umeziră. Bine... nu vreau 
să te rețin. Nu e momentul potrivit să depănăm amintiri. 
Poate ne putem întâlni? 

— Mi-ar plăcea, spuse Dana. Îţi mulţumesc că ai venit. 

În timp ce ea se întoarse spre Grant, privi spre câteva stu- 
dente. Aveau riduri fine în jurul ochilor, şolduri înguste şi 
ferme, fără acele kilograme încăpăţânate acumulate în timpul 
sarcinii. 

— Brian? strigă ea. Griffin ieşi din grup. Aş vrea să te rog 
ceva. 

— Sigur, Dana, orice. Absolut orice. 

— James începuse o viaţă cu totul nouă. I se păru până şi 
ei că vocea îi sună forţat. Crezi cà James se vedea cu cineva? 

— Nu ştiu sigur. Fratele tău nu-mi spunea chiar totul, iar 
ăsta era unul dintre acele lucruri despre care nu vorbea. 
Uneori, simţea nevoia să se confeseze şi îmi spunea că se 
vede cu cineva, dar nu era nimic serios şi nu voiam să-mi bag 
nasul. Mà gândeam că o să-mi spună el când va fi cazul. 

— Crezi că a spus cuiva? 

Griffin îi atinse braţul. 

— Dana. Fratele tău te iubea cel mai mult din toată lumea 
asta, poate cu excepţia fetiţei aceleia care stă în scaun acolo. 
Dacă tu nu ştii, sunt aproape convins cà nimeni nu ştie. 

Ea încuviinţă; asta era adevărat. 

— Dar ştii dacă avea probleme? Ţi-a zis James de vreo 
problemă pe care ar fi avut-o recent? 

Griffin scutură din cap. 

— Nu îmi vine în minte nimic. El m-a ajutat foarte mult 
când am trecut prin divorţ, mă tem că m-am descărcat pe el 
mai mult decât ar fi trebuit, dar... nu. Nu îmi amintesc să-mi 
fi zis vreodată că ar avea vreo problemă. 

— Mulţumesc încă o dată, Brian. Te voi suna să luăm 
prânzul împreună, zise Dana. 

Când se întoarse, Grant tocmai îşi terminase scotch-ul şi 
apa minerală şi se ştergea la gură cu un şerveţel. Partenerul 
de la Dillon & Block plecase. Grant făcu un gest din cap 
arătând spre Griffin. 

— Cine-i ăla? 

— Un prieten. Am crescut împreună. 

— Are nevoie de o geacă sport nouă. Îi dădu ei paharul şi 
farfuria goală. Trebuie să ajung la aeroport. Avionul pleacă în 
două ore. Voi sta la un hotel Marriott în centrul oraşului 
Chicago. Numărul de telefon e pe frigider, dacă ai nevoie să 
mă suni, dar voi fi la tribunal cea mai mare parte din timp, 
aşa că îmi voi închide telefonul. Îmi poţi lăsa mesaje la 
recepţie. Le voi lua la sfârşitul zilei. Îmi pare rău de sincroni- 
zarea asta proastă. Urează-mi noroc! 

— Baftă! spuse ea. 

El o sărută uşor pe buze. 

— O să sun când pot. Sigur o să fii în regulă? 

Ea dădu din cap. El îi cuprinse umerii şi o strânse, apoi 
pomi spre poarta cu zăbrele de la capătul grădinii, iar ea se 
uită cum aceasta se închidea încet în urma lui. 


Dana curăţase bufetul din bucătărie şi şterse cu buretele 
robinetul. Bufetul şi cuptorul erau impecabile. Cei de la firma 
de catering şi de închirieri veniseră să ia mobila şi mâncarea. 
După patru zile de agitaţie, nu mai era nimic de făcut. Puse 
buretele în chiuvetă şi îşi aminti că trăise acelaşi moment 
după praznicul de la înmormântarea tatei. Prietenii şi rudele 
se întorseseră la viaţa lor de zi cu zi, lăsându-i pe ea, James şi 

mama lor să facă singuri faţă suferinţei. Viaţa lor se schimba- 
se de-atunci pentru totdeauna. 

Stinse luminile şi urcă scările la etaj, auzind vocea plă- 
pândă a mamei care fredona, presupunea ea, o baladă irlandeza. 


Fetiţo, fetiţo, nu mai plânge, fetiţo. 

Fiindcă dimineaţa asta vin să te iau. 

Şi vei zâmbi şi ne vom juca şi împreună vom începe o 
nouă zi, 

Şi dimineaţă vom fi din nou fericite. 


La ultima treaptă de sus, Dana se uită atent prin uşa între- 
deschisă a ceea ce fusese odinioară dormitorul ei. Lampa roz 
învăluia cu o lumină trandafirie patul cu baldachin unde 
mama ei stătea rezemată de tăblie, cu Molly în poală şi cu o 
carte deschisă lăsată pe cearşafurile înflorate. Molly îşi pleca- 
se capul şi clipea de fiecare dată când peria îi trecea cu deli- 
cateţe prin pâr. Mama ei redecorase fiecare încăpere din casă, 
cu excepţia camerei Danei şi a lui James. Biblioteca era plină 
de cărţi pentru copii. Jucării de pluş se revărsau dintr-un 
cufăr antic. Rămaăsese o cameră perfectă pentru o fetiţă, deşi, 
odată ce crescuse, Dana nu mai era interesată de dantela roz. 
Ea voia să iasă cu James şi prietenii lui. Era mai amuzant să 
se joace cu ei. După ce absolvise liceul şi îi spusese tatălui ei 
că şi ea ar vrea să meargă la Facultatea de Drept, el se uitase 
la ea ca la o nebună. 

— De ce ai vrea să faci asta? îi ceruse el explicaţii. 

— Ca să fiu avocat, răspunsese ea sarcastic. 

— Legea e o amantă geloasă, o avertizase el, nemulţumit 
de motivul Danei. 

Dana închise ochii şi îşi aminti cum stătea mai demult pe 
pat, uitându-se la pozele cu Albă-ca-Zăpada, numărând fieca- 
re pat, fiecare hârleţ, fiecare bol de pe masă ca să se asigure 
că sunt şapte, unul pentru fiecare pitic. Simţea atingerea deli- 
cată a periei pe pàr, mângâierile mamei care îi cânta, şi apoi 

sunetul unei maşini oprindu-se în faţa casei. Îşi aminti paşii 
tatei urcând scările. Apoi îşi ridica privirea şi îl vedea stând 
în faţa uşii, fără să intre. 

Mama ei continua să-i perie părul. 

— Vrei să-ţi fac ceva de mâncare? îl întreba ea, fără să-l 
privească. 

— Am mâncat la birou. 

— Ai terminat treaba? 

— Nu totul. 

— James te-a aşteptat. 

— O să mă duc să-l învelesc, spunea el, şi paşii lui se au- 
zeau îndepărtându-se pe hol. 

Apoi mama punea peria pe noptieră, închidea cartea şi o 
acoperea pe Dana cu pătura, învelind-o până sub barbie şi 
aplecându-se s-o sărute pe ambii obraji, pe nas, pe frunte şi, 
într-un final, pe buze. 

— De ce plângi? întreba Dana, simțind că obrajii mamei 
erau umezi. 

— Pentru că te iubesc aşa de mult, îi şoptea mama. 

— De ce plângi, mami? Dana îşi deschise ochii. Molly se 
holba la ea din pat. Dana îşi şterse obrajii şi intră în cameră. 
Mama ei continua să perie părul fetiţei. Dana se aplecă şi o 
sărută pe Molly pe fiecare obraz, pe nas, pe frunte, şi într-un 
final, pe buze. 

— Pentru că te iubesc aşa de mult, îi şopti ea. 


14 


Podeaua din faţa biroului ei se cutremură. Dana întinse 
mâna după telefonul de pe birou şi îl duse la ureche, dar uşa 
nu fu trântită de perete. Închise telefonul, întrebându-se cât 
timp îi va lua lui Marvin Crocket să se calmeze. Era prima ei 
zi la lucru, se intersectaseră chiar în acea dimineaţă pe cori- 
dor şi Crocket o privi precaut, după cele întâmplate ultima 
dată când ea răsturnase biroul. După spusele Lindei, Crocket 
a dat buzna afară din birou în ziua aceea ca un taur pe străzile 
din Pamplona, şi nu s-a oprit până nu a ajuns la Gary 
Thurmond, turuindu-i un sfert de oră despre instabilitatea 
psihică a Danei şi despre lipsa ei de profesionalism. Apoi a 
încheiat cerând capul Danei pe tavă. Dorea să fie dată ime- 
diat afara. Thurmond, un veteran de război de şaizeci şi cinci 
de ani care îl cunoscuse şi îl respectase pe James Hill Senior, 
atât la tribunal, cât şi pe terenul de golf, nu a fost însă de 
acord. În dimineaţa când ea se întoarse, plăcuţa cu numele ei 
era încă pe peretele din faţa biroului, iar un buchet mare de 
flori o aştepta pe masă. 

Podeaua se cutremură din nou. Dana înhăţă telefonul cu 
o secundă înainte ca Marvin Crocket să dea buzna înăuntru. 

— Trebuie să facem rost de proiectul de la Corrugated 
Industries... 

Ea îşi ridică privirea cu o prefăcută ruşine, apoi se întoarse 
la conversaţia sa imaginară, lăsându-l pe Crocket să se fâţâie 
în continuare. Când văzu că el nu pleacă, îşi puse receptorul 

pe umăr şi deschise larg, braţele, arătându-i prin asta că va 
avea o conversaţie foarte lungă. Crocket se încruntă şi mimă 
drept răspuns că vrea să vorbească urgent cu ea. leşi fără să 
închidă uşa. Dana aşteptă puţin înainte să meargă să o în- 
chida. Linda o privi din coridor. 

— Ai nevoie de ceva? 

Dana scutură din cap. 

— Nu, mulţumesc, Linda, sunt în regula. Poţi sa-mi în- 
chizi uşa? 

Linda intră şi închise uşa după ea. Avea douăzeci de ani, 
un păr roşu ca focul, mai mulţi cercei în urechea dreaptă, un 
inel în nară şi un tatuaj pe spate. Nu reprezenta imaginea cor- 
poratistă a firmei de avocatură pe care Strong & Thurmond o 
dorea pentru clienţii sài, dar Linda fusese discreta. La inter- 
viu, purtase un taior sobru albastru, părul prins la spate într-un 
COC, şi nu-şi arătase adevărata ei înfăţişare pe toată perioada 
de nouăzeci de zile în care fusese în proba. Când şi-a dez- 
văluit adevăratul fel de a fi, unii dintre acţionari au vrut s-o 
dea afară, deşi era o secretară excelentă. Singurul motiv pen- 
tru care ar fi putut fi concediată fusese o greşeala infimă într-un 
litigiu judiciar. Au trimis-o de la avocat la avocat, fiecare 
scriind câte o obiecţie irelevantă pe documentele sale de 
angajare. În cele din urmă, s-a mutat pe hol, chiar în fața bi- 
roului Danei, şi de-a lungul ultimilor doi ani ele două deveni- 
seră la fel de apropiate ca doi proscrişi care fugeau de lege. 

— Mă bucur că te-ai întors! spuse Linda. 

— Ma bucur şi eu că eşti aici! 

— Crocket a cerut să se uite peste dosarele tale şi peste 
fişa de pontaj. Caută lucruri în neregulă. Am văzut un memo- 
randum legat de prezentarea de la grupul de practică. A dat în 
tine destul de rău. 

În acel moment, toate lucrurile astea nu păreau importante. 

= Îţi mulţumesc că ai grijă de mine, dar nu intra şi tu în 
tot felul de probleme pentru mine, Linda. Dă-i ce are nevoie. 
Nu-mi fac griji în legătură cu Crocket. Mă poate ataca pe 

mine, dar nu se poate lega de munca mea. Iar asta îl ener- 
vează cel mai tare. Îi facu cu ochiul. Dar nu cred că e nevoie 
să-ţi spun asta. 

Linda râse. 

— Poate ar trebui să-ţi pui şi tu un cercel în nas. 

— Aş vrea să-i pun lui un cercel în nas. Să-mi preiei, te 
rog, apelurile. Trebuie să-mi rezolv nişte probleme personale. 

Dana deschise cutia de pe podea care conţinea documen- 
tele personale ale lui James. Timp de o oră, făcu ordine prin- 
tre cărţile lui de credit şi extrasele de bancă. Bunurile sale nu 
aveau o valoare atât de mică, dar, pentru că vânduse aproape 
totul, nu era prea complicat. Avea 183 000 de dolari într-un 
fond de pensionare şi alţi 78 000 de dolari în acţiuni. Casa 
din Green Lake avea o valoare estimată la 425 000 de dolari. 
Mai avea încă 62 000 de dolari în numerar, din vânzarea 
casei din Capitol Hill, investiţi în fonduri mutuale. Mai avea, 
de asemenea, o asigurare de viaţă de un milion de dolari, al 
cărei beneficiar era Molly. Dana contactase compania de asi- 
gurări, care îi spuse că vor face propria lor investigaţie pentru 
a determina dacă fratele ei se bàtuse singur până murise, căci 
sinuciderea nu era acoperită de asigurare. Brian Griffin îi 
spuse că în cutie erau copii după testamentul şi procura lui 
James, dar Dana nu găsise nici una dintre. Stabilise să se 
vadă cu Griffin la sfârşitul săptămânii. 

James îşi făcea în mare parte tranzacţiile bancare pe inter- 
net. Parola M-O-L-L-Y era scrisă pe interiorul dosarului. 
Dana intră pe website-ul cardului de credit şi accesă toate 
intrările. La o privire atentă, ea nu descoperi nimic. Apoi se 
logă pe site-ul bancar şi se uită peste declaraţiile din ultimele 
nouă luni, dar din nou fratele său nu retrăsese nici o sumă 
prea mare. Când vru să iasă de pe site, observă din pură 
întâmplare un transfer bancar de 695 de dolari câtre o com- 
panie cu numele de Montgomery Real Estate şi i se pâru ciu- 
dat, pentru că fratele ei nu avea nici o proprietate imobiliară 
în afară de casa lui. Uitându-se printre toate transferurile 

înregistrate, observase acelaşi transfer bancar cu o lună înain- 
te şi cu patru luni înainte de asta. Notă numele companiei pe 
un bileţel când telefonul de interior sună. Se uită atent la 
număr înainte să răspundă. 

— Ştiu că eşti ocupată, spuse Linda, dar la telefon e o 
anume doctoriţă Bridgett Neal. Spune că e important. 


15 


ROBERT MEYERS ieşi din hidroavion pe sub aripa roşie 
ca un măr, hidroavion ce aparţinea firmei Meyers Internatio- 
nal, şi păşi pe doc înainte de a se întoarce şi a-i oferi mâna 
soţiei sale. Elizabeth Meyers pâşi şi ea afară, purtând un 
splendid costum cu pantaloni Saint John de un albastru regal. 
Meyers îşi netezi cravata şi îşi aranjă sacoul în timp ce amân- 
doi se îndepărtau pe docul din lemn, mână în mână. Tatal 
său, care avusese două mandate de guvernator al statului 
Washington, îl învățase că în viaţă contează cum îţi faci intra- 
rea şi ieşirea. 

— Nimeni nu-şi aminteşte ce se întâmplă în rest, spunea el. 

Acesta era motivul pentru care Meyers alesese hidroavio- 
nul. Astăzi, intenţiona să-şi facă intrarea. Vremea ţinea cu ei, 
cerul era de un albastru superb, iar razele soarelui se reflectau 
în geamurile zgârie-norilor din centru până în partea de sud a 
oraşului. Zile ca acestea i-au adus faima oraşului Seattle ca 
fiind Oraşul de Smarald. 

În timp ce cuplul se apropia de capătul docului, grupul de 
oameni aflaţi pe Fairview Avenue, în curtea Centrului de 
Cercetare a Cancerului Fred Hutchison din Seattle, se uitară 
spre ei, ducându-şi mâinile streaşină la ochi din cauza luciu- 
lui puternic al apei din lacul Union. În spatele lor, se afla o 
clădire superbă de şapte etaje, din sticlă şi cărămidă, iar la 
intrare atâma o bandă cu o fundă. Devenise foarte repede 
unul dintre cele mai bune centre de cercetare a cancerului din 


102 Robert Dugoni 


lume, complexul medical fiind construit pe malul lacului 
Union împreună cu alte companii medicale şi de biotehnolo- 
gie susţinute de pionierii intemetului care înnebunise lumea 
după anii 1990, în special de câtre miliardarul de la Micro- 
soft, Paul Allen. Cărămizile strălucitoare şi sticla înlocuiseră 
urgent cladirile industriale cu un etaj, care înconjuraseră lacul 
timp de cincizeci de ani. 

Când Meyers şi soţia sa ajunseră, din fântâna de piatră ce 
se afla în mijlocul grădinii începu să ţâşnească apă, iar oame- 
nii izbucniră în aplauze. Meyers îşi plecă fruntea ca un elev 
ruşinat care îşi aduce acasă prietena s-o prezinte părinţilor. 
Toţi ştiau că evenimentul era de ochii lumii — Meyers voia să 
numească acea aripă nouă după tatăl sâu, Robert Samuel 
Meyers al III-lea. Dar, apărând în razele soarelui cu părul lui 
blond de adolescent fluturându-i în vânt, conferi subit între- 
gului eveniment un suflu de spontaneitate şi prospeţime, alt 
truc pe care îl învățase de la tatăl său. 

Timp de patru generaţii, familia Meyers fusese însăşi per- 
sonificarea visului american în Seattle. Străbunicul lui Meyers 
emigrase câtre Pacificul de Nord-Vest din Suedia doar cu 
mărunţiş în buzunar, şi luase o slujba de cherestegiu la 
importanta firmă Weyerhauser. Fiul său fondase apoi Meyers 
Construction şi o transformase într-una dintre cele mai im- 
portante firme de construcţii din zona Pacificului de Nord-Vest; 
de asemenea, îşi folosise resursele financiare să intre în afa- 
ceri civile, devenind primarul oraşului Seattle. Fiul său stu- 
diase la Universitatea din Washington ingineria şi arhitectura 
şi transformase societatea Meyers Construction dintr-o firmă 
ce construia locuinţe în cea mai importantă firmă de acest 
gen din Seattle. În timpul boomului economic din anii 1980, 
bannerele şi macaralele Meyers Construction puteau fi zărite 
peste tot, pe aproape orice zgârie-nori. 

Politica îi adusese lui Meyers al III-lea un succes şi mai 
mare. Când acesta devenise guvernator, trecuse compania pe 
numele fiului său, iar Robert Samuel Meyers al IV-lea devenise 

directorul executiv al celei mai importante companii de cons- 
trucţii din statul Washington. Apoi venise recesiunea, şi macaralele 
se opriră din construit. Dezastrul se apropia, însă Meyers pre- 
văzuse asta şi transferase averea familiei, fondând Meyers 
International, o companie pe acţiuni care investea masiv în 
tehnologia şi biotehnologia ce luaseră amploare în tot Pacifi- 
cul de Nord-Vest. Afacerea a transformat milioanele familiei 
în miliarde. Înarmat cu o faimă recunoscută chiar şi de cei cu 
sânge albastru din Seattle şi o reputaţie de antreprenor foarte 
atrăgătoare pentru cei tineri, Meyers avea datoria de a duce 
compania pe culmi şi mai înalte. La treizeci şi şase de ani, 
reuşise să ocupe un loc în Senatul Statelor Unite, unde îşi 
folosea vitalitatea, etica şi viziunea cu scopul de a-şi pune 
amprenta pe scena politică naţionala. Când una dintre publi- 
caţiile din Washington, D.C. se referise la campania sa ca 
fiind precum „întoarcerea la Camelot“, şi alte publicaţii 
naţionale preluaseră subiectul, făcând publicul american sà 
mediteze serios la posibilitatea asta. Astfel, Meyers devenise 
mentorul noii generaţii, cum fusese şi John F. Kennedy pen- 
tru generaţia sa. 

Meyers păşi pe podium, înconjurat de o mulţime de mi- 
crofoane. Aparatele de fotografiat îi dădeau târcoale, iar echi- 
pele de filmare se înghesuiau să prindă un cadru cu el în faţa 
clădirii din sticla şi a fântânii. În faţa camerelor de luat 
vederi, Meyers îşi lăsă relaxat mâinile pe pupitru, mulţumit 
că le putea oferi această privelişte pe care s-o imortalizeze. 
I se adresă lui Bill Donovan, corespondentul afiliat al ABC 
în Seattle. 

— Bill, ai face bine să foloseşti o cremă cu protecţie so- 
lară. Te vei trezi cu arsuri dacă stai în bătaia soarelui. 

Donovan îşi masă chelia. 

— Nu bronzul mă îngrijorează pe mine. 

Publicul râse. Meyers dori să sublinieze faptul că politica 
era de generaţii în sângele familiei sale. 

„Nu tu alegi să faci politică, obişnuia să spună tatăl său, 
ci politica te alege pe tine.“ 

Meyers îşi trase mâinile şi se îndreptă de spate. 

— Va mulţumesc tuturor că aţi venit! Familia mea şi prie- 
tenii noştri au suferit din cauza bolii care l-a răpus pe tatăl 
meu şi vă apreciază susţinerea. Deşi boala tatălui meu va 
ajuta la o mai bună conştientizare a bătăliei împotriva cance- 
rului în rândul publicului, moartea sa ne-a învăţat că mai avem 
o cale lungă înainte. Lupta sa a fost curajoasă şi demnă, iar 
sfârşitul acestuia a fost un moment foarte trist pentru familia 
noastră. Însă, dincolo de acea tristeţe, a apărut acest incredi- 
bil centru. Eu şi Elizabeth suntem onoraţi să putem dedica 
aripa Robert Samuel Meyers Centrului de Cercetare a Cance- 
rului Fred Hutchison. Acesta este felul nostru de a spune că 
lupta împotriva cancerului nu s-a încheiat odată cu moartea 
tatălui meu. De-abia a început. 

Publicul aplaudă. 

— Cancerul mi l-a luat pe tata mult prea devreme, dar, 
finanţând astfel de centre, putem găsi un remediu cancerului. 
Şi vom face asta. Oamenii spun că noi câştigăm bătălia împo- 
triva cancerului. Eu cred că nu bătălia asta e cea bună. Eu 
spun că trebuie să eradicâm boala. 

Din nou, publicul aplaudă. 

Meyers îşi dădu la o parte părul care-i cădea pe ochi şi 
care-i mai păstra şi acum din farmecul său adolescentin. 

— După cum mulţi dintre voi ştiu, tatăl meu era un om 
credincios, cum era şi John F. Kennedy, care credea, de ase- 
menea, în versetul din Luca, citat de fostul nostru preşedinte: 
„Şi oricui i s-a dat mult, mult i se va cere“. Când străbunicul 
meu a venit în această ţară era doar un imigrant sărac. Dar el 
a venit aici cu un vis — acel vis pe care mulţi americani l-au 
avut odată. Visase la o viaţă mai bună — pentru el, pentru 
familia lui şi pentru generaţiile care au urmat. Şi-a dat seama 
că visul, prin multă muncă într-o ţară care credea în asta, ar 
putea fi cel mai bun lucru din lume. Bunicul şi tatăl meu au 

fost binecuvântaţi cu aceeaşi etică a muncii şi acelaşi scop de 
a-i servi pe ceilalţi, în special pe oamenii din acest stat minu- 
nat care, de prea mult timp, a fost ignorat pe scena politică. 

Aplauzele se intensificară şi nerăbdarea crescu. 

— Problema sunt serviciile, administrarea şi viziunea. Viito- 
rul nu ar trebui să sperie generaţiile următoare de americani. 
Viitorul ar trebui să le entuziasmeze, aşa cum a entuziasmat 
generaţiile de dinaintea noastră. Nerâbdarea creştea din ce în 
ce mai mult. America are nevoie de idei noi pentru a rezolva 
probleme vechi. America are nevoie de lideri care privesc că- 
tre viitorul ţării, nu la trecutul sâu. Comentariul era o remarcă 
nu foarte subtilă la adresa contracandidatului său la preşe- 
dinţie din partea Partidului Republican, noul guvernator al 
New York-ului, William Andrews. Pot să vàd acel viitor la 
fel de clar cum văd munţii la distanţă. Şi, la fel ca munţii 
aceia, viitorul e mai aproape decât credem. Viitorul e acum. 

Publicul izbucni în urale, apoi ovaţionă cu frenezie. Pan- 
carte ieşiră la suprafaţă de nicăieri în timp ce Meyers striga: 

— Mă simt mândru sâ-mi anunţ astăzi candidatura din 
partea Partidului Democrat la preşedinţia Statelor Unite ale 
Americii. 

Luă mâna soţiei sale şi o ridică deasupra capului, bucu- 
rându-se de adoraţia mulţimii, şi permițându-le reporterilor 
să-l fotografieze pentru ziarele de a doua zi. Era modalitatea 
perfectă de a aţâţa publicul fară să pomenească nimic despre 
discursul său de sâmbata seara pe care îl va ţine la o gală de 
unde îşi va începe în mod oficial campania electorală şi cam- 
pania de strângere de fonduri. Meyers cobori de pe podium, 
iar un consilier îi întinse o pereche de foarfece supradimen- 
sionate. Meyers pâşi până în faţa uşii, unde tâie panglica ce 
înconjura intrarea în clădirea lăsată moştenire de tatăl său, 
apoi luă mâna soţiei sale şi păşiră împreună înăuntru pentru a 
privi viitorul. 

Dana privi în jos la mulţimea de oameni adunată în curte. 
Îl recunoscu pe bărbatul de pe podium — toată lumea din 
Seattle îl ştia pe senatorul Robert Meyers — şi deduse, după 
panglica roşie şi literele din bronz din faţa cladirii din 
cărămidă, că Meyers donase o sumă substanţială de bani pen- 
tru Centrul de Cercetare. 

— Doamnă Hill? 

Dana se întoarse de la fereastră. O asistentă îi făcu semn 
cu mâna. Dana o urmă în sala de consultaţii unde femeia îi 
luă pulsul înainte de a pleca. De data aceasta, doctoriţa 
Bridgett Neal nu o făcuse să aştepte. Un minut după ce asis- 
tenta ieşi, Neal intră. 

— Sper că nu aţi rămas blocată în trafic. 

— Nu a fost aşa de râu. Dana încerca din răsputeri să se 
poarte firesc, dar inima îi sărea din piept. 

Neal deschise un dosar. 

— Îmi pare râu câ a durat atât de mult. Nu îmi place să-mi 
fac pacienţii să aştepte după rezultate, dar, din cauză că por- 
țiunea extrasă a fost foarte mică, patologul a decis să nu o 
inspecteze la microscop, altfel am fi obţinut imediat diagnos- 
ticul. Neal îşi puse o pereche de ochelari. Patologul a ales să 
facă o examinare mai atentă şi a fost nevoie de mai multe zile 
pentru a procesa fragmentele de ţesut în detaliu. Diferenţa 
dintre celulele benigne şi cele maligne poate fi subtilă. Docto- 
rul Kapela a dorit să ceară şi opinia unui al doilea patolog. 

— Simt că nu sunt veşti bune, spuse Dana. 

— Amândoi au căzut de acord că celulele sunt maligne. 
Îmi pare râu. 

Dana simţi un nod în gât. Ochii i se umeziră, dar luă o 
gură de aer pe care-l expiră şi, deşi încercă să nu plângă, la- 
crimile îi ţâşniră pe obraji. Neal îi dădu o batista. 

— Vestea bună e că l-aţi detectat din timp şi nu e un can- 
cer agresiv. Avem mai multe opţiuni pentru dumneavoastră. 

Dana îşi stăpâni furia. Refuză să se isterizeze sau să se 
panicheze. Nu se va întreba de ce tocmai ei i se întâmplă. Ea 
nu va fi o parte din statistica ce spune că o femeie moare 
de cancer la fiecare douasprezece minute — un nenorocit de 
20 pe fişa cuiva. Avea doar treizeci şi patru de ani. Avea o fe- 
tiţă de crescut. Puse întrebarea cu îndatorire, simțind nevoia 
să păstreze profesionalismul în faţa altei femei profesioniste. 

— Care sunt opţiunile? 

— Puteţi face mastectomie, iar în cazul ăsta... 

— Nu. Se gândise la mama ei. 

Doctoriţa Neal dădu aprobator din cap. 

— Şi nu recomand o mastectomie în cazul dumneavoastră. 
Vă recomand ceea ce se numeşte TCS, adică tratament de 
conservare a sânului. 

— Pare să fie un nume plăcut pentru un tratament nu 
prea plăcut. 

— De fapt, scoatem ganglionul împreună cu țesutul din 
jurul său pentru examinare. E o combinaţie între o incizie 
axilară de nivel unu, ceea ce înseamnă că vom scoate o parte 
din țesutul limfatic de la subsuoară, apoi urmează un trata- 
ment cu radiaţii. 

Dana îşi frecă fruntea şi mai inspiră o dată adânc, apoi 
expiră. Se forţă să zâmbească. 

— Presupun că nu există o a treia opţiune miraculoasă. 

Doctoriţa Neal scutură din cap şi zâmbi cu buzele strânse. 

— Mă tem câ nu există. O lasă pe Dana câteva momente 
să mediteze la cele spuse. 

Dana încercă să se calmeze şi să se gândească ce întrebări 
să pună. 

— De ce vreţi să scoateţi nodulii limfatici fară să ştiţi dacă 
s-au răspândit? 

— Bună întrebare. M-am consultat cu alţi medici şi ar fi 
prudent să facem asta, din cauza antecedentelor din familia 
dumneavoastră — cancerul de sân al mamei dumneavoastră. 
Şi putem face asta într-o singură operaţie. 

— Când aţi vrea s-o faceţi? 

— Cât de curând posibil. De cât timp aveţi nevoie pentru a 
vă organiza? 

Dana râse în sinea ei. 

— Nici şase luni nu mi-ar ajunge să pun lucrurile în ordine. 
Fratele meu a murit săptămâna trecută. E o agitaţie constantă 
şi nu cred că lucrurile vor lua un curs normal prea curând. 

— Îmi pare râu. A murit brusc? 

— A fost omorât. 

— Dumnezeule! Neal făcu o pauză. El era barbatul de la 
ştiri, nu-i aşa? Oh, Dana, îmi pare atât de rău. Nu am făcut 
legătura. Era fratele tău. 

Dana dădu aprobator din cap. 

— Nu te aştepţi să ţi se întâmple tocmai ție. Întotdeauna li 
se întâmplă altora, nu-i aşa? Tatăl meu spunea că veştile proas- 
te vin întotdeauna câte trei. Pentru binele meu, sper să nu fie 
adevărat. Încercă să se adune. De unde începem? 

— Aş vrea să faci cunoştinţă cu chirurgul pe care îl reco- 
mand pentru extracția nodulului, precum şi cu oncologul 
radiolog care îţi va monitoriza tratamentele cu radiaţii. Ei te 
vor ajuta să mai scapi de anxietate. De asemenea, pot să te 
pun în legătură cu organizaţiile de femei care au trecut prin 
aşa ceva. Îţi vor spune la ce să te aştepţi. Nu vei trece 
prin asta singură. 

— Cât timp voi lipsi de la serviciu? 

— Operația în sine e realizată cu un anestezic local. Dacă 
totul merge bine, vei fi externată în aceeaşi zi. Putem să te 


Victimele puterii 109 


programăm într-o vineri după-amiază şi vei avea astfel întreg 
weekendul să te refaci. Radiologul va decide durata şi canti- 
tatea de radiaţii, dar în general e vorba de cinci zile pe sâptă- 
mână timp de cinci sau şase săptămâni, deşi tratamentul în 
cazul tău ar trebui să presupună doar câteva minute în fiecare 
zi. E un spital foarte bun în apropierea serviciului tàu. Ai 
putea să te programezi acolo în fiecare după-amiază. 

Dana îşi puse braţele în jurul corpului, simțind brusc un 
val de frig. 

— Pot să fac operaţia fără chimioterapie? 

— Ai putea, dar nu-ţi recomand. Procedura presupune 
toate cele trei tratamente pentru o eficienţă maximă. Şi asta 
ne dorim. Peste nouăzeci la sută dintre femeile care desco- 
perà la timp cancerul de sân pot trâi liniştite încă cinci ani. 

Cinci ani? Cinci ani nu înseamnă nimic. Molly ar avea doar 
opt ani, ar fi tot un copil. Cine i-ar spune toate lucrurile pe 
care trebuie să le ştie? S-o lase singură cu Grant ar însemna... 
Dar Dana îşi alungă gândurile astea. 

Doctoriţa Neal stătea aplecată în faţa cu mâinile încru- 
cişate la piept. 

— Sunt mai mult de două milioane de femei în Statele 
Unite care au avut cancer la sân şi au supravieţuit. 

— Câte nu au supravieţuit? întrebă Dana, regretându-şi 
cuvintele de cum îi ieşiră pe gură. 

Doctoriţa Neal se rezemă de scaun. 

— Patruzeci şi patru de mii anul trecut. 

În timp ce pleca de la spital, Dana nu-şi putea alunga 
gândul. Urma să moară. „Malign. Cancer. Malign. Cancer.“ 
Cuvintele astea îi rulau în minte ca o bandă. Oricât de cura- 
joasă fusese în cabinetul doctoriţei Neal, acum se prăbuşea 
sub greutatea propriei minţi neliniştite. Avea cancer, şi oricât 
de frumos ar îmbrăca doctoriţa toate astea, în zâmbete forma- 
le, culori pastelate şi statistici optimiste, nu putea să nege 
realitatea cancerului ucigaş. Dana îşi ridică privirea spre norii 
albi şi văluriţi de deasupra. Când era micuță, credea că înge- 
rii locuiau pe nori, şi dincolo de îngeri erau porţile raiului. 
Voia să creadă că James era acolo, simțind că ea avea nevoie 
de el, aşa cum făcuse în toată viaţa lui. Voia să-i ceară ajuto- 
rul. Voia să se roage la Dumnezeu să o ajute. Dar se înde- 
pârtase de mult de credinţa ei. Înainte de funeraliile lui 
James, ea nu-şi mai amintea ultima oară când pusese piciorul 
în vreo biserică sau ultima oară când se rugase. 

„Nu există atei în tranşee“, spunea tatăl ei. 

Putea oare să ceară ajutorul divin? Oare asta ar face-o 
ipocrită? Dumnezeu e iertător, nu-i aşa? Nu mai era sigură 
nici de asta. 

O luase la stânga pe Fifth Avenue şi ajunse până pe Olive 
Street, îndreptându-se dintr-un automatism în direcţia birou- 
lui său. „Aş avea nevoie de ajutor aici“, le vorbi ea norilor. 

Luase curba şi suspină, iar umerii îi tremurau. Era prea 
mult pentru o singură persoană. Îşi lua telefonul mobil şi 

càutà în agendă după numărul pe care îl copiase de pe foaia 
de hârtie de pe frigider. Formă numărul. Când recepţionera 
de la hotel răspunse, ceru să-i facă legătura în camera lui 
Grant Brown. Sună o dată. 

Raăspunse o femeie. 

Tulburată, Dana închise. Verifică numarul şi îl formà din 
nou. Când răspunse recepţionera, ea preciză că voia legătura 
în camera lui Grant Brown. 

— Nu vreau apartamentul pe care îl foloseşte firma. Vreau 
legătura în camera lui privată. 

— Nu există decât o singură cameră închiriată cu numele 
acesta, spuse femeia. 

Dana îngheţa. 

— Doriţi să vă mai fac o dată legătura? 

Dana nu putu să-i răspundă, simţindu-şi gâtul uscat. 

— Verificaţi dacă există o cameră închiriată cu numele de 
Maxwell, Levitt and Truman, spuse ea, cu o voce abia per- 
ceptibilă. E firma de avocatură a soţului meu. 

După o clipă de tăcere, femeia spuse: 

— Nu avem nici o cameră închiriată cu acest nume. Vreţi 
să vă mai fac legătura o datà? 

— Da, spuse ea şi închise ochii când telefonul începu să 
sune. Aceeaşi femeie răspunse. Dana se întremă. 

— Grant e acolo? 

Pauză. 

- Mhhmm... nu e aici. E la tribunal. Puteţi lăsa un mesaj? 

— Nu, spuse Dana, nici un mesaj. 

Închise telefonul, ţinându-l strâns în mână. Începu să 
plângă cu lacrimi de suferinţă acum amestecate cu lacrimi de 
frustrare şi furie. Aruncă telefonul pe scaunul din dreapta şi 
începu să lovească volanul. 

„Proasta. Proasta. Atât de proastă!“ 

Toate nopţile în care venea târziu, meciurile de softball şi 
pizza la care Grant nu o invitase niciodată pe ea cu Molly, 
Grant venind acasă mirosind a ţigări şi a bere. Totul începuse 

când firma o angajase pe tipa aia de douazeci şi şase de ani 
care semăna cu Demi Moore şi avea sâni obraznici şi fund ferm. 

„Veştile proaste vin întotdeauna câte trei“, îl auzea pe 
tatal ei spunând, şi acum îl ura pentru asta. 


Nu mai simţea nimic, lăsând ziua să se scurgă fără să-i 
pese. Telefonul mobil sună. Numărul afişat pe ecran era de la 
firmă. Îşi încercă norocul, gândindu-se că putea fi doar Linda 
sau Crocket. 

— Te mai întorci azi? întrebă Linda. Te caută Crocket. 

Dana expiră cu frustrare aerul din piept. 

— Mda. Sunt pe drum. O să ajung în cinci minute. 

— Eşti în regula? 

Ea nu răspunse imediat. Se uită lung pe geam la norii de 
deasupra, gândindu-se din nou la fratele ei. În cele din urmă, 
spuse: 

— Sunt bine. Închise telefonul şi îl puse peste agendă. 
Când făcu asta, observă numele pe care îl notase după ce se 
uitase peste transferurile bancare făcute de James. Luà telefo- 
nul şi formă 411. 

— Montgomery Real Estate, îi spuse ea operatorului. E o 
firmă. 

Un moment mai târziu, ieşea din curbă, mergând pe Fifth 
Avenue, şi vira la dreapta pe James Street. La poalele dealu- 
lui, chiar în faţa pergolei din colţul First Street, găsi un loc de 
parcare şi opri maşina, apoi îşi verifică înfăţişarea în oglinda 
retrovizoare. Rimelul i se întinse sub ochi. Nasul îi era roşu. 
Scotoci în torpedou după trusa de machiaj şi făcu tot posibi- 
lul să se aranjeze, apoi ieşi din maşină, introduse monedele în 
aparatul din parcare şi traversà curtea în care erau aliniaţi 
turişti ce aşteptau un ghid care să-i conducă într-un tur subte- 
ran. După ce un incendiu distrusese mare parte din oraş la 
sfârşitul secolului, Pioneer Square — un district de case din 
cărămidă roşie, baruri, restaurante, galerii de artă, ale cărui 
străzi erau populate de mulţi asupriţi ai vieţii — fusese 

construit peste dărâmături, inclusiv clădiri care nu fuseseră 
distruse. Un antreprenor făcuse din el o afacere. 

O placă de bronz pe faţada clădirii instituia vechea 
clădire Pioneer drept monument istoric. Dana nu se osteni 
să-l citească. Urcă pe treptele de marmură şi deschise uşa 
care dădea într-un hol cu lambriuri din lemn de mahon ce-l 
făcea să semene cu intrarea dintr-un vechi hotel. O placă 
situată pe perete indica faptul că Montgomery Real Estate se 
afla la etajul al treilea, apartamentul 326. Pâşi într-un ascen- 
sor vechi şi trase uşa cu gratii. Ascensorul se cutremură şi 
porni. Un atriu deschis de şase etaje şi un acoperiş de sticlă i 
se înfăţişară înainte. Lujeri ale plantelor din ghiveci atârnau 
din tavan pe balustradele de lemn de la etajele superioare. 

Dana găsi apartamentul 326 şi intră într-un mic hol. O fe- 
meie de culoare cu o manichiură sofisticată o întâmpină la 
intrare. După trei minute, o altă femeie — îmbrăcată ca un 
căpitan de vapor, în pantaloni marinăreşti albi, cu bluză roşie 
şi sacou albastru — se prezentă ca fiind Bernadette Georges. 
Acesta o conduse pe Dana într-o încăpere placată cu càrà- 
midă aparentă şi o fereastră deschisă prin care pătrundea 
aerul proaspăt, zgomotul maşinilor, ciripitul păsărilor şi voci- 
le oamenilor de afară. Dana refuză ceaşca de cafea oferită şi 
se aşeză în faţa biroului. Monitorul computerului afişa figuri 
geometrice. 

— Îmi cer scuze că nu am sunat înainte, spuse Dana. Eram 
în zonă şi m-am gândit să trec pe aici. Mà ocup de documen- 
tele fratelui meu şi sunt curioasă să aflu despre transferurile 
bancare lunare făcute de el către compania dumneavoastră. 

Georges spuse că nu era nici o problemă că venise nea- 
nunţată. De asemenea, îşi exprimă regretul pentru pierderea ei. 

— Fratele dumneavoastră a închiriat o cabană în apopiere 
de Roslyn, la mai puţin de doi kilometri de centrul oraşului. 
Vă e familiar locul? 

— Am fost doar în vizită, dar nu am stat mai mult, spuse 
Dana. Este un orăşel minier la o oră şi jumătate depărtare de 
Seattle, în Wenatchee National Forest. 

— E destul de greu de găsit... cabana, nu Roslyn, spuse 
Georges. Doar dezvoltatorii găsesc Roslyn şi zona înconju- 
rătoare destul de repede. 

— Cum a găsit-o fratele meu? 

— Eu am găsit-o pentru dumnealui. Fratele dumnea- 
voastră voia un loc aproape de şosea, dar în acelaşi timp rustic 
şi retras. Càutasem cabane în insulele San Juan şi peninsula 
Olympic, dar nu voia să ia un feribot. Cabana asta părea să-i 
satisfacă nevoile. Sa înţeleg că fratele dumneavoastră era 
genul de om căruia îi plăcea natura? 

Nu şi din ceea ce ştia Dana despre el. Tatăl lor muncea în 
fiecare weekend, petrecându-şi timpul liber cu secretara, şi 
nu nutrea o dragoste pentru natură. lar mama ei considera o 
plimbare prin Nordstrom a fi excursie. 

— Ce îţi oferă locul acela? 

— Poţi să faci excursii şi să pescuieşti — râul Yakima curge 
exact prin spatele proprietăţii — şi călărie. Oamenii înoată în 
bazinul din apropiere. E un loc retras, deşi în vecinătate se 
construieşte un teren de golf. E pace şi linişte, în mare parte. 
E un loc frumos. 

— Arhiva indică faptul că fratele meu mergea acolo în fie- 
care lună. 

— Fratele dumneavoastră închiriase cabana pentru cinci... 
nu... Georges se întoarse şi căută în calculator. Şase luni. 
Venea să ia cheia de fiecare dată când dorea să meargă acolo. 

— Cât de des se întâmpla asta? 

— Nu pot să fiu sigură. Închiria cabana toată luna, aşa că 
eram indulgentă şi îi lasam cheia spre păstrare, deşi nu părea 
să dorească s-o ţină la dumnealui. 

— De ce spuneţi asta? 

Georges zâmbi. 

— Îmi placea de fratele dumneavoastră; mi s-a părut a fi 
un om cinstit. I-am zis că poate păstra cheia, dar el spunea că 
o poate pierde, fiindcă era mai mereu cu mintea în altă parte. 

Dana nu-l ştia pe James să fie aşa. Ea era cea dezordo- 
nată. În schimb, James era incredibil de organizat. Era încă o 
caracteristică pe care el o avea, şi ea nu. 

— De câte ori ştiţi că s-a dus la cabană? 

— Uneori, lua cheia de trei sau patru ori pe lună. Alteori, 
deloc. 

— V-a spus de ce nu o închiria pur şi simplu atunci când 
avea nevoie de ea? 

Georges ridică din umeri. 

— Am vorbit cu dumnealui despre asta. Proprietarul voia 
s-o vândă, dar fratele dumneavoastră nu era pregătit s-o cum- 
pere. Îşi dorea libertatea de a merge acolo oricând. Spunea cà 
era ocupat şi că nu dorea să fie legat de un program. Nu folo- 
sea cabana după o rutină anume, din câte mi-am dat seama. 
Uneori, lua cheia la ora trei după-amiaza într-o zi din săptă- 
mână, iar a doua zi de dimineaţă o găseam într-un plic vârât 
pe sub uşă. În general, nu stătea mai mult de douazeci şi 
patru de ore, din câte ştiu; nici măcar nu a stat vreodată un 
weekend întreg. 

— Venea aici tot timpul pentru a lua cheia şi a o înapoia? 

— De fiecare dată. 

— L-aţi văzut vreodată cu cineva? 

Georges scutură din cap. 

— Nu. Era singur. 

— V-a spus vreodată ceva care să vă facă să înţelegeţi cà 
mai aducea pe cineva cu el? 

Georges scutură din nou din cap. 

— V-a zis dacă vizita pe cineva, că ştia pe cineva care 
locuia în zonă? 

Georges negă iarâşi. 

— Îmi pare râu. Mi-aş fi dorit să vă pot ajuta. 

Dana dădu din cap. Nu se putea gândi la alte întrebări, 
aşa că se uită la ceas. 

— Và mulţumesc pentru timpul acordat. 

Georges se ridică să o conducă afară. 

— Îmi pare foarte râu pentru fratele dumneavoastră. Când 
am citit articolul în ziar, am fost şocată. Era un om atât de 
bun. Îmi plăcea mult de el. Părea un om bun la sufiet. 

— Era bun la suflet, spuse Dana. 

La uşă, Georges spuse: 

— A fost îngrijorător când poliţia a venit aici. 

Dana se opri. 

— Poliţia a venit aici? 

— Da. 

— Ce a vrut? 

— Detectivul a spus că avusese loc o crimă şi că făceau 
investigaţii. A cerut cheia şi îndrumări până acolo. 

— Când s-a întâmplat asta? 

— A doua zi după ce fratele dumneavoastră a fost ucis. 

Dana simţi că se înfurie. Logan nu îi spusese nimic des- 
pre faptul cà ştia de cabană şi că fusese acolo. 

— A spus de ce vrea să meargă acolo? 

— Nu, doar că făcea parte din investigaţie. 

— A mai cerut şi altceva? A pus întrebări? 

— Nu. A spus că vrea să se uite prin casă. Asta a fost tot. 
Cheia a rămas la el. Tot uit să-l sun ca s-o recuperez. 

— Nu vă faceţi griji, spuse Dana. O s-o recuperez eu pen- 
tru dumneavoastră. 

În ascensor, Dana formă numărul şi telefonul începu să 
sune în timp ce ea împingea uşile de sticlă, ieşind din clădire. 
Strabătu pe tocurile ei înalte pavajul cu pietriş din curte, către 
bustul din bronz al primarului oraşului Seattle şi un totem 
eschimos în formă de prâjină. 

El răspunse la telefon cu un singur cuvânt. 

— Logan. 

— De ce dracului nu mi-aţi spus despre cabană? 

— Poftim? 

— Cabana, domnule detectiv. De ce nu mi-aţi spus despre 
cabana pe care fratele meu o închiriase lângă Roslyn? 

— Cine sunteţi? 

— Sunt Dana Hill. 

Logan făcu o pauză. 

— Nu ştiu despre ce vorbiţi, doamnă Hill. Ce cabană? 

Ea păşea pe caldarâm cu tocurile alunecându-i pe supra- 
faţa rotundă şi neregulată a pietrelor. 

— Tocmai m-am întors de la Montgomery Real Estate. Fe- 
meia de-acolo mi-a spus că un detectiv a venit la birou şi a 
cerut cheia de la cabana fratelui meu pentru a face investigaţii. 

— Poftim? 

Dana începu să-şi dea seama cà Logan era sincer nedumerit. 

— A spus că un detectiv a venit la ea la birou să întrebe de 
cabană şi voia cheia şi îndrumări câtre locul respectiv. Presu- 
pun că eraţi dumneavoastră. 

— N-am auzit niciodată de Montogomery Real Estate şi nu 
ştiu nimic despre nici o cabană. Povestiţi-mi totul de la început. 

Dana privi spre cer printre frunze. Un avion lăsase în 
urmă o dungă alba pe cerul fară nori. Îşi dadea seama din 
tonul vocii lui Logan că era într-adevăr surprins. Îi spuse 
povestea, începând cu transferurile bancare pe care le găsise 
pe numele fratelui său câtre Montgomery Real Estate. 

— Unde sunteţi acum? 

— În faţa cladirii din Pioneer Square, spuse ea, dându-i 
adresa. 

— Aşteptaţi acolo. N-o lăsaţi pe femeia aceea să plece. 


Pe chipul lui Bernadette Georges se putea citi confuzie 
când o văzu pe Dana intrând din nou pe uşă, apoi îngrijorare 
când aceasta i-l prezentă pe Logan. 

— Sunteţi sigură, spuse Logan, că acest bărbat s-a prezen- 
tat ca fiind detectiv? 

Georges dădu din cap. 

— Da, mi-am verificat agenda dupa ce aţi plecat, îi spuse 
ea Danei. Îi scrisesem numele. Detectivul Daniel Holmes. 

— Îl puteţi descrie? Ce purta? întreba Logan. 

— Era de înălţimea dumneavoastră, dar mai masiv. Mus- 
culos. Pàr blond nisipiu, o faţă îngustă. Purta un costum în- 
chis la culoare. Era foarte bine îmbrăcat, ca dumneavoastră. 

— V-a arătat o insignà? 

— Da, o insignà argintie ca a dumneavoastră. 

Logan se întoarse câtre Dana. 

— Şi dumneavoastră credeţi că e acelaşi bărbat care a ve- 
nit în casa fratelui dumneavoastră în dimineaţa aceea dupa ce 
ne-am întâlnit acolo? 

— Seamână cu el. Spunea că el se ocupa de jaf — că dum- 
neavoastră vă ocupați de crimă, iar el de jaf şi de magazinele 
de amanet. Nu despre asta e cazul? 

Logan nu răspunse. Îşi îndreptă atenţia câtre Georges. 

— Mai puteţi să ne spuneţi şi altceva despre el sau despre 
ce a zis? 

Georges zâmbi nervos. 

— Avea o armă. 

— Sunteţi sigură sau presupuneţi? 

— Soţul meu are arme. Îmi pot da seama că e vorba de 
armă după felul în care atârnă jacheta. Georges îşi strânse 
pumnul şi îl vâri sub haina. Cu siguranţă, avea pe umăr tocul 
unei arme. 

Logan îi dădu o carte de vizită. 

— Daca vă mai amintiţi ceva, mă puteţi găsi la numărul asta. 

Logan şi Dana luară ascensorul din hol. 

— De ce nu mi-aţi spus despre barbatul care a venit în 
casa fratelui dumneavoastră? întrebă Logan. 

— Credeam că ştiţi, spuse Dana. Cine e? 

Logan scutură din cap. 

— Nu am nici o idee. 

Când dadură să iasă din clădire, îşi auziră numele strigate. 
Georges cobora scările în goană, ţinându-se de balustradă 
pentru echilibru. Când îi ajunse din urmă, nu mai avea suflu. 

— Mai era ceva. Nu ştiu dacă e mare lucru, dar tocmai 
mi-am amintit, stând la birou. Ochii lui. 

— Ochii lui? întrebă Logan. 

— Da. Mi-am amintit că erau... cum să spun, închişi la cu- 
loare pentru un bărbat cu părul şi tenul lui. 

— Caprui? întrebă Logan, nepărând impresionat. 

— Negri, spuse Dana, amintindu-și. 

Georges dădu din cap câtre ea. 

— Da, negri. Cei mai întunecaţi ochi pe care i-am văzut. 


Mergeau spre est pe autostrada 90, iar Logan vorbea în 
tot acest timp la telefon cu subalternii. Era nervos şi nu încer- 
ca să ascundă asta. Dana avusese astfel timp sa-l studieze mai 
îndeaproape. Crezuse că Logan era o persoană complicată, 
concluzie pe care o trăsese din înfăţişarea îngrijită şi 

costumele sale de calitate. Având în vedere experienţa de ani 
de zile în preajma avocaţilor şi din numeroasele cumpaărături 
pe care le făcuse pentru Grant, putea să recunoască ceva de 
calitate. Logan avea cămăşile scrobite. Butoanele de la 
manşetele sale erau de culoare neagră, iar cravata fusese 
aleasă cu grijă şi bine înnodată. În maşină, ea adulmecă un iz 
de apă de colonie. Şi maşina lui Logan, care era un Austin 
Healey verde din 1963, avea interiorul îngrijit. Exteriorul 
fusese nu demult lustruit. Pielea scaunelor era de culoarea 
cireşei, iar bordul maşinii, din lemn de nuc, lucea. Pe jos, 
nici urmă de praf. Michael Logan nu era un om ieftin. Dar nu 
era nici încrezut. Când îşi scoase sacoul, Dana observă că 
avea umerii largi şi pieptul proeminent al unuia care mergea 
des la sala de forţa. Când dădură mâna, ea îi simţi forţa. 
Mânecile cămâăşii erau mulate pe braţe. 

Logan întrerupse convorbirea şi îşi suci corpul cât să poată 
introduce telefonul într-o husă aflată în lateralul curelei. 

— Ceva noutăţi? întreba Dana. 

El scutură din cap. 

— Există un detectiv pe nume Dan Holmes, dar el lu- 
crează în altă secţie. Oamenii mei încearcă să dea de el. 

— Ce treabă ar avea cu investigația crimei fratelui meu? 

— Nu am nici o idee, dar răspunsul ar fi bine să fie „ni- 
mic“. Logan dădu volumul de la radio mai încet. Dacă nu vă 
supăraţi pe mine, mi se pare că fratele dumneavoastră avea 
ceva secrete. 

Dana se zbârli toată când auzi comentariul. 

— Ce vreţi să spuneţi cu asta? 

— Dumneavoastră mi-aţi zis că nici măcar n-aţi fost la el 
acasă, şi iată că aflaţi şi că şi-a închiriat o cabană despre care 
nu ştiaţi nimic. Şi totuşi, dumneavoastră spuneţi că eraţi foar- 
te apropiaţi. 

— Am fost apropiaţi. I se părea până şi ei cà replica asta 
sunase defensiv. De unde ştiţi? 

Logan era calm. 

— Vecina de alaturi. 

— l-ați pus întrebări legate de mine? 

— Am întrebat-o despre fratele dumneavoastră. Mi-a po- 
vestit despre toată familia dumneavoastră. Îi place să vorbeasca. 

— Eu şi fratele meu am fost apropiaţi. Suntem gemeni. 
Din nou, părea defensivă. 

— Uitaţi ce e, nu spun cà nu aţi fost, dar, dacă e aşa, cum 
de nu ştiaţi despre existenţa acestei cabane? Fratele avea 
secrete faţa de dumneavoastră? 

Dana îşi aruncă privirea spre poalele dealurilor Cascade. 
Din loc în loc, pădurea era ciuntită de exploatarea forestieră, 
dealurile părând acoperite de o cuvertură cârpită pe alocuri, 
cu buşteni tineri sau copaci care nu fuseseră încă tăiaţi. Un 
strat subţire de nori acoperea vârfurile colinelor. Cele pe care 
le putea întrezări printre nori erau pudrate cu zăpadă. 

— Fratele meu a intrat în criza vârstei mijlocii mai devreme. 
După ce tatăl nostru a murit, s-a lăsat de avocatură, şi-a vân- 
dut casa şi şi-a schimbat stilul de viaţa. Când amândoi lu- 
cram în centru, ne era greu până şi să ne sincronizâm pentru 
a putea lua prânzul împreună. După ce s-a lăsat de avocatură, 
a devenit şi mai greu. Să-ţi petreci timpul vorbind la telefon 
cu prieteni şi rude e un lux atunci când salariul tàu depinde 
de fiecare minut al zilei. Dacă ai familie şi serviciu, nu mai ai 
timp de mare lucru. Nu mă surprinde faptul că sunt părţi din 
viaţa lui despre care nu ştiu, şi acum regret lucrul ăsta mai 
mult ca niciodată. Îl vedeam pe James când venea s-o ia pe 
Molly de la grădiniţă, şi până şi atunci stăteam puţin. 

— Molly? 

— Fiica mea. Molly a fost singurul lucru pe care James 
nu-l schimbase în viaţa lui. O dată sau de două ori pe lună o 
lua cu el. Erau foarte apropiaţi. 

Logan o lăsă mai moale. 

— Ce vârstă are fiica dumneavoastră? 

— Trei ani. 

Logan zâmbi. 

— Cred că e o vârstă frumoasă. 

— Am supravieţuit primilor doi ani îngrozitori. Aveţi copii? 

Logan scutură din cap. 

— Nu. Nu sunt căsătorit. 

Dana se uită la mâna stângă a lui Logan pe care acesta o 
ținea pe volan. Avea impresia că văzuse o verighetă de aur 
când se întâlniseră acasa la fratele ei, dar acum nici vorbă să 
aibă ceva pe deget. 

Maşina sport urcă pe Snoqualmie Pass, iar terenul deve- 
nea tot mai accidentat. Zăpada topită aluneca pe suprafaţa 
netedă a stâncilor care străjuiau autostrada. În jurul lor, o 
mare deasă de pini verzi se întindea cât vedeai cu ochii. 
Mulţi cred că Big Foot e un mit, dar cei care locuiesc în 
Pacificul de Nord-Vest cunosc locuri unde asemenea creaturi 
ar putea exista şi nu ar veni niciodată în contact cu oamenii. 

Logan îşi lărgi nodul la cravată şi îşi descheie primul nas- 
ture de la cămaşă. 

— Care e reperul nostru? 

— Cle Elum. Mai avem o oră până acolo. Ea se aplecă pe 
geam ca să surprindă o bornă kilometrică. Acul din bord atin- 
gea aproape 140 de kilometri pe oră, deşi această viteză nu se 
simţea deloc. 

— Dar la viteza asta, vom ajunge în patruzeci şi cinci de 
minute. 

Logan încetini. 

— Îmi pare râu. E doar o deprindere proastă de-ale mele. 
Va e teamă? 

— Nu. Må mir doar cât de lin merge maşina. 

Logan zâmbi. 

— Inginerie britanică. Ce urmează după Cle Elum? 

Dana scoase bucata de hârtie. 

— Roslyn e la zece minute distanţă după ce ieşim de pe 
autostradă. Intrăm în oraş şi urmărim indicatoarele spre cimi- 
tir, apoi ne uităm după un bolovan alb pe marginea drumului. 

El o privi cu neîncredere. 

— Glumiţi, nu-i aşa? Avem ca repere cimitire şi bolovani? 

Dana ridică din umeri. 

— Eu doar am notat tot ce mi-a spus. 

— Atunci cred că ar trebui să încetinesc; nu am vrea să 
ratăm vreun bolovan. 

Ea surâse pe moment. 

— lată-l. 

Dana se sperie şi se uită pe geam. 

— Ce? 

El arătă cu degetul spre faţa ei. 

— Un zâmbet. 

Ea simţi că se îmbujorează. 

— Nu am avut motive să zâmbesc în ultima vreme. 

— Sunt sigur că nu aţi avut, de aceea am sperat să vă 
fur unul. 

Ea se uită la el şi zâmbi din nou. 

— Doua, uau! 

— Trebuie să vă mulțumesc, dacă tot am ajuns aici, spuse ea. 

— Pentru ce? 

— În ziua aceea când a trebuit sà identific trupul fratelui 
meu şi apoi atunci, în casa lui. Puteaţi să nu mergeţi cu mine, 
dar aţi facut-o. Apreciez asta. 

El dădu din cap. 

— Nu sunt lucruri pe care cineva să le facă de unul singur. 

— Nu, spuse ea, gândindu-se la Grant. Nu sunt. 


La zece minute după ce ieşiră de pe autostradă, intrară în 
Roslyn. O stradă largă străjuită de cladiri cu un singur nivel 
din cărămidă, piatră şi şindrilă, exact aşa cum o descrisese 
Georges — un orăşel minier desprins din filmele western. 
O statuie din marmură neagră era închinată minerilor care 
lucraseră şi muriseră aici. 

— De ce oare locul ăsta îmi pare atât de familiar? Logan 
arătă spre tencuiala unei clădiri unde era un desen ce înfâţişa 
un elan. 


124 Robert Dugoni 


— Georges spunea că faţada cladirii a apărut în show-ul 
de televiziune Northern Exposure, spuse Dana. 

El ridică din umeri. 

— Poate asta e. 

Chiar la ieşirea din oraş, văzură un indicator verde pe 
care era scris cuvântul „cimitir“ şi o săgeată ce arăta spre 
stânga. Întoarseră maşina şi merseră pe o mică pantă pe lângă 
case cu două etaje şi cu acoperişul foarte jos, apoi zăriră în 
depărtare pietrele de mormânt din cimitirul înconjurat de un 
gard din plasă de sârmă. 

— Acum drumul... 

Maşina încetini brusc şi se zgudui. Asfaltul se terminase. 
Pietrişul şi ţărâna scârţâiau sub roţi şi loveau sub partea de 
dedesubt a maşinii. 

— „se sfârşeşte, îşi termină ea fraza. 

Logan încetini când văzu norul de praf aşazându-se pe 
vopseaua proaspătă a maşinii. 

— Nu mi-aţi zis de aşa ceva, făcu el o grimasă. 

Georges o avertizase că s-ar putea ca drumul forestier al 
ocolului silvic să nu fi fost curăţat înca. Oricât de lin mergea 
maşina pe autostradă, pe pietriş nu se descurca aşa bine. Prin 
hârtoape Dana simţea cum i se zdruncină fiecare parte 
a corpului. 

— Acum ne uităm după bolovani? întrebă Logan. 

— Şi iată-l acolo, arătă ea cu degetul, cu un zâmbet încre- 
zător pe faţă. 

Bolovanul era într-adevăr vopsit în alb. Deasupra unei 
porţi atârna un indicator şters de vreme, cu litere cioplite 
manual şi vopsite într-o culoare ce fusese cândva roşie. 
FERMA WILBUR. 

Logan coborî o pantă abruptă, opri maşina lângă porticul 
unei cabane şi ieşi. Când Dana îşi deschise şi ea uşa să iasă, 
fu surprinsă de mâna pe care Logan i-o întinsese ca s-o ajute 
să coboare. 

— N-o să mă mai plâng de gropile din asfalt din Seattle 
de-acum înainte. Cred că mi-am nenorocit vreo trei discuri, 
spuse el. Se uită în jos la pantofii ei cu toc. O să vă descurcaţi 
în àia? 

— O să fiu bine. Ea dădu drumul mâinii lui, făcu un pas şi 
se împiedică. 

Logan o prinse de talie. 

— Uau! 

Ea îşi regăsi echilibrul. 

— Îmi cer scuze! 

Sârma ghimpată şi gardurile din lemn uzat, unele având 
nevoie de reparaţii, împărțeau proprietatea privată în mai 
multe locuri de păşunat. Cai sau bovine probabil că obiş- 
nuiau să pască odinioară acolo, însă acum cabana din lemn 
era înghițită de o iarbă înaltă, cu petice maronii pe alocuri. 
Aleea nepietruită trecea pe lângă un hambar în paragină şi 
un vagon din lemn pe nişte roţi ruginite, care fusese trans- 
format în şură pentru fân. De grindă erau atârnate potcoave 
de cai şi roţi de fier. Proprietatea părea desprinsă dintr-un 
oraş-fantomă. 

Dana simţi mirosul de pin adus de briza. 

— E frumos, spuse ea. 

Logan îşi trecuse un deget peste praful de pe capota 
maşinii, lăsând în urmă o dâră. 

— E izolat. O prinse de braţ şi o ajută să urce trei trepte 
din lemn — trunchiuri de copac tâiate în două — şi se îndrep- 
tară spre poartă. Cred cà de aici puteţi merge mai uşor. 
Ridică o bucată mare de mortar dintre trunchiuri. E nevoie 
de multe reparaţii şi nici nu e foarte confortabil. Arătă cu 
degetul spre o fântâna veche care trebuia acționată manual. 
Nu există apă curentă şi nici electricitate. Fratele dumnea- 
voastră era priceput? 

Ea râse. 

— Fratele meu? James avea nevoie de instrucţiuni şi pen- 
tru a schimba un bec. 


126 Robert Dugoni 


— În cazul asta, dacă voia să-şi piardă urma, ăsta era un 
loc bun pentru aşa ceva. Deschise uşa din faţă şi se dadu la 
o parte. 

Dana intră în bucătărie, adulmecând mirosurile. 

— Miroase ca şi când cineva a folosit în exces spray pen- 
tru mobilă cu aromă de lămâie. 

Logan o urmă. Un morman de lemne era stivuit la perete- 
le din spate, lângă soba. Pe celălalt perete era un spălător fară 
robinet şi un răcitor vechi. O masă acoperită cu o faţă de 
masă în carouri albe şi roşii, precum şi două scaune stăteau 
sub un geam cu patru ochiuri, care dădea spre valea cu iarbă 
înaltă. Într-o sticla de vin se ofilise un buchet de flori. 

Trecură prin bucătărie spre camera de zi, care avea grindă 
şi o podea din lemn de pin acoperită cu blană de urs. Două 
scaune rupte, din piele maro, şi o canapea la fel de ponosită 
erau în faţa unui şemineu din piatră de râu. La gura şemineu- 
lui, pietrele erau lipite pe perete pentru decor. Deasupra 
şemineului, cineva aşezase obiecte din bronz — un ceainic, o 
cană şi o lingură, şi două candele cu lumânări arse. Dana se 
uită la cotoarele unor cărţi: Tom Sawyer şi Huckleberry 
Finn, de Mark Twain, Povestea despre două orașe, de Char- 
les Dickens, Fiesta, de Ernest Hemingway, Marele Gatsby, 
de F. Scott Fitzgerald. 

— Astea erau ale lui James, spuse Dana. 

Logan intră pe o uşă aflată în stânga şemineului. Dana îl 
urmă în dormitor. Constată că şemineul era comun celor 
două încăperi. 

— Încalzire centrala, glumi Logan. 

Un pat cu marginile din crengi fără coajă era poziţionat 
în faţa şemineului. O plapumă din pene de gâscă acoperea 
cearşaful, iar o o cuvertură ţesută manual era împăturită la 
capătul patului. 

— Fratele dumneavoastră era romantic, spuse Logan. 
Apoi îi sună telefonul mobil şi se scuză, ieşind din cameră 
pentru a răspunde. 


Victimele puterii 127 


Dana se îndreptă spre o noptieră din lemn de pin şi des- 
chise sertarele. Erau goale. Deschise uşa dulapului şi gasi o 
pătură şi o pernă pe raft. Câteva umeraşe atârnau de o bară. 
Se întoarse spre pat, se puse în genunchi şi trase plapuma. 
Când se ridică, Logan stătea în pragul uşii privind-o. 

— Orice aţi încerca să găsiţi, n-o să reuşiţi. Cine a fost 
aici a curăţat locul. 

Ea se ridică. 

— Cum adica? 

El avea în mână o pungă de plastic care părea goală, apoi 
o duse la lumina de la geam. 

— Pudră magnetică. Sunt urme de aşa ceva prin cabană. 
E un compus pe bază de fier care se foloseşte pentru a identi- 
fica amprentele. Mirosul de aici? Amoniac. Se foloseşte pen- 
tru a şterge urmele pudrei. Eu cred ca detectivul Daniel 
Holmes, oricine ar fi el, a căutat amprente în locul asta şi 
apoi l-a curăţat. Singurele amprente sunt acum ale dumnea- 
voastră şi ale mele. Doriţi să vorbim despre asta la cină? 


19 


La magazinul din oraş se vindeau produse precum săpun, 
pastă de dinţi şi hârtie igienică. În vitrină puteai vedea aceleaşi 
obiecte care stăteau pe poliţa de deasupra şemineului din 
cabană. Logan spera ca bărbatul de la tejghea să-l poată recu- 
noaşte pe James Hill din fotografia pe care Dana o avea la ea. 
Dar nu se întâmplă asta. După ce ieşiră din magazin, păşiră 
pe un trotuar cu pavaj din lemn. Se simțeau de parcă se aflau 
pe un platou de filmare de la Hollywood — un oraş minier 
recreat pentru a-i atrage pe turişti. În hainele lor elegante, 
Dana şi Logan ieşeau în evidenţă. Ea simţi că temperatura 
scăzuse şi îşi încrucişă braţele la piept să se protejeze de frig. 

— Vreţi sacoul meu? întreba Logan. 

Ea refuză. El împinse uşa de sticlă a unei cafenele. Un 
sunet de clopoței îi alertă pe oamenii din încăpere, care îşi 
ridicară privirile din farfurii. O femeie de la bar le făcu semn 
cu mâna să se aşeze la o masă lângă fereastră. Această fe- 
reastră le oferea o privelişte a străzii, unde erau stâlpi de care 
erau legaţi nişte cai. După o clipă, vocile din încăpere înce- 
pură să se amestece cu clinchetul veselei şi argintăriei, pre- 
cum şi cu sfârâiala mâncării de pe grâtar. Dana adulmeca 
miros de bacon. Simţi că-i plouă-n gură. Femeia de la tejghea 
veni, le dădu amândurora o singură foaie cu meniul scris de 
mână şi le promise câ se va întoarce repede cu două cafele. 
În timp ce aşteptau, Dana sună acasă pentru a se asigura cà 
mama ei avea să o ia pe Molly de la grădiniţă. Pentru că era 

aproape ora cinci şi drumul înapoi dura o oră şi jumătate, cu 
siguranţă ea nu ar fi ajuns la timp. Apoi îşi verifică mesajele 
de la serviciu. Grant o sunase. I se păru ciudat că el o sunase 
la serviciu şi nu pe telefonul mobil. El încercă din răsputeri 
să explice prezenţa acelei femei în camera lui, spunând că 
„proasta de recepţioneră“ îi făcuse legătura în „camera de 
război“ a firmei lui. Era încă o minciună. Când Grant încerca 
să-şi găsească scuze, Dana ştia că o minţea. Formă numărul 
de la hotel în timp ce chelneriţa le aduse cele doua cafele. 

De data aceasta, răspunse Grant. 

— Dana. Mi-au spus că ai sunat mai devreme. De ce nu ai 
lasat un mesaj? 

— Nu voiam să te deranjez. Ea observă că el folosise plu- 
ralul în loc să spună doar „ea“. 

— Trebuia să laşi un mesaj. Echipa se mută dintr-o cameră 
în alta. Documentele sunt împrâştiate peste tot. 

Ea închise ochii şi îşi imagină cum minciuna o lovea 
direct în inima ei fragilă ca o bucată de hârtie. Când era mică, 
bunica ei luase o inimă din hârtie şi îi arătase cum fiecare 
minciună şi fiecare cuvânt dureros făceau o gaură şi cum 
lăsau tot mai puţin din inima aceea de hârtie. Dana se întrebă 
cât mai rămăsese din inima ei. 

— Cum a fost la tribunal? întrebă ea. 

Se pare că Grant fusese luat prin surprindere. Părea uşu- 
rat că ea schimbase subiectul. 

— Îi avem la mâna. Judecătorul ne-a aprobat aproape toate 
moțţiunile preliminarii, iar pe ale lor le-a respins. Am luat-o 
în freză puţin, dar am ripostat cu mult mai multe lovituri. 

— S-a vorbit despre vreo înţelegere? 

— Nu se mai pune problema aşa. Nu mai facem înţelegeri 
cu ei. Să-i ia dracu”! Le-am dat o şansă să se retragă cu dem- 
nitate. Acum, vor trebui să plătească. Uite ce e, trebuie să 
fug. Echipa merge la cină. O să lucrăm până târziu, aşa că nu 
mă suna. O să te sun eu când am ocazia. 

— Bine, spuse ea. Vorbim atunci. 

— Nu îmi urezi bafta? 

— Nu cred că ai nevoie, spuse ea. Sunt sigură că o să ai 
noroc. Întrerupse convorbirea şi aşeză telefonul pe masă, pri- 
vind pe geam la dunga roşiatică lăsată de soarele la asfinţit 
peste vârfurile munţilor. Era aproape apusul, iar orăşelul 
devenea posomorât. 

— Totul e în regula? 

— Poftim? 

Logan vorbise din spatele ceştii de cafea de porțelan, 
făcându-se că se uită pe meniu. Îşi ridică privirea spre ea. 

— Cu fiica dumneavoastră. Totul e în regulă? Trebuie sà 
ajungeţi acasă? 

— Nu. Totul e în regulă, domnule detectiv. 

— Mike. Lăsase jos ceaşca de cafea şi meniul. Sunt detec- 
tivul Logan doar în timpul zilei. După serviciu, sunt Mike. 
Mă faceţi să mă simt bătrân. 

Dana îşi închise telefonul şi îl puse în geantă. Luă meniul 
în timp ce chelneriţa veni să le ia comanda. 

— Ce-'aceţi, oameni buni? 

Purta nişte blugi mulaţi, albaştri, un colier din sticlă colo- 
rată şi o bluză fără mâneci ce dezvăluia nişte braţe surprin- 
zător de musculoase pentru o femeie trecută de cincizeci de ani. 

— Suntem bine, spuse Logan. 

Chelneriţa privi spre bar să vadă dacă trebuia să duca 
vreo comandă. 

— Ce vă aduc? 

Dana întoarse meniul pe faţă şi pe dos, încercând să gà- 
sească ceva apetisant. 

— Ce ne recomandaţi? 

— Puiul fript e cel mai bun din tot statul, spuse femeia, şi 
în glas i se putu simţi mândria. Cu garnitură de usturoi, car- 
tofi, salată şi pâine. 

Dana rânji. 

— Aveţi ceva cu mai puţine calorii? 

Chelneriţa căzu pe gânduri un moment, apoi spuse: 

— Pot să vă fac o salată bună. 

Dana fu de acord. 

— E în regulă. Puteţi să aduceţi şi oţet şi ulei? 

Femeia se uită la Logan care spuse: 

— Pai, eu unul nu am de gând să ratez cel mai bun pui 
prăjit din Washington. Cartofii piure sunt cu unt? 

Chelneriţa zâmbi. 

— Se face. 

El îi întinse meniul. 

— Simt cumva miros de placintă cu mere? 

— Proaspăt scoasă din cuptor. Aveţi un miros fin. 

— Şi plăcinta e cea mai bună din zonă? 

— Aşa îmi place să cred, dar nu vreau să fiu părtinitoare. 

— Luăm două porţii după cină. 

— Eu nu vreau, se repezi Dana. 

Logan îi făcu semn cu ochiul chelneriţei. 

— Dumneavoastră să aduceţi porţiile. N-o să se iroseasca. 
Îşi lovi cu palma stomacul. Sau poate se vor irosi. 

Chelneriţa râse. 

— Sosesc imediat. 

Când femeia plecă, Dana spuse: 

— Ai fermecat-o. 

El îşi ridică sprâncenele. 

— Pare un orăşel mai slab dezvoltat şi, judecând dupa 
dulapurile din cabana fratelui tău, se pare cà nu-i plăcea să 
meargă la cumpărături sau să gătească. Mă gândesc că se 
oprea să mânânce aici. Mai da-mi o dată fotografia. Dana îi 
întinse fotografia în care James o ţinea pe umeri pe Molly. 
Logan o lăsă pe masă. Deci, de ce crezi că fratele tău venea 
până aici, doamnă Hill? 

— Dana, spuse ea. Suntem peste program. 

— Dana. Un nume frumos. 

— Mulţumesc. Se simţi mai încântată de compliment de- 
cât ar fi fost cazul. A fost numele bunicii mele. 

— Deci, Dana, de ce crezi că fratele tău a ales o cabană 
chiar aici? 

— Ca să fie singur, probabil. 

— Nu locuia singur? 

Dana învârti linguriţa în cafea şi ridică ceaşca la buze cu 
amândouă mâinile, suflând în ea. După ce luă o gură, o puse 
la loc pe masă. 

— Ştii doar că locuia singur. 

— Fratele tău era homosexual? 

— Nu. 

— Deci nu o ştii pe femeie? Dana îşi ridică privirea sur- 
prinsă spre el. Nu cunosc prea mulţi bărbaţi care sà bată atât 
drum pentru o întâlnire romantică de capul lor. Florile de pe 
masă, cărţile de pe rafturi... de obicei, când cineva îşi bate atât 
capul ca să aibă intimitate, înseamnă că mai e implicat cineva. 

— Nu, spuse ea, nu ştiu cine ar fi putut fi. 

— Dar ştiai că se vede cu cineva. 

Dana scutură din cap, spunând că nu ştia, şi luă ceaşca 
de cafea. 

— Nu. Nu ştiu nimic, deşi bănuiesc că se vedea cu cineva. 

Logan luă o gură de cafea. 

— Înca un secret de-ale fratelui tàu? 

Dana puse ceaşca la loc pe masă, îşi deschise poşeta şi îi 
dădu lui Logan cercelul pe care îl găsise în apartamentul fra- 
telui ei, sub pat. Logan îl ridică în lumină. Câteva diamante 
înconjurau o piatră mare, albastră, iar de cercel atârna un alt 
diamant mai mare, în formă de lacrimă. Ambele pietre erau 
atât de mari, încât Dana crezuse iniţial că era vorba despre un 
fals, ceva ce James cumpărase pentru Molly, căreia îi plăcea 
să se costumeze. La o privire mai atentă, ea îşi dădu seama că 
cercelul nu era un gablonz. 

— L-am găsit sub patul fratelui meu, spuse ea. 

— Doar unul? 

Ea dădu din cap. 

— Nu i-am găsit perechea. 

— Asta câutai sub pat în cabană, nu-i aşa? 

— M-am gândit că n-ar fi rău să mă uit. 

Ochii lui Logan se măriră. 

— Fratele tàu avea intenţii serioase. 

— Nu cred că el i-a cumpărat. M-am uitat peste tranzac- 
tiile lui — aşa am aflat de Montgomery Real Estate —, dar nu 
am găsit nici o tranzacţie câtre vreun magazin de bijuterii sau 
sume mari de bani scoase din cont. Dacă a cumpărat cerceii 
recent, trebuie să fi scos o sumă mare. 

— Deci cineva i-a uitat? 

— Posibil. 

— Dar nu eşti sigură. 

— E un cercel. Unul scump. Nu cunosc prea multe femei 
care şi-ar uita un cercel, în special unul atât de scump. 

— Poate persoana se grăbea, nu l-a găsit şi urma să-l ia 
mai târziu. 

— Poate. 

— Dar nu ştii dacă fratele tău se vedea cu cineva? 

— Nu. 

— Dar familia, prietenii? 

— Cel mai bun prieten de la şcoală nu ştia, iar vecinii nu 
au văzut pe nimeni. Am întrebat când am returnat cheia. 

Logan se rezemă de spătar. 

— Şi când anume aveai de gând să-mi spui asta? 

Ea ridică din umeri, strângând în mână ceaşca de cafea ca 
şi cum ar fi încercat să se încălzească. 

— Îmi pare râu. Trebuia să-ţi spun. 

Logan căzu pe gânduri un moment. 

— Sunt multe hoteluri şi moteluri în apropierea casei fra- 
telui tàu, dacă într-adevăr câuta intimitate. Mie mi se pare că 
fratele tàu voia ceva mai mult, voia atmosferă şi izolare. 
Îi pasa. 

— Poate e cineva care locuieşte aici, sugeră ea. 

— Atunci, nu ar fi avut nevoie de cabană. Îşi întinse braţul 
pe spătar. Doar dacă femeia nu era măritată. 

Dana simţi un nod în stomac, ridică linguriţa şi învârti în 
cafea. Chelneriţa se întoarse cu salata pentru Dana şi cu puiul 
prăjit pentru Logan. Cartofii cu unt scoteau aburi. Logan 
strânse cercelul în pumn şi îi vorbi chelneriţei: 

— Nu aţi glumit. Chiar arată bine. 

El avea un farmec adolescentin. Dana recunoscu faptul că 
puiul arăta bine, mai ales în comparaţie cu salata ei simplă. 

— Dumneata eşti Fae? o întrebă Logan pe chelneriţă, refe- 
rindu-se la numele restaurantului. 

— Fae e mama. Femeia îi umpluse lui Logan ceaşca de 
cafea. Am botezat restaurantul după ea, pentru că majorita- 
tea reţetelor sunt ale ei. Numele meu e Bonnie. De unde 
sunteţi voi? 

— Seattle, răspunse Logan. 

— Sunteţi un cuplu trăsnet, dacă nu vă supăraţi cà vă spun. 

Dana râse. 

— Nu suntem cuplu. 

Femeia se opri din turnatul cafelei. 

— Îmi pare rău. Trag concluzii pripite. Dar aveţi aerul àla. 

Logan luă fotografia de pe masă. 

— De fapt, sunt poliţist. Mă întrebam dacă aţi putea să mă 
ajutaţi. Logan ridică fotografia. 

Bonnie o luă, lăsând cana pe masă. 

— L-aţi mai văzut pe bărbatul acesta până acum? întrebă 
Logan. 

Bonnie studie fotografia, trecând cu privirea de la Dana 
la fotografie. 

— E fratele meu, spuse Dana. Se poate să fi avut barba şi 
părul puţin mai lung. 

— Îmi dau seama de asemânare, spuse ea. A dispărut sau 
ceva de genul ăsta? Încercaţi să-l găsiţi? 

Dana se uită la Logan — care confirmă cu un semn din 
cap —, apoi ridică privirea spre Bonnie. 

— E mort. 

— Mort? 

— Mà tem câ da. 

— Încercăm să-i dăm de urmă, explică Logan. Obişnuia să 
închirieze o cabană lângă cimitir. 

— Ferma Wilbur? Am auzit că stătea cineva acolo. Ni- 
meni n-a stat acolo de ani de zile. 

— Da, acolo, spuse Logan. 

Bonnie se uită din nou la fotografie, studiind-o. Dadea 
din cap, aproape imperceptibil la început, apoi cu o încredere 
tot mai mare. 

— Da. Da, cred cå mi-l amintesc. Purta cumva ochelari? 
Facu semn cu degetul în faţa ochilor. Ochelari ovali, ca un 
scriitor sau aşa ceva. Cu rame din sârmă. 

— Da, spuse Dana. 

— Mda. A venit aici o dată sau de doua ori. Un tip cumse- 
cade. Politicos. Arătos. Avea părul mai lung, într-adevăr. 

Logan îi zâmbi. 

— Ma gândeam că vă veţi aminti. Mi se pare că sunteţi 
genul de persoană care are memorie vizuală bună. Era însoţit 
de cineva? 

Bonnie întinse poza şi duse un deget la buze. După o 
clipă în care stătu pe gânduri, spuse: 

— Nu. De fapt, nu pot să spun câ era sau nu cu cineva, 
presupun că cineva putea să-l aştepte în maşină. Comanda 
mâncarea la pachet. Mai vorbeam uneori, cât timp aştepta. 
Nimic deosebit, doar un „ce mai faceţi“, chestii d-astea. Cum 
am zis. Un tip cumsecade. Credeţi că persoana aia l-a omorât? 

Logan îşi mută privirea spre Dana. 

— Asta încercăm să aflam. 


20 


Marshall Cole se întinse pe perne, cu picioarele desfăcute 
şi cu mâinile încleştate de cearşaf. Capul femeii se mişca rit- 
mic între coapsele lui. La piciorul patului, televizorul emana 
o lumină albastră în întunericul din cameră. Cole gemea, mai 
degrabă de frustrare decât de placere. De când cu incidentul 
din motel, cu Larry King împuşcat, Cole nu mai fusese în 
stare să se relaxeze, se tot oprea să se uite peste umăr, nu-şi 
putea închide ochii fără să-l vadă pe bărbatul cu ochelari 
negri, nu putea nici măcar să se bucure de sex oral. 

Femeia se ridică să ia o gură de aer şi să-şi maseze muşchii 
faciali. Îi cuprinse penisul erect cu mâna şi începu să-l frece 
repede în timp ce se întindea după o sticlă de Budweiser de 
lângă pat. 

— Crezi că o să se întâmple în secolul ăsta, Marshall? 
Scoase capacul berii şi-i dădu drumul pe sâni în jos. 

Neputând să se uite la televizor, Cole o apucă de cap şi o 
lăsă în jos spre penisul său, încercând să se concentreze. Nici 
berea nu-l ajuta să scape de durerea care-i chinuia glezna de 
când se aruncase de la fereastra băii şi nici nu-l ajuta să uite 
de bărbatul cu ochelari de soare care-l bântuia. Se întinse 
dupa sticla de bere de pe noptieră şi o goli în timp ce asculta 
ştirile la televizor. Tâmpitul de meteorolog o tot dădea întru- 
na cu starea vremii din ţară. Cui dracului îi păsa? Câţi 
oameni din Washington voiau să ştie că în Los Angeles vor fi 
30 de grade sau că e răcoare în Hawaii? Le făcea tuturor în 

ciuda. Cole se gândi că ar face bine să mai reducă două sau 
trei minute din timpul alocat rubricii meteo şi să le adauge 
la rubrica de sport, care întotdeauna era ultima şi cea mai 
vitregită. Dacă ar fi fost el patronul canalului, ar fi pus ştirile 
de sport înainte. La naiba, erau singurele ştiri care nu 
erau negative. 

— Haide odată, spuse femeia exasperată. Haide, Marshall, 
haide. Nu pot s-o ţin aşa toată noaptea. Cole îi cobori capul 
la loc. 

Când rubrica se încheie, Cole îşi deschise ochii, dar pos- 
tul reluă prezentarea ştirilor cu cei doi crainici, un bărbat şi o 
femeie în spatele unei mese de birou, astfel stricându-i tot 
cheful. Cole închise ochii. Încă o ştire — ceea ce ei numesc 
„ştire de umplutură“ înainte de ştirile sportive. Bla, bla, bla. 
Ce-l interesa pe Cole era dacă Mariners îşi mai păstrau încă 
cele trei puncte în faţa celor de la Angels în Liga de Vest a 
Americii. Băieţii câştigaseră şase meciuri consecutive şi Cole 
voia să afle dacă l-au câştigat şi pe-al şaptelea. Mariners erau 
singurul lucru legat de Washington care-l interesa. Aici ploua 
al dracului de mult. Se va duce în sud-estul statului Idaho, 
unde era uscat până şi în timpul iernii, când ningea. 

Lui Cole îi venea să aţipească, alcoolul dându-i o stare de 
somnolenţă, şi auzea doar fragmente din ştiri. Se concentra 
asupra vintrelor sale. Dacă se cronometra bine, putea să ter- 
mine chiar înaintea ştirilor sportive. Auzi aplauze şi ovaţio- 
nări şi îşi deschise ochii, de teamă să nu adoarmă, dar la 
televizor era doar un idiot în costum care-şi facea loc printr-o 
mulțime. Înainte să închidă ochii la loc, îi zări figura. Apoi 
femeia se ridică, blocând ecranul televizorului. Cole se ridică 
şi îi împinse capul la loc, spre penis. Simţi cum îl trecea un fior. 

— Fiu de căţea! şopti el. 

Femeia mormâi. Cole o ignoră. Apoi ea îl muşcă. 

— La naiba! 

Cole o înşfăcă de păr şi o aruncă de pe pat, ghemuindu-se 
şi ţinându-şi în mână penisul. Figura de la televizor dispăruse; 

se uita acum la càpàțâna prezentatorului de ştiri. Femeia se 
ridică de jos şi începu să dea în el cu amândouă mâinile. 

— La dracu”, Marshall! Să te ia dracu’! Eşti un idiot. Ce 
naiba ai? Poţi să ţi-o freci singur. 

Cole o ţinea deoparte cu un braţ, îndoindu-i încheietura 
mâinii în timp ce schimba canalele pentru a urmări transmi- 
siunea. Ştirile de pe Canalul 5 făcuseră doar o secundă 
reclamă la ştirile sport. Apoi trecuseră la publicitate. 


21 


— Jur pe tot ce am mai sfânt, o să explodeze, îi raporta 
Linda Danei a doua zi de dimineaţă despre Marvin Crocket, 
părând atât îngrijorată, cât şi amuzată. Sper doar să nu facă 
un atac de inimă şi să trebuiască să-i fac respiraţie gură la 
gură, pentru că, dacă va fi cazul, cineva va trebui să cheme 
un anchetator. 

Dana dispăruse toată după-amiaza şi întârziase şi a doua 
zi de dimineaţă, ceea ce pentru Marvin Crocket însemna 
insubordonare. Având în vedere că urmărea s-o dea afară, 
frica lui era, în mod paradoxal, că ea, de fapt, umbla pe la 
vreun interviu la alte firme de avocatură, încercând prin tot 
soiul de tertipuri să-i fure clienţii. 

— Spune-i câ nu poţi da de mine. Spune-i că am telefonul 
închis. Dana zâmbi, gândindu-se la reacţia pe care i-o va 
stâmi. Apoi încheie convorbirea şi îşi închise telefonul. 

leşi din maşină şi traversà Harrison Street prin burniţă, 
împingând uşile grele ale clădirii din apropierea centrului 
oraşului Seattle. Burghiul huruia ca o armată de țânțari, şi 
Dana adulmecă un iz fad de metal, exact ca mirosul din cabi- 
netul dentistului. Trei coreeni stăteau aplecaţi cu faţa câtre 
vitrine şi, cu nişte mâini îndemânatice, dădeau gâuri cu bur- 
ghiul, scoțând mici flăcărui albastre peste bijuteriile fine. 
Dana se apropie de o tejghea nefinisată din lemn, ciobită şi 
Ciuruită cu urme de ţigări stinse şi cu urme de stilouri şi cre- 
ioane. O întrebă pe femeia din spatele tejghelei dacă poate 

vorbi cu Kim, neștiind nici chiar după ani de zile de când 
venea la el dacă Kim era numele sau prenumele coreeanului. 
Toată lumea îl striga, se pare, Kim. Kim era bijutierul mamei 
sale şi tot el îi facuse Danei inelul de logodnă şi verigheta. La 
fiecare aniversare, se întorcea la el pentru a-i adăuga încă un 
mic diamant. De-a lungul timpului, lucrase cu cercei, brățări 
şi un ceas, reparând încheietori sau adăugând curele. 

— Doamnă Dana. Kim se îndreptă spre tejghea, trecând de 
o perdea de mărgele ce atârna la intrare. De fiecare dată când 
venea la el, Kim purta aceleaşi haine: pantaloni negri din 
poliester, o cămaşă albă cu mâneci scurte şi un stilou prins în 
buzunarul de la piept. Bucata de pânză de deasupra buzuna- 
rului de pe piept era însemnată cu cerneală albastră. Deşi 
Kim avea peste şaizeci de ani, faţa îi era rotundă, fără vârstă 
şi fără riduri. Ochii îi erau măriţi de lentilele unor ochelari cu 
rame negre, de care era ataşată cu un fel de antenă din sârmă 
o lupă pe care o putea îndepărta de pe lentila stângă. 

— E deja timpul? Kim se întoarse câtre calendarul de pe 
perete. Nouă diamante? 

— Nu, încă nu. „Probabil cà niciodată“, se gândi ea. Mai 
trebuie să supravieţuim încă patru luni. 

Kim zâmbi, interpretând comentariul ei ca pe o glumă. 

— Voi supravieţuiţi, spuse el cu încredere. Îşi ridică ambe- 
le mâini şi le scutură. Trei ani, femei vin la mine ca să le trans- 
form verighetele în cercei. După trei ani, nu atât de multe. 
Voi solizi. 

— Am să-ţi cer o favoare. Întinse mâna spre poşetă. Am 
găsit o bijuterie şi cred că s-ar putea să fie scumpă. Sper să 
mă lămureşti tu. 

Kim îşi montă lupa pe lentilă, holbându-se la bijuterie 
prin lupă ca un personaj din desene animate, cu un ochi imens 
şi negru. Dana îi puse cercelul în mâna sa plină de baătaturi, el 
îl luă şi îl plimbă pe buricele degetelor, apoi îl aruncă în aer 
de câteva ori şi îl prinse în palmă, cântărind piatra. Apucase 
cercelul între degete şi îl ţinea de parcă ar fi fost un peşte 

foarte mic. Într-un final, îl duse la lumina unei lampi foarte 
puternice şi îl examină cu atenţie. 

— Foarte scump. Piatra albastră e tanzanit. Rară. Diaman- 
tele sunt de foarte bună calitate şi montura e deosebită. 

— Cât crezi că ar costa aşa ceva? 

Kim privi în sus, sprijinindu-se pe tejghea şi ţinând în 
continuare cercelul sub lampă. Se concentra destul de tare, 
ceea ce însemna că în mintea lui făcea adunări şi împărțiri. 

— Pentru amândoi? vorbi tare, dar o facu în interesul său. 
Posibil cincizeci de mii, cincizeci şi cinci de mii. Poate chiar 
mai mult. 

Dana se aştepta ca preţul să fie ridicat, dar suma o lăsă 
mască. 

— Atât de mult? 

— Cel puţin. Se ridică. Vezi aici, designul are o marcă în- 
registrată. Ceea ce îi dă o valoare şi mai mare. 

— Marcă înregistrată? 

— Numai una. Aşa că preţul ar fi mult mai mare dacă ai 
avea doi. 

— N-am mai auzit până acum de o marcă înregistrată la 
bijuterii. 

— Oh, da. Kim dădu din cap hotarât. Şi eu o am pe-a mea. 
Luă o agendă de lângă telefon şi scoase stiloul din buzunarul 
de la piept, îl păcâni o dată şi scrijeli pe foaie ceva ce semana 
cu un K într-un cerc. Multe bijuterii poartă însemnul meu. Tu 
porți una dintre acele bijuterii. Îşi vâri stiloul înapoi în buzu- 
nar fără să-l închidă, lăsând încă o dâră de cerneală pe cà- 
maşa sa. Pe spate tu vezi marca. Aia e marca. 

Dana întoarse cercelul şi îl examină, observând o gravură 
măruntă care, dacă era mărită, semâna cu un W împletit cu 
un V în centru. Ştia de la serviciu că, pentru a înregistra o 
marcă, existau birouri guvernamentale. 

— Există un loc unde bijutierul îşi înscrie marca înregis- 
trată, Kim? Unde pot să mă duc să aflu numele artistului cu 
această marcă înregistrată? 

Kim zâmbi. 

— Ai venit aici. Eşti norocoasă. Râse. Aşteaptă un moment. 
Se retrase de la tejghea, trecând prin perdeaua de mărgele. 

În spatele ei, Dana auzi zgomotul făcut de burghiu şi, din 
reflex, îşi trecu vârful limbii peste plombe. Kim se întoarse 
cu o revistă foarte uzată, o puse pe tejghea şi începu să frun- 
zărească printre paginile aproape şterse şi cu colţurile îndoite. 
Cu degetul aràtàtor, înnegrit şi plin de mici cicatrice de la 
arsuri, urmări paginile. Când găsi semnul W cu acel V inter- 
calat, câută numărul paginii unde se afla acesta, apoi răsfoi în 
viteză. Într-o clipă, o şi închise. 

— William Welles, spuse el. 

— El e bijutierul? întreba Dana. 

Kim dădu din cap. 

— El e designerul. 

— William Welles, spuse ea, de parcă încerca să vadă cum 
sună. Se pare că decizia ei de a vorbi cu Kim nu fusese în 
van, până la urmă. Aş vrea să dau de el. Cum pot să fac asta? 

Kim dădu încă o dată din cap, puse revista deoparte, re- 
luând întregul proces de răsfoire a paginilor cu o altă revistă. 
Dana se câută în geantă după un pix, dar Kim îi întinse sti- 
loul din buzunarul sâu fără să-şi ridice privirea din revistă. 
Rupse o bucăţică de hârtie din agenda de pe tejghea. 

— Dacă are şi un număr de telefon, poate pot să sun înain- 
te de a trece pe la el. 

Kim scutură din cap. 

— Poate îl poţi suna azi, dar nu te poţi duce la el. Numai 
dacă maşina ta nu pluteşte. 

Zgomotul unei uşi trântite de maşină îl făcu pe Marshall 
Cole să sară din scaun. Vocile din televizor ciripeau ca o pa- 
såre la prima lumină a zilei. Aruncă un ochi pe după per- 
deaua groasă, trasă bine peste geamurile camerei de hotel, şi 
strânse ochii când dădu de lumina soarelui. Aţipise sau mai 
degrabă leşinase. În timpul nopţii, se trezise şi se uită prin 
gaura din perdea ca printr-un fel de portal către parcarea din 
faţa, uitându-se atent după orice semn care să indice prezenţa 
omului blond cu ochelari de soare negri. Era chiar el. Cole 
era sigur de asta. Al naibii de sigur. La naiba, cum ar fi putut 
uita? Îi vedea faţa în fiecare noapte — un coşmar dat dracului. 

King credea că bărbatul facuse parte din Forţele Speciale 
sau vreun rahat dintr-ăsta, dar Cole se gândea că, mai râu, 
barbatul facea parte poate din Serviciul Secret sau era chiar 
mercenar. Oamenii àia erau cu adevărat ai dracului; legea nu 
însemna nimic pentru ei şi erau antrenați la fel de bine precum 
cei din Forţele Speciale. Pur şi simplu nu trăiau după nici o 
regulă. Îşi faceau singuri legile. Aşa se explică faptul cà bàr- 
batul a apărut la hotel de nicăieri. Probabil că fusese unul 
dintre aceia care în Vietnam săpau tunele sub pământ, sau 
poate era un trăgător de elită care-i omorâse capii organizaţiilor 
din Irak. lar acum venea să-l omoare pe Cole. La dracu’! 
Larry King îi băgase pe amândoi în belele. Idiotul. Oricare ar 
fi fost treaba, cine a fost tipul ăla James Hill nu conta, ori- 
cum, treaba se împuţea râu. L-au omorât pe King, acum vor 

să-l ucidă pe Cole. Oamenii din armată puteau să facă asta. 
Puteau să omoare civili. Să-i faca să dispară, să le şteargă 
dosarele, orice urmă a trecerii acelei persoane prin lume. La 
naiba, puteau chiar să-ţi facă propria mamă şi propriul tată să 
te uite. Au droguri să facă asta. Cole văzuse asta odată într-un 
episod din Dosarele X. 

Cole se întoarse de la fereastră şi simţi o durere ascuţită 
în ceafa. Se frecă viguros. Sticlele de bere cu gâtul lung erau 
împrăştiate peste tot prin cameră. Una dintre ele, aproape 
plină, era culcată pe o parte într-o baltă de lichid. Cole chiar 
leşinase. La naiba. Trase înapoi perdeaua. Razele de soare se 
reflectau în parasolarul din parbrizele maşinilor. Oare ace- 
leaşi maşini fuseseră aici şi azi-noapte? Care dintre ele? Nu-şi 
mai amintea. Ţinuse un timp socoteala tuturor vehiculelor, de 
teamă că bărbatul va face vreo altă şmecherie de-a lui, dar 
după aceea leşinase. Acum totul era în ceaţă. 

Îşi pipăi burta, nu simţi tocul pistolului şi scormoni prin 
părţile laterale ale fotoliului până când realizà cà avea arma 
în cealaltă mână. Rămase locului. Îşi pierdea minţile, începea 
să intre în panică. Luă sticla de pe jos şi dădu pe gât din două 
înghiţituri restul de bere calda. Când râgâi, avu o senzaţie de 
arsură pe gât. Trebuia să mănânce ca să-şi liniştească stoma- 
cul. Se simţea de parcă înghiţise jăratic. Dac-ar fi să facă 
treaba mare acum, probabil ar scoate flăcări pe fund. Îşi vâri 
adânc pistolul în pantaloni şi merse spre pat. Andrea Bright 
zăcea cu faţa în sus, deasupra cuverturilor de pat, goală, cu 
gura deschisă şi sforâind. Ochiul stâng i se zbătea. Numele 
pe care-l avea era o ironie la adresa ei, întrucât nu era deloc 
deşteaptă (bright). Era mai proastă ca noaptea. Dar facea bine 
sex oral, nu că el, Cole, ar fi putut să savureze aşa ceva în 
circumstanţele date. O plesni peste fund. Capul îi aluneca de 
pe pernă. 

— Ha? Ce? Îşi dadu la o parte firele de pàr castaniu care îi 
acopereau ochii. 

— Trezeşte-te. E timpul să plecăm. 

Ea îşi puse capul la loc pe pernă. 

— Sunt prea obosită. El îi mai dădu o palmă şi lovitura 
scoase un sunet ca de bici. 

— Ridică-te, la dracu”! 

Ea se sculà, cu mâinile şi picioarele împleticite, şi îi 
aruncă o pernă în faţă. 

— Sa te ia dracu’! 

Cole stinse televizorul, îşi luă jacheta din piele maro şi 
scoase un teanc de bancnote din buzunar. Îl desfacu şi începu să 
numere banii, înşirându-i pe tejgheaua melaminată ieftină. Mai 
avea o mie o sută de dolari, aproape de o mie două sute. Hote- 
lurile nu fuseseră scumpe. Iar el era atent cum cheltuia banii. 

— Unde mergem? Femeia îmbrăca o pereche de blugi 
albaştri, fără să-şi mai tragă pe ea şi lenjerie intimă, şi îşi 
supse burta ca să-şi poată încheia nasturii. 

Cineva bătu de trei ori în uşă. Cole trase piedica de la pis- 
tol şi era gata să tragă. Îşi ridică un deget să-i facă semn lui 
Bright să tacă. Ea îşi dădu ochii peste cap şi îi arătă degetul 
mijlociu. Apoi el dădu la o parte cu grijă perdeaua. O mexi- 
cancă mărunţică stătea lângă un cărucior plin cu hârtie igie- 
nică şi prosoape. 

— Nu am nevoie de nimic, spuse Cole furios. Femeia îl 
bagase în sperieţi. 

Aceasta vorbi prin uşă: 

— Vreţi prosoape curate? 

Bright izbucni în râs şi căzu pe spate pe pat, trâgându-şi 
genunchii la piept de parcă s-ar fi bătut cu cineva. 

— Nu! ţipă Cole. Nu am nevoie de nimic. 

— Când vreţi să vă fac curat în cameră? 

— Nu-mi pasă, señorita. Du-te ia-ţi un taco sau ceva. Nu 
acum. 

Femeia se încruntă şi împinse câruciorul pe coridor. Cole 
aşteptă până când cele trei bătăi în uşă se auziră din nou, 
urmate de aceeaşi serie de întrebări. 

Bright îşi trăgea un tricou pe cap, încercând să găsească 
mânecile, încă râzând. 

— Ce? Crezi că femeia de serviciu o să te împuşte, James 
Bond? 

— Să te ia dracu’. Am zis să te îmbraci. 

Se aşeză pe pat şi îşi trase pantofii de lac albi. 

— Până una alta, unde mergem? 

— Idaho. Cole îşi puse jacheta. 

— La dracu”. E plin de bădărani în Idaho. 

— Daca vrei să rămâi, rămâi. Cole întinse mâna. Dă-mi 
cheile de la maşină. 

— E maşina mea, Marshall. 

Şi aici era dilema lui Cole. Ar fi vrut să se descotorosească 
de Bright şi să economisească bani şi energie, mai ales că nu 
putea nici măcar să savureze un sex oral, însă Bright era sufi- 
cient de răzbunătoare cât să meargă să-l toane la poliţie dacă 
îi lua maşina. 

— Atunci intră naibii în maşină. O împinse spre uşă. 
Mişcă-te. 

Bright se aplecă şi îşi culese sutienul şi lenjeria intimă, 
ținându-le în pumn în timp ce încerca să-şi ia jacheta de pe 
spătarul scaunului. Deschise uşa camerei. 

— Eşti un nemernic. 


23 


Logan stătea la birou sorbind din cafea şi înfruptându-se 
din turtiţa sa cu afine în timp ce se uita peste rezultatele teste- 
lor de laborator efectuate hainelor găsite în camera din Emerald 
Inn. Rezultatele spuneau că noroiul şi pământul găsite pe 
haine puteau fi întâlnite oriunde în Statele Unite. Mare ajutor. 
Logan putea să spună exact de unde provenea acel noroi. Şi 
anume dintr-o groapă din spatele motelului. Logan avusese, 
de asemenea, dreptate când bânuise că sângele de pe haine 
era al lui James Hill. Testul ADN o confirmase fără nici un 
dubiu. Echipa de medici experţi preluase şi mostre de păr de 
pe hainele care, în urma testelor ADN, nu aparținuseră nici 
lui James Hill, nici lui Laurence King. Nu se făcuseră teste 
ADN pentru Marshall Cole, însă hainele, după mărime, erau 
cu siguranţă ale lui. Pe Logan îl interesa mai degrabă testul 
de balistică. Glonţul care îl omorâse pe Laurence King pro- 
venea dintr-un pistol cu calibrul de 22 milimetri. Gloanţele 
extrase din pereţii camerei de motel proveneau dintr-un pistol 
de 9 milimetri. Tehnicienii stabiliseră că gloanţele intrate în 
perete fuseseră trase din camera alăturată. De aici se trăgea o 
singură concluzie logică. Logan avusese din nou dreptate. 
Altcineva îl omorâse pe Laurence King. Cole stătuse proba- 
bil în camera de alături ca să-i acopere spatele lui King, dar 
se panicase după ce King fusese împuşcat şi o luase la picior, 
trăgând focuri de armă la întâmplare pentru a-şi ţine departe 
urmăritorul înainte de a se arunca de la fereastra din baie. 

Telefonul sună. Logan răspunse în timp ce studia testul 
de balistică. 

— Mike? Sunt Dana. 

Logan zâmbi când îi auzi vocea. Cina de la Fae în Roslyn 
fusese foarte plăcută. În cele din urmă, ea cedase şi împărţise 
cu el puiul prăjit, iar cu plăcinta de mere nici măcar nu se 
chinuise s-o ademenească. Mâncase o felie întreagă. Rămă- 
seseră aproape o oră, bând cafea, iar ea nu părea grăbită să 
ajungă acasă. În timp ce soarele apunea, el o privise mai atent 
în lumina palidă a amurgului ce pâtrundea prin fereastră, şi 
nu îşi schimbase cu nimic părerea despre ea. Dana Hill era o 
femeie frumoasă şi, pentru prima dată după mult timp, Logan 
nu se simţea vinovat că gândeşte lucrul ăsta sau că şi-a scos 
verigheta. Simţise ceva special pentru ea din momentul în 
care o văzuse, ceva ce nu mai simţise de ani de zile. Dar 
nu-şi putea da seama dacă şi ea avea sentimente pentru el. 
Dana Hill nu-i arătase nimic. Când zâmbea, ochii ei albaştri 
străluceau, dar era o lucire scurtă care nu ţinea mult, de parcă 
tristeţea din sufletul ei îi fura toată strălucirea. 

Logan cunoştea genul acesta de tristeţe, tristeţea care a 
întunecat o lume întreagă şi viaţa lui de asemenea. Dana Hill 
îi pusese o sumedenie de întrebări despre viaţa şi cariera lui, 
dar evitase să pună întrebări prea personale. De asemenea, 
evitase să discute despre viaţa ei personală sau despre soţul 
ei, încă un lucru ce indica faptul că mariajul ei nu mergea 
bine. Nici un bărbat care îşi iubeşte soţia nu o lasă singură 
atunci când trebuie să meargă la morgă să identifice corpul 
neînsufleţit al fratelui ei sau când trebuie să-i trieze bunurile 
din casă. Şi, deşi nu trăsese cu urechea, Logan îi remarcase 
răceală în voce când vorbise la telefon cu soţul ei. Părea mai 
degrabă o conversaţie de afaceri. Logan credea că ştie de ce. 

„Nu mă îndoiesc că o să ai noroc.“ Nu trebuia să fii detec- 
tiv ca să-ţi dai seama că Dana Hill îl avertizase, nu foarte 
subtil, pe soţul ei, că ştia foarte bine ce făcea. Apoi îşi închi- 
sese telefonul, aparent neinteresată să mai discute cu el. 

Nu conta. Dana Hill era sora victimei unei crime, o crimă 
pe care Logan trebuia să o rezolve. Era, de asemenea, o fe- 
meie măritată, cu o fiică de trei ani. 

Logan îşi făcu mâna câuş. 

— Nu te aud bine. E mult zgomot de fond. 

— Sunt la Sea-Tac. 

— La aeroport? Unde pleci? 

— Fac o excursie. Avionul meu decolează imediat. 

— Mă bucur pentru tine. O iei şi pe Molly? 

— Nu. El simţi că ea ezită. S-ar putea să fi găsit o pistă 
legată de cercel. Nu voi şti până nu ajung acolo. 

Logan îşi lăsă picioarele jos de pe marginea biroului şi se 
ridică de pe scaun. 

— Dana, stai puţin. Tocmai am vorbit cu personalul; nu 
există nimeni care să semene cu persoana descrisă de tine şi 
Bernadette Georges ca fiind Daniel Holmes. Daniel Holmes 
e chel şi are un metru şi şaptezeci şi patru înălţime. Nu e de- 
tectivul care a venit în casa fratelui tău sau la firma de imobi- 
liare. Nu i-au putut repera numărul de pe cartea de vizită, iar 
adresa e falsă. Oricine ar fi, judecând după felul în care a 
procedat la cabană, ştie ce face sau are acces la oamenii care 
fac aşa ceva. Asta înseamnă că e posibil să-l fi omorât şi pe 
King, şi asta îl face foarte periculos, Dana. 

— Spune-mi, domnule detectiv, mai crezi că doi amaărâţi 
de hoţi mi-au omorât fratele? 

— Ce am crezut nu e important. Aveam nevoie de dovezi, 
ştii asta. 

— Şi acum ai dovezile? 

— Au venit rezultatele de la laborator la testele pe care le-am 
facut hainelor găsite în motel. Sângele de pe haine e al frate- 
lui tău. Hainele sunt ale lui Cole. El şi King le-au îngropat în 
spatele motelului şi nu există nici o explicaţie logică pentru 
faptul că apoi le-au dezgropat. Dacă acceptăm premisa asta, 
atunci aceeaşi persoană care l-a împuşcat pe King a lăsat cea- 
sul lângă cadavru şi a dezgropat şi hainele. Asta înseamnă că 

aceeaşi persoană i-a trimis pe cei doi în casa fratelui tău. A 
fost o înscenare. Ştia când fratele tău urma să se întoarcă 
acasă şi ştia că cei doi îl vor ucide, având în vedere antece- 
dentele lor. Acum, îşi acoperă urmele şi asta poate să includă 
şi găsirea unui cercel scump. De ce s-ar întoarce în casa fra- 
telui tàu dacă nu pentru a recupera ceva? Dacă am dreptate, 
tu eşti, în mod logic, următoarea persoană care ar putea să 
aiba cercelul. Îi faceai curat prin casă. 

— Cercelul are o gravură. Nu mai există o pereche ase- 
mânătoare în lume. Dacă îl pot găsi pe bărbatul care i-a creat, 
se poate să mai aibă chitanţele care să ne spună pentru cine 
au fost ei creaţi. 

Auzi o voce în fundal care îi sfătuia pe pasageri să urce 
în avion. 

— Dana, nu urca în avion. 

— Trebuie så plec. Trebuie să fac asta. 

— Nu. Nu trebuie. Chiar dacă te simţi într-un fel vinovată 
de moartea fratelui tău, nu poţi schimba ce s-a întâmplat. A 
fost o crimă premeditată, bine organizată dinainte. 

— Închid poarta. Trebuie să întrerup convorbirea. 

— Proprietara acelor cercei ştie cine i-a creat. 

— De asta nu mai pot pierde timpul. E singura cursă 
directă de azi. 

— Atunci persoana care l-a omorât pe King poate fi pe 
urmele cercelului. 

— Trebuie să închid. 

— Spune-mi unde te duci? Se gândea să sune poliţia lo- 
cală. Dana? Nu urca în avion. Tonul vocii îi deveni mai ferm. 
Criminalul e un trăgător foarte bun. Se uită la ceas. Ia mai 
târziu avionul. Merg cu tine. 

— Nu mai pot pierde timpul. Te sun eu, spuse ea, şi el auzi 
telefonul închizându-se. 

— La dracu’! Trânti telefonul. Când sună brusc, îl smulse 
de pe masă. 

— Dana? 

Patrick Murphy îl salută sfidător. 

— La naiba. Trebuia să-mi imaginez că eşti la birou în 
timp ce eu încerc să-ţi rezolv unul dintre cazuri. 

Logan nu avea chef. 

— Dacă tu încerci să-mi rezolvi unul dintre cazurile mele, 
înseamnă că am probleme serioase. 

— La naiba. Consideră-te norocos. Am dat de Marshall 
Cole al tău. Se pare că are o iubită în Auburn care trâieşte 
într-o rulota. O vizitează când are chef de joacă. 

— Ai o adresă? 

— Flatulenţele put? 


24 


Marshall Cole verifică oglinda retrovizoare. Nu văzu ni- 
mic ieşit din comun de când parăsiră motelul. Şi-ar fi dat 
seama. Îşi verifica oglinda retrovizoare la fiecare zece secun- 
de — părea în regula. O luase pe autostrada 82 spre sud-est. 
Deşi nu-şi mai amintea ultima oară când dăduse pe acasă, nu 
uitase drumul. Îşi va umple rezervorul cu benzină în Yakima — 
ultimul oraş mare pe o distanţă de miliarde de kilometri —, 
apoi va merge în linie dreaptă pe autostrada 84 către nord- 
est, spre Oregon. De acolo, va trece direct prin Idaho spre 
partea de sud-est a statului, lângă graniţele ce dau spre Wyo- 
ming şi Utah. Apoi, va da în autostrada 30 şi acea şosea cu 
două benzi ce-l va duce spre Grace, oraşul care nu-ţi oferea 
nimic, în afara unui indicator de un metru cincizeci înfipt în 
pământ, şi cel mai probabil nici acum lucrurile nu se schim- 
baseră prea mult. Cole sperase că fusese pentru ultima oară 
când văzuse acel indicator în oglinda retrovizoare. Acum, nu 
se putea linişti până nu se vedea pe acel drum spre casă. 

În acel moment totuşi, avea probleme mult mai grave. Nu 
prea mai avea benzină şi mai trebuia să meargă şi la baie, de 
urgenţă. În mai toate dimineţile, era ca ceasul — primul lucru 
pe care-l făcea când se dădea jos din pat era să meargă la 
baie. Şi nu avea nevoie de nici o ceaşcă de cafea pentru a 
porni mecanismul. Dar tâmpita de femeie de serviciu îl sco- 
sese din ritm şi nu putuse să meargă la baie înainte să plece 

din motel. Se strâmbă şi ajustă scaunul; durerea din maţe 
devenea deja o crampă care se ridica deasupra curelei. 

Cole voise să părăsească Washingtonul de îndată ce vă- 
zuse figura acelui bărbat pe ecran, dar terminase deja zece 
beri şi nu vedea bine pe întuneric. Avea un soi de psihoză ori 
stigmatism, ori o prostie din aia pe care i-a zis-o un oculist de 
la Costco că-l face să vadă totul în ceaţă. Pe timpul nopții, 
farurile şi luminile de pe stradă erau peste tot şi îi era imposi- 
bil să se concentreze la drum. Nu voia să rişte să fie tras pe 
dreapta. Odata ce-i introduceau numele în calculator, putea 
să-şi ia la revedere. L-ar duce direct la pâmaie şi apoi cineva 
ar veni la el cu acte oficiale şi gata — ar dispărea fară urmă. 
Nu va fi existat vreodată. I-ar fi şters urmele ca şi cum nu 
s-ar fi născut vreodată. 

Andrea Bright dormea cu capul sprijinit de tetieră, cu 
ochii închişi şi gura căscată. În maşină mirosea a bere şi a 
picioare. Pantofii ei albi puţeau. Îi veni să-i arunce pe geam. 
Caută un post de radio, când auzi un prezentator de ştiri, care 
era încă un nenorocit ce făcea pe meteorologul şi prezenta 
starea vremii. 

— Plouă, idiotule. Ce altceva ar mai fi de zis? 

Cum dracu” o să-i urmărească pe Mariners din Grace? 
Ultima oară când fusese acolo, nici unul dintre fraţii lui nu 
avea cablu, şi se îndoia că ziarul local se îmbunătăţise de 
când plecase el. Ziarul publica articole doar despre sporturile 
din licee, de parcă îi păsa cuiva câte eseuri a înscris Johnny 
la meciul de deschidere. 

De la distanţă, observă o portocală uriaşă. Picase la ţanc. 
Crampele deveniră insuportabile. 

— Mulţumesc, Doamne, slăvit fie lisus! spuse el. leşise de 
pe drum, aşteptă la un semn de cedează trecerea pentru ca 
drumul să se elibereze, apoi acceleră spre staţia de benzină de 
dincolo de intersecţie. Probabil acea minge portocalie trezise 
ceva în el, ca în câinele lui Pavlov, pentru că acum mintea îi 
era fixată pe ideea de a face treaba mare, şi nimic în sistemul 

lui nu l-ar fi oprit să-şi dea drumul imediat. Trase în faţa pom- 
pelor de benzină şi o lovi pe Bright cu dosul palmei peste gât. 

— 'Trezeşte-te. 

Ea se înecă de parcă ar fi înghiţit o muscă şi se ridică să 
tuşească. 

— Ce? întrebă ea enervată. 

El scoase teancul de bani din jacheta de pe bancheta din 
spate şi îi întinse o bancnotă de douazeci de dolari. 

— Umple rezervorul şi cumpără ceva de haleală. Trebuie 
să mă duc la baie. 

Bright privi în jur. 

— Nu vreau să mânânc de la un rahat de magazin de car- 
tier. De ce dracului nu cheltui banii ăştia la un restaurant? Şi 
cum de ai tu atâţia bani? 

— Nu trebuie să ştii tu. Acum luăm doar o gustare. la-mi 
lapte. Stomacul mă omoară. 

— Da’ femeia aia de serviciu chiar te-a speriat de moarte, 
nu-i aşa? 

El se împinse în uşă şi îi aruncă bancnota în poală. Nu 
avea timp de prostii. 

— Fă-o odată! 

Bright mototoli bancnota şi deschise uşa, apoi o trânti în 
urma ei. 

— Nemernicule! 

Cole o urmă până la micul magazin alimentar. Ea îi trânti 
uşa în spate şi el se întinse s-o plesnească, dar nu o nimeri. 
Vânzătorul părea un adolescent care abia ieşise din pubertate. 
Părul roşcovan îi ieşea zburlit pe sub şapca de aceeaşi culoa- 
re ca uniforma albastră, iar faţa-i era plină de coşuri. Un puf 
de culoarea piersicii îi creştea deasupra buzei superioare. 

— Baia? întrebă Cole. 

— În spate, pe lateral. Puştiul întinse o mână sub tejghea 
şi îi dădu lui Cole o cheie ataşată de o bucată imensă de lemn. 

— Oamenii uită să aducă înapoi cheia, explică el. 

Cole o ocoli pe Bright şi înşfăca un ziar dintr-un stativ de 
ziare în timp ce se îndrepta grăbit spre uşa de sticlă. 

— Ea o să plătească, spuse el. Şi mai ia şi un bax de şase 
beri Bud. 


Bright îi arătă degetul din mijloc lui Cole, apoi se lăsă pe 
tejghea, simțindu-se ameţită. Bâiatul avea şapca trasă pe 
ochi, dar asta nu ascundea faptul că se holba la sânii ei, mai 
ales la sfârcurile ei, pe care aerul condiţionat le întărise şi le 
facea să se vadă prin tricou. Ea îi aruncă o privire urâtă când 
el îşi ridică ochii spre ea, iar el se simţi nevoit să se uite în 
altă parte. 

— Aa, care pompă? întrebă el, cu ochii la tastatura compu- 
terului pe care-şi ţinea mâinile. Obrajii i se înroşiră la fel de 
tare ca părul. 

— E singura maşină de afară. 

Mai aruncă o privire. 

— Sunt trei pompe: pentru benzină obişnuită, fără plumb 
şi supreme. Doriţi obişnuită, fără plumb sau supreme? 

— Asta depinde de cine pompează. Bright se aplecă peste 
tejghea. Eu nu ofer decât calitate supreme, dar nu întotdeau- 
na primesc supreme. O să pompezi tu sau eu? 

Puştiul se făcu roşu ca semaforul. Bright savură jocul. 

— E cu autoservire. 

— Nasol. Arăţi în stare să pompezi ceva supreme. Îşi un- 
dui şoldul în faţă şi îi întinse bancnota de douazeci de dolari. 

— Cât vreţi? 

Ea îşi duse degetul la gură. 

— Umple-o, spuse, apoi îşi vârî degetul în pumn. 

Băiatul înghiţi în sec. 

— Reţin banii până terminaţi de umplut, se bâlbâi el. 

Ea se plimbă prin magazin, înşfăcă un pachet de şase 
beri, o cutie cu gogoşi, o pungă de chipsuri şi un litru de cola 
şi le aşeză pe tejghea. 

— Dă-mi şi două pachete de Marlboro, zise ea. Se duse 
spre uşă, îi veni un gând în minte, zâmbi, apoi se întoarse şi 
îşi ridică tricoul, arătându-şi sânii. E mişto şi răcoare aici, 
mângâindu-şi pieptul. E foarte bine. 


Cole se grăbi spre baie. Nu se osteni să mai lase şi cola- 
cul pe toaletă. Se aşeză şi începu să răsfoiască ziarul. 

— Prostii, prostii, prostii. 

Înca nu aflase dacă Mariners câştigaseră sau nu. După ce 
figura acelui bărbat blond aparuse o secundă la televizor, fu- 
sese prea nervos ca să mai facă orice altceva, astfel cà se 
plimbase în sus şi în jos prin cameră. Trebuise să mai bea 
încă vreo patru beri ca să se calmeze. Deşi terminase doar 
clasa a zecea de liceu, Cole putea să simtă încă de la început 
că ceva nu era în regulă cu tipul acela. Avea un al şaselea 
simț pentru lucrurile astea care îţi fac părul de pe ceafă să se 
zburlească. Nu că King l-ar fi ascultat vreodată. King spunea 
despre Cole că era un prostânac idiot şi că el era creierul 
operaţiunii. Da? Păi, cine e prostănacul acum, Larry? King 
fusese de la început o influenţă nefastă. King nu avea decât 
ghinion. Tot ce atingea el se ducea dracului. O gura spartă, 
un ratat din născare. Deci, tâmpitul e mort, iar Cole era încă 
în viaţă. King era într-o groapă sub pământ, iar Cole mergea 
spre casă. „Cine e creierul acum, Larry? Cine e ratat?“ 

— Idiotule, spusese Cole cu voce tare. 

King, refuzase să creadă că el şi Cole urmau să fie traşi pe 
sfoară. Cole o ştia. Îi spusese lui King că exact asta erau. 
Nişte fraieri care urmau să fie traşi pe sfoară. Tipul àla nu 
trebuia să ajungă acasă. Un rahat imens. Când Cole auzise 
uşa deschizându-se, se afla chiar în dormitor şi aruncase 
lucrurile pe care trebuia să le ia. Spera ca bărbatul s-o ia în 
sus pe scări. Dar nu se întâmplase asta. O luase pe coridor, 
trecând chiar de dormitorul unde se ascundea Cole în spatele 
uşii, ajungând chiar în camera unde se afla Larry — camera cu 
toate tâmpeniile alea de mâşti care se holbau la el. Cole tre- 

buia doar să-l lovească pe tip în cap şi să-l pună jos, dar apoi 
idiotul ăla s-a întors şi s-a uitat direct la el. La dracu’. S-a 
uitat fix la faţa lui, ca şi cum ochii acestuia încercau să-i 
reţină trăsăturile feţei. Cole nu mai avea altă soluţie decât să-l 
ucidă, şi acum era convins de faptul că exact asta urmărea 
tipul care-i angajase. ÎI voia mort pe James Hill, oricine ar fi 
fost el, şi acum îi voia şi pe King şi Cole morţi. 

Acum singura şansă a lui Cole era să plece cât mai depar- 
te, spre un loc unde majoritatea oamenilor îl cunoşteau şi l-ar 
fi înştiinţat dacă bărbatul acela străin ar fi venit să-l caute. 
Între timp, l-ar pune pe taicâ-sâu să-i caute de lucru la o com- 
panie de fosfaţi în Soda Springs şi ar participa la curse de 
biciclete în weekenduri, ceea ce oricum ar fi trebuit să facă 
de la început. Dacă poliţia l-ar găsi vreodată, ar putea să dea 
vina pe King, să spună că nu a avut nici o treabă cu jaful şi 
nu ştia nimic despre nici o crimă. Ar spune că King se làu- 
dase cu un jaf şi cu uciderea unui tip, şi că asta a fost tot. Dar 
îşi va face griji pentru asta mai târziu. Poliţia nu e preocupa- 
rea sa în acest moment. Preocuparea lui e fantoma aceea dată 
dracului. 

Descoperi secţiunea de sport, lăsă restul de ziar pe jos şi 
citi prima pagină. Mariners au pierdut. Angels au câştigat. 
Acum erau cu patru puncte în spate. 

— La dracu”, spuse el. Nu era de bine. 


Bright punea benzină fără plumb în Nova, privind acul 
din bord cum se învârtea mai repede decât un slot la o ma- 
şină dintr-un cazinou rural. Ea ştia că maşina avea nevoie de 
mai mult de cincisprezece dolari pentru un plin, mai ales că 
arabii ăştia umflaseră preţurile pe timpul verii, aşa cum 
faceau de obicei. Şi mâncarea de pe tejghea costa mai mult 
de cinci dolari. La naiba, doar berea făcea cam pe atât. Tâm- 
pitul de Cole pur şi simplu va trebui să scoată mai mulţi bani 
din teancul àla. Îşi permitea. Ea văzuse banii pe care el îi 
păstra ticsiţi în buzunarul jachetei. Cole credea că ea era 

proastă şi bună la pat, sau nu neapărat în ordinea asta, dar, 
oricum, era mai deşteaptă decât credea el. Avusese ea parte 
de mulţi bărbaţi ca Marshall Cole şi de la fiecare obținuse ce 
dorise. Şi, oricum, are nevoie de câte un armăsar în pat din 
când în când, iar Cole se pricepea, iar ei îi plăcea mult mai 
mult de el când avea şi bani. 

Auzi clopoţeii sunând şi o frână pe ciment. Se uită peste 
umăr la un Ford de un albastru marin care opri la capătul 
staţiei de benzină, lângă o cabină telefonică. Un bărbat ieşi 
din maşină, îmbrăcat într-o jachetă de piele maro, blugi şi 
cizme de cowboy. Se opri şi îi zâmbi lui Bright. La naiba, era 
drăguţ. Bright îşi îndreptă spatele şi îşi aşeză o şuviţă de păr 
care-i atârna în faţă, apoi îi zâmbi şi ea. Se întoarse şi se 
aplecă să scoată jiclorul din rezervorul de benzină, unduindu-şi 
coapsele înainte şi înapoi, pentru a-i oferi bărbatului o per- 
spectivă asupra a ceea ce avea ea mai de preţ. Dar când se 
ridică şi se uită în spate, bărbatul dispăruse. Se uită prin par- 
care, dar nu-l văzu intrând în magazin. Probabil se dusese la 
baie. Pierderea lui. De dimineaţă, mirosea din baie ca şi cum 
ceva se târâse în fundul lui Cole şi murise acolo. 


Stăteau prost la capitolul aruncare. Aruncătorul făcuse 
opt ture în două meciuri. Media era de cinci ture pe meci, iar 
acum erau în spatele celor de la Angels. La naiba, Athletics 
le suflau în ceafă pentru locul doi, iar Mariners nu aveau 
ofensiva suficient de bună pentru a le ţine piept. Play-off-urile 
păreau deja un vis. Puteau uita şi de nenorocitul de wild card, 
care oricum lui Cole i se părea că era pentru rataţi. Cei de la 
Boston încercau să ţină pasul cu Yankees, iar una dintre echi- 
pe va prinde wild card-ul. Cole prevăzuse asta. O spusese 
chiar şi în afara sezonului, când Mariners erau ocupați să 
semneze cu nişte aruncători independenţi. Aruncare. Unde 
naiba e aruncarea? O bună aruncare bate oricând un eseu 
bun. Yankees, Red Sox şi Angels stăteau bine la capitolul 
asta. Mariners însă nu. Nu învăţaseră niciodată să arunce bine. 

— Idioţii dracului. 

Cole auzi uşa de la baie deschizându-se. Scutură ziarul ca 
să-şi facă simțită prezenţa. Ultimul lucru de care avea acum 
nevoie era ca un tip să dea buzna peste el şi să-i vadă coco- 
şelul. Auzi apa curgând la robinet, apoi prosopul de hârtie 
învârtindu-se de două ori. Cole se întoarse la articol, dar nu 
mai ştia unde rămăsese. Auzi apoi zgomotul unui fermoar 
care era deschis şi se uită pe sub uşă. Vârful unor cizme de 
cowboy erau îndreptate spre peretele unde se afla pisoarul. 
Cole râse pe înfundate. Tipul era probabil vreun obsedat de 
curăţenie care se spală pe mâini înainte. Sunt mulţi ciudaţi în 
lumea asta. 

Apa la pisoar fu trasă. Cole se uită cum dispăreau cizme- 
le de cowboy. O clipă mai târziu, auzi din nou apa la robinet 
şi prosopul de hârtie. Incredibil. Aşteptă o secundă, nedo- 
rind ca individul să-l întrerupă din nou, însă nu văzu lumină 
aşa cum văzuse atunci când uşa se deschisese. Tipul àsta 
începea să-l irite. Cole se uită la scoruri. Red Sox câştiga- 
seră a treia oară consecutiv şi erau doar la două locuri dis- 
tanţă de Yankees. Mariners vor avea încă un sezon 
lamentabil şi totul din cauza faptului că uitaseră de regula 
numărul 1 a jocului — aruncarea. 

Cole cobori ziarul, neauzind până în acel moment uşa de 
la baie şi nevăzând vreo lumină. Începea să devină al dracu- 
lui de ciudat. Se uită în sus, crezând câ tipul o fi vreun per- 
vers care trage cu ochiul deasupra uşii, dar nimeni nu se uita 
de sus la el. Apoi văzu cizmele de cowboy în faţa uşii. 

— Ocupat, spuse el cu voce tare, fără să-şi ascundă irita- 
rea. Uşa cabinei de lângă el se deschise şi se închise, apoi fu 
încuiată. Iisuse, spuse el suficient de tare cât să fie auzit, fără 
să-i mai pese. Hotărăşte-te. 

Se uită pe sub uşă ca să vadă dacă cizmele de cowboy 
stăteau jos cu vârful înainte. Bărbatul îl scoase complet din 
ritm pe Cole. Ştia că nu terminase. Avea nevoie de un sfert 
de oră neîntrerupt dimineaţa pentru a le oferi maţelor ocazia 

de a se deşerta în voie. Se întoarse la articol, citind despre 
cum Mariners rataseră a cincea repriză şi cum nu le ieşise 
nici o fază. Îşi ridică privirea, auzind un sunet ce venea din 
cealaltă cabină, pe care nu-l recunoştea. Semâna cu zgomotul 
făcut de şoarecii care ronţăie lemnul sau cu zgomotul pe care 
îl face o lamă prin lemn. Îşi sprijini urechea de peretele din 
metal al cabinei. Dozatorul de hârtie igienică se desprinse 
brusc din perete, lăsând o gaură de dimensiunea unei mingi 
de baseball în cadrul de metal ce despărţea cele două cabine. 

Cole aproape căzu încercând să se dea la o parte din faţa 
acelei găuri. 

— Hei, idiotule! O să-ţi tăbacesc fundul. Se aplecă în faţă 
şi privi prin gaură. Ai auzit ce-am zis? Apoi: la dracu’! 


Bright se sprijinea cu spatele de tejghea, holbându-se la 
pompele de benzină. Nu o mai interesa faptul că era visul 
umed al băiatului. Pompa se oprise la 16.68 dolari şi mai 
umplu până la 16.75 dolari. 

Se întoarse către băiat. 

— Cât e ora? 

— Ce oră vrei să fie? 

Scutură din cap şi îl privi cu repulsie. 

— Ora? 

— Unsprezece şi patruzeci şi cinci de minute. 

Cole era un mare nemernic. Mai avea de stat încă şase 
minute, iar el o va face să aştepte până în ultima secundă. Nu 
putea să termine niciodată mai repede. Întotdeauna îi trebu- 
iau cincisprezece minute fix, doar ca să aibă timp să citească 
despre idioţii de la Mariners. Era un nenorocit care bea prea 
mult şi o trata ca pe un nimic de fiecare dată, fie că se 
îmbată, fie că era treaz. Nu avea serviciu, cu excepţia unor 
slujbe ocazionale, cu ziua, în construcţii, de aceea îşi pierdea 
vremea cu ratatul ăla de Laurence King. Stăteau toată noap- 
tea la băute, cheltuind toţi banii pe care îi făcuseră, şi mai 
apărea în faţa uşii ei doar când avea nevoie de un sex oral. 

Acum era paranoic, convins de o conspirație guvernamentală 
pe care o născocise King. Pe ea n-o surprinse faptul ca cineva 
îl împuşcase pe King. Era un ticălos mai mare decât Cole. 
Dar ştia sigur cå guvernul nu şi-ar mânji mâinile cu aşa ceva. 
Era probabil un nenorocit câruia King îi datora bani. 

Dar cel mai nasol era că nu ştia ce dracului va face în 
fundătura aia de Idaho. Şi cu rudele lui Cole? Să fim serioşi! 
El şi fraţii lui probabil o vor regula fiecare pe rând sau, mai 
râu, o vor regula toţi deodată. Numai de aşa ceva nu mai 
avea ea nevoie. La dracu”, în ce rahat se bagase? 

Se uită către Nova. Jacheta din piele a lui Cole atârna pe 
scaunul din spate. Nu o luase cu el. Avea banii în buzunar. 
Cheile erau în contact. Zâmbi şi se întoarse către vânzător. 

— Care e totalul? 

— Douazeci şi patru de dolari şi treizeci şi cinci de cenți. 

— Doar douăzeci. Trase punga cu mâncare către ea. Pen- 
tru ăia cinci dolari, te las să mai arunci un ochi, să pui mâna 
şi să ţi se scoale pe sub salopeta aia. 


25 


Dana coborî din avionul United Airlines 747 în termina- 
lul Aeroportului Kahului din Maui. Se opri să caute în po- 
şetă, apoi plecă de la poartă şi se opri din nou pentru a-şi 
potrivi tocul unui pantof. Puțin mai departe, se opri iarăşi 
pentru a admira priveliştea şi pentru a sorbi aroma florilor 
tropicale adusă de vânt. De fiecare dată când treceau oameni 
pe lângă ea, se asigura că nu era urmărită. Bărbatul care veni- 
se în casa fratelui său nu urcase în avion. Se plimbase prin 
avion pentru a verifica. De asemenea, nu îl văzuse în aero- 
port. Dacă altcineva o urmărea, atunci nu ştia. Luă un auto- 
buz chiar din faţa aeroportului, care o duse la locul de unde 
se închiriau maşini. 

Ajunse în Maui exact în arşiţa cea mai mare a zilei, 
câştigând trei ore odată cu schimbarea fusului orar. Soarele 
era de un alb strălucitor şi ea estimă că ar fi vreo patruzeci de 
grade. Douăzeci de minute mai târziu, ieşea din confortul 
aerului condiţionat al autobuzului spre maşina de închiriat, 
un jeep de un portocaliu intens. Dacă cineva voia să o 
urmărească, trebuia să înceapă s-o facă de aici. Ea mai fusese 
pe insulă şi ştia că Maui are o şosea cu două benzi, câte una 
în fiecare direcţie de mers. Cu ochelarii de soare pe nas, ieşi 
cu maşina din parcare, o luă intenţionat în direcţia greşită şi 
merse aşa timp de câteva minute, până când făcu o întoarcere 
pe loc. Nu era nici o maşină în spatele ei care să fi făcut 
aceeaşi mişcare. Merse pe drumul care înconjura insula, cu 

Oceanul Pacific în stânga ei. Copii cu pielea bronzată stăteau 
pe plăci de surfing fără nici o grijă în lume în afară de aceea 
că nu vor prinde valul cel mai bun. Femeia de la închirieri 
zâmbi atunci când Dana o întrebă de Lahaina. 

— E o insulă mică. Dacă n-o găsiţi de prima dată, mai daţi 
o tură. 

Dana o găsi din prima. leşi de pe drumul principal, trase 
pe dreapta şi opri. Cele trei maşini din spatele ei îşi conti- 
nuară drumul. Conduse până aproape de apă şi o lua la dreapta 
pe Front Street. Trecu prin faţa unei şcoli şi pe lângă un parc 
cu un smochin indian enorm. Rădăcinile şi crengile copacu- 
lui se întindeau ca nişte tentacule uriaşe, creând o umbrelă 
gigantică sub care artiştii îşi aşezaseră bijuteriile, colierele cu 
pietre şi tablourile. 

Front Street trecea prin centrul Lahainei — avea clădiri cu 
un singur etaj. Trotuarele erau pline de turişti în pantaloni 
scurţi, sandale şi tricouri scurte. Dana viră spre o parcare cu 
plată, apoi se opri un moment så se aranjeze. Părul i se pleoş- 
tise din cauza căldurii, iar vântul i-l zburlise. Şi-l prinse într-o 
coadă la spate, îşi aranjă machiajul şi îşi potrivi bluza. 

leşi din maşină şi merse pe Front Street. Majoritatea 
magazinelor erau de suvenire şi vindeau turiştilor bibelouri, 
rogojini din bambus şi tricouri. Muzica lui Jimmy Buffett se 
auzea dintr-un restaurant de la etajul al doilea al clădirii. 
Oamenii luau masa pe balcon sau profitau de happy hour. În 
nordul oraşului, turiştii se împuţinaseră şi calitatea produse- 
lor din magazine era tot mai bună. Galeriile de artă şi maga- 
zinele de bijuterii luaseră locul magazinelor de suvenire. 
Dana se uita la unele bijuterii din vitrine. Nu intră în magazi- 
nele de bijuterii cu reduceri; în schimb, o luă spre acele 
magazine de bijuterii mai puţin vizitate de turişti. Mergând în 
jos pe o alee, dădu de o curte interioară cu pavaj, cu palmieri 
şi o fântâna. Un bărbat bronzat, într-un sacou gri din poliester 
şi un tricou desfăcut la guler, stătea în faţa unei vitrine de la 
intrarea într-un magazin care înfăţişa sculpturi din sticlă — 

delfini şi balene, un bol din sticlă colorată. Apropiindu-se, 
Dana văzu bijuterii, inclusiv pietre de culoarea oceanului ce 
semânau cu ceea ce avea ea în geantă. Vàzând-o că se apro- 
pia, paznicul dădu aprobator din cap, îi deschise uşa şi o 
invită înăuntru într-un loc binecuvântat cu aer condiţionat. 

Îşi dădu jos ochelarii de soare şi îşi lăsă ochii să se obiş- 
nuiască la lumina dinăuntru. O tejghea din sticlă adăpostea 
pietre preţioase albastre şi diamante. 

— Piatra e tanzanit. Femeia din spatele tejghelei o întâm- 
pină cu un accent britanic. 

— Sunt frumoase, spuse Dana. Favoritele mele. 

— Sunt favoritele multor oameni, deşi ele continuă să fie 
un mister în Statele Unite. De unde sunteţi? 

— Seattle. Eu şi soţul meu am venit pe insulă acum vreo 
zece ani. Dana îşi plasă subtil mâna pe tejghea pentru a-şi 
etala inelul cu diamante. 

Femeia deschise vitrina cu o cheie şi scoase piatra cea 
mai mare. O lasă pe vitrină. 

— Mai există o singură mină de unde se extrag pietrele. 
Celelalte au fost inundate acum câţiva ani, şi minerii africani 
nu mai coboară în acele mine din cauza unor superstiții. Le 
importam din Grand Cayman. 

Dana scoase cercelul din poşetă şi îl plasă pe tejgheaua 
din sticlă. 

— De fapt, sper să pot să găsesc o pereche pentru cercelul 
meu. Se pare că mi-am pierdut celălalt cercel şi nu cred să-l 
mai găsesc. E îngrozitor, a fost un dar de nuntă de la soţul 
meu. ÎI facuse aici, pe insulă. Ne-am întors pentru aniversa- 
rea de zece ani şi mi-ar plăcea să-l surprind... şi să mă sur- 
prind şi pe mine. 

Femeia zâmbi. 

— Îmi permiteţi? întrebă, interesată să arunce o privire 
asupra cercelului. Îl ridică în lumina naturală, admirându-i 
frumuseţea. 

— Cred că inițialele artistului sunt pe spate, spuse Dana. 
William Welles. 

Femeia o privi pe Dana de parcă nu era sigură că auzise 
bine. 

Întoarse cercelul pe partea cealalta şi se uită în spatele în- 
chizătorii. Mirată, întrebă: 

— De când aveţi cerceii? 

Dana încercă să-şi păstreze calmul. 

— Dupå cum am spus, de vreo zece ani. 

— Cam atunci s-a retras, spuse femeia, vorbind parcă mai 
mult singură. 

— S-a retras? Dana deveni îngrijorată. Zece ani e un timp 
îndelungat. William Welles poate murise sau poate plecase 
de pe insulă. Nu se gândise la asta. 

Femeia dădu din cap. 

— Da. William Welles nu mai creează bijuterii. 

— Dar mai trăieşte? întrebă Dana. 

— Da. Femeia suspina. Mai rătăceşte uneori prin oraș. 
Facu o pauză, încercând parcă să găsească aprobare. William 
Welles e un artist. Majoritatea sculpturilor pe care le vedeţi 
aici sunt ale lui. E un geniu excentric. Îşi mută atenţia din 
nou la cercel. Nu ştiu să fi creat vreo bijuterie de ceva timp. 
Ce aveţi dumneavoastră aici e o adevărată valoare. 

— Doar pe jumătate, din păcate... doar dacă nu aş putea 
să-l găsesc. 

— Putem noi să vă facem cealaltă jumătate aici, îi propuse 
femeia. Soţul meu creează bijuterii. 

— Aş prefera ca domnul Welles să o facă, din motive pe 
care sunt sigură că le înţelegeţi — deşi mi-ar face plăcere să 
pot cumpăra pietre din magazinul dumneavoastră. Dana 
spera ca asta s-o mai liniştească pe femeie. Ştiţi unde l-aş 
putea găsi? 

— Mi s-a spus că trăieşte pe coasta de nord-vest, cum 
ieşiţi de pe autostrada Kahekili, care dà spre ocean, dar e 
greu de ajuns acolo. Nu primeşte vizitatori. 

— Îmi puteţi spune cum pot să ajung acolo? 

Femeia scutură din cap. 

— Din păcate, nu ştiu cum aţi putea ajunge acolo. 

Dana oftă. Simţi că femeia nu voia să-i spună, pentru câ 
voia să-i parvină ei afacerea. 

— Ce păcat. Speram să pot potrivi cerceii cu o braâţară şi 
un colier. 

— Cu acelaşi design? 

— Cu acelaşi design şi aceeaşi calitate, o încredința Dana. 

Faţa femeii se îngustă. Sprâncenele i se împreunaseră şi 
nările i se lipiseră una de cealalta de parcă în acea secundă 
simţi parfumul lui William Welles chiar acolo. 


26 


— La dracu”, tare paraşuta! ÎL părăseşte pe budă. Urât din 
partea ei. 

Patrick Murphy vorbi în timp ce Logan se apropia. Mai 
multe maşini de patrulă, vehicule fără semnele poliţiei şi o 
ambulanţă erau parcate într-o parte a magazinului. Doi an- 
chetatori din Yakima stăteau în faţa băii, lovind cu piciorul în 
pietriş. Cei doi detectivi din Yakima care răspunseseră iniţial 
apelului îl câutară pe Cole în baza de date şi văzură că era 
cercetat în Seattle pentru doua posibile crime. Aşa că agitară 
apele până dâdură de Murphy şi Logan. Logan ceru ca locul 
crimei să rămână neatins până când ajungeau ei, iar aceştia se 
conformară. 

Logan simţi în respiraţia lui Murphy iz de whisky. Arătă 
către magazinul alimentar, unde vorbise cu puştiul care era în 
spatele tejghelei când ajunseseră Cole şi prietena lui. 

— Puştiul zice că au intrat în magazin, Cole a cerut cheia 
de la baie, iar ea a luat ceva de-ale gurii. Apoi ea şi-a fluturat 
sânii prin faţa lui înainte să meargă să bage benzină în maşină. 

— Poftim? făcu Murphy. 

Logan dădu din cap. 

— Asta-i ce azisel. 

Murphy rânji. 

— La dracu”, ţi-am zis că-i o paraşută tare. 

— După ce a pus benzina, s-a întors înăuntru, dar nu avea 
suficienţi bani ca să plătească şi mâncarea, şi benzina. Puştiul 

spunea că ea şi Cole nu păreau să se înţeleagă şi că ea deve- 
nea nerăbdaătoare aşteptându-l. Apoi s-a oferit să-i mai flutu- 
re sânii o dată ca să-i facă o reducere. 

— Şi el ce-a zis? 

— Ea a plecat apoi cu alimentele. 

— Bun baiat. Murphy zâmbi. Ocazii ca astea nu ţi se oferă 
decât o dată în viaţă. Avea nişte sâni mişto? 

— Nu am ajuns atât de departe, Murphy. Nu am considerat 
că e important pentru investigaţie. 

— La dracu’. Cel puţin ar putea creşte interesul poliţiei. 
Dacă pui peste un APB o pereche de sâni cupa D, o să vezi 
că în fiecare stat o va căuta câte o maşină a poliţiei. 

Logan scutură din cap. 

— S-ar putea să ai dreptate aici. 

— Dar criminalul? L-a văzut cumva puştiul? 

Logan dădu din cap, încruntat. 

— Crede că a văzut o altă maşină oprindu-se în timp ce 
prietena lui punea benzină, dar nu e foarte sigur. Cred că, de 
fapt, el se holba la ea. Zicea că ea probabil conducea o Nova 
albastră sau arămie. Le-am zis celor din Yakima să dea în 
urmărire o Nova albastră sau arămie. 

— Cu o pereche mişto de faruri, adăugă Murphy. 

— Dar casa ei? 

— I-am pus pe băieţi să meargă acolo, să supravegheze, 
dar nici un semn din partea ei, probabil nici nu o să fie un 
timp. Poate se ascunde; Cole nu pare genul de bărbat care să 
reacționeze prea bine dacă e părăsit pe budă. 

— Da, dar nu mai are de ce să se îngrijoreze acum. 

— Băiatul nu a mai identificat pe nimeni care a intrat în 
baie? Ce facea, era în spate, şi-o freca? 

— Cum am spus, are o vagă amintire legată de ce a auzit, 
e deja imun la sunetul clopoţeilor de la intrare. Cred că era 
fixat pe Bright. Avem noroc că măcar a văzut maşina. 

— Şi-o freca, asta făcea, spuse Murphy. Făcu semn cu 
capul spre baia de după colţ. Ai fost acolo? 

— Încă nu. 

— E o privelişte mişto, dacă vrei să ştii — un cadavru stând 
pe budă cu pantalonii în vine. 

— Abia aştept, spuse Logan. 

Îl urma pe Murphy. Cei doi detectivi din Yakima răma- 
seră cu Deb Hallock şi cu un ofiţer în uniformă care se pare 
că venise cu Murphy. Logan le mulţumi detectivilor pentru 
că îi aşteptară, apoi el şi Murphy se îndreptară spre uşă. 

— Nici măcar nu a avut timp să se şteargă la fund, îi spuse 
polițistul în uniformă lui Murphy, în timp ce mergeau spre 
baie. E aiurea. 

Murphy se opri în uşă. 

— Ce? Te-ai şi uitat, Turketti? 

Polițistul se bâlbâi: 

— N-nu, nu m-am uitat. 

Prea târziu. Murhpy se încruntă şi scutură din cap. 

— Bolnavule. M-am gândit eu că e ceva în neregulă cu tine. 

Ruşinat, polițistul se înroşi. 

— Nu m-am uitat. Doar că nu avea hârtie igienică în baie. 

— La dracu’. Chiar eşti bolnav, Turk. 

— Nu m-am uitat, insistă polițistul. 

Logan intră în baie. Podeaua era din bucăţi de mozaic de 
doi centimetri şi jumătate, genul obişuit care se vindea în 
pachete de douasprezece. Era ieftin şi putea fi uşor pus sau 
înlocuit dacă o placă se spărgea. Peretele şi tejgheaua erau 
portocalii ca dovleacul. Logan îşi puse mănuşile de latex şi 
împinse uşa cabinei. Marshall Cole stătea ghemuit pe toaletă, 
ca un beţivan care leşinase. Glonţul îl lovise în ochiul drept, 
unde acum era o gaură mare. Altfel, Cole nu avea nici o 
urmă de zgârietură pe el. Îi aminti lui Logan de o cioară pe 
care o omorâse cu alicea când era mic. Alicea lovise pasărea 
direct în ochi şi aceasta căzuse din cer ca o piatră. În afara 
găvanului rănit al păsării, aceasta arăta ca şi cum ar fi fost vie 
şi ar fi putut zbura. Însa pasărea nu se mai ridicase de la sol, 
iar Marshall Cole nu se va mai ridica singur de pe toaletă. 

Sângele se scursese pe perete pâna jos, unde formase o 
baltoacă care se infiltrase în rosturile dintre plăcile de mozaic, 
iar o parte din sânge fusese absorbit de hârtia unui ziar. 
Lângă el, era o rolă mare de hârtie igienică încă fixată în 
suportul de plastic. O gaură în peretele ce separă cele doua 
cabine indica faptul că existase odată un dispozitiv pentru 
hârtie igienică. Pe rezervorul toaletei era aşezat un pistol. 

Logan făcu un pas înapoi şi deschise uşa celei de-a doua 
cabine. Suportul pentru hârtie igienică era şi aici pe jos. Vasul 
de toaletă era curat. Se întoarse în prima cabină pentru a 
căuta în buzunarul lui Cole şi-şi acoperi gura cu o batistă. 

— La dracu”. Ce ai de gând să-i faci, un oral, Logan? 

Logan vorbi prin batistă. 

— Ţi-am zis — irlandezii fac asta, nu scoţienii. Se ridică. 
Îţi mai aminteşti teancul de bani pe care îl avea King? Voiam 
să văd dacă Cole avea la el suma aia de bani. Dar nu avea. 
Avea doar mărunţiş în buzunare. Logan făcu pariu că, atunci 
când o vor găsi pe femeie, vor găsi şi un teanc de bani. Dacă 
l-a părăsit pe Cole într-o staţie de benzină, cred că a avut un 
motiv întemeiat să facă asta. Fie chiar nu se înțelegeau deloc, 
fie s-a ivit o ocazie, iar ea a profitat. 

Murphy se întoarse către polițistul mai tânăr, care stătea 
şi aştepta. 

— Turketti, nu te mai holba la penisul omului şi încearcă 
să afli ora decesului. Se întoarse apoi la Logan. Ne ajută poate 
să aflam cam cât de departe a ajuns femeia. 

Logan dădu din cap. 

— Baiatul de la tejghea spune cà au ajuns pe la ora un- 
sprezece şi jumătate. Ea a plecat după cincisprezece minute. 
Dupa plecarea femeii, lui i s-a părut ciudat că el stătea atât, 
dar nu era nici nerăbdător să-l anunţe pe Cole că prietena lui 
l-a părăsit pentru un pachet de gogoşi şi nişte beri. A mai 
lăsat o jumătate de oră să treacă, apoi s-a decis să meargă să 
vadă ce făcuse Cole cu cheia. A spus că uşa era descuiată, iar 
când a deschis-o, a văzut cizmele lui Cole. S-a gândit cà 

poate leşinase. Apoi a văzut sângele. Logan se uită la ceas. A 
plecat de mult. Mai bine să mergem la ea acasă. 

— Şi băiatul nu a auzit nici un foc de armă? întrebă 
Murphy. Ar fi sunat ca o detunătură aici. 

Logan examină rana făcută de glonţ. 

— Un 22 sau unul de 9 milimetri, iar făptaşul probabil că 
a folosit amortizor. Ţii minte? Nici în motel nimeni n-a auzit 
nimic. leşi din cabina băii. 

Logan deschise din nou uşa cabinei de alături. Intră, se 
aşeză pe toaletă şi privi prin gaura unde fusese dispozitivul 
pentru hârtie igienică, apoi îşi vârî un deget acolo, făcându-se 
că trage. 

- Bang, rosti el uşor. 

— Nu te supăra, Logan, spuse Murphy, privind în cabină, 
dar te-am văzut în multe ipostaze, asta însă nu te prinde foar- 
te bine. 

Logan chicoti. 

— Ce facea? 

— Se uşura. Făcea treaba mare şi citea ştirile sportive. Asta 
e dreptul bărbatului lăsat de Dumnezeu pe pământ. 

— Nu mă refer la Cole. Vorbesc de criminal. Ce făcea cri- 
minalul aici? Logan se ridică. Putea să intre, să-l împuşte şi 
să iasă. De ce s-a deranjat atât? 

Murphy ridică din umeri. 

— Cole avea o armă la el. Dacă a tras spre bărbatul din 
motel, aşa cum presupunem, atunci tipul ştia lucrul àsta. 
Poate era îngrijorat că o să-l aştepte Cole de partea cealaltă 
a cabinei. 

— Poate, făcu Logan. Îşi duse braţul prin spatele peretelui 
cabinei pentru a ajunge la Cole şi a-i lua arma — un pistol de 
9 milimetri, un tip de pistol pe care-l puteai cumpăra din 
orice magazin. ÎI înfăâşură în batistă şi ieşi. Le spuse celor 
doi detectivi din Yakima că terminase. 

Afară, îi dădu pistolul lui Murphy. 

— Cred că vrei să compari gloanţele astea cu cele scoase 
din peretele motelului unde l-am găsit pe King. 

Murphy privi înapoi spre uşa băii. 

— La dracu”! Cine o fi tipul àsta? întrebă el şi, pentru 
prima dată de când Logan îl cunoştea, înjurătura lui însemna 


şi altceva. 
— Nu ştiu, Murph. Nu ştiu. 


27 


Femeia spusese cå era un drum îngust, dar àsta era doar 
un punct de vedere. Autostrada Kahekili, care trecea prin 
partea de nord-vest a coastei din Maui, nu avea parapet şi era 
pe alocuri atât de strâmtă, încât o maşină abia reuşea să se 
strecoare şi să nu cadă în defileul ce se càsca dedesubt. Dana 
conduse până când indicatoarele dispăruseră şi autostrada se 
transformase într-un drum de ţară, adică neasfaltat. Ea înce- 
tini până la o viteză de douăzeci şi cinci de kilometri pe oră 
şi virajele erau în continuare foarte greu de luat. Drumul era 
plin de pietre căzute de sus, de pe stânci. Nici una nu era atât 
de mare cât să blocheze drumul, dar erau suficient de mari 
cât să o facă să-şi piardă cunoştinţa dacă ar fi lovit-o în cap. 
Îşi dorea acum să nu fi închiriat o maşină decapotabilă. Îşi 
setă vitezometrul chiar înainte de kilometrul 25 şi găsi borna 
kilometrică despre care îi spusese soţul femeii din magazinul 
de bijuterii, o piatră mare de pe marginea drumului numită 
Bellstone pentru că, dacă o loveai într-un anumit loc, scotea 
un sunet de clopot. Ajunsă la kilometrul 12, maşina urcă pe o 
stâncă şi se înclină într-o parte, iar ea se gândi serios dacă 
mai merita să ajungă la William Welles. La kilometrul 22, 
intră în Kahakaloa, un sătuc izolat despre care i se spusese că 
adăposteşte nu mai mult de o sută de locuitori. Apoi drumul 
o luă şerpuind peste deal, iar jeepul începu iarăşi să se afunde 
în gropi sau să salte peste pietrele din cale. 

Vânzaătoarea de la magazin încercase să i se bage Danei 
pe sub piele când auzise că aceasta mai voia un colier şi o 
brățară. ÎL sunase pe soțul său care ajunsese la magazin în 
mai puţin de douazeci de minute, convins, de asemenea, că în 
joc ar fi zeci de mii de dolari dacă Dana l-ar fi gasit pe 
William Welles. Soţul îi spusese Danei că Welles era un 
excelent designer de bijuterii foarte cunoscut. Era foarte 
selectiv cu clienţii şi asta nu făcea decât să-i sporească şi mai 
mult faima şi valoarea. Ar fi putut să-şi valorifice munca 
dacă şi-ar fi deschis un lanţ de magazine cu numele său, însă 
el executa bijuterii individual şi îi lua luni, dacă nu ani, până 
să fie de acord să mai creeze o bijuterie. Apoi, brusc şi inex- 
plicabil, decisese că e timpul să se oprească şi începuse să 
sculpteze în metal. 

La următorul viraj, Dana observa nişte buticuri pe margi- 
nea drumului, încă un reper pe care i-l oferise patronul maga- 
zinului. Încetini şi verifică încă o dată kilometrajul. Patronul 
zisese că drumul care o ducea la Welles era la aproape patru 
kilometri după ce trecea de acele buticuri, şi că era plin de 
praf. Nu putea să ştie exact, pentru că nu mai întâlnise pe 
nimeni până acum care să fi mers acasă la Welles, dar îi spu- 
sese că, dacă ajungea la o intersecţie şi de acolo vedea un 
indicator spre autostrada 30, ajunsese prea departe. Dana se 
uită în oglinda retrovizoare şi încetini maşina; singurul lucru 
legat de drum care o mai liniştea era faptul că nimeni nu o 
putea urmări fără ca ea să-şi dea seama. Se uită cu atenţie la 
arborii deşi de pe marginea drumului. Patronul îi mai spusese 
că Welles mergea uneori în sat să bea la un bar, iar apoi dis- 
părea cu lunile, poate pentru inspiraţie artistică. Dacă Welles 
era în pană de inspiraţie, întreaga junglă putea să crească şi 
să înghită întreg drumul. 

Dana zări ceva ce semâna cu o deschizătură de drum din- 
colo de o stâncă imensă de lavă. Opri jeepul, cobori repede şi 
se asigură că nu urma să cadă în vale cu tot cu maşină. Arborii 
pitici se agăţau de pantalonii ei în timp ce se forţa să înainteze, 

şi găsi că drumul era mai îngust decât fusese până în acel loc. 
Se întoarse la jeep şi conduse încet prin frunziş. Crengile zgâ- 
riau acoperişul jeepului ca periile dintr-o spălătorie de maşini, 
iar arcurile scaunului pe care stătea o sâltau în toate direcţiile 
din cauza gropilor. Dacă s-ar împotmoli, nu ar mai ieşi nicio- 
dată de acolo. Se aplecă în faţă, încetini şi era gata să 
oprească maşina când dădu de un luminiş. În mijloc se afla o 
Statuie de metal de aproape cinci metri. Ea îşi zise că era un 
idol din metal ruginit aşezat pe o temelie din piatră ca un soi 
de ruină antică, abandonată de o civilizaţie de mult disparută. 
La prima vedere, părea să nu aibă nici o formă, dar Dana ieşi 
din maşină şi dădu un ocol prin preajmă, văzând că bucăţile 
de metal păreau să se îmbine, şi, cu toate astea, tot nu putea 
să-şi dea seama ce formă avea. 

Apoi se concentră asupra a ceea ce era în jur. O briză 
oceanică cu iz sărat se strecură printre crengile şi frunzişul 
încâlcit de deasupra. Ea văzu un zid pe care nu-l observase 
până atunci, parţial ascuns de o bogăţie de plante agăţătoare 
tropicale cu flori roşii. Merse în dreptul lui până dădu de o 
poartă de metal — o intrare cu boltă arcuită într-un tunel, de 
mărimea unei mingi de baschet la capătul căreia se întrezărea 
lumină. Privi în jur, sperând să găsească altă intrare, dar nu 
mai văzu nici una. Dacă exista vreo casă pe undeva, atunci ea 
se afla la capătul tunelului de lumină. Cu un tremur, trase de 
poartă. Nu se deschidea uşor. Cu efort, balamalele gemură, şi 
ea reuşi să o deschidă suficient cât să se poată strecura 
înăuntru. 

Interiorul tunelului era umed şi mirosea a plante în des- 
compunere. Se auzea ecoul picăturilor de apă şi, deşi încerca 
să nu se gândească la asta, probabil tunelul era plin de şerpi 
şi lilieci. Simţi cum i se face pielea de gâină. Putea sà îndure 
aproape orice, numai lilieci şi şerpi, nu. Pâşi înainte, aplecân- 
du-se puţin de spate, deşi îşi dădu seama că tunelul era sufi- 
cient de înalt cât să poată merge dreaptă. Îşi ţinea mâinile 
strânse pe lângă corp, neputând să atingă peretele sau să se 

uite în sus, concentrându-se numai asupra cercului de lumină 
pe care-l vedea în faţa. Cu fiecare pas, tunelul se mărea în 
diametru, dându-i siguranţa că înainta. Estimă că tunelul avea 
aproape treizeci de metri, cercul mărindu-se până ajunse de 
diametrul văgâunii prin care intrase. Evident, felul în care era 
construit, la fel ca sculptura din luminiş, miza pe ideea unei 
iluzii optice. 

Ridică o mână să se apere de lumina puternică ce venea 
dinspre capătul tunelului. Când făcu asta, văzu o stucatură la 
care parcă se uita printr-o lentilă de telescop. Pâşi afară din 
tunel şi simţi că pătrunse în peisajul unui tablou. Era capătul 
junglei. Şi al stâncilor de lavă. Structura rotundă din faţa ei 
fusese construită pe vârful unei stânci care plutea între apele 
cristaline şi albastre ale Oceanului Pacific şi un orizont 
nemărginit, ancorată parcă de ceva ce era ascuns ochilor. 

Un sunet gutural, profund tulbură liniştea, şi un câine do- 
berman de culoare cărămizie îşi făcu apariţia din frunziş, cu 
urechile lăsate pe spate şi arătându-şi colții. 

„Şi câini rài. Şerpi, lilieci şi câini râi.“ 

Neavând unde să se ducă în afară de tunelul prin care 
venise, ceea ce ar fi însemnat să facă un sprint de treizeci de 
metri, o cursă pe care câinele cu siguranţă ar fi câştigat-o, 
Dana nu mai găsi nici o alternativă decât să rămână locului. 

— Uşurel, băiete, uşurel, şopti ea. 

Câinele facu un pas în faţă, cu capul plecat şi mârâind. 
Puţina ei experienţă legată de câini se rezuma la basetul pe 
care-l avea vecinul şi la golden retrieverul ei pe care nu-l 
putea stăpâni. Ştia că cel mai important lucru era să nu se 
panicheze, câinii simțind frica. Uşor de spus, greu de făcut. 

— Uşurel, băiete. Nimeni nu vrea să facă nici un râu. Privi 
în jur. Nu avea unde să se adăpostească. Nici o armă miracu- 
loasă care să o salveze, ca în filme. 

Câinele se târî mai aproape, apoi se opri, cu picioarele 
din faţă depărtate. Dana se zbătea să-şi controleze respiraţia. 
Îşi păstră tonul liniştit al vocii. Încet, ridică palma pe care o 

ținea pe lângă corp, încercând să nu-şi strângă degetele sau 
să tremure. Câinele îi ochi mâna suspicios, apoi se trase 
înapoi şi îşi întinse gâtul. Dana se luptă cu instinctul de a-şi 
retrage mâna. Simţi cum nasul ud al câinelui o adulmeca. Îi 
mirosea mâna. 

— Cuţu cuminte. Ce cuțu cuminte. Continuând să se mişte 
foarte încet, ajunse cu mâna sub mandibula câinelui şi începu 
să-l scarpine uşor. Câinele se uită în sus la ea. Urechile i se 
relaxară. Apoi îşi scoase limba şi o lăsă să atârne din gură. 
Dana îşi plimbă mâna până pe capul câinelui şi în spatele 
urechilor până pe gât. În timp ce îl scarpina tot mai viguros, 
animalul se apropie mai tare, sprijinindu-şi capul întors de 
ea, oferindu-şi spatele la scărpinat. 

— Stăpânul tău e acasă? 

Câinele îşi ridică urechile şi îşi întoarse privirea spre ea. 

— Pot să bat la uşă? Sperând să nu mai fie nici o pro- 
blemă, făcu un pas în faţă, spre o uşă arcuită la capătul a 
patru trepte de piatră, şi ridică obiectul din metal cu care se 
bate în uşă, apoi ciocâni de trei ori. Câinele îi stătea alături, 
uitându-se în sus la ea. Fiindcă nimeni nu răspunse, întinse 
mâna din nou, dar obiectul îi alunecă din mână şi uşa fu des- 
chisă larg. Dana căscă gura. 

Criminalul se jucase cu Marshall Cole. Logan ajunse la 
concluzia asta în baia de la benzinărie. Trecu în revistă locul 
crimei în timp ce conducea spre Seattle cu radioul închis, şi 
nimic nu putea să-l convingă de contrariu. În liniştea aceea, 
încercă să-şi dea seama ce anume nu-i plăcea la locul crimei 
şi la misterul morţii lui Cole. Cei doi bărbaţi care îl omorâ- 
seră pe James Hill erau la rândul lor morţi. Nici unul din ei 
nu va putea să-i dea răspunsul la întrebarea de ce l-au omorât 
pe James Hill sau cine i-a pus să facă asta, pentru că el era 
convins că cineva se afla în spatele crimei. Logan era con- 
vins că persoana care l-a omorât pe Laurence King l-a omo- 
rât şi pe Marshall Cole, ceea ce era absolut evident, având în 
vedere faptele şi dovezile. Erau prea multe coincidenţe. În 
fiecare caz, criminalul folosise o armă de 22 de milimetri cu 
amortizor, iar pe criminal nimeni nu-l văzuse. Şi Cole, şi King 
muriseră înainte să poată reacţiona în vreun fel. Fiecare foc 
de armă fusese tras la ţintă şi fusese letal. Un singur glonţ. 

Făptaşul nu era un începător sau un traficant de droguri 
pe care King şi Cole îl enervaseră. Nimeni în Emerald Inn 
sau la staţia de benzină nu văzuse nimic şi nu auzise nimic, 
iar prietena lui Cole rămânea singurul martor potenţial. Ori- 
cine ar fi fost criminalul, el sau ea a reuşit să intre în camera 
de hotel şi în staţia de benzină fără să fie văzut. 

Da, criminalul se jucase cu Marshall Cole. 

Mai existau şi alte variante. Poate criminalul era precaut, 
aşa cum sugerase Murphy, dar lucrul ăsta ducea la aceeaşi 
concluzie: faptul că acesta ştia că Marshall Cole era înarmat. 
Şi singura persoană care ar fi putut şti acest lucru era persoana 
în care Cole trăsese cu arma sa de 9 milimetri în Emerald Inn. 

Dar Logan nu credea că făptaşul era precaut. Cole îşi 
pusese arma pe rezervorul toaletei şi se aşezase, citind pagina 
de sport — un drept al bărbatului lăsat de Dumnezeu, aşa cum 
zisese Murphy. Asta ne spune că Marshall Cole nu se temea 
că era urmărit. Nu se temea că persoana care a intrat în baie 
şi apoi în cabina de alături ar putea fi chiar criminalul. Era 
mulţumit că putea să citească ultimele ştiri din sport despre 
echipa sa favorită. Asta nu putea să însemne decât două 
lucruri. Cole habar nu avea cà era urmărit — criminalul fusese 
într-atât de bun, iar Cole nu-i daduse criminalului de înţeles 
că ar fi îngrijorat. Dacă şi asta era adevarat, atunci făptaşul 
care îl urmărise tot timpul până atunci pe Cole ar fi ştiut că 
acesta obişnuia să stea mult timp în baie, ar fi spart uşa cabi- 
nei cu piciorul şi l-ar fi împuşcat în cap. Dar nu făcuse asta. 
Şi nici nu erau urme că fâptaşul l-ar fi chinuit sau torturat pe 
Cole. Se jucase cu el aşa cum se joacă o pisică cu un şoarece 
înainte de a-l omorî, lăsându-l să creadă că mai are o şansă. 
Apoi îl împuşcase. 

Mobilul crimei nu fusese jaful; criminalul nu luase nici 
bani, nici portmoneul şi nici bijuterii. Şi nu exista posibilita- 
tea ca Marshall Cole să meargă la poliţie. Era pe fugă, se 
pare că spre Idaho, unde avea rubedenii. Pornise la drum de 
dimineaţă şi, după vreo două ore de condus, avusese nevoie 
la baie, trebuia să facă plinul la maşină, iar femeia, se răzgân- 
dise. Faptul că acest criminal s-a deranjat atât de mult ca să 
vâneze şi să omoare un om ce fugea de autorităţi înseamnă că 
avusese de gând să-l omoare de la bun început. Daca nu pen- 
tru bani, atunci pentru că ştia ceva; ceva ce criminalul consi- 
dera a fi periculos, ceva legat de jaful din casa lui James Hill. 
Se explică astfel hainele pătate de sânge ale lui Cole şi ceasul 

lui Hill lăsat la vedere în motel. Criminalul voia să se afle că 
King, şi Cole îl omorâseră pe Hill, dar nu voia să se afle cine 
i-a angajat să dea spargerea. Gândurile acestea îi trecură prin 
minte lui Logan. Din experienţa sa, singura explicaţie plauzi- 
bilă pentru faptul că ucigaşul se jucase cu Marshall Cole era 
că acestuia îi făcea plăcere să omoare. Iar persoanele cărora 
le place să omoare continuă să omoare. 


29 


Dana se împiedică. Treapta de jos îi lovi gamba şi era cât 
pe ce să cadă, dar reuşi să-şi menţină echilibrul. Un barbat cu 
o mască de metal stătea în pragul uşii, ţinând într-o mână 
înmânuşată o suliță cu o flacără în vârf. 

— Freud! se auzi o voce profundă ca un bubuit de tobe. 
Apoi flacăra albastră se stinse cu un pocnet şi mâna înmă- 
nuşată trase masca pentru a dezvălui faţa asudată şi barba 
căruntă a unui bărbat cu pielea bronzată. El nu o privi pe 
Dana, concentrându-şi atenţia asupra câinelui. 

— Fără musafiri când lucrez, Freud. Fără musafiri. 

Câinele se ascunse în spatele lui, fără nici o remuşcare 
faţă de aparentul colaps în sistemul de securitate. Bărbatul se 
uită la câine, apoi îşi aruncă privirea asupra Danei. 

— Cine sunteţi? vorbi el cu un accent englezesc şi cu o 
voce gravă şi plină. 

— Dana Hill, răspunse ea, fără să mai ştie ce să adauge. 

Faţa lui William Welles se întunecă. Părea să o privească 
atent. Dana era sigură că, având în vedere expresia enervată 
de pe chip, bărbatul o să-i trântească uşa în nas. Dar acesta 
trase o gură de aer în piept, iar trăsăturile feţei şi tonul vocii i 
se mai îndulciră. 

— Bine... Freud se pare că te priveşte cu interes. Fără să 
mai adauge şi altceva, bărbatul îi întoarse spatele şi intră în 
casă, lăsând uşa deschisă pentru ca Dana să-l urmeze. 

Fiecare cameră părea un iglu. Tavanele erau concave, cu 
grinzi groase din lemn între care erau pironite bolţuri pătrate 
şi negre, precum şi plăci de metal care dădeau pereţilor 
forma unui schelet de animal. Casa părea în mare neorându- 
ială — piese de mobilier printre bucăţi de metal, grămezi de 
fâşii de metal şi sculpturi. Şi totuşi, într-un mod foarte curios, 
toate lucrurile astea se potriveau, în ciuda pilaştrilor din lemn 
şi a pereţilor de piatră. Nişte aripi de vultur sculptate strā- 
juiau impunătoare intrarea unei încăperi cu bânci şi perne. 
Mai departe era o masă cu scaune, apoi un atelier în partea 
din spate a casei. Patronul magazinului de bijuterii îi spusese 
Danei că geniul lui Welles consta tocmai în faptul că nu exis- 
tau doi oameni care să vadå aceleaşi lucruri în operele lui. 
Aşa cum făcuse cu sculpturile lui, Welles îşi mobilase şi casa 
doar cu lucruri esenţiale, preferând să permită imaginaţiei să 
umple spaţiile rămase goale din încăperi. Sau poate nu-i 
păsa. Poate că nimic din ceea ce era dincolo esenţial nu era 
important pentru el. 

Welles îşi dădu jos masca de sudor şi mânuşile şi le aşeză 
pe o masă din lemn masiv. Îşi scoase şorţul de la brâu şi-l 
atârnă într-un cui din perete. Cum îşi scotea rând pe rând cos- 
tumul de protecţie, în cele din urmă rămase doar un om 
mârunt, la fel ca şi casa în care stâtea: scundă şi rotundă. Nu 
avea o înălțime mai mare de un metru şaizeci, şi mai avea pàr 
doar cât să-i înconjoare capul ca tonsura unui călugăr francis- 
can. Parul îi era crescut şi pe ceafă în jos, acoperit de gulerul 
cămâăşii sale albe pătate de sudoare. Avea urechi mari şi nişte 
ochi adânci care priveau din spatele unor sprâncene groase. 
Barba ninsă îi acoperea aproape toată faţa. Welles îşi târa 
picioarele pe podea de parcă încerca să şi le ţină în nişte 
papuci de casă prea mari. Braţele şi picioarele păreau prea 
scurte chiar şi pentru corpul său micuţ, deşi părea să nu-i fie 
prea greu să ridice un ceainic mare şi negru. Îl umplu cu apă 
de la o ţeavă rudimentară ce ţinea loc de robinet şi ieşea din 
perete, apoi îl aşeză pe un ochi de aragaz al unui cuptor din 

fontă cu pântece proeminent, care se aerisea printr-o altă 
ţeavă ce ieşea prin acoperiş. Apoi se aplecă să deschidă o uşă 
şi împinse două lemne în foc, întreţinând fla căile prin trei 
apăsări de picior pe o suflatoare de pe podea. 

Pe masa din apropiere erau împrăştiate bucăţi de metal. 
Welles le asambla, se pare, atunci când apăruse Dana. Ei i se 
păru că sculptura arată ca un fel de pod construit peste un 
metal zimţat — poate vrând să semnifice stânci sau valuri. 
Studie opera un moment, apoi îşi închise ochii. Vazu imagi- 
nea unui pod, deşi nu avea sentimentul că ar fi suspendat 
peste apă. Era ceva supărător la podul acela, dar, chiar dacă 
se concentră mai tare, nu putu să-şi dea seama de unde venea 
senzaţia asta. Îşi deschise ochii, concluzionând cà sculptura 
nu era încă terminată, poate era un model la scară mai mică 
pentru unul ce urma să fie construit, astfel fiind, poate, prea 
devreme pentru ca imaginaţia să-l capteze în întregimea sa. 

Welles scoase două cești de porțelan în timp ce aştepta ca 
apa så se fiarbă, mulţumit că nu trebuia să vorbească şi să o 
întrebe despre scopul vizitei sale. Dana se întoarse câtre o fe- 
reastră ce dădea către ocean — atrasă de ea, ca de lumina de la 
capătul tunelului din grădină. În timp ce se apropia, se simţi 
copleşită de dorinţa de a trece prin ea şi de a păşi în văzduhul 
albastru. Trebui să închidă ochii pentru a opri senzaţia de vertij. 

Trosc. 

Sunetul o sperie. Se întoarse şi văzu un cuţit de tocat came 
înfipt în tocătorul de lemn şi o lămâie tăiată în jumătate. 

— Lămâie? Vocea lui Welles rămase gravă, dar blândă. El 
se uită lung la ea pe sub o pereche de ochelari bifocali. 

— Poftim? 

— Vreţi lămâie în ceai? întreba el cu politeţea unui gentle- 
man englez. 

— Da, mulţumesc. Se duse spre el. Casa dumneavoastră e 
uluitoare. Priveliştea e superbă. Dumneavoastră aţi proiectat-o? 

— Un pliculeţ sau două? Welles îşi ridică privirea spre ea. 
Ceaiul. Un pliculeţ sau două? 

— Unul, spuse Dana. 

— Frişcă şi zahăr? 

— Nu, mulţumesc. 

El scutură din cap şi vorbi ca pentru sine. 

— N-o să vă înţeleg niciodată pe voi, americanii, cum pu- 
teţi să beţi ceaiul. Apoi făcu un gest cu mâna. Vă rog, fa- 
ceţi-vă comodă. 

Dana se aşeză pe marginea unei bânci acoperite de cuver- 
turi groase. Când ceainicul şuieră ca un motor cu aburi, 
Welles îşi vâri mâna în mânuşa de sudură şi îl ridică de pe 
aragaz, turnând apoi cu îndemânare apă în două cești. Adăugă 
o felie de lămâie în fiecare, puse ceştile pe farfurioare şi lăsă 
să alunece două cuburi de zahăr şi frişcă în ceaşca sa, ezită o 
clipă şi apoi scăpă un cub de zahăr şi în cealaltă. Se îndrepta 
spre locul unde stătea Dana şi îi întinse ceaşca. 

— Ceaiul fără zahăr e pur şi simplu un lucru necivilizat, 
spuse el. 

Ea observă că mâinile lui erau cărnoase şi degetele groa- 
se, de două ori mai mari decât ale ei. Se gândea cum de aces- 
te mâini au putut crea bijuterii atât de fragile şi delicate, atât 
de frumoase. Welles trecu târându-şi picioarele pe lângă ea, 
mergând spre ceea ce părea a fi sufrageria acelei locuinţe. 
Când ea înţelese că el nu se va întoarce, se ridică şi îl urmă. Îl 
găsi stând într-un balansoar cu spatele la acea privelişte. 
Avea privirea pironită în podea şi sorbea ceaiul din buza 
ceştii. Ea se aşeză pe un scaun de vizavi şi observă că mobila 
împrăştiată peste tot fusese aranjată de fapt în aşa fel, încât så 
poată să confere intimitate unei conversații. Îşi sorbi şi ea 
ceaiul, un amestec pe care era sigură că nu-l mai gustase 
până atunci. Era dulce, de fapt avea o aromă de lemn-dulce 
pe care lămâia nu îl ascunse de tot. 

— E foarte bun. Mulţumesc. 

— Cu mare plăcere. 

— Pot să întreb ce marcă e? 

— Marca mea. Welles mai luă o gură. 

Dana îşi plimbă privirea peste sculpturile din încăpere. 
Fiecare era unică şi intrigantă în felul său, şi unele aveau o 
formă mai uşor de identificat decât altele — un vultur în zbor, 
două balene una lângă cealaltă, un banc de peşti. 

— Nu vin mulţi oameni la mine. Am nişte prăjituri cu rom. 

— Nu mi-e foame, mulţumesc. Îmi pare rău să vă deranjez. 

— Aţi venit de departe ca să mă deranjaţi din lucru. Măcar 
o ceaşcă de ceai pot să vă ofer şi eu. 

— Din Seattle, Washington, de fapt. 

- Hmm. 

Ea îşi drese glasul. 

— Ceaiul e mai mult decât suficient. Chiar îmi cer scuze 
că am venit neanunţată. 

— Draga doamnă, nu îmi mai mulţumiţi şi nu vă mai ce- 
reţi scuze atâta. Dacă nu voiam să veniţi, vă asigur că acum 
nu eraţi aici. 

Welles rosti cuvintele fără furie sau ameninţare; mai 
mult, o spuse aşa, într-un mod la fel de subtil ca aroma de 
lemn-dulce din ceai, că de fapt o aştepta. Îşi puse ceaşca pe un 
butoi de lângă scaun şi se scărpină în vârful capului. O pisică 
îşi facu apariţia de sub cuverturi. Welles o lăsă să-i sară în 
poală. Apoi Dana o auzi cum toarce sub mângâ:ierile mâinilor 
sale blânde. 

— Am numele dumneavoastră de la un magazin de bijuterii 
din Lahaina, căruia îi sunt familiare creaţiile dumneavoastră. 

— Şi dumneavoastră sunteţi familiară cu creaţiile mele? 
întrebă el fără să-şi ridice privirea de la pisică. 

Dana îşi aşeza ceaşca şi farfurioara pe butoiul din apro- 
piere şi scoase cercelul din poşetă. I-l dadu. 

— Cred că asta e una dintre creaţiile dumneavoastră. 

În timp ce Welles îşi punea ochelarii bifocali pe vârful 
nasului, luă în mână cercelul şi apoi, după ce se uită la el, i-l 
dădu înapoi. 

— Da. 

Dana îşi încercă norocul. 

— Aţi face un duplicat? 

— Niciodată. Welles îşi luă ceaşca de ceai de pe butoi şi 
mai sorbi o gură din vârful buzelor. 

— Pentru că nu vreţi sau pentru că nu puteţi? 

— Nici una şi amândouă. 

— Îmi pare râu, nu înţeleg. 

— Nu, nu înţelegeţi. Se strâmbă apoi ca şi cum s-ar fi 
mustrat singur pentru ce spusese. Acum e rândul meu să îmi 
cer scuze. Trase o gură de aer în piept. Odata ce e creat, rà- 
mâne creat. Nu am nici un interes în a recrea ce am creat 
cândva. Şi nici nu pot. 

— Deci e unicat? 

— Dacă aşa vă place să-i spuneţi. Unora le place că munca 
mea se rezumă la unicate. Asta o face mai valoroasă — pentru 
ei, nu pentru mine, vă asigur. 

Dana dădu din cap. 

— De asta nu mai creaţi bijuterii. Pentru că ceilalţi le vin- 
deau pentru profit? 

— Nu ştiu şi nu mă interesează ce fac alţii cu bijuteriile 
mele şi la ce preţ le vând. 

— Pot să întreb atunci de ce nu mai creaţi bijuterii? 

Welles inspiră adânc în timp ce continua să mângâie pisica. 

— Ce creez, creez pentru persoana căreia urmează să-i 
aparţină acel lucru. O sculptură — că e o bijuterie sau o bucată 
de metal — nu poate exista pe cont propriu. Ca fiecare dintre 
noi, ea există într-un context anume, modelată şi creată de şi 
în acel context. Doar atunci poate fi cu adevărat apreciată. 
Nu aţi putea aprecia munca mea dacă nu ar fi creată pentru 
dumneavoastră. Atunci aţi simţi frumuseţea ei interioară tot 
atât de mult cum alţii o văd pe cea exterioară. 

— De aceea sculptura de afară rugineşte? Pentru că nu şi-a 
găsit contextul? 

Welles dădu din cap. 

— Fară contextul potrivit, chiar şi cele mai frumoase lu- 
cruri ajung să-şi piardă strălucirea. Majoritatea oamenilor nu 

vàd ce sculptez eu, pentru că sunt prea ocupați sau pur şi 
simplu au ales să privească doar superficial frumuseţea care 
zace în interior. 

— Oamenii pot fi superficiali, spuse ea. 

— Nu. Oamenii pot fi orbi. Welles se întoarse la ceaiul 
său. Pentru a supravieţui, aşa cum trebuie toţi s-o facem, a 
trebuit să-mi vând opera. Nu am intenţionat niciodată să-i las 
pe alţii să trăiască din munca mea. Un mic rânjet i se ivi în 
colţul buzelor. Deşi e ironic. 

— Ce anume? 

— Când ei îmi vând munca, o fac pentru a obţine profit. În 
realitate însă piesele își pierd valoarea. Îşi pierd existenţa şi 
astfel îşi pierd şi frumuseţea. Își puse ceaşca de ceai înapoi 
pe butoi. Ce vânt vă aduce aici din Seattle, doamnă Hill? 

Ea ridică cercelul. 

— Am găsit minunăţia asta. Nu-mi aparţine, deşi dumnea- 
voastră ştiţi deja. 

— Da, spuse Welles. Deşi ar putea. 

— Cum adică? 

Pisica sari din poala sa. Dana o găsi la picioarele ei, fre- 
cându-se. O ridică şi o ţinu în braţe, mângâind-o încet până 
când începu iarăşi să toarcă. 

— Aveţi o inimă grea. V-aţi pierdut bucuria vieţii. Anima- 
lele simt lucrul ăsta. Freud a simtit-o, de aceea sunteţi aici. El 
arătă către pisică. Leonardo simte şi el. Aveţi nevoie de afec- 
țiune. Ce vă apasă atât de greu pe inima? 

Din motive pe care nu le cunoştea, Dana simţi lacrimi 
curgându-i pe obraji. Când vorbi, se simţi plină de un senti- 
ment cald, dar apăsător, nu deosebit de senzaţia care o încer- 
ca în copilărie când se spovedea în confesional — fericită cà 
putea să-şi uşureze păcatele din inimă, dar neliniştită când se 
gândea la consecinţe. 

— Fratele meu a fost ucis săptămâna trecută. Cineva l-a 
omorât. Am găsit cercelul în casa lui. 

— Moartea fratelui dumneavoastră vă oferă şansa de a vă 
exprima durerea pe care o purtaţi în suflet, dar durerea asta 
era în sufletul dumneavoastră de dinainte, de prea mulţi ani. 
Altceva vă atârnă greu în inimă şi vă face nefericită. Aţi ţinut 
în inimă lacrimile astea. Acum vă înecaţi în ele şi veţi conti- 
nua să vă înecaţi până când veţi face ceea ce ştiţi că trebuie 
să faceţi. 

Dana se gândi la Grant şi la căsnicia lor. 

— Fratele meu nu era căsătorit, domnule Welles... 

— William, vă rog. E o mare satisfacţie pentru un bătrân 
ca o femeie frumoasă ca dumneavoastră să îmi spună pe 
numele mic. 

Ea zâmbi. 

— Aşa cum zâmbetul dumneavoastră aduce bucurie celui 
care-l apreciază şi vă apreciază. 

Ea se gândi la Michael Logan şi la comentariul său legat 
de zâmbetul ei în drum spre Roslyn. 

— Nu ştiam că fratele meu avea o iubita. Speram să aflu 
cui aparţinea cercelul şi astfel să aflu cine l-a omorât. Fratele 
meu nu avea duşmani. Nu era un bărbat bogat. Era profesor. 
Era liniştit şi cuviincios, un om bun. Acum e mort. Nu există 
nici un motiv pentru care cineva să-l omoare. Aş vrea să aflu 
de ce s-a întâmplat asta. 

Welles rămase tăcut, cu ochii închişi. Dana asculta vâjâi- 
tul şoptit al brizei oceanice furişându-se printr-o crăpătură 
undeva prin structură. Deasupra capului ei, un ventilator în- 
cepu să se învârtă. Fâşiile de metal se loveau una de cealaltă, 
facând ventilatorul din bucătărie să se învârtă şi el. Apoi su- 
flatoarea de lângă sobă se ridică şi cobori într-o inspiraţie şi 
expiraţie uşoare, înteţind focul. 

— Gelozie. 

Welles murmură cuvântul atât de încet, încât Dana nu era 
sigură dacă auzise bine. 

— Poftim? 

— Aţi întrebat de ce un om ucide un alt om. Gelozie. 

— Am întrebat de ce fratele meu e mort. 

Welles dădu din cap. 

— E aceeaşi întrebare. 

Dana se holbă confuză şi intrigată la acest om scund. 

— Ştiţi cine mi-a omorât fratele? 

Welles scutură din cap. 

— Nu, ştiu doar motivul. 

— Şi credeţi că din cauza... geloziei? Ea se aplecă în faţă. 
Pisica sări din poala ei. Ţineţi cumva o evidenţă a celor care 
vă cumpără bijuteriile? Un registru cu cei pentru care creaţi? 

Welles negà. 

— Nu mă interesează să ţin evidente. Îşi oferi poala pisi- 
cii, care se urcă la loc. 

— Dar chitanţe, o evidenţă a taxelor sau a impozitelor? 

Welles rânji. 

— Nu ţin niciun fel de evidențe. Niciodată n-am ţinut. Cât 
despre taxele voastre americane... El ridică din umeri şi afişă 
un rânjet drăcesc. 

Dintr-odată, toată energia Danei se spulberă şi, odată cu 
ea, şi speranţa. Se lăsă înapoi pe spătar, simțindu-se deodată 
extenuată de zborul lung şi de drumul plin de peripeții. Venise 
de departe, aşa cum spunea şi Welles. Din păcate, nu-i fusese 
de ajutor. Privi pe fereastra din spatele lui Welles şi văzu că 
lumina începea să se stingă. Nu avea nici un chef să se în- 
toarcă pe acel drum îngust şi aventuros pe timp de noapte. 

Îşi termină ceaiul şi aşezå ceaşca pe butoi, apoi se ridică. 

- V-am răpit suficient timp. Îmi pare rău că v-am deranjat 
din sculptat. Va mulţumesc pentru ceai. 

Welles se ridică. 

— Trebuie să încetaţi să vă mai cereţi scuze. Mângâierea 
de a fi în prezenţa unei femei frumoase merită preţuită. Îi 
făcu semn cu ochiul. Ca zahărul în ceai. 

Ea râse uşor şi îi luă mâna. 

— Mulţumesc, William! 

Începu să traverseze încăperea, apoi un gând ciudat o opri. 

— Aţi spus că ceea ce creaţi o faceţi cu gândul la o per- 
soană anume; şi totuşi, aţi spus că acest cercel ar putea să-mi 
aparţină şi mie. Cum e posibil? 

— Pentru că persoana pentru care am creat cerceii sea- 
mână foarte mult cu dumneavoastră. lubea ce iubiţi dumnea- 
voastră şi e nefericită din aceleaşi motive. 

Dana se apropie, simțind cum o cuprinde ameţeala. 

— Vi-o amintiţi, nu-i aşa? spuse ea încet. 

— Oh, da, făcu Welles. Mi-o amintesc. 


O oră mai târziu, Welles o conducea pe Dana la uşă, acom- 
paniat de Freud. Pisica, Leonardo, se retrase sub cuverturi. 

— Freud vă va însoţi până la maşină, ca să fiţi în sigu- 
ranţă. 

Dana dadu din cap şi păşi afară. Aerul era mai răcoros. 
Îşi puse braţele în jurul corpului. Pe drumul de întoarcere va 
fi frig. Simţi nevoia să îl atingă pe Welles şi se aplecă să-l 
sărute uşor pe obraz. Când făcu asta, Welles îi lua mâna şi îi 
aşeză în căuşul palmei un săculeţ maroniu. 

— Ceai, şopti el. Sa-l beţi în fiecare zi cu zahăr până când 
se termină. Apoi îşi plecă ochii, făcu un pas înapoi şi închise 
încet uşa din lemn în urma sa, lăsându-l pe Freud s-o con- 
ducă pe Dana până la maşină. 

Drumul înapoi pe munte prin întuneric îi ceru multă con- 
centrare. Când Dana returnă maşina închiriată la aeroport, ea 
nu o recunoscu pe femeia din spatele tejghelei care o întâm- 
pină în acea după-amiază, până aceasta nu-şi exprimă uimi- 
rea că Dana pleca atât de curând. Nefiind sigură cât timp îi 
va lua toată şederea pe insulă, Dana luase doar un bilet dus. 
Acum îşi dădu seama că făcuse o greşeala. Nu voia nimic 
altceva decât să plece de pe insulă, dar femeia de la Hawaiian 
Airlines scutură din cap şi îi spuse că toate biletele fuseseră 
vândute, se făcuseră chiar rezervări peste numarul de bilete. 

— E o urgenţă, insistă Dana. Trebuie neapărat să ajung în 
seara asta acasă. 

Agentul de bilete îi sugeră să-şi cumpere un bilet pentru 
zborul de dimineaţă, apoi să aştepte să vadă dacă se va elibe- 
ra un loc pentru zborul din această seară. Şansele nu se arătau 
foarte bune, dar era singura alternativă pe care i-o putea 
sugera. Dana cumpără un bilet; apoi, gândindu-se cà nu era 
în siguranţă, decise să rămână într-un loc public, şi nu să 
meargă la un hotel. Rămase în Hawaiian Premier Club, sor- 
bind un pahar de votcă cu suc de portocale în timp ce asculta 
o voce din difuzoare care anunţa numerele zborurilor care 
decolau şi aterizau. Încercările ei de a da de Michael Logan 
la serviciu eşuaseră. 

Stând lângă un geam de termopan, Dana urmări un taxi 
în lumina tot mai puţină a zilei şi se gândi la omuleţul straniu 

care trăia în munţi şi la ce i-a zis acesta. Sentimentul că Welles 
de fapt o aşteptase devenea tot mai puternic, tot aşa cum 
simţi că Freud o lăsase să treacă prin tunel pentru că ea trebuia 
să ajungă acolo. Dar cum ar fi putut şti Welles? Era imposi- 
bil. Şi totuşi... Scoase cercelul din poşetă, îl învârti în palma. 
Era fascinată de frumuseţea lui, dar se simţea vinovată de 
ceea ce ar fi putut Welles să găsească atât de dizgraţios, încât 
să renunţe să mai facă bijuterii. Se concentră pe valoarea sa. 
Acum vedea cercelul într-o altă lumină, iar asta îi dădu un 
sentiment profund de melancolie. Welles nu alesese piatra 
pentru frumuseţea ei, ci pentru că emana tristeţea din ochii 
unei tinere femei. Diamantul de sub piatră reprezenta lacrimi- 
le pe care femeia le vărsase şi urma să le mai verse — o feme- 
ie, după cum spuse Welles, care îi semâna Danei. 

„De ce să mai creezi aşa ceva? îl întrebase Dana. De ce să 
creezi ceva ce reprezintă durere şi suferinţa?“ 

„Pentru că a nu crea ar însemna să fii la fel de orb. Să 
vezi lumea şi oamenii care trăiesc în ea înseamnă să vezi atât 
binele, cât şi răul. Nu putem recunoaşte frumuseţea fără ca 
urâtul să existe. Nu putem să fim fericiţi dacă nu ştim ce e 
suferinţa. Nu putem zâmbi dacă nu plângem.“ 

Proprietara cerceilor găsise consolare la James Hill. Cum 
altfel ar fi ajuns acasă la el? Dana închise ochii, copleşită de 
gravitatea situaţiei. Partea raţională din ea — cea pe care o 
cultivase ca avocat — contesta amintirile pe care Welles le 
avea legate de acea femeie. Totuşi, de fiecare dată când încer- 
ca să se convingă că el se înşela, ceva îi spunea că nu era aşa. 
Toate piesele de puzzle se aşezară în ordine dintr-odată, iar 
imaginea pe care o creară putea să explice de ce James se 
protejase — cabana izolată din Roslyn şi motivul pentru care 
Laurence King şi Marshall Cole jefuiseră casa unui om care 
nu avea mai nimic pentru că vânduse tot. King şi Cole nu 
fuseseră cei care îl aleseseră pe James Hill. James Hill fusese 
cel ales pentru ei. 

Gelozie. Un motiv la fel de vechi ca istoria. 

Şi Dana avea la ea singura dovadă care ar fi putut să-l 
incrimineze pe cel care-i omorâse fratele. 

„Dar tu nu eşti singura care ştie cui îi aparţine sau cine 
i-a creat.“ 

Conştientiză instantaneu greşeala pe care o făcuse. Fuse- 
se orbită de dorinţa de a afla cine i-a omorât fratele şi nu se 
gândea la ce facea. Acum, că nu mai era legată la ochi, vedea 
totul cât se poate de limpede. Îşi folosise cartea sa de credit 
pentru a cumpăra biletele de avion şi pentru a închiria ma- 
şina. Nu era nevoie s-o urmărească nimeni ca să afle unde 
mergea. Tot ce trebuia să facă persoana respectivă era să con- 
state unde plecase pentru a-şi da seama că cercelul era la ea. 
De ce s-ar fi dus în Maui, acasă la un bărbat care crease cer- 
ceii cu zece ani în urmă? De ce, dacă nu pentru a afla cine 
era persoana care i-a comandat? 

Înşfaca poşeta, ieşi în fugă din club şi coborî scările în 
goană spre intrarea în aeroport. Femeia de la ghişeu cască 
ochii mari când o văzu. 

— Am urgent nevoie de o maşină, spuse ea, scoţându-şi 
portmoneul. 


După ce trecuse prin aceeaşi rutină, Dana accelera acum 
pe autostradă. Se gândi să sune la poliţia din Maui, dar ce să 
spună? Ce dovezi avea că William Welles era în pericol? De 
ce venise ea pe insulă şi întrebase unde locuia el? Urmară 
serpentinele. Odată ce soarele cobori la asfinţit, temperatura 
începu să scadă. Mâinile îi amorţiră pe volan. Urcuşul pe 
drumul îngust era mult mai dificil pe timp de noapte. Întune- 
ricul făcea ca totul să pară străin. Umbrele stâncilor de lavà 
cădeau pe pământ în forme rotunde sau asimetrice sub lumina 
farurilor jeepului. Se uita după repere şi încerca să măsoare 
cu atenţie distanţele. Singura ei alinare era că pe timpul 
nopții ar vedea farurile oricărei maşini care s-ar apropia. 

Conducea prin Kahakuloa, încercând să nu se grăbească 
şi nici să nu se panicheze. Nu ar face nici un bine nimânui, 

nici ei şi nici lui Welles, dacă s-ar răsturna în prăpastie. Càutà 
Bellstone, dar simţi că mersese prea departe. Îşi dadu seama 
de asta când ajunse la intersecţia cu autostrada 30. 

— La naiba! Întoarse maşina şi conduse înapoi. 

Gemuleţul măştii lui William Welles reflecta flăcăruia 
albastră a aparatului de sudura care emana o lumină alba. 
Îmbina cele doua capete cu precizia unui chirurg care coase o 
operaţie. Ventilatoarele din tavan se învârteau în voie. În soba 
ardea un foc alb intens. După ce lipi fâşia de metal, închise 
gazul care alimenta focul din sobă. Gazul se stinse cu un 
pocnet scurt. Îşi ridică masca, apoi o dădu jos, ştergându-şi 
sprâncenele de transpiraţie cu mânecile. Se dadu în spate ca 
să-şi admire opera şi îi văzu mai mult defectele decât cali- 
tăţile, cum făcea de obicei. Şi totuşi, ştia că opera era gata. 
Nu mai avea timp pentru ea. 

Aşeză aparatul de sudură pe masa din lemn şi îşi scoase 
mânuşile. Freud stătea în colţul camerei, odihnindu-se cu ca- 
pul între labele din faţă. Leonardo se încolăci peste cuverturi. 
Welles se aplecă să deschidă uşa cuptorului şi să bage încă 
două lemne. 

— Nu ai motive să te ascunzi, spuse el. 

Bărbatul blond păşi afară din umbră. Flăcările se reflec- 
tau în culori roşiatice şi portocalii în ochii lui, iar umbrele îi 
jucau de-a lungul feţei. Freud nu se mişcă de la locul său. 

— Te-am aşteptat. Welles întinse mâna după ceainicul de 
pe soba. 

— M-ai aşteptat pe mine? Buzele bărbatului se încreţiră 
într-un rânjet. 

— Da. Welles umplu ceainicul cu apă şi îl aşeză pe ochiul 
de aragaz. Se uită înspre bărbat. Pe cineva ca tine. 

Barbatul privi în jur. 

— Atunci de ce eşti nepregătit? 

Welles îşi târi picioarele până la etajeră şi întinse mâna 
după ceai. 

— Nepregătit? Dimpotrivă, suntem foarte pregătiţi. Desti- 
nul tot destin e, chiar dacă unii nu-l acceptă. Eu am ales să 
mi-l accept pe al meu. 

Barbatul se uită curios la Welles. 

— Şi care e destinul tău? 

Welles luă cuțitul înfipt în tocătorul de lemn şi sfârtecă o 
lamâie în două, iar vârful lamei se înfipse din nou în lemn cu 
o bufnitură. Nu răspunse. 

— Femeia a fost aici, spuse bărbatul. Ţi-a arătat cercelul? 

Welles puse o felie de lămâie în ceaşcă şi un pliculeţ de 
ceai, ultimul pliculeţ, într-o strecurătoare mică. 

— Am spus că ştiam că vei veni. Nu am spus că sunt 
câtuşi de putin dornic să vorbesc cu tine. De ce amâni ceea 
ce amândoi ştim că o să se întâmple? 

Bărbatul scoase pistolul din buzunarul jachetei. 

— Opera asta e a ta. Welles facu un gest să-i arate sculptu- 
ra de pe masă. 

Barbatul o privi atent. 

— Un cadou? Şi nu am nimic la mine în care s-o car. 

Welles zâmbi. 

— O vei purta cu tine. Şi în ceasul tàu de pe urmă, o vei 
vedea foarte clar, pentru că este destinul tàu şi îţi va aduce o 
suferinţă cum nici un om nu poate pricinui altui om prin 
moarte. A ta va fi o suferinţă eternă. 

Bărbatul chicoti pe înfundate. 

— Eşti o ciudăţenie, spuse el şi apăsă pe trâgaci. 

Freud se ridică încet de pe patul său şi se duse spre locul 
unde stăpânul său zăcea acum întins, plin de sânge. Linse 

faţa transpirată a lui Welles, apoi schelalăi şi se întinse lângă 
el, încolăcindu-se. 

Bărbatul facu un pas înainte. Nu era nevoie să-i mai veri- 
fice pulsul. Un singur foc de armă era întotdeauna de-ajuns. 
Se uită la sculptura din metal care nu avea nici o formă. 

— Artă pentru unii, rahat pentru alţii, spuse el. Apoi fâ- 
şiile din metal părură că se mişcă, îmbinându-se ca metalul 
topit. Ceainicul de pe aragaz începu să şuiere, distrăgându-i 
atenţia. Când se uită din nou la sculptură, văzu un pod. Deşi 
nu putea distinge nici o formă umană, se văzu cu ochii minţii 
stând pe acel pod, un pod suspendat peste ceva ce părea la 
prima vedere apă, apoi, la o privire mai atentă, realiză că era 
cu totul altceva. Metalul zimţuit de dedesubtul podului nu 
erau valurile blânde ale oceanului. Nu erau valuri defel. 
Podul traversa o vale de foc, flăcările înălțându-se să-i ardă 
camea, să-l chinuie. Apoi podul se prăbuşi. 

Dana conduse atât de încet, încât era sigură că în orice 
moment o maşină va veni din spatele ei pe serpentină şi o va 
împinge de pe stâncă. Ea ştia că ratase din nou drumul spre 
casa lui William Welles atunci când văzu satul din vale. De- 
venea tot mai frustrant, căci era în criză de timp, apoi întoarse 
maşina, cu un ochi în oglinda retrovizoare şi cu celălalt atentă 
să nu depăşească marginea drumului care dădea în vale. De 
data aceasta, văzu bolovanul, deşi acesta arăta diferit pe timp 
de noapte. Se strecură cu jeepul prin pasajul care se îngusta. 
Când se apropie de luminiş, opri farurile, iar totul în jur fu 
aruncat în beznă. Opri motorul şi lăsă maşina să alunece până 
sub sculptură, care acum trona ca un monolit întunecat. 

leşi în linişte din maşină, lăsând uşa deschisă, şi auzi în 
jurul ei doar vântul. Poarta tunelului era deschisa. Nu-şi putu 
aminti cu exactitate dacă o închisese la plecare, deşi se gândi 
că totuşi o făcuse. De data aceasta, nu era nici o lumină 
liniştitoare care s-o tragă prin tubul cilindric până la capăt. 
Respiră adânc, se întremă şi păşi în întuneric, atingând cu 
mâna peretele tunelului de beton pentru a-şi menţine echili- 
brul, în ciuda repulsiei pe care o simţea. Odată ce se apropia 
de capăt, întunericul începea să capete o nuanţă de albastru 
marin, şi apoi ieşi sub un cer presărat cu stele. Freud nu 
apăru din umbră să o întâmpine. În partea de jos, la capătul 
scărilor, uşa de lemn era întredeschisă. Simţi cum i se strânge 
stomacul. În ciuda temperaturii reci, începu să transpire. 

Împinse uşa, iar priveliştea camerei i se înfăţişă ochilor. Nici 
un semn de Leonardo sau Freud, iar faptul că nici unul nu 
veni s-o întâmpine îi făcu inima şi mai grea. Pereţii cu stucaturi 
din sufragerie reflectau lumina pâlpâitoare a două lumânări. 
Ventilatorul din tavan se învârtea încet. Intră în bucătărie. 
Pereţii erau de un portocaliu intens de la lumina focului din 
cuptor. Ea simţi un iz slab de lămâie şi lemn-dulce. Cuţitul 
era înfipt în tocător, cu o jumătate de lămâie lângă o ceaşcă 
de ceai. Dana puse mâna pe cană. Era rece. Sculptura de pe 
tejghea la care lucrase Welles mai devreme părea să se fi prà- 
buşit. Apoi auzi un scâncet de câine şi păşi în spatele tejghelei. 

Freud privi în sus spre ea cu ochi trişti şi scânci din nou. 
Lângă el era Leonardo, nici el departe de cadavru. Dana 
simţi un junghi dureros în piept. Îşi duse o mână la gură, 
înăbuşindu-şi suspinele, îngenunche lângă William Welles 
şi-i atinse obrazul. Dacă nu ar fi fost rana din frunte, ai fi zis 
că doarme cu o umbră de zâmbet pe buze. Îşi scoase telefo- 
nul mobil, apoi se opri. Ce le-ar spune? De ce s-a dus la 
domiciliul lui Welles, bătând atâta drum de la Seattle, fără 
bilet de avion de întoarcere? 

Îşi puse telefonul înapoi în poşetă, se ridică şi scoase 
cuțitul din tocătorul de lemn, apoi o luă spre uşă. La jumă- 
tatea drumului se opri şi se uită înapoi la Freud şi Leonardo. 

— Eu am făcut asta, spuse ea. Eu am adus nenorocirea 
aici. Se întoarse din drum, îl luă pe Leonardo şi îl apucă uşor 
de zgardă pe Freud. Haide. El opuse rezistenţa. Haide, baiete, 
spuse ea. Câinele se ridică şi veni încet lângă ea. Se opri la 
uşă să se uite înapoi la stăpânul său, apoi îşi mută privirea în 
sus către ea ca şi cum o întreba ce se va alege de ei. 

-Îmi pare rău, spuse Dana. Îmi pare rău că v-am făcut asta. 

Închise uşa în urma lor, mângâindu-l în continuare pe 
Freud, cu toate simţurile acum în alertă. La intrarea în tunel, 
Freud ezită. Dana se opri şi ea, însă asta era singura cale 
înapoi spre jeep. 

— Haide, Freud, şopti ea. Putem face asta. 

Câinele îşi întoarse privirea spre casă, apoi începu să 
scoată un urlet prelung şi înfundat, din piept. Dana se uită 
peste umăr, dar nu văzu nimic. Câinele o privi de parcă îi 
spunea să o rupă la fugă, apoi se smulse din strânsoarea ei şi 
o zbughi în frunziş mârâind şi lătrând. 

Dana îl strânse pe Leonardo şi mai tare la piept şi o luă la 
fuga prin tunel, chinuindu-se în pantofii sâi de piele cu toc să 
nu alunece pe suprafaţa umedă. De câteva ori simţi că loveşte 
peretele în fugă, dar apoi se îndreptă. Gonea orbeşte şi încerca 
din răsputeri să nu se oprească, simțind că din clipă în clipă 
avea să se izbeasca de ceva impenetrabil. Respira tot mai 
sacadat. Senzaţia că cineva era pe urmele ei o îmboldea să 
alerge şi mai repede, iar Leonardo se sălta în sus şi-n jos în 
braţele ei. Ţâşnic din tunel ca apa dintr-o arteziană, iar la 
capăt i se tàie respiraţia. Îl arunca pe Leonardo pe bancheta 
din spate — sperând că nu va sări afară —, apoi deschise uşa 
din faţă şi se trase înăuntru, ajutându-se de volan. Mâinile îi 
tremurau atât de violent, încât dură ceva timp până găsi 
cheia. Se forţă să se concentreze şi să poată nimeri contactul, 
vâri cheia în cele din urmă şi porni motorul. Apoi jeepul 
ţâşni în viteză şi făcu un ocol în jurul sculpturii. Când trecu 
pe lângă intrarea în tunel, o umbră se năpusti din întuneric în 
spatele maşinii. 

Freud. 


Când indicatoarele arătară că ieşise de pe drumul de ţară, 
Dana se simţi mai uşurată. Era sigură că, la un moment dat, o 
maşină va apărea în spatele ei şi o va împinge să piardă con- 
trolul. Apăsă acceleraţia şi conduse în goană până văzu o 
benzinărie. Trase pe dreapta şi-l rugă pe vânzător să-i dea o 
agendă telefonica. 

— Ce căutaţi, doamna? întrebă bărbatul cu un puternic 
accent hawaiian. 

— Am nevoie de un adăpost pentru animale, spuse ea. 
Trebuie să plec urgent din oraş şi am nevoie să-mi las în grijă 
animalele până mă întorc. 

Bărbatul îi spuse că ştia un adăpost pentru animale nu 
departe de aeroport. ÎI găsiră împreună în agenda telefonica. 
Dana sună şi o rugă pe femeia de la telefon să nu închidă 
adăpostul până nu ajunge acolo. Femeia îi spuse că nu era 
nici o problemă, adăpostul se afla chiar în spatele casei ei. 
Douazeci de minute mai târziu, Dana oprea maşina în faţa 
unei case cu două maşini parcate pe iarbă, sub nişte palmieri 
care se unduiau în vânt. Un frunziş bogat ascundea o casă din 
cărămidă gri. Femeia care venise la poartă o asigură că va 
avea mare grijă de Freud şi Leonardo. Adăpostul din spatele 
casei femeii era împrejmuit de un gard înalt, un loc unde 
Freud putea să exerseze. Dana însă avea senzaţia că-l bagă 
într-o închisoare. 

— Nu ştiu sigur când mă voi întoarce să-i iau, spuse ea, 
dându-i femeii cartea de credit. 

Femeia zâmbi pentru a o linişti. 

- Nici o problema. Îi veţi gasi aici. 

Dana îl îmbrăţişă pe Leonardo şi îl simţi cum toarce. I-l 
dădu femeii, apoi se aplecă la Freud şi-i luă capul între 
mâini. El o privi cu ochi trişti, încruntat. 

— Nu-ţi face griji, băiete, spuse ea. O să mă întorc să vă 
iau. Nu o să vă uit, Freud. Îl mângâie pe cap şi îl trase aproa- 
pe de ea, simțind căldura capului câinelui lipit de faţa ei şi îl 
sărută pe frunte. Ea se ridică şi o luă spre jeep, luptându-se 
cu imboldul de a privi în urmă. 

Plecă de la adăpost şi se opri la un telefon public din par- 
carea unui restaurant fast-food. Sună la poliţie şi le spuse că 
William Welles era mort, apoi închise şi se îndrepta spre 
aeroport. Odată ce intră în terminal, se îndreptă spre poartă. 
Agentul de bilete îi spuse că nu luaseră la bord nici un pasa- 
ger de pe lista de aşteptare de la zborurile de dimineaţă. Ulti- 
mul avion spre Seattle era la miezul nopţii. Aveau să strige 

pasagerii de pe lista de aşteptare doar când avionul era gata 
de decolare. 

Dana luă un loc în sala de aşteptare, stând şi privindu-i pe 
oamenii care mişunau în jurul ei. O oră mai târziu, pasagerii 
urcau în avion, iar ea începu să se pregătească psihic pentru o 
noapte lungă în aeroport. 

Apoi agentul de bilete se uită în direcţia ei şi îi făcu un 
gest cu mâna. 

— Cred că e ziua dumneavoastră norocoasă, spuse el. S-a 
mai eliberat un loc. 

Pasagerii se înghesuiră la debarcare, extenuaţi şi târându-şi 
picioarele până la poartă ca nişte vite mânate din spate. Dana 
nu se grăbea să coboare din avion, cercetându-i atent din pri- 
viri pe oamenii din jur. Femeia din faţa ei, îmbrăcată în pan- 
taloni scurţi, un tricou mulat şi şlapi, îşi împreuna braţele la 
piept odată ce dădu de o temperatură cu aproape douăzeci de 
grade mai puţin. Dana urcă pe rampă, iar la capătul ei stăteau 
drepţi doi bărbaţi bine clădiţi, cu un aspect oficial, îmbracaţi 
în pantaloni albaştri şi câmâşi albe cu mâneci scurte. Lângă 
ei se afla un alt bărbat, mai puţin musculos, dar în acelaşi gen 
de costum şi purtând o geacă sport din poliester. Avea la el 
un radio emisie-recepţie. Frica Danei crescu atunci când îl 
văzu că se uită în direcţia ei şi vorbeşte în radio. 

Îşi scapă poşeta şi vărsă conţinutul, inclusiv cina din 
avion — un sendviş cu şuncă şi muştar şi un baton Snickers pe 
jumătate mâncat. Când se aplecă să-şi adune lucrurile, din po- 
şetă îi alunecă şi cercelul. Apoi se ridică şi merse mai departe. 

La capătul rampei, bărbatul în geacă sport pâşi în faţa ei. 

— Dana Hill? 

— Da, răspunse ea. 

— Vă rugăm så veniţi cu noi! 

— Să vin cu voi? Cine sunteţi? 

— Securitatea aeroportului, spuse el, aråtându-i insigna. 

Ea zâmbi, încercând sà se poarte natural. 

— Ce doriţi de la mine? 

— Ăsta e singurul bagaj pe care-l aveţi? Bărbatul arâtă 
spre poşeta de pe umărul femeii. 

— Da. 

— Vă rugăm să veniţi cu noi! 

— Vreţi să-mi spuneţi despre ce e vorba? întrebă ea, mai 
fermă. 

Bărbatul în jachetă albastră rămase la fel de politicos, 
însă din tonul vocii lui se înţelegea cà o somează. 

— Va rugăm. Îi facu semn cu mâna. 

Ea se uită la ceilalţi doi agenţi şi îşi dădu seama că nu 
avea de ales. Dacă ar fi început să le turuie că era avocat, ar 
fi atras şi mai multă atenţie şi suspiciune asupra ei. 

— Bine, spuse ea. Îi urma pe cei doi agenţi prin terminal, 
neoanele făcându-l să pară luminat ca ziua. Simţi broboane 
de sudoare rece pe frunte. O conduseră spre o uşă nemarcată. 
Barbatul în sacou albastru o deschise, iar ea păşi într-o încă- 
pere cu pereţi albi, o masă de lemn şi două scaune. Se aşeză 
pe scaun picior peste picior, încercând să pară în continuare 
calmà. Îşi simţi pulsul la subsuori. 

— Puteţi să-mi explicaţi despre ce e vorba? întrebă ea 
din nou. 

Bărbatul îşi trecu degetul peste mustaţa sa de o culoare 
mai închisă decât părul încărunţit. 

— Îmi permiteţi să mă uit în poşeta dumneavoastră? 

Dana ridică din umeri şi dădu jos poşeta, apoi i-o înmână. 
El o deschise şi se uită prin conţinutul ei. Apoi o întrebă: 

— Şi portmoneul? 

I-l dădu şi pe acesta. Din portmoneu, scoase broşura cu 
itinerarul zborului şi permisul de conducere. Apoi luă şi ba- 
tonul Snickers pe jumătate mâncat. 

— Micul dejun al campionilor, spuse Dana zâmbind. 

Bărbatul îi răspunse cu un zâmbet politicos şi părăsi 
camera cu permisul de conducere, itinerarul şi săculeţul de 
ceai pe care i-l dăduse William Welles. Ea se uită în sus spre 
o cameră de luat vederi montată în tavan. N-ar fi trebuit să 

sune la poliţia din Maui. Trebuia să aştepte până ajungea 
înapoi pe continent. Se poate ca vestea despre moartea lui 
Welles să se fi răspândit atât de repede încât proprietarii maga- 
zinului de bijuterii să fi sunat poliţia şi să le fi spus despre 
femeia din Seattle care se interesase de Welles? 

Uşa de la celălalt capăt al încăperii se deschise şi un 
barbat mai tânăr, îmbrăcat într-un costum de mai bună calita- 
te, intră cu permisul ei de conducere, broşura, săculeţul şi o 
agendă. Avea un aspect mai profesionist. 

— Ne cerem scuze că vă reținem, doamnă Hill. 

— E în regulă, deşi aş vrea să ajung acasă. Drumul a fost 
lung şi trebuie să mă trezesc de dimineaţă. 

— Nu o să vă rețin mult. Sunt agentul Donald Hollas de la 
DEA. Trase un scaun şi se aşeză în faţa ei. Aţi luat astăzi 
avionul spre Maui şi tot astăzi v-aţi şi întors? 

Ea chicoti, uşurată. 

— Despre asta e vorba? Credeţi că sunt vreun traficant de 
droguri? Fiindcă el nu spuse nimic, ea îi răspunse. Da, am 
călătorit în Maui. 

— Pentru o singură zi? 

— Da, pentru o singură zi. 

El îşi ridică privirea din agendă. 

— De ce? 

— Am avut o treabă de rezolvat, spuse ea nonşalant. 

Hollas dădu din cap. 

— Ce fel de treabă? 

— Sunt avocat, spuse ea, gândindu-se rapid ce să-i spună. 
Firma mea are clienţi pe insulă. Mă interesasem de taxele şi 
legile locale pentru un client. 

Hollas se rezemă de spetează. 

— La ce firmă lucraţi? 

— Strong and Thurmond. Îmi permiteţi? Întinse mâna du- 
pă poşetă, deschise portcardul şi îi întinse o carte de vizită. 

— Şi care e numele companiei clientului cu care lucraţi? 

— Nu vă pot spune asta. 

Hollas îşi ridică privirea din cartea de vizită, curios. 

— De ce nu? 

— E confidenţial. Achiziţionarea companiei concurente nu 
va fi voluntară. 

— Ostila? 

Dana zâmbi. 

- Da. 

— Îmi puteţi spune cu ce se ocupă? 

— Nu. 

Un surâs îi încreţi buzele. 

— Şi asta e confidenţial? 

Ea scutură din cap. 

— De fapt, nu ştiu cu ce se ocupă. Sunt o filială a unei alte 
filiale şi cred că ăsta e doar primul strat. De asta m-am dus. 
Documentaţia este enormă. Dar firma afiliată nu ştiu cu ce se 
ocupă. Sunt doar o asociată a firmei, domnule agent Hollas. 
Mă tem că asta înseamnă că nu am acces la toate informaţiile. 

— Afacerea a durat doar o zi? 

— Doar atât mi-am putut lua liber. Anticipez deja că mă 
voi confrunta cu câteva nopţi albe. O să am parte de lungi 
conversații la telefon şi, dacă preluarea companiei va avea 
succes, voi mai face câteva excursii. 

Hollas se rezemă de speteaza scaunului, bătând ritmic cu 
degetul în broşura cu itinerarul de pe masă. 

— Şi totuşi, aţi cumpărat doar un bilet dus. De ce aţi face 
asta dacă aveaţi intenţia de a vă întoarce în aceeaşi zi? 

Dana nu se gândise la asta, dar era întotdeauna. spontană. 

— Nu ştiam exact cât voi sta. Am avut noroc că am termi- 
nat treaba mai repede. Şi soţul meu e avocat. Se află la 
Chicago pentru un proces de trei săptămâni. După cum am spus, 
drumul a fost neprevăzut. Avem o fiică de trei ani. Nu vreau 
s-o las prea mult timp singură, dacă nu e nici tatăl ei cu ea. 

Hollas îi întinse broşura cu itinerarul. 

— Copiii mei au patru şi cinci ani. Cunosc sentimentul. 
Ridică săculeţul cu ceai, îl deschise şi îl duse în dreptul nasului. 

— E ceai. 

Hollas scutură săculeţul şi scoase cu vârful degetelor 
câteva frunze uscate. 

— Într-adevăr. Se ridică şi îi înmâna săculeţul. Îmi pare 
rău că v-am reţinut. Vă mulţumesc pentru cooperare. 

Dana luă săculeţul maroniu şi îl puse în poşetă. 

— Deci pot să plec? întrebă ea, încercând să lămurească 
situaţia. 

Hollas dădu din cap. 

— Puteţi pleca. Duse mâna spre batonul de Snickers. Pot 
să-l arunc eu. 

— Nu. Dana se opri. Adică... nu am mâncat de la prânz şi 
mă îndoiesc că mai găsesc ceva deschis la ora asta din noapte. 

Hollas îi dădu înapoi batonul. 

- OK. 


Când ieşi din încăpere, Dana vru s-o rupă la fugă, dar 
rezistă tentaţiei. În ciuda eforturilor, nu reuşi să lupte cu para- 
noia care pusese stăpânire pe ea, fiind sigură că acum era 
urmărită. Îngrijitorul care ducea un cărucior cu gunoi prin 
terminal se uită în altă parte când ea îl privi. Hamalul care 
împingea un cărucior îi zâmbi şi o salută în trecere. Barbatul 
de la telefon o privi şi apoi se întoarse să vorbească în recep- 
tor. La jumătatea coridorului, văzu semnul care indica toaleta 
pentru femei. Se simţea ameţită şi nu putea respira, astfel că 
intră în încăperea cu faianţă albastră şi se încuie într-o ca- 
bină. Se sprijini de perete, aşteptând ca bătăile inimii să i se 
mai potolească. Un ventilator din tavan îi sufla aer rece. 

Trosc. 

Dana tresări. 

Trosc. 

Sunetul venea din partea dreaptă — cineva tot deschidea şi 
închidea uşile cabinelor, luându-le la rând. 

Trosc. 

Se aşeză pe toaletă şi se propti din toate puterile cu pi- 
cioarele în uşă. 

Trosc. 

Uşa de lângă ea se deschise, apoi simţi o presiune în 
picioare. Încuietoarea fu zgâlţâita. Dana îşi ţinu respiraţia. 

— E ocupat. 

Apoi auzi un sunet ascuţit. O găleată galbenă se rostogoli 
pe sub uşa cabinei. 

„E doar femeia de serviciu.“ Aşteptă o secundă, apoi des- 
cuie încet şi se strecură repede afară. Scuzele se auziră în 
urma ei. 

Se grăbi să iasă din terminal spre o scară rulantă care 
cobora, privind în urmă. Jos, microbuzul care o va duce la 
bagaje şi la parcare ajunsese şi avea portierele deschise. Se 
grăbi să iasă de pe scara rulantă şi reuşi să se furişeze printre 
uşile din sticlă exact când acestea se închideau. La dreapta, 
văzu un bărbat care facu acelaşi lucru, cu o servietă în mână, 
o uşă mai jos. El se opri cu mâna pe balustradă. La prima 
oprire, nici un pasager nu urcă în microbuz. Bărbatul nu 
coborî. Când microbuzul porni din nou, Dana se apropie de 
uşi. O secundă mai târziu, când microbuzul se opri, ieşi în 
grabă, uitându-se după indicatoarele spre locul de unde îşi 
putea ridica bagajele. Se uită în urmă. În spatele ei, barbatul 
în costum se ţinea după ea, trăgându-şi geamantanul pe role. 
Urcă pe o altă scară rulantă, apoi o luă pe nişte scări care o 
duceau spre o pasarelă şi traversă spre locurile de parcare. În 
urma ei, bărbatul urcă pe scara rulantă, prima dată îi apăru 
faţa, apoi corpul. La locurile de parcare, îşi plăti taxa la unul 
dintre aparate. Bărbatul traversa pasarela. Ea îşi luă biletul şi 
păşi spre lift, cu un ochi la luminile butoanelor liftului, cu 
celălalt ochi privind la bărbatul care îşi plătea taxa de parcare. 
Auzi portiera unei maşini închizându-se, un motor care porni 
şi scârţâitul cauciucurilor pe asfalt. Clopoţelul din stânga sa 
anunţă sosirea liftului. Bărbatul era la aparatul de bilete şi îşi 
lua biletul. Uşile liftului se deschiserăa. Nimeni nu coborî. 

Dana păşi înăuntru şi apăsă butonul pentru etajul trei. Fiindcă 
uşa nu se închise imediat, apăsă butonul de mai multe ori, 
apoi facu un pas înapoi, uşurată că uşile se urniră. 

Apoi o mână se înfipse în deschizătura dintre ele. 

Liftul se scutura, uşile se încăpăţânau să nu asculte de 
mâna care le împingea să se deschida. În cele din urmă, 
cedară. Bărbatul din microbuz afişă un zâmbet spăsit şi intră. 

— Îmi pare râu. Toată ziua am fost cu un pas în urmă, 
spuse el. Uşile se închiseră. Îşi desfacu nodul de la cravată şi 
primul nasture de la cămaşă. 

Dana privi panoul cu butoane luminate. Barbatul nu 
apăsă nici un buton. 

— E frig, spuse el, întorcându-se câtre ea. Credeam că 
iarna a trecut, dar cred că mai avem câteva luni. 

Ea dădu din cap, dorindu-și să fi păstrat sprayul parali- 
zant în geantă, dar asta nu mai era posibil după evenimentele 
tragice din 11 septembrie, de când se luau toate măsurile de 
precauţie posibile la aeroport. Liftul se opri la etajul trei. 
Când uşile se deschiseră, bărbatul privi butonul luminat care 
indica etajul. Apoi îi făcu semn Danei să poftească înainte. 
Ea ieşi, uită o secundă unde parcase maşina, apoi îşi aminti 
că îşi scrisese numărul locului de parcare pe broşura cu itine- 
rarul. O scoase din poşetă şi traversă un culoar pe care era 
scrisă litera E. În spate se auzeau rotilele bagajului tras de 
bărbat. Suna ca huruitul în surdină al unui motor. Merse mai 
departe pe culoar, cu acel zgomot al rotilelor care începea să 
se stingă până când la un moment dat nu se mai auzi deloc, 
iar pe Dana o copleşi subit panica. Se apropia de Explorer 
când începu să-şi scotocească prin geantă după telecomanda 

maşinii, apoi apăsă butonul care trebuia să descuie maşina. 
Ajunse la maşină în partea şoferului şi trase uşa. Maşina era 
tot încuiată. Mai apăsă o dată pe butonul telecomenzii. Ma- 
şina nu se clinti. Mai apăsă o dată. Nimic. Confuză, lua cheia 
şi o descuie manual, apoi trase de uşă. Alarma nu porni. Mai 
aruncă o privire peste umăr, nu văzu pe nimeni, se urcă la 
volan şi azvârli poşeta pe locul din dreapta. Trase portiera şi 
o încuie, apoi se lăsă pe scaun cu ochii închişi, spunându-şi 
că trebuie să se calmeze. Se va duce acasă la mama ei şi-l va 
suna pe Logan. Expiră, se aşeză mai în faţă pe scaun, băgă 
cheia în contact şi o răsuci. 

Motorul schelalăi ca un câine bătut, apoi muri. 

Apasă pedala de ambreiaj şi mai încercă o dată. Motorul 
gemu. Mai apăsă pe pedala de câteva ori, auzind în minte 
vocea tatălui ei care o admonesta. „Nu îneca motorul. Nu 
îneca motorul.“ 

Întoarse cheia din nou, forțând motorul să pornească. De 
fiecare dată însă motorul murea. Apoi, într-un final, se auzi 
doar păcânitul unei baterii moarte. 

— Nu! La naiba! Lovi cu mâinile volanul, se lovi cu spa- 
tele în scaun, apoi îl vazu pe acel bărbat stând în faţa ferestrei 
maşinii ei. 

Bărbatul ridica mâinile de parcă ar fi fost arestat, cu o 
privire îndurerată pe faţă. Dana îşi vârî mâna în buzunarul 
poşetei după sprayul paralizant. 

- Îmi pare rău, vorbi el dincolo de fereastra portierei. Nu 
am vrut să vă sperii din nou. Am auzit că aveţi probleme cu 
maşina. 

Dana se forţa să pară firească, dar simţi în gură un gust 
amar, de parcă stomacul ei era gata să-şi verse conţinutul 
peste bord. 

— Se pare că bateria e moartă. Am cabluri pentru baterie. 
Vreţi să vă tractez? 

Ea aruncă o privire în parcarea inundată de o lumină gal- 
ben-portocalie de la neoane. Nu văzu pe nimeni altcineva. 
Avea în poşetă telefonul, însă ştia că serviciile de tractare nu 
erau disponibile decât peste o oră sau doua. Putea să sune la 
poliţie să le spună... ce să le spună? Cà un bărbat o întreabă 
dacă are nevoie de cabluri pentru bateria moartă a maşinii ei? 

El aşteptă ràbdàtor. Avea ochii injectaţi şi obosiţi. 

„Încearcă să mă ajute. Ai o imaginaţie paranoică. Eveni- 
mentele de astăzi te-au epuizat. Acum ai o baterie moartă. lar 
el nu e decât politicos.“ 

Poate. Avea sprayul într-o mână şi cu cealaltă deschise uşa. 

— Înţeleg că sunteţi neliniştită. Bărbatul întinse mâna în 
spate după portmoneu şi scoase o carte de vizită. Numele 

meu e Fred Jeffries. Sunt avocat, deşi nu aş vrea ca asta să se 
întoarcă împotriva mea. Zâmbi. Uitaţi cartea mea de vizită. 

Dana recunoscu de pe cartea de vizită sigla unei firme 
mari din centrul oraşului. Cunoştea câţiva avocaţi acolo. Îi 
veni să râdă, dar se abţinu. 

— Nu vreau să vă sperii în continuare, spuse Jeffries, 
parcă mustrându-se aspru. 

— M-aţi luat prin surprindere, atâta tot, spuse ea. Sunt pe 
fuga în seara asta. 

— Va înţeleg. 

De îndată ce el îşi dădu jos sacoul, ea văzu că barbatul 
avea burtă. Numai ameninţător nu părea. 

— Am o soţie şi două fiice adolescente pe care le-aş vrea 
puţin mai atente. În zilele noastre nu poţi fi niciodata prea 
precaut; nu ştii în cine să ai încredere. Îşi dadu ochii peste 
cap. I-auziţi ce spun. Probabil asta vă sperie şi mai tare. 

— Nu. Sunt bine acum. 

El îşi mută atenţia asupra maşinii ei. 

— Vă supăraţi dacă încerc şi eu? Cred că bateria e moartă. 

Dana se dădu la o parte pentru a-i permite lui Jeffries så 
se înghesuie în spatele volanului. El ridică un picior ca să se 
poată strecura de pe locul din dreapta în locul şoferului până 
la volan şi să ajungă la pedale. 

— Am încercat să nu înec motorul, spuse Dana, încercând 
să pară cà ştie despre ce vorbeşte. 

El îi făcu semn cu mâna. 

— Uitaţi de înecatul motorului. Toate maşinile astea merg 
pe contacte electrice şi injecție. Nici măcar nu trebuie să 
apăsaţi pe ambreiaj. Întoarse cheia. Motorul pacâni. Bateria e 
moartă, clar. Scoase cheia şi se rezemă de spătar, cu braţele 
desfăcute, examinând problema. lată care e treaba. Dana se 
aplecă sub bord, iar Jeffries încercă să-i arate. Aţi uitat faruri- 
le aprinse. 

Dana se simţi ca o idioată. 

— În ziua de azi, eşti încurajat să conduci cu farurile 
aprinse. Clatină din cap. Mă grăbeam azi-dimineaţă să ajung 
la aeroport. 

— Se întâmplă tot timpul. Jeffries se dadu jos din maşină. 
De fapt, astea-s veşti bune. Înseamnă că nu e nimic în nere- 
gulă cu bateria. Pur şi simplu e descărcată, sper că rezistă la o 
reîncărcare. Am cabluri de reîncărcare. La ora asta, poate să 
dureze foarte mult până să ajungă serviciile de tractare. Ştiu 
cum e. Am trecut prin aşa ceva. Arătă cu degetul. Eu am par- 
cat puţin mai încolo pe acelaşi rând. 

— Aş aprecia foarte mult. 

El se uită la botul maşinii ei. 

— Aveţi noroc. E un spaţiu chiar în faţa maşinii. Lăsaţi-mă 
să-mi trag maşina în faţă. Vă voi scoate imediat de aici. 

Dana se întinse în maşină după poşetă pentru a-şi căuta 
mobilul, brusc curioasă să vadă dacă o sunase Grant. Îl privi 
pe Fred Jeffries cum se îndepărta pe culoar şi apoi cum dis- 
păru în maşina sa. O clipă mai târziu, auzi motorul pornind şi 
văzu cum un BMW albastru ieşea din locul său de parcare şi 
cum ajunse până în capătul culoarului. Linda îi lăsase trei 
mesaje: în ultimul mesaj, Marvin Crocket îi ordona să-l sune. 
Jeffries conduse pe culoar până în dreptul maşinii ei Explo- 
rer. Dana îl direcţionă până acesta ajunse doar la o distanţă de 
câţiva centimetri de bara din beton ce separa cele două locuri 
de parcare. El sări din maşină, în rolul său de cavaler în 
armură strălucitoare ce urma s-o salveze. Lăsă pornit motorul 
BMW -ului şi îi făcu semn că totul o să fie în regulă. Apoi 
deschise portbagajul şi reapăru din spate cu nişte cabluri 
negre şi roşii. 

- Credeţi că ajung până aici? întrebă Dana. În timpul 
asta, ascultă ultimul mesaj în care mama ei îi confirmă că o 
luase pe Molly. Nu avea nici un apel de la Grant. Se gândi 
să-l sune în camera de hotel, doar ca să-l enerveze. 

Jeffries se strecură prin spaţiul îngust dintre bara de pro- 
tecţie a maşinii şi bara din beton ce separa cele două maşini. 

— Le facem noi să ajungă. Să speram doar că bateriile 
sunt pe aceeaşi parte, spuse el, de parcă vorbea de rinichi. 

Dana îşi închise telefonul şi îl puse înapoi în poşetă, apoi 
îşi dădu seama că nu era prima oară când Fred Jeffries facea 
pe Bunul Samaritean. 

— Trebuie să vă mulţumesc că faceţi asta. 

Jeffries îi făcu semn că nu trebuie. Stătea în faţa maşinii 
ei şi îşi sufleca mânecile cămăşii. 

— Butonul pentru capotă trebuie să fie undeva în stânga, 
sub bord. Arată cu degetul spre bordul maşinii ei. 

Dana pipăi cu mâna pe dedesubt până dădu de butonul de 
sub bord de care trase, iar capota sări. 

— Sper că mă veţi lăsa să vă scot la un prânz, spuse ea, 
venindu-i în întâmpinare. Aţi fost atât de bun cu mine. 

— Întotdeauna mă interesează să ies la un prânz, deşi nu 
v-aş permite să plătiţi dumneavoastră. Îmi place compania 
oamenilor cumsecade, mai ales după nişte zile ca asta. Jeffries 
deschise capota Explorerului. Studie bateria. Nu aveţi cumva 
o lanternă la dumneavoastră? 

— Din păcate, nu am. 

Se ridică pe vârful picioarelor. 

— Chestiile astea ar trebui să fie standard. Roşu e pozitiv. 
Negru e negativ. Continuă să studieze bateria. Ha. Se pare că 
mai aveţi un cablu. N-am mai văzut aşa ceva până acum. 

— E o problemă cu cablul? 

Jeffries scutură din cap. 

— N-ar trebui să fie. Probabil cablul ăsta ţine de ceva. 
Peste tot sunt conectoare şi geamuri, şi aer condiţionat. Nu 
mai poţi găsi nici măcar bujiile. Trebuie sà prindeţi o cone- 
xiune bună. Bateria pare aproape nouă; ar trebui să vă scot de 
aici într-un minut. El legă cablurile la ambele baterii, apoi îşi 
frecă mâinile. Cred că va trebui să intraţi în maşina mea şi să 
porniţi motorul. Nu apăsaţi pedala până la podea, doar amba- 
laţi-o puţin. 


216 Robert Dugoni 


Bara din beton nu-i lăsă prea mult spaţiu prin care să 
iasă. Se strecură prin acel loc şi rămase în aşteptare. Jeffries 
se urcă la volan şi ridică două degete încrucişate. Bateria 
cârâi şi horcăi, dar motorul tot nu porni. Jeffries ieşi pe geam. 

— În regulă, puteţi porni motorul puţin, spuse el, arătând 
câtre BMW. 

Ea dădu din cap, merse în dreptul stâlpului din beton în 
timp ce Jeffries răsuci cheia în contact. Auzi motorul hor- 
câind, apoi oprindu-se o secundă, după care urmă o detu- 
nătură asurzitoare. 

Era întinsă pe spate, holbându-se la tavanul maşinii. 
O femeie se aplecă deasupra ei, vorbindu-i. Dana îşi simţi ca- 
pul de parcă i-ar fi fost despicat în bucăţi. Când încercă să se 
ridice, femeia o opri cu o mână fermă pe piept. Dana simţi 
ceva pe gură şi pe nas şi vru să îl înlăture. Femeia îi îndepărtă 
mâna. 

— Eşti în ambulanţă. Te ducem la spital. Simţi vreo durere 
undeva? În piept? Poţi respira? 

Purta o mască. Simţea valul răcoros de oxigen. Deşi o au- 
zea pe femeie vorbind, mintea nu-i putea asimila informaţiile. 
Îşi aminti o detunătură surdă şi brusc se simţi invadată de adre- 
nalină, de parcă era împinsă de la spate de un val imens. O 
aruncase în faţă, măturase cu ea şi o azvârlise de ciment. 

— Bara de ciment şi stâlpul au amortizat forţa exploziei, 
spuse femeia. Dana îşi pipâi fruntea pe care avea un bandaj. 
Te-ai lovit destul de puternic la cap. Din păcate, nu am reuşit 
să-ţi găsim pantofii. Dana privi în jos şi văzu că era în picioa- 
rele goale. Acestea îi erau învelite în tifon. Sinapsele din cre- 
ierul său începeau să-i reîmprospâteze amintirile. Îşi aminti 
că era cu faţa la pământ, simțind cimentul rece lipit de obraz, 
cioburi de metal şi sticlă zburând din toate părţile într-o caco- 
fonie de zgomote de clopoței, bipuri şi fluierături venite din 
parcarea aeroportului. Se auzeau sirene. 

Paramedicul îi trase pleoapele în sus şi îi vârî o lumină 
puternică în ochi. 

— Verific dilatarea pupilelor. Lumina o orbi. Vezi în ceaţă? 

Dana îşi simţea gâtul înţepenit şi o durea. Îşi aminti de 
bărbat, de Bunul Samaritean, Fred Jeffries. 

— Barbatul din maşină, mormăi ea prin masca de oxigen. 

Paramedicul îşi clătină capul. 

— Simţi durere în piept când respiri, vreun disconfort? 

Dana îşi puse capul înapoi pe pernă. 

— Barbatul din maşină, spuse ea din nou, cu o voce 
înăbuşită. 

— Încearcă să te calmezi, îi zise femeia. 

Lacrimile îi curgeau şiroaie, pe lângă masca ataşată de 
faţa ei. Ambulanţa încetini şi viră. Prin spatele geamului, 
Dana văzu un indicator pentru ambulanţe şi intrarea pentru 
urgenţe de la Highline Community Hospital în Burien. 
Ambulanţa se opri sub un pasaj. Uşile din spate fură deschise 
în grabă. Doi paramedici scoaseră targa şi deasupra i se dez- 
vălui un cer metalizat. 

— Poşeta mea? întrebă Dana, panicată. 

Paramedicul se întinse în ambulanţă şi îi dădu poşeta. 

— E aici. Nimeni nu vrea să ţi-o ia. O ţineai cu toată forţa 
când am ajuns. 


Michael Logan se grăbea şi aproape alerga de-a lungul 
coridorului. În timpul scurtei lor conversații telefonice, Dana 
apucase să-i spună doar că fusese o explozie şi că se afla în 
spital. Nu voise să îşi sune mama. Oare va veni Logan? Din 
tonul vocii ei, Logan simţi că mai era ceva la mijloc, ceva ce 
Dana nu avea să-i spună la telefon. După două minute, îşi 
trase pe el o pereche de blugi şi un pulover, şi îşi aruncă ja- 
cheta în maşina sa Austin Healey. 

Când ajunse în faţa uşii salonului din spital, batu de două 
ori înainte să intre. Ea şedea în capul oaselor în pat, cu o 
bucată de tifon pe frunte. Deşi era vânătă şi rânită, părea într- 
o formă mai bună decât îşi imaginase el în drum spre spital. 
O asistentă îi lua temperatura şi tensiunea. Dana zâmbi când 

îl văzu. Logan respiră uşurat, apoi se întoarse şi le lăsă pentru 
câteva clipe pe cele două femei. După ce asistenta ieşi din 
salon, el se îndreptă spre patul ei. 

Dana îi vorbi în timp ce el se îndrepta spre ea. 

— Vreau să mă scoţi de aici. 

Logan scutură din cap. 

— Am vorbit cu asistentele. Vor să te ţină aici peste noapte, 
cel puţin. Vor să vadă dacă nu ai contuzii sau hemoragie internă. 

Ea dădu la o parte aşternutul şi îşi cobori picioarele prin 
partea laterală a patului. Tibiile îi erau banda jate. 

— Nu pot rămâne peste noapte. Trebuie să ajung acasă. 

El îi aşeză o mână pe umăr. 

— Ia-o mai uşor. Am trimis o maşină a poliţiei să-ţi suprave- 
gheze casa, aşa cum ai cerut. Acum spune-mi ce s-a întâmplat. 

Clatină din cap. 

— Cineva mi-a pus o bombă în maşină. 

— Ştiu, spuse el. Am vorbit la Departamentul SeaTac al poli- 
tiei pe drum încoace cu detectivul care a răspuns la telefon. 

Acesta îi spusese lui Logan că veniseră la faţa locului cu 
o unitate întreagă de armată, crezând că era vorba despre un 
atac terorist. Indicaţiile iniţiale spuneau că cineva folosise 
un C4 şi un aparat care să detoneze bomba când Dana avea 
să pornească maşina. Cine a făcut asta e un profesionist, spu- 
sese detectivul. Nu se juca. 

— Atunci îţi dai seama că trebuie să mă iei de aici, îi 
spuse Dana. 

— Ştii cine a făcut-o? 

— Scoate-mă de aici, insistă ea. Trebuie să vorbim multe. 

Tonul vocii ei îi spunea lui Logan că avea nevoie să 
plece, că nu se simţea în siguranţă. 

— Pot să pun un poliţist în faţa uşii. 

Ea se ridică din pat şi se îndreptă spre baie. Halatul său 
de spital se desfăcu şi ea întinse mâna să-l strângă pe lângă 
corp. Îşi scoase poşeta dintr-un dulap şi o goli pe tejgheaua 
din baie. 

— Vino aici, spuse ea. 

Stătea în faţa chiuvetei, ţinând în mână batonul de 
Snickers pe jumătate mâncat. Era aproape topit. Dezlipi bu- 
căţile de ambalaj care se lipiseră de ciocolată şi curăţă rămă- 
şiţele lipicioase sub robinet. Odată ce ciocolata şi caramelul 
dispărură sub jetul de apă, Logan văzu cercelul. Ea se uită la el. 

— E important. Mai important decât am crezut. O să-ţi 
spun totul. Dar înainte trebuie să mergem undeva. 

— Unde? 

Ea scutură din cap. 

— Trebuie să-ţi arăt. 

Logan fu de acord. 

— În regulă, să văd ce pot să fac, spuse el şi ieşi din salon. 


După douăzeci de minute, ieşea cu Austin Healey din 
curbă şi cobora din maşină ca să deschidă uşa din dreapta. 
O asistentă stătea lângă Dana, care era într-un scaun cu rotile, 
iar deasupra ei se întindea un cer cenuşiu şi greu care anunţa 
o ploaie iminentă. Scaunul cu rotile făcea parte din protoco- 
lul spitalului. Logan trebui să semneze o declaraţie că o preia pe 
Dana pe propria răspundere şi împotriva indicaţiilor medicilor. 

Dana se strâmbă când îşi cobori capul pentru a intra în 
maşină şi îşi îndoi picioarele. Hainele ei erau rupte, zdren- 
tuite şi pătate. Asistenta îi înmână lui Logan o pungă cu cal- 
mante de la farmacia spitalului. Apoi el se aşeză la volan şi 
porni motorul. 

— Cât e ceasul? întrebă ea. Ceasul ei se oprise. 

— Puțin trecut de ora nouă. 

Dana îşi scoase mobilul. 

— Trebuie s-o sun pe mama şi să-i spun s-o ţină la ea pe 
Molly astăzi. Ştiu că oricum e la ea. 

- Încotro? întrebă Logan. 

— Montlake. 

— Pot să întreb de ce? 

— Vreau să-ţi arăt ceva. Să nu mergi direct acolo. Mai fă 
câteva ocoluri. 

Logan se hotărî să nu insiste asupra subiectului. În urma 
morţii lui Marshall Cole, înţelese că lucrurile nu erau ceea ce 
păreau a fi. Nu avea nici un motiv să se îndoiască de ea. Făcu 
nişte ocoluri şi o luă pe străzile lăturalnice. Nu i se pāru că 
erau urmăriţi. Când ajunseră în Montlake, el îi urmă ins- 
trucţiunile, o făcu la dreapta spre Interlaken şi traversă un 
pod cu un singur sens. 

— E casa de pe stânga, înainte de pădurice. Mergi pe strada 
în jos, spuse ea. 

Trase maşina în faţa unei case albe cu obloane verzi. 

— E un gard dincolo de casă. Parcheaza sub şopron. Ma- 
şina nu va fi văzută din stradă, iar prin spate e o ieşire. 

Logan conduse până sub un şopron cu acoperiş din nuie- 
le împletite, chiar pe locul din spatele casei. Parcă maşina în 
faţa garajului. Spre deosebire de casă, garajul avea nevoie de 
zugrăveală. Unul dintre geamuri era spart. Dana ieşi cu greu 
din maşină, fără să aştepte ajutorul lui Logan. Se strâmbă şi 
se ţinu de coaste. 

Logan veni prin spatele maşinii. 

— Eşti bine? 

Ea luă o gură de aer, se strâmbă din nou şi păşi spre o 
poartă din lemn. Aşteptă ca Logan să o descuie. Curtea din 
spate era o întindere verde înconjurată de sângeri şi arţari. 
Dincolo de gardul proprietăţii, Washington Park Arboretum 
se întindea ca un zid verde. În colţul curţii, o cadă cu apă 
zăcea sub un foişor. Logan o urmă pe Dana spre o uşă din 
lateral şi îi luă cheile. Înainte de a o descuia, se uită la tocul 
uşii după fire care să indice vreo bombă. Fiindcă nu găsi 
nimic, deschise uşa şi o urmă înăuntru. Deşi dezordinea din 
casă o surprinse pe Dana, ea nu arătă lucrul ăsta. El simţi din 
scurta lor conversaţie din spital că ea se aştepta la asta şi era 
pregătită. Drumul făcut era în avantajul lui. 

Logan o urmă din cameră în cameră, păşind printre lucru- 
rile ei, cărţi aruncate şi sertare golite. Ea nu-şi arătă nici o 
emoție. O urmă şi sus pe scări. Când ajunseră în camera des- 
pre care el presupuse că fusese dormitorul ei, ea se duse la 
geam să admire crengile copacilor care păreau să învăluie 
întreaga încăpere. 

— Îmi plăcea la nebunie să stau aici cu Molly şi să ne ui- 
tăm pe geam, zise ea. El observă că ea folosea timpul trecut. 
Ma făcea să mă simt din nou un copil într-o casă în copac, 
ştii? Tu ai avut o casă în copac când erai mic? Fiindcă el nu 
răspunse imediat, ea se întoarse şi se uită la el. 

— Nu când eram mic, nu, spuse el. 

Ea îşi întoarse privirea din nou spre geam. 

— Eu şi James l-am rugat pe tata să ne ajute să ne con- 
struim una. În schimb, el a angajat pe cineva s-o facă. Avea o 
uşiţă secretă şi o scară din funii. Cea mai frumoasă din tot 
cartierul. Tata nu se zgârcea niciodată. Îmi placea să mà urc 
acolo şi să stau să meditez. Cred că încă îmi place să fac asta. 

— Eşti în regulà? întrebă el. 

Ea se uita în continuare pe geam. 

— Am aflat de ce a murit fratele meu. Se întoarse şi îi 
dădu cercelul. Incrustaţiile din spatele cercelului sunt iniția- 
lele artistului care i-a creat. Sunt marcă înregistrată. Bijutierii 
care se respectă nu o să le copieze. Numele artistului e 
William Welles. Locuieşte în Maui. 

— Acolo ai fost? întrebă el şi întoarse cercelul pentru a 
vedea inițialele ce păreau a fi două W împletite. 

— Cercelul e unicat. Mă gândeam că, dacă ar fi păstrat un 
registru cu toate comenzile, mi-ar fi putut spune cine l-a 
cumpărat. 

— Şi ţi-a spus? 

— Nu, facu ea, apoi îşi ridică privirea spre el. Dar şi-a 
amintit de ea. 

Elizabeth Meyers stătea pe colțarul din bucătăria familiei. 
Aceasta era una dintre cele trei din casă, cea mai apropiată de 
apartamentul lor de la etajul doi. Era rar folosită. Soţul ei 
prefera să mânânce fie la restaurant, fie la birou. Deşi avea 
frigider, Elizabeth îl deschidea rar. Nu era nevoie. Avea anga- 
jaţi care faceau asta. Dacă voia să mănânce sau să bea ceva, 
doar cerea şi i se aducea. Daca spunea „Vreau o coca-cola“, 
cineva i-o aducea. „Mai bine o bere“, şi altcineva făcea posi- 
bil lucrul acesta. „Un sendviş cu ton. O friptura.“ Orice 
dorinţă i se îndeplinea. Personalul nu era niciodată departe. 

Îşi strânse halatul în jurul corpului şi sorbi o gură din cea- 
iul de muşeţel. Carmen Dupree, o femeie zveltă, de culoare, cu 
un smoc de pàr cărunt, stătea în picioare, fredona un cântec şi 
curăța un măr verde. Carmen lucra pentru familia Meyers de 
mai bine de treizeci de ani, asta pentru că făcea o plăcintă cu 
mere fără de care Robert Meyers al III-lea nu putea trăi. Cum 
îi plăcea lui Carmen să spună — şi o spunea des — plăcinta ei 
luase locul întâi la un târg în Seattle în anul în care Robert 
Meyers tatona terenul statului în căutare de voturi din partea 
populaţiei de culoare, pentru candidatura sa ca guvernator. 
Meyers fusese preşedintele juriului de la târg şi insistase să 
facă o fotografie împreună cu câştigătoarea. Carmen nu era 
naivă. Ştia că pe Meyers îl interesa să apară într-o fotografie 
alături de o femeie săracă, de culoare, care provenea din rân- 
durile foştilor sclavi, dar mai ştia şi că, odată ce va gusta din 

plăcinta ei de mere, va rămâne uluit — toată lumea era impre- 
sionată, mai ales bărbaţii. Niciodată nu era suficientă placintă 
cât să-i ţină pe bărbaţi aproape tot timpul, dar, ca şi în cazul 
sexului, întotdeauna se întorceau pentru mai mult. 

Robert Meyers nu era nici el diferit. La început, a căutat 
reţeta, chiar s-a oferit să i-o cumpere. Fiindcă nu era uşor de 
fraierit, Carmen nu s-a lăsat înduplecată. Când Meyers a fost 
ales guvernator, el a căutat-o din nou, de data asta cu o ofertă 
de angajare. Era încă o ocazie, cum fusese cea cu fotografia, 
iar Carmen reprezenta încă o dată un suport. Ei nu-i păsa. 
Spunea că îi plăcea să-şi imagineze ce ar spune mama sau 
bunica ei ştiind că un membru al familiei Dupree lucreaza 
pentru una dintre cele mai bogate familii din Washington. 
Apoi chicotea şi îşi răspundea singură la întrebare. „Probabil 
că mărimea casei presupune doar mult mai mult spaţiu 
de curăţat.“ 

Carmen îşi vâri în gură o bucată de măr şi îl savură cu 
ochii închişi, de parcă i s-ar fi topit pe limba. Marul obţinu 
astfel aprobarea ei de a fi folosit în plăcintă, apoi fu tăiat cu 
un cuţit cu lama subţire şi bucăţile alunecară în miezul alua- 
tului celei de-a doua plăcinte. Prima plăcintă fusese coapta 
într-unul dintre cele trei cuptoare. Carmen îi vorbi lui Eliza- 
beth în timp ce curăța un alt màr de coajă. 

— E păcat să arunci cojile. Acolo sunt nutrienţii. Însa pot 
fi amărui, iar asta ia din savoarea scorţişoarei. Şi scorţişoara — 
se uită la Elizabeth — e ceea ce face ca o plăcintă de mere să 
fie o adevărată plăcintă de mere. 

Elizabeth îi răspunse cu un zâmbet. 

Carmen tăie ultimele bucăţi de măr peste aluatul plăcin- 
tei, apoi puse deoparte cuțitul. Se uită la ceasul de pe perete, 
se şterse pe frunte cu dosul mâinii şi se îndreptă spre cuptoare, 
aprinzând lumina pentru a putea vedea plăcinta din cuptor. 
Deschise uşor uşa cuptorului, de parcă se temea să nu tre- 
zească ceea ce era înăuntru. 

— Aurie. Nu o lăsăm mai mult, pentru că altfel crusta se 
va fârâmiţa, spuse ea. 

Îşi trase o mânuşă de bucătărie pe mână şi scoase uşor plă- 
cinta. Ingredientele secrete trecuseră din generaţie în 
generaţie în familia Dupree şi umpleau încăperea cu aromă 
de vanilie, scorţişoară şi mere coapte. Aşeză plăcinta pe tej- 
ghea şi îi zâmbi ca unui nou-născut. Plăcinta era şi artă şi 
delicatesă. Crusta avea zigzaguri perfecte, iar merele coapte 
se strecurau pe alocuri printre zigzagurile acestea. 

— Doriţi o felie de plăcintă, doamnă Meyers? Trebuie s-o 
las să se răcească puţin, dar va fi gata foarte curând. 

Elizabeth îşi ridică privirea din ceaşca de ceai. O rugase 
pe Carmen de nenumărate ori să-i spună Elizabeth, însă 
aceasta refuză. Soţul ei se făcuse înţeles că a striga pe cineva 
pe numele mic nu era un lucru potrivit, iar angajaţii se con- 
formaseră. 

— Nu, mulţumesc, Carmen. Dar să ştii că miroase extraor- 
dinar de bine. 

— Trebuie să vă păstraţi puterile, doamnă Meyers. Carmen 
se aplecă deasupra plăcintei. Va fi un an agitat pentru dum- 
neavoastră şi pentru domnul Meyers. Agitat, da. 

— Ai dreptate, Carmen. 

Elizabeth îşi scăpă ceaşca. Se făcu ţândări pe gresie, iar 
ceaiul se vărsă. 

Robert Meyers stătea în pragul uşii, strângându-şi halatul 
de mătase pe lângă corp. Carmen se duse calmă spre dulapul 
din cămară şi scoase o mătură, un făraş şi mopul, apoi înlă- 
tură cioburile sparte de porțelan. 

— Sâ nu vă tăiaţi la picioare, doamnă Meyers. Staţi acolo. 

— Îi spuneam doamnei Meyers câ trebuie să mănânce mai 
bine, dar nu pare să vrea să mă asculte. 

Meyers îşi târşâi papucii de casă din picioare pe gresia 
albă, cu grijă să nu calce pe cioburi. 

— Pot să fac dintr-un singur cuvânt o companie să se 
mute, dar nu pot s-o determin pe soţia mea să mânânce. Ce 
spui de asta? 

Carmen se folosi de un prosop alb să şteargă ceaiul care 
se vârsase pe o parte a colţarului. 

— Eu nu ştiu nimic despre asta, domnule Meyers. Nicio- 
dat” n-am avut probleme cu mâncatu' sau să-i fac pe bărbaţii 
mei să mănânce. 

Meyers ajunse lângă soţia sa şi îi mângâie părul. 

— M-am trezit şi tu nu erai. M-am îngrijorat. Ai probleme 
cu somnul din nou? 

Elizabeth dădu din cap. 

— Păi, probabil e din cauza ceaiului. Ştii că stai trează din 
cauza cofeinei. Ar trebui să bei lapte cald. Nu-i aşa, Carmen? 

— Ceaiul de muşeţel n-are nici un picuţ de cofeină, dom- 
nule Meyers, iar io probleme cu somnu' n-am avut. Carmen 
stoarse prosopul în chiuvetă şi îl trecu prin apă fierbinte. 
Beam o ceaşcă de ceai sau chiar mai multe înainte să mă culc 
şi adormeam fără probleme. Ceaiul calmează corpul. 

Meyers mângâia în continuare părul soţiei. 

— Dar nu şi sufletul, adăuga Carmen, ca pentru sine. 

— Ce spui? se întoarse Meyers spre ea. 

— Oh, nimic, domnule Meyers, bombăneam de una sin- 
gură ca de obicei. 

Meyers se duse la tejghea, rupse o bucată din plăcintă şi 
o molfài. 

— Deci, ce vorbeaţi voi, doamnelor, la ora asta târzie? 

Carmen mai trecu o dată prosopul pe sub apă, îl stoarse 
din nou şi se duse să termine de şters gresia şi masa. 

— Pălăvrăgeală de femei, domnule Meyers; nimic ce ar 
putea interesa un bărbat. 

Meyers se îndepărtă de lângă plăcintă şi se sprijini de tej- 
gheaua din granit, cu mâinile vârâte în buzunarele halatului. 

— Păi, asta mă face şi mai curios. Pare ceva secret şi incitant. 

Carmen clătină din cap. Stătea cu spatele la el în timp ce 
termina de curăţat masa. 

— Nu e nici un secret sau nimic incitant. Am vorbit de 
unele şi altele. 

— Hmm. Cred că o să iau o felie de plăcintă, chiar dacă 
doamna Meyers nu vrea să mănânce cu mine. Crezi că s-a răcit? 

— Ar trebui să mai aşteptaţi să se mai răcească. 

— Totuşi, cred că o să-mi iau porţia mea de plăcintă, acum 
că m-am trezit. Taie-mi, te rog, una, bine? 

Carmen lăsă prosopul ud pe masă şi îşi şterse mâinile de 
şorțul de un albastru deschis pe care-l avea legat la brâu. 
Merse la tejghea şi luă cuțitul de douăzeci de centimetri 
dintr-un tocător din lemn. Meyers rămase lângă tejghea. Ea 
se uită la el, cu cuțitul în mână. 

— Mă scuzaţi, domnule Meyers, dar dac” chiar vreţi o bu- 
cată, păi tre” să mă lăsaţi s-o şi tai. Meyers făcu un pas spre 
stânga, lăsându-i loc lui Carmen doar cât să se poată strecura. 
Taie prin crusta de deasupra cu grijă pentru ca plăcinta să nu 
se farâmiţeze. În timp ce ducea mâna pentru a tăia şi cealaltă 
parte de plăcintă, Meyers o apucă de încheietura. Elizabeth 
îşi ridică privirea. 

— Trebuie să-i tai omului o bucată mai mare de atât. Meyers 
mută mâna lui Carmen spre dreapta. Nu vrei să-i iei unui bår- 
bat lucrul cu care s-a obişnuit. 

Carmen rămase concentrată asupra plăcintei. Aşteptă cu 
răbdare până când Meyers îi dădu drumul încheieturii. Când 
făcu asta, ea se uită la el. 

— Mama întotdeauna spunea că dai bărbatului exact cât 
merită. Exact cât merită, repetă ea. Apoi cobori cuțitul şi îşi 
cobori şi privirea, tăind din plăcintă exact atât cât intenţionă 
să taie. 

— Voia un cadou pentru tânăra sa soţie, zise Dana. Logan 
stătea pe marginea patului, aşteptând cu răbdare ca ea să-i 
spună ce ştie. Îşi gasea cu greu cuvintele potrivite. Într-un 
final, spuse: Era un om de afaceri bogat dintr-o familie sus- 
pusă din Seattle. Apoi se uită din nou pe geam şi îşi aminti 
de Welles, cum stătea calm cu capul plecat, ca un bàtrân 
adormit într-un balansoar. 

Ea se duse înapoi spre el. 

— Vi-o amintiţi, nu-i aşa? 

— Da, făcuse el. Mi-o amintesc. 

Dana rămase împietrită, simțind cum îi bubuie inima 
în piept. 

— Puteţi să-mi spuneţi numele ei? 

Welles îşi ridică privirea câtre ea. 

— Elizabeth Meyers. 

Cutremurată, ea îl întrebă: 

— Soţia lui Robert Meyers? Soţia senatorului Meyers? 

Welles ridică din umeri, fără nici o expresie pe chip. 

— Nu aş putea să vă spun. 

— Dar aţi spus... 

— Ştiu ce am spus. Pe mine nu mă interesează cine este el. 
Se balansa în scaunul lui de lemn, mângâindu-l pe Leonardo. 
Voia să-i cumpere un cadou aniversar. Voia să-i facă o sur- 
priză. Dar, cum am spus, nu creez nimic fără să întâlnesc 
înainte persoana pentru care trebuie sà creez. La început, nu a 

înţeles, nici măcar nu mă aşteptam să înţeleagă. Dar s-a con- 
format. Am petrecut o după-amiază cu ea. O femeie 
fermecătoare, ca dumneavoastră, dar o femeie plină de tri- 
stețe. În cele din urmă, lui i-a placut foarte mult designul. 
Credea că tanzanitul scotea în evidenţă albastrul ochilor 
soției sale. 

Dana se uită la Logan din nou. 

— Acum şase ani, bărbatul care a platit pentru acei cercei 
a devenit senator al Statelor Unite. Acum o săptâmână, şi-a 
anunţat candidatura pentru preşedinţia Statelor Unite. O 
spuse fără nici o emoție. Fiindcă Logan nu zise nimic, îi rosti 
numele. William Welles a creat cerceii pentru soţia lui Robert 
Meyers, Elizabeth. 

— Dana... 

Ea îşi ridică mâna să-l oprească. 

— M-am gândit pe tot drumul spre casă. De asta e Laurence 
King mort. Se explică de ce a ales să jefuiască un bărbat care 
a cedat tot ce era de valoare. De asta Daniel Holmes sau cine 
o fi fost a venit acasă la fratele meu şi se explică de ce a mers 
la cabană. Câuta cercelul. Ei ştiau că ea îl pierduse şi cà 
cercelul ne poate duce direct la ea. Cred că au supravegheat-o 
îndeaproape. 

— E posibil să existe mai mult de o pereche? Să fie o 
copie? 

Ea îşi scutură capul. 

— Nu mai există o pereche de cercei la fel, cu inscripţia de 
pe spate. Sunt unicat. 

— Şi crezi că Robert Meyers i-a trimis pe Cole şi pe King 
să recupereze cerceii? 

— Cred că el este, de fapt, în spate. 

— Poate i-a trimis ea. 

Ea negă din nou. 

— A fost Meyers. 

— Asta e o afirmaţie gravă, Dana. 

— Gaseşte-l pe Marshall Cole şi întreaba-l. 

Logan ezită. 

— Marshall Cole e mort. L-am găsit într-o toaletă dintr-o 
staţie de benzină în Yakima. Se pare că voia să ajungă înapoi 
în Idaho, unde locuiesc rudele lui. 

Ea scutură din cap cu frustrare. 

— Se potriveşte. Amândoi ştim că se potriveşte. 

Logan îşi trecu mâna peste bărbie. 

— Ar putea explica nişte treburi, dar să afirmăm că Robert 
Meyers a aranjat să fie ucis fratele tău pentru că avea o aven- 
tură cu soţia lui ar presupune dovezi mult mai multe decât un 
simplu cercel. 

— Ştiu asta... Vocea ei se stinse. 

Logan îşi trecu o mână prin păr. 

— Hai s-o luăm de la capât. Spune-mi ce s-a întâmplat în 
Maui. 

Dana fu de acord, pentru că ştia ce simţea Logan — singu- 
rul lucru ce l-ar convinge ar fi realitatea a ceea ce se întâm- 
plase, faptele pe care nimeni nu le-ar putea nega. Îi mai 
povesti o dată călătoria sa spre insule, eforturile de a-l găsi pe 
William Welles şi esenţa conversaţiei lor. Nu era greu. Ea îşi 
repetase la nesfârşit în minte întâlnirea şi conversaţia lor. 

— Spusese că piatra albastră reflecta culoarea ochilor ei şi 
frumuseţea ei, iar diamantul ce atârna reprezenta o lacrimă. 
Spunea că era una dintre lacrimile pe care ea le vărsase şi 
urma să le mai verse. 

— Adică? 

— Nu sunt sigură, spuse ea. Dar Welles mi-a zis să privesc 
înlăuntrul meu pentru a înţelege cercelul. Se întoarse şi se 
uită pe geam, nevrând să vadă expresia de pe faţa lui Logan, 
apoi continuă ruşinată: Mariajul meu merge prost. Merge 
prost de mult timp. Tot am refuzat să accept asta. Acum nu 
mai am Nici o alternativă. Se uită la el. Soţul mă înşală. Pro- 
babil o face de mai demult. Am vărsat ceva lacrimi de-a lun- 
gul mariajului. Probabil o să mai vărs şi în viitor. 

Logan aşteptă un minut, iar ea îi lăsă timp să asimileze 
informaţia. 

— Şi crezi că şi Elizabeth Meyers are un mariaj care 
merge prost, ăsta fiind motivul pentru care Welles crease cer- 
celul în felul acela? 

— Bânuiesc că da. 

Logan îşi frecă barba nerasă, rumegă cele spuse de ea, 
n-o contrazise, fiind încă nedumerit. 

— Şi cum să ştie tipul ăsta, Welles, asta despre tine? 

— Nu ştiu, făcu ea. Dacă erai acolo, înţelegeai. Ar fi tre- 
buit să-l întâlneşti. Ştia. Cumva, ştia asta. 

Logan îşi drese glasul. 

— Presupunând că ai dreptate, de ce Meyers nu a discutat 
asta cu soţia — să-i spună că trebuie să înceteze să se mai va- 
dă cu fratele tău? De ce nu a ţinut-o sub supraveghere, pur şi 
simplu? Cu toată securitatea pe care o are la dispoziţie, nu 
cred că ar fi fost greu. De ce sa-l omoare pe fratele tău şi så 
rişte totul, toate lucrurile pentru care a muncit atât? 

— De ce? Dana se gândise şi la asta în avion. De ce s-a 
culcat Jack Kennedy cu Marilyn Monroe în Casa Alba? De 
ce s-a strecurat Bill Clinton din conacul său din Arkansas, cu 
soţia dormind în pat lângă el? De ce a riscat să fie prins fà- 
când sex în Biroul Oval? De ce Richard Nixon a ordonat 
intrarea forţată în sediile Partidului Democrat în condiţiile în 
care era declarat câştigător al alegerilor de toate statisticile? 
Mai avea multe alte întrebări, ca, de exemplu, de ce bărbaţii 
de la Enron and Arthur Andersen făceau lucrurile pe care le 
faceau. Bărbaţii care deţin puterea cred că sunt omnipotențţi. 
Ca sunt intangibili, că regulile care se aplică societăţii nu 
sunt valabile şi pentru ei, pentru că, în mod normal, nu se aplică. 
Fac tot ce doresc pentru că nimeni nu le-a zis niciodată că nu 
pot s-o faca. Poate că asta voia fratele meu să-mi spună. 
Poate Elizabeth Meyers era problema despre care voia el 
să-mi povestească. 

— Dar să pună pe cineva să-l ucidă pe fratele tàu. Să rişte... 

— Dacă s-ar fi auzit că soţia lui avea o aventură, nu s-ar fi 
zguduit doar mariajul lui Meyers, ci întreaga lui lume. Toată 
imaginea pe care şi-a creat-o el şi pe care consilierii lui l-au 
ajutat s-o afişeze s-ar fi dus pe apa sâmbetei. E ca un castel 
din cărţi de joc, şi, dacă tragi afară cartea asta de joc, se 
dărâmă totul. El ştia asta. 

Logan se plimba în sus şi în jos, făcând asocieri pe care 
numai un poliţist de la omucideri le-ar face. 

— Tipul ăsta din Maui vrea să dea o declaraţie? Vrea să 
depună mărturie că recunoaşte cercelul ca fiind creaţia lui şi 
clientul cui i-a fost destinat? 

Dana scutură din cap. O lacrimă i se scurse din colţul 
ochiului pe obraz. Apoi, urmară altele. 

— Am folosit cartea de credit să-mi cumpăr bilet. Ai avut 
dreptate. Eu eram următoarea ţintă. Cineva m-a urmărit până 
pe insulă şi l-a omorât. O durea să-şi imagineze că cineva 
putea să-i ia viaţa lui Willam Welles. Era un gentleman. Era 
prea bun pentru lumea asta, şi de asta îşi crease o lume a sa. 

Logan trase aer în piept şi îşi freca ceafa. 

— Asta chiar e o problemă, spuse el, fără să mai adauge 
ceea ce amândoi gândeau. Dacă Dana avea dreptate, în lume 
existau doar doi oameni care ar putea recunoaşte cercelul: 
unul murise, iar celălalt probabil n-ar îndrăzni niciodată. 

Brian Griffin se ridică repede, cu o privire alarmată, când 
Dana intră în biroul său de la etajul patru al Universităţii de 
Drept din Seattle. Expresia de pe faţa lui şi tonul întrebarii pe 
care i-o adresă Danei îi spuse acesteia că duşul fierbinte pe 
care îl făcuse şi hainele noi nu îi schimbaseră înfăţişarea. 

— Dana. Ce s-a întâmplat? 

Îngrijorarea lui Griffin nu putea descrie cât de râu îi era 
ei de fapt. Nu ştia cum e să fii călcat de un camion, dar nu 
credea că era mult mai rău faţă de cum se simţea ea acum. 
Senzaţia de usturime pricinuită de tăietura din frunte se trans- 
formase într-o durere surdă de cap, care zvâcnea şi pe care 
nici două aspirine nu o domoliseră. Se simţea ameţită. Zgâ- 
rieturile şi arsurile de pe antebraţe şi de pe tibiile picioarelor 
o dureau, şi nu putea să respire decât superficial; durerea din 
coaste era uneori insuportabilă. 

Logan păşi din coridor în birou, şi Dana le făcu prezentările. 

— EI e colegul meu, Michael Logan. L-am rugat să mă 
aducă aici cu maşina. 

— Să vă aduc un scaun, spuse Griffin, uitându-se la Logan 
şi începând să care un teanc de hârtii de pe al doilea scaun de 
lângă uşă. 

Logan făcu un semn din mână. 

— Nu vă deranjaţi. Prefer să rămân în picioare. 

După ce Griffin închise uşa, biroul său înghesuit părea şi 
mai mic. Era pe jumătate cât un birou al unui asociat de la 

Strong & Thurmond. Dana nu mai fusese niciodată în biroul 
fratelui său. Se aşteptase să găsească nişte holuri academice, 
cu mult lemn negru şi lămpi Tiffany, însă găsi o şcoala de 
drept proaspăt construită, cu cărămidă roşie şi bare din oţel, 
cu multă sticlă pentru a permite luminii naturale să pătrundă. 
Interiorul avea un design modern, cu lemn de culoare des- 
chisă şi covoare, luminate puternic de neoanele din tavan. 
Biroul lui Griffin era în formă de potcoavă de cal; biblioteca 
era încadrată în perete şi avea pe rafturi cărţi de drept şi bibe- 
louri. Pe peretele unde în mod obişnuit în birourile de avoca- 
tură găseai atârnate diplome şi certificate profesionale, aici 
puteai vedea fotografii înrămate cu Griffin şi o roşcată atràgà- 
toare despre care Dana presupunea că era fosta lui nevastă. 

— Ce s-a întâmplat? Griffin se dădu un pas mai în spate 
pentru a-i permite Danei să se aşeze pe unul din cele două 
scaune. 

— Am fost implicată într-un accident de maşină. 

Griffin se duse la biroul său în formă de potcoavă de cal 
pentru a-i lăsa loc şi lui Logan. Ferestrele biroului, care 
dadeau spre curte, se aflau în spatele său. 

— Eşti bine? 

— Maşina mea e praf, însă eu sunt bine. Se uită la Logan, 
sperând ca astfel sa-i explice prezenţa. Doctorii mi-au reco- 
mandat să nu şofez câteva zile. Medicamentele îmi dau o 
stare de ameţeală. Dar mă ştii, Brian. Sunt obsedată de muncă. 
Trebuie să-mi menţin acelaşi număr de ore de facturare. 

Griffin clătină din cap de parcă nu-i venea să creadă. 

— Dumnezeule, când s-a întâmplat asta? 

— Chiar ieri, spuse ea, sperând să nu fie nevoie să dea alte 
detalii. Să ştii însă că arăt mai rău decât mă simt. Accidentul 
a fost din vina mea. 

— Molly nu era cu tine, nu-i aşa? 

— Nu, mulţumesc lui Dumnezeu; doar eu eram în maşină. 

Griffin scutură din cap. 

— Chiar nu mai aveai nevoie şi de asta. Pot să te ajut 
cumva? 

Singura persoană care ar fi putut şti mai multe despre fra- 
tele ei era Brian Griffin. Ea ştia ce înseamnă să petreci între 
zece şi douăsprezece ore zilnic cu colegii. După o perioadă, 
ajungi să-i cunoşti pe unii dintre ei tot atât de bine cum îţi 
cunoşti soţul sau soţia. Dana bânuia că Griffin petrecuse mult 
timp în compania fratelui ei. Biroul lui James era doar la trei 
uşi mai departe pe acelaşi culoar. 

Vizita ei se datora poveştii ce ţinuse, acum şase luni, 
prima pagină a secţiunii mondene a ziarului Seattle Times. 
Dana îşi amintise de articol, pentru că văzuse numele univer- 
Sităţii şi pentru că fusese atentă la lucrurile care aveau 
legătură cu James. Articolul în sine era anost. Nu se gândise 
cu adevărat la asta decât atunci când era în avion şi se întor- 
cea din Hawaii, despicând firul în patru despre cum ar fi 
putut ajunge James să aibă legături cu nevasta senatorului. 
Gasise povestea pe internet şi scosese o copie pentru Logan. 

Griffin îşi duse mâna în buzunar şi scoase o batistă roşie 
cu care începu să-şi şteargă ochelarii, în timp ce vorbea. 

— Voiai să vorbim despre proprietăţile lui James? 

— De fapt, speram să mă poţi ajuta cu altceva. Am avut de 
gând să te sun. Îmi pare rău că am venit neanunţată. 

— Nici o problemă. Ce s-a întâmplat? 

— Păi, firma mea sponsorizează un seminar pentru femeile 
ce practică avocatura aici, în Seattle, iar eu sunt în comitet, 
spuse ea, încercând să pară convingătoare. Şi mi-am amintit 
de un articol din Seattle Times de acum ceva timp, în care 
se spunea că Elizabeth Meyers a vorbit publicului aici la uni- 
versitate. 

Griffin dădu din cap. 

— A fost un eveniment important pentru şcoala. Ea nu 
prea apare în public. 

— Aşa ştiam şi eu. De asta voiam să aflu cum de a con- 
vins-o universitatea să vină. 

Telefonul mobil de la cureaua lui Logan vibră. El îl scoa- 
se şi se opri. 

— Mă duc să răspund afară. Preluă apelul din prag, apoi 
închise uşa în urma sa. 

Dana se întoarse către Griffin. Acesta avea un zâmbet pe 
faţă, iar ea crezu pe moment că el avea s-o întrebe ce anume 
voia de fapt să afle. Ea încercă să mascheze asta cu altă 
întrebare. 

— Îmi scapă ceva? 

— Îmi pare rău, n-am vrut să... Griffin chicoti, termină de 
lustruit ochelarii şi şi-i puse înapoi pe nas. Când mă gândesc 
la James, mă gândesc că tu, în mod firesc, ai fost tot timpul 
acolo. Uneori, îmi amintesc că nu ai participat la absolut tot 
ce am făcut noi. Nu ţi-o aminteşti, nu-i aşa? 

— De cine să-mi amintesc? 

— Elizabeth Meyers. Elizabeth Adams. 

Dana scutură din cap. Numele nu îi spunea nimic. 

— A fost la aceeaşi şcoală cu mine şi James. 

Dana şi James aleseseră să meargă la şcoli diferite, cre- 
zând cå a merge la aceeaşi şcoală ar fi fost deja prea mult 
pentru doi gemeni. 

— Îţi aminteşti? James o adusese acasă de Ziua 
Recunoştinţei, în primul an. De fapt, el le invitase pe ea şi pe 
colega ei de cameră. Nu-ţi aminteşti? 

În timp ce Griffin vorbea, mintea Danei scotoci în amin- 
tirea ultimilor ani, până când găsi imaginea fetei cu părul 
castaniu, cu ochi albaştri luminoşi şi zâmbet perfect, care stă- 
tea în bucătăria familiei. Cu o săptămână înainte de examene- 
le finale şi de începutul vacanței, unii studenţi care locuiau în 
afara oraşului, pentru că nu avuseseră timp să ajungă acasă, 
şi-au petrecut sărbătorile cu prietenii. 

— E un pic diferită acum, cu părul întunecat şi operaţia la 
nas pe care şi-a făcut-o, spuse Griffin, adăugând: Nu ştiu de 
ce a făcut asta sau de ce întotdeauna poartă ochelari de soare. 
Cred că e o chestie în stilul lui Jackie O. 

Elizabeth Adams era înaltă, cu picioare lungi şi talia sub- 
tire. Păşise atunci în bucătărie, încrezătoare şi sigură pe sine, 
şi ceruse să ajute cu cina, intrând imediat în grațiile lui Kathy 
Hill. Ele două petrecuseră ore întregi discutând, în timp ce 
James se aşezase pe un scaun la tejghea, scoțând bale ca un 
câine mare ce aşteaptă un os. Când venise timpul pentru cină, 
Dana se aşezase intenţionat între ei. Mama ei făcuse muta- 
rea aceasta. 

Griffin se lăsa pe spate, răsucind o agrafă de hârtie între 
degetul mare şi degetul arătător. 

— Ea stătea chiar vizavi de noi, pe acelaşi hol, la primul 
etaj. L-am tot bătut la cap pe fratele tău să o scoată la o întâl- 
nire, dar el susţinea că nu vrea să strice prietenia lor. Mi-a zis 
că îi este teamă că, dacă relaţia nu va merge, el va trebui să 
trăiască uşă în uşă cu ea tot restul anului. Adevărul este că îl 
intimida. La naiba, ne intimida pe toţi. Cred că el însuşi era 
convins că a fi prieten cu ea era mai bine decât să-i fie fostul 
iubit. Se opri din învârtit agrafa de birou şi se uită la fotogra- 
fiile de pe perete. M-am căsătorit cu iubita mea din facultate 
şi abia ulterior am înţeles că era ceva adevăr în ce spunea el. 
Până să-şi adune James curajul s-o scoată la o întâlnire, 
Elizabeth nu mai era un secret bine păstrat al bobocilor. Fie- 
care tip din campus fie o ştia, fie voia să o cunoască, inclusiv 
Robert Meyers. Griffin puse jos agrafa pentru hârtie. Cel 
puţin fratele tàu nu s-a băgat într-o frăţie din aceea unde se 
bea multă bere. Nu foarte mulţi oameni pot spune că dragos- 
tea vieţii lor s-a căsătorit cu un viitor preşedinte. 

Dana amuţi. Simţindu-se obligată să spună ceva, rosti: 

— Nu, nu foarte mulţi oameni pot spune asta. 

— După ce Meyers şi Elizabeth şi-au început relaţia, ea nu 
a mai fost niciodată prin preajmă. Apoi am auzit că abandonase 
şcoala şi se dusese cu el la Harvard, şi că s-au căsătorit în 
anul următor. 

— Cum a ajuns ea să vorbească aici? 

— Era un program doar pentru studentele de la Drept. Eu 
şi James eram în comisie. La una dintre şedinţe, s-a uitat 
peste masă la mine şi a spus: „Ce zici de Elizabeth Adams?“ 
La început, am crezut că era o glumă, dar tuturor li s-a părut 
o idee grozavă. A ajuns să facă ceea ce mie mi-a luat două- 
zeci de ani să-l conving să facă. 

— Deci James a sunat-o? 

Griffin clătină din cap. 

— Tot fricos a rămas; a sunat-o pe secretara ei. Dar Eliza- 
beth l-a sunat înapoi personal şi a acceptat invitaţia. El se 
aplecă în faţă, cu coatele pe birou. Am citit criticile la adresa 
ei în ziare — că nu s-ar implica prea mult — dar aici nu a fost 
aşa. Nici Dana nu şi-o amintea aşa. Pentru noi, ea era aceeaşi 
Elizabeth, continuă Griffin. Discursul ei a fost clar şi concis. 
A fost foarte deschisă şi prietenoasă. Am avut impresia că ea 
însăşi s-a bucurat cu adevărat de acea zi. 

Dana privi în spatele lui Griffin la un tablou de pe perete. 
Ea îl recunoscu pe fratele său în faţa unui grup de tineri 
absolvenţi, bărbaţii îmbrăcaţi la costum, iar fetele îmbrăcate 
în rochii, cu acele clădiri din cărămidă ale Universităţii din 
Washington în fundal. Când privi înapoi câtre Griffin, el îşi 
mijise ochii. Ea îşi dădu seama că el nu lua de bun motivul 
pentru care venise la el. Probabil acum îşi reamintea conver- 
saţia lor de la piscină din ziua înmormântării lui James. 

— De ce mă întrebi asta, Dana? 

Uşa de la birou se deschise şi Logan îşi vâri capul înăuntru. 

— Eu trebuie să plec. Eşti gata? 

Uşurată de intervenţia lui, Dana se ridică. Dădu mâna 
cu Griffin. 

— Îşi mulţumesc pentru ajutor. 

— Dacă e ceva ce pot să fac... 

Ea scutură din cap. 

— O să mă descurc eu. E mai bine aşa, spuse ea, sperând ca 
asta să-l mai împace. O să te sun în legătură cu proprietăţile. 

Logan aştepta pe hol. Când ea ieşi, Griffin o urmă. 


Victimele puterii 239 


— Dana? 

Ea se întoarse. 

— O să fie totul în regula? 

Ea dădu din cap. 

— Da, Brian. O să am grijă ca totul să fie în regulă. 


Logan o conduse pe scări, ţinând-o de cot ca şi cum ar fi 
încercat să-i aline suferinţa pe care ştia că i-o provocase când 
o grăbise. După ce trecură de uşa din sticlă de la intrare, 
durerea de coaste reveni şi începu să-i vină greu să respire. În 
cele din urmă, în curte, trebui să facă o pauză. 

— De ce ne grăbim? 

Logan îi dădu drumul. 

= Îmi pare rău, spuse el. Cineva a sunat la secţie, are in- 
formaţii despre moartea lui Laurence King. Vrea să-mi vor- 
bească în particular. 

O ceaţă slaba se lăsă, iar vântul îi suflă părul în faţă. 

— Cine e? 

— Nu mi-a lăsat nici un nume. 

— "Ţi-a zis despre ce e vorba? Ţi-a zis ce ştie? 

— Nu. Logan o prinse din nou de cot şi o ajută să traver- 
seze Twelfth Street, unde parcase în faţă la o cafenea 
Starbucks. A spus că a citit despre crimă în ziar şi că are 
informaţii pentru detectivul care se ocupă de caz. 

Ea se opri în timp ce el deschidea portiera maşinii. 

— Ai grijă, Mike. 

El dădu din cap, apoi făcu un semn cu mâna şi o ajută să 
urce în maşină. 

— Vrea să ne vedem la un restaurant din centru — un spaţiu 
public. Nu vreau să-l fac să mă aştepte; la telefon părea speriat. 

— Ea a fost, zise, uitându-se în sus spre el. A fost 
Elizabeth Meyers. 

— Am auzit de pe hol conversaţia voastră, spuse el, dând 
din cap. Dar mai ştiu şi că nu avem nici măcar un singur 
martor care poate să dea declaraţii, iar fără un martor, nu 

putem ajunge prea departe, de asta tipul ăsta poate fi impor- 
tant. Îi închise portiera şi se grăbi să urce la volan. 

— Unde te vezi cu el? 

— La McCormick’ Fish House, pe Fourth Avenue. A zis 
că va fi acolo la prânz. Se uită la ceas. Şi mai trebuie sa te 
duc şi la mama ta. 

Asta însemna că trebuia să treacă peste pod spre partea de 
est a lacului, apoi să se întoarcă în oraş. Era un drum de o 
jumătate de oră. 

— Vin cu tine, spuse Dana. 

Logan clătină din cap. 

— Tipul ăsta vrea să vorbească doar cu mine. 

— Atunci te aştept în maşină. Nu vreau să mă vadă ma- 
ma aşa. 

— Nu ştiu cât va dura, zise el, iar tu ai nevoie de odihnă. 
Cred că te simţi mai rău decât laşi să se vadă. El o privi ca şi 
cum se gândea la alternativele pe care le aveau, apoi adăugă: 
Stai aşa. Mai am ceva timp. Apăsă acceleraţia. Maşina 
Austin Healey ţâşni de pe Twelfth Street şi intră pe I-90, 
îndreptându-se spre est, câtre pod. Apoi motorul îşi domoli 
huruitul. 

— Ai greşit drumul, zise ea confuză. Centrul e în partea 
cealaltă. 

— Nu mergem în centru, spuse el. Te duc într-un loc unde 
să te poţi odihni. 

Michael Logan îi spuse că locuia pe vârful muntelui 
Cougar în Issaquah, o zonă care nu scăpase de masivele con- 
strucţii de case, case de oraş, şi centre comerciale care se 
întindeau până la est de Seattle. Porţiunile care scăpaseră de 
defrişări fuseseră transformate în parcuri. Pe teritoriu mai 
rămăseseră şi lincşi, pume şi urşi negri, dar tot mai rari. Pe 
vârful muntelui se găseau şi nişte turnuri radio înconjurate de 
porţi la care puteai ajunge pe un drum neasfaltat ce traversa 
parcelele de teren pe care Logan le închiriase la stat. În timp 
ce maşina o cotea pe drumul prăfuit şi pietruit din jurul tur- 
nurilor, Dana se uita la clădirea cu trei etaje, din lemn de pin, 
care se ridica de la sol, la fel de retrasă precum copacii aflaţi 
în jurul ei. Logan conduse până în faţa casei care era înconju- 
rată de cedri şi sângeri. Ferestre înalte ca de catedrală se ridi- 
cau până în acoperişul ascuţit. Ca şi casa lui William Welles, 
aceasta se armoniza cu mediul înconjurător şi cu frunzişul ce 
o acoperea. Pe cei trei buşteni din mijlocul curţii erau aşezate 
vaze ceramice pline de flori şi viță-de-vie. 

Dana păşi afară din maşină într-o simfonie de sunete. 
Clopoţei de vânt din argint atârnau din crengile copacilor, 
învârtindu-se şi lovindu-se într-o briză uşoară. 

— Tu ai construit astea? întrebă ea. 

Logan dădu din cap. 

— Am construit tot ce e în casa asta. 

Se uită la cladire, apoi din nou spre el. 

— Ai construit tu asta? Întrebarea suna mai sceptic decât 
intenţionase. 

El ridică din umeri. 

— Atât de umilă precum o vezi. El porni spre uşa din faţă. 
Te avertizez că interiorul este încă în lucru. 

— Este incredibil. Cine a conceput casa? 

— Soţia mea. Logan traversà un pod de lemn peste un 
pârâu şi ajunse la un pridvor larg. Descuie uşa din faţă, şi 
Dana îl urmă spre o încăpere cu pardoseală din ardezie şi 
rocă de râu în perete. O cascadă cădea într-un iaz plin cu 
crini, plante şi peşte koi. Intrarea dădea către o cameră de zi 
largă, cu şemineu din piatră care avea peste şapte metri 
înălţime şi se ridica până în tavanul cu boltă. Buşteni impre- 
sionanţi formau podeaua, intersectându-se cu grinzi de lemn 
pentru a forma un al doilea etaj înalt. Mansardele erau legate 
de podeţe. Peisajul înconjurător te făcea să te simţi de parcă 
te aflai afară. 

„E o casă în copac“, se gândi Dana, amintindu-și ce-i 
spusese lui Logan în timp ce stăteau în dormitorul ei. 

Amintindu-şi probabil aceeaşi conversaţie, Logan spuse: 

— Lui Sarah îi plăcea natura. Îi placea să se caţăre pe 
orice, munţi sau copaci. Spunea că înălţimea îi oferă persoa- 
nei o altă perspectivă asupra lumii. El luă pardesiul Danei şi 
îl agăţă în cuierul de lângă uşa de la intrare. 

— Nu pot să cred că cineva a putut să facă un asemenea 
design interior, comentă Dana. 

— Era pe de o parte plăcere, dar şi necesitate, spuse el, 
intrând înapoi în cameră. Proprietatea aparţinea străbunicului 
ei. Autorităţile din Washington au încercat să o scoată la vân- 
zare, dar Sarah a refuzat. Îi era teamă că statul va vinde tere- 
nul celui care va da cei mai mulţi bani. Ne-au hărțuit cu acte 
şi taxe pentru a ne descuraja să construim ceva ce ar dăuna 
terenului. Se gândeau că nu o să putem construi ce ne 
doream şi că lucrul ăsta ne va frustra şi, în cele din urmă, 
vom vinde. Logan zâmbi. Nu o cunoşteau pe soţia mea. 


Victimele puterii 243 


— Ce este de profesie? întrebă Dana, confuză din cauza 
faptului că Logan îi spusese iniţial că nu era însurat. 

— Era arhitectă, dar, mai mult de atât, era o artistă. Arătă 
spre pereţi. Picturile sunt ale ei. 

Pe pereţi erau tablouri abstracte. Dana se apropie de unul 
dintre ele. 

— Ea a pictat astea? 

— Până în ziua când a murit. 

Dana se întoarse. 

— Sarah a murit acum cinci ani. 

— Îmi pare râu. Studie picturile, apoi socoti când se în- 
tâmplase asta şi puse o întrebare fără să se gândească: Deci 
niciodată nu a.... 

— Stat aici? zise Logan. Nu. Nu a stat. Am început casa 
imediat după ce ea a murit şi mi-au trebuit cinci ani să ajung 
în stadiul ăsta. Nu am avut timp să o termin, dar o voi face. 
Mi-a ţinut mintea ocupată — m-a ajutat să uit când aveam 
nevoie să uit. Acum mă ajută să-mi amintesc. 

— Nu pot să cred câ tu ai construit toate astea. E uluitor! 

— Am angajat muncitori pentru părţile cele mai dificile — 
e aproape imposibil să aduci echipament greu aici, spuse el, 
încercând să pară modest. A trebuit să folosim nişte tehnici 
vechi de construcţie pentru a ridica temelia. 

— E spectaculoasă. 

— O muncă din dragoste, cred că se poate spune aşa. Am 
devenit cumva obsedat de detaliile construcţiei şi paranoic 
legat de probleme cum ar fi putregaiul lemnului. Aşa că mi-a 
luat mai mult decât era nevoie. Dar simt cà am o obligaţie 
faţă de Sarah să duc construcţia la bun sfârşit. E ultimul lucru 
pe care ea l-a creat. El se uită la ceas. Bucătăria e la etajul 
doi. Serveşte-te cu orice ai nevoie din frigider sau din dula- 
puri. Nu am prea multe, din păcate. leşi din cameră. 

- O sa fiu bine. Dana luă o poză de la capătul mesei. În 
fotografie, Michael Logan stătea în genunchi cu braţul în 
jurul unei femei aşezate într-un scaun cu rotile, care avea 

capul aplecat ciudat în partea dreaptă, cu gura deschisă şi 
braţele şi mâinile răsucite şi încleştate. 

— Ea e Sarah, spuse Logan, intrând în cameră. 

Dana puse fotografia la loc pe masă. 

— Îmi cer scuze. Nu trebuia... 

El clatină din cap. 

— Eu te-am invitat aici şi fotografia e pe masă pentru că 
vreau să fie văzută. Sarah a murit din cauza unei distrofii 
musculare care a avut complicaţii. El îşi privi din nou ceasul 
de pe mână. Eşti sigură că vei fi bine? 

— O să fiu bine. Du-te. O să întârzii. 

— O să te sun mai târziu. Voi trimite şi o maşină a poliţiei 
aici. Păşi pe scările care duceau spre ieşire. E un dormitor 
pentru musafiri, a doua uşă pe partea dreaptă. Ai grijă la po- 
deţele suspendate. Nu am apucat să fixez balamalele. Unele 
se ţin doar în cuie. Poţi merge pe ele, numai să nu sari prea mult. 

— Nu cred că o să pot să sar prea mult. El zâmbi. Ce mi-ar 
plăcea ar fi un calculator cu acces la internet. 

— Biroul meu e acolo. Arătă spre mansarda dinspre vest. 
Cea mai frumoasă privelişte din întreaga casă. Încearcă să te 
şi odihneşti totuşi; ai alergat toată săptămâna. 

— O să am toată viaţa timp să mă odihnesc. 

El dădu din cap, resemnat. 

— Te sun mai încolo. Ea îl conduse până la uşă. Nu ai de 
gând să dormi, nu-i aşa? întrebă el, iar ea îi zâmbi. Încuie uşa 
după mine. 

— O să fiu bine, Mike. Cine ar putea să mă găsească toc- 
mai aici? 

Mc Cormick’S Fish House, la colţul Fourth Avenue cu 
Columbia Street, în centrul oraşului Seattle, era un local bine 
cunoscut. La câteva străzi de Tribunalul Districtului King şi 
nou-construita Primărie, acesta fusese odinioară hotelul Oak- 
land. Construit în 1827, avea un exterior din cărămidă şi un 
interior care îţi dădea sentimentul că ai călătorit cândva în 
trecut, cu lambriuri din lemn negru, cu lustre colorate ce atâr- 
nau dintr-un tavan placat cu bronz, pardoseală din mozaic alb 
şi perdele de un verde-închis care atârnau până la jumătatea 
ferestrelor ce dădeau spre stradă. Logan îi spuse şefului de 
sală că aşteaptă pe cineva. Barbatul îl direcţionă spre trei 
trepte care se aflau la stânga lui, dincolo de care descoperi un 
bar obişnuit şi un local unde se serveau stridii. Logan se 
aşeză pe un scaun rotativ de la colţul primului bar, pentru a 
putea sta cu faţa către uşa de la intrare. Pe perete atârna un 
calendar care afişa zilele rămase până la Sărbătoarea Sfântu- 
lui Patrick. Refuză meniul pe care i-l aduse un barman, 
comandă o coca-cola şi se uită la televizorul deasupra căruia 
era suspendat din tavan un somon uriaş împâiat. 

Dupa câteva minute, Logan simţi că cineva îl bate pe 
umăr. Bărbatul din spatele său era masiv, genul de greutate 
pe care o luase din mâncatul şi băutul excesive. Avea bărbie 
dublă, şi aceasta îi atârna peste guler, acoperind până şi nodul 
de la cravată. 

— Sunteţi detectivul Logan? 

Logan nu-l văzuse pe barbat intrând pe uşa principală, 
aşa că presupuse că acesta intrase pe lângă barul cu stridii. 
Avea un cap enorm, chiar şi pentru dimensiunile lui conside- 
rabile. Cu un nas turtit, urechi clăpâuge şi păr puţin, părea o 
scroafă imensă în costum. 

— Da, răspunse Logan. 

Bărbatul făcu semn către restaurant. 

— Am o masă în capăt. Logan îl urmă prin restaurant, 
unde, fiind ora prânzului, era un continuu du-te-vino. Chel- 
nerii cu şorţuri lungi şi albe şi cravate negre făceau slalom 
unul pe lângă celălalt, purtând pe mâini platouri de calamari 
şi stridii. Logan adulmecă aroma untului şi a usturoiului. 
Începu să-i ploua în gură. Bărbatul urcă scările care duceau 
spre un loc retras şi mai înalt. Luă în mână un pahar cu ceva 
ce semâna cu scotch-ul şi sorbi o gură. Gheaţa din pahar 
scoase un clinchet — mâinile bărbatului tremurau. Logan îşi 
agăţă haina în cuierul de la intrarea în separeu şi se trase în 
partea opusă, privindu-l pe bărbat cum îşi aranja un păr 
imaginar de pe frunte, apăsând şuviţele rămase. Scalpul îi 
strălucea de transpiraţie. Logan nu voia să-l zorească pe indi- 
vid, dar avea senzaţia că nu va afla nimic dacă el nu va fi cel 
care avea să înceapă primul să vorbească. 

— Aţi spus în mesaj că s-ar putea să-l cunoaşteţi pe 
Laurence King? 

Bărbatul îşi scutură capul. 

— Nu. Mai luă o gură din pahar, termină băutura şi lăsă 
doar gheaţa. Nu îi cunoşteam numele până nu am citit ştirea 
în ziar. Mai făcu o pauză. Cred că ştiu câte ceva despre cel 
care l-a ucis... poate... nu ştiu. 

Logan dădu din cap, răbdător. 

— De ce nu-mi spuneţi ce ştiţi? 

Bărbatul se întinse peste masă, cu capul plecat. 

— Asta trebuie să rămână secret. Să rămână confidenţial. 
În anonimat. Ştiţi? Lucrez la Biroul Federal ca funcţionar în 
serviciul administrativ. 

— Înţeleg, spuse Logan, nefăcând nici o promisiune. 

Bărbatul se lăsă înapoi pe spate, cu faţa îmbu jorată. 

— Sunt căsătorit. Am o soţie şi trei fiice. Sunt lector la 
parohie şi sunt în comitetul de părinţi la şcoala unde învaţă 
fiicele mele, adăugă el, făcând parcă o listă. Nu pot să mă 
implic în aşa ceva. Nu pot depune mărturie. 

Din nou, Logan nu promise nimic. Abia acum îşi dădu 
seama cum intrase bărbatul în contact cu Laurence King. 

— Doar spuneţi-mi ce ştiţi. Să începem cu asta. 

Bărbatul părea să-şi mai vină în fire. 

— Eu, ăăă, eu cred că am fost de faţă. 

— Aţi fost acolo? întreba Logan, încercând să-l determine 
pe bărbat să vorbească mai clar. 

— La motel... la Emerald Inn. 

Logan dădu din cap. 

— Aţi fost cu cineva. 

— E un fel de... o chestie pe care o am pentru... adică, 
vreau să zic, soţia mea nu mai... ştiţi. Bărbatul arătă cu dege- 
tul sub masă şi făcu o grimasă. 

— Soţia nu vă mai face sex oral? 

Bărbatul răsuflă. 

— Nu. E mai mult de-atât. Nu prea mai avem relaţii 
sexuale. Ea spune că e ceva genetic — şi mama ei a fost la fel. 
Avea fobie de germeni şi treburi din astea, ştiţi, ca Howard 
Hughes. Oricum... auzisem despre barul ăsta de lângă au- 
tostradă, unde, ştiţi, se pot găsi femei. Şi apoi mergi la mote- 
lul ăsta. 

— Şi aţi fost acolo în noaptea când King a fost omorât. 

Bărbatul se aplecă înainte, şoptind. 

— Eram în camera de alături. 

— În regulă, domnule... Logan încercă să facă totul să 
pară cât mai firesc. Aşteptase dinadins până să-l întrebe cum 
îl cheamă, nevrând să-l sperie, însă ochii bărbatului se càs- 
cară larg de frica. 

— Aveţi nevoie de numele meu? 

— Aş avea nevoie dacă ar trebui să mă adresez. 

Bărbatul îşi lingea şi îşi muşca buza de jos, de parcă râv- 
nea la bucatele din farfuria cuiva. Când îşi spuse numele, 
părea ca şi cum şi-ar fi cerut scuze. Sunt Jack. Jack Ruby. 

Logan chicoti. 

— Nu trebuie să inventaţi un nume. 

Ruby ridică o mână şi îşi dădu ochii peste cap. 

— Nu inventez. Asta e numele meu. Şi, vă rog, fără glu- 
me. Am avut parte de toate glumele la care vă puteţi gândi. 
Dacă aş fi pus deoparte câte un bànuț de fiecare dată când 
cineva mă întreba dacă sunt rudă cu acel Jack Ruby, acum aş 
fi fost bogat. 

— Bine, promit, fără glume. Logan se întinse peste masă 
şi bărbatul îi strânse mâna. Spuneţi-mi doar ce aţi auzit şi 
aţi văzut. 

— În regulà. Ruby trase în piept o gură de aer de parcă 
s-ar fi pregătit pentru o misiune imposibilă. Cum spuneam, 
eram în camera alăturată şi am auzit nişte zgomote. 

— Spuneţi-mi ce aţi auzit. 

— Păi, nu mult. De fapt... se aplecă în faţă, îmbu jorat. Îmi 
place când ele vorbesc şi când îmi oferă ceva în schimbul 
efortului. 

Logan îi ţinu isonul. 

— Tuturor ne place o mică încurajare. 

Ruby îşi frecă mustaţa încărunţită de deasupra buzei mult 
prea subţiri pentru faţa sa. Logan se gândi că barbatul va face 
un atac de inimă. 

— Exact. Încura jare. Deci sunt, ştiţi, cu femeia asta şi aud... 
şi apoi îl aud pe tipul de alături că bate în perete, spunân- 
du-ne să tăcem. Ea îmi spune să-l ignorăm, să ne vedem 
de-ale noastre, apoi începe să vorbească tot mai tare, ştiţi, dar 
eu îmi pierd concentrarea şi nu pot... şi apoi... apoi aud ceva 
ce suna ca o ceartă. 

— Aţi auzit ce discutau? 

— Am auzit doar una... o voce. Spunea că vrea mai mulţi 
bani. Ca vrea cincisprezece mii de dolari. Îmi amintesc asta. 

Şi apoi îl aud spunând... spune... „Nu ne-am angajat să omo- 
râm pe nimeni.“ 

Logan încercă să se stăpânească. 

— Aţi auzit asta? Sunteţi sigur? 

Ruby ridică mâna dreaptă ca şi când ar fi fost la depune- 
rea jurământului. 

— Nu puteam să inventez asta, domnule detectiv Logan. 
Şi atunci mă gândesc să mă car dracului de acolo, dar femeia, 
ştiţi, îmi tot spunea să continui şi... exact când trebuia să... 
ştiţi... să-i dau sosul, deodată aud două sunete ca de petardă 
explodând. Bam. Bam. 

Ruby vorbi tare şi se auzi până în restaurant. Îşi dadu seama 
de asta şi se trase şi mai jos în scaun. Logan era sigur că bărba- 
tul şi-ar fi dorit acum să se facă una cu scaunul capitonat. 

— La dracu” nu ştiam ce să fac. Totul se petrecuse brusc. 
Femeia dădea din picioare şi ţipa să mă dau jos de pe ea. 
Apoi mai aud o pocnitură, a treia, şi părea să vină direct prin 
perete. Mă panicasem şi m-am pomenit pe balcon, forțându-mă 
să-mi trag cât mai repede pantalonii pe mine şi să-mi închei 
şliţul. Şi atunci l-am văzut. 

— Laurence King? 

Ruby îşi ridică privirea de pe masă. 

— Nu. Nu King. Tipul ăsta... El stă pe rampă şi ne uităm 
unul la celalalt, faţă în faţă. 

Acum Logan era cel care se aplecă înainte. 

— Faţă în faţă cu cine? 

Ruby privi în sus. 

— Tipul, spuse el emfatic. Criminalul. Adică... presupun 
că era criminalul. Avea o armă în mână. 

Logan îşi simţi pulsul accelerând. 

— Vă amintiţi cum arăta? 

Ruby se îndreptă de spate şi se scutură de parcă îl străpun- 
sese un fior. Îşi trecu o batistă verde peste fruntea transpirată. 

— Da, pot să vi-l descriu. Nu pot să-l uit. Era noapte, dar 
purta ochelari de soare. Îmi amintesc asta. Genul de ochelari 
care încadrează tot capul. 

— Şi altceva în afară de ochelari? 

— Avea păr scurt, nu foarte scurt, dar scurt oricum. 

— Ce culoare? 

— Blond. Un blond murdar. 

— Ce înalțime? 

— Un metru nouăzeci, poate un centimetru, doi în plus 
sau în minus. Bine clădit, masiv. Era în formă fizică bună, 
cred. Purta genul ăla de jacheta de piele maro, ştiţi, cu guler 
şi... şi se uita la mine. Adică se holba la mine, ştiţi, iar eu cre- 
deam că s-a zis cu mine. Chiar acolo pe loc. Voi fi omorât 
pentru că m-am uitat direct la faţa acestui bărbat. Ruby se 
aplecă din nou, cu o voce reţinută şi şoptită, de parcă nu 
avea aer. Dar ştiţi ce face? Zâmbește. Ochii lui Ruby se 
căscară de mirare. Vă puteţi imagina una ca asta? Zâmbeşte. 
Apoi îşi duce un deget la gură ca şi cum ar zice că ăsta e 
micul nostru secret, se întoarce şi pleacă. Vă puteţi imagina 
asta? Pur şi simplu se întoarce şi pleacă. 

Jack Ruby fusese la un pas de moarte. Din păcate, infor- 
maţiile acestea nu-l aduceau pe Logan mai aproape de prin- 
derea criminalului şi, dacă asta nu se putea întâmpla, atunci 
informaţia nu era bună de nimic. 

— Eşti norocos, Jack. 

Ruby îşi ridică o mână, de parcă jura pe o Biblie invizi- 
bilă. Apoi îşi duse mâna la inimă. 

— Nu trebuie să-mi spuneţi. Credeam că aşa mi-era sortit, 
ştiţi, că poate tipul urma să-mi bage pistolul în stomac şi să 
apese pe trăgaci — aşa cum făcuse adevăratul Jack Ruby. Dar 
bunul Dumnezeu a avut grijă de mine în noaptea aia. lisus a 
facut ca acel om să se întoarcă şi să plece, iar prin asta îmi 
spunea să nu mai păcătuiesc niciodată. Şi n-am mai păcătuit. 
M-am lepădat pentru totdeauna. Gata. Nici măcar un singur 
păcat n-am mai săvârşit. Cred că Dumnezeu m-a salvat ca să 
mă pot îndrepta. De asta sunt aici, acum, să fac ceea ce e 
corect. Fac ceea ce e corect dacă vă zic asta, nu-i aşa? 

— Faceţi ceea ce e corect. Dar de ce v-aţi decis acum şi nu 
atunci imediat? întreba Logan. 

Ruby se lăsă pe spate şi privi în jur înainte de a-şi aţinti 
ochii asupra lui Logan. 

— Păi, cum am spus. Am fost destul de speriat şi, ştiţi, am 
o familie, dar atunci... ştiţi... şi apoi l-am văzut din nou. 

Dana începu să caute pe internet de la cele mai recente 
articole până la cele mai vechi, folosindu-se de motoarele de 
căutare şi tastând cuvintele „Meyers“, „senator“ şi „Elizabeth 
Adams“. Nu întâmpină dificultăţi în a găsi articole din arhi- 
vele Post-Intelligencer şi Seattle Times — cuplul devenise 
foarte popular în Seattle, iar după ce Meyers îşi anunţase 
candidatura la preşedinţie, apăruse la ştiri mult mai des decât 
de obicei. Publicul, se pare, nu se mai sătura de cuplul cel 
atră găor. Ziare locale şi naţionale publicaseră articole ale 
căror teme variau de la ideile îndrăzneţe pe care le avea 
Meyers despre politicile economice naţionale şi afacerile 
externe, până la tipurile de produse alimentare pe care el şi 
soţia sa le preferau. Atunci când The Times publicase un arti- 
col despre combinaţia de culori pe care Elizabeth Meyers o 
alesese pentru a-şi decora casa din Highlands — un complex 
de 18 milioane de dolari —, preferinţele oamenilor se deplasa- 
seră spre aceleaşi tapete şi vopsele. 

Cu un păr lung şi închis la culoare, şi un ten măsliniu, 
Elizabeth Meyers contrasta puternic cu înfăţişarea de adoles- 
cent a soţului ei blond. Articolul o prezenta ca fiind timidă 
şi reţinută în public, lucru care, de asemenea, contrasta cu 
şarmul lui. Nu era de mirare că amintea de Jacqueline 
Kennedy atât la înfăţişare, cât şi la comportament, iar faptul 
că avea treizeci şi cinci de ani încurajase comparaţiile. Dana 
realizà că Elizabeth, poate chiar mai mult decât soţul ei, fusese 

motivul pentru care publicaţiile naţionale numiseră campania 
„Întoarcerea la Castelul Camelot“. 

Dana nu era sigură ce anume câuta în articole, dar des- 
crierea pe care William Welles i-o făcuse lui Elizabeth 
Meyers, cea pe care el o cunoscuse, se potrivea. Ea spera că 
undeva, într-un articol, va găsi un indiciu legat de moartea 
fratelui ei care să o trimită la bărbatul care l-a omorât. Făcu 
notițe pe un carneţel, încercând să găsească nişte legături, 
anumite lucruri comune, dar pe moment nu vedea nici unul. 
Sâmbată seara, Meyers şi soţia sa vor deschide campania de 
strângere de fonduri cu o cină de cinci mii de dolari de invi- 
tat la Fairmont Olympic Hotel, în centrul oraşului Seattle, iar 
săptămâna asta fusese deja încărcată. Făcuse campanie în 
California, Oregon şi Arizona înainte să se întoarcă în Seattle 
pentru a inaugura terenul de sport pentru tineri, care îi va 
purta numele. La fiecare eveniment, alături de el stătea fidela 
sa soţie. 

Soneria de la uşă sună. Dana confundă sunetul cu cel al 
clopoţeilor de vânt de afară. Apoi îşi aminti că Logan trebuia 
să trimită un poliţist să-i supravegheze casa. Trecu pe un 
podeţ suspendat — care se cutremura ca podeaua sa de la ser- 
viciu când se apropia Marvin Crocket pe coridor — şi apoi 
cobori scările în spirală până la uşa de la intrare. În heleşteu 
apa cădea în cascadă, şi ea observă coada lucitoare, roşu-por- 
tocalie, a unui crap. La uşa de la intrare era însă ceva mult 
mai urât, un animal de pradă. 

Jack Ruby transpira prin cămaşa albastră din bumbac şi 
nici toată apa cu gheaţă din recipientul de pe masă nu putea 
să-l răcorească. Îşi pătase gulerul, se pătase la subsuori şi la 
mâneci. Ca un robinet care curge, broboane de transpiraţie îi 
apăreau pe frunte de îndată ce se ştergea cu batista. Logan se 
temea că va trebui să-l înfăşoare pe bărbatul obez în prosoape 
umede şi reci pentru a-l menţine hidratat, aşa cum înfăşori 
balenele care eşuează la mal. 

Nu caldura îl facea pe Ruby să transpire. Încaperea din 
sediul central al Departamentului de poliţie din centrul ora- 
şului Seattle, de pe Fifth Avenue, fusese de curând renovată 
şi avea aer condiţionat. Nervii săi erau cei care îl făceau să 
transpire. Ruby voia să fie corect. Doar că nu voia să afle 
cineva că el făcea ceea ce era corect. Aparent, se convinsese 
ori poate doar se iluziona că asta era modalitatea prin care se 
absolvea de păcate şi putea să părăsească încăperea ca şi cum 
ar păşi afară dintr-un confesional al unei biserici, complet 
iertat de păcate, liber să plece şi să nu mai păcătuiască, rămâ- 
nând în acelaşi timp anonim în faţa tuturor, în afară de 
Dumnezeu. Deocamdată însă, stătea pe scaunul din lemn, 
framântând între degete un stilou şi asudând abundent. 

Logan trecu de partea dreaptă a lui Ruby şi aşteptă ca cei 
doi poliţişti în uniformă să termine discuţia cu privire la cone- 
xiunile televizorului la videorecorder. Era o discuţie aprinsă, 
referitoare la termenii de input şi output, şi la modul în care 
ar trebui conectat cablul videorecorderului la televizor. Când 

văzu că discuţia se prelungea, Logan încercă să-l calmeze pe 
Ruby, conversând banalităţi, dar acesta abia dacă îngâimase 
un cuvânt de când Logan ieşise pe uşa de la McCormick's şi 
îi spusese ferm că trebuie să facă un drum împreună. Pe de 
altă parte, lui Logan îi părea rău pentru bărbat. Nu îl credea 
ipocrit, aşa cum ar crede unii. Îl vedea ca pe un familist cu 
frică de Dumnezeu în proporţie de 95 la sută şi păcătos în 
cele doar 5 procente din restul timpului. De obicei, cele 5 
procente îi băgau pe oameni în belele. Asta era o treabă uni- 
versală. Cele 5 procente sunt acele momente când oamenii 
cedează slăbiciunilor tipic omeneşti sau pur şi simplu fac o 
prostie. Cele 5 procente îl aduseseră pe Jack Ruby faţă în faţă 
cu prostituata şi cu Emerald Inn. Putea să fi murit atunci. Din 
păcate, într-o investigaţie în care nu aflase mare lucru până 
atunci, Logan nu se putea îndura prea tare de el. Ruby fusese 
acea surpriză pe care spera că va putea s-o fructifice — noro- 
cul acela de care orice investigaţie are nevoie la un moment 
dat. Pentru Logan, Ruby fusese în locul potrivit la momentul 
potrivit, un cadou de la acelaşi Dumnezeu de a carui bu- 
năvoinţă Ruby se îndoia chiar în acest moment. 

Un poliţist în uniformă bătu la uşă şi îi dădu lui Logan 
trei casete. 

— Acestea sunt ştirile din ultimele trei nopţi de la cele mai 
importante canale. Ca o completare, Giacoletti spune câ-şi 
aminteşte ştirea despre care vorbeşte tipul acesta şi că a fost 
la televizor acum vreo două nopţi. Spune că tot timpul urmă- 
reşte CBS pentru că au cei mai buni prezentatori. El crede ca 
ştirea a apărut chiar înainte de rubrica sportivă. 

Logan luă la rând casetele până dădu de una pe care era 
scris CBS. 

— Minunat. Acum trebuie să găsesc pe cineva cu un IQ 
suficient de mare cât să poată da drumul videorecorderului. 


Dana se gândi s-o rupă la fugă, dar se împotrivi acestui 
instinct. Nu putea fugi — nu cu durerea din coaste care se 
declanşa la simplul efort de a respira. Bărbatul care stătea în 

pragul uşii casei lui Michael Logan ar prinde-o înainte să 
ajungă în sufragerie. Şi, dacă ar fugi, bărbatul ar înţelege că 
ea ştie că el nu este detectivul Daniel Holmes. Logan îi spu- 
sese, de asemenea, că acela care-l omorâse pe Laurence King 
era un trăgător foarte bun. Ar nimeri-o pe Dana înainte să 
ajungă la scări. Singura ei şansă era să rămână calmă şi să 
țină minte că avea la ea singurul lucru pe care bărbatul îl 
voia: cercelul. Nu ar omorî-o până nu i l-ar da. Şi asta îi ofe- 
rea Danei o şansă. 

— Doamnă Hill, sunt detectivul Holmes. Ne-am întâlnit 
sâmbătă la casa fratelui dumneavoastră. Uşa nu era încuiată. 

Ea se forţă să zâmbească. 

— Detectivul Holmes, bineînţeles. Îmi pare râu. M-aţi luat 
prin surprindere. Mă întrebam de unde vă cunosc. 

El arătă cu degetul către bandajul de pe fruntea ei. 

— Paâreţi rânită. 

— Doar o lovitură la cap dintr-un accident. 

— Îmi pare rău să aud asta. 

— Cu ce vă pot fi de folos? 

— Detectivul Logan m-a rugat să trec pe aici să mă asigur 
că sunteţi bine. 

Dana privi în spatele lui, la o maşină americană de culoa- 
re albastru-închis. 

— Da, mi-a spus că va trimite un poliţist imediat. Mul- 
țumesc, sunt în regulă. Nu trebuie să vă deranjaţi. 

— Nu e nici un deranj. Stau în zonă. I-am spus lui Mike că 
aş fi bucuros să vin să vă iau. 

— Să mà luaţi? Ea încercă să-şi mascheze tensiunea 
din voce. 

— Mike vrea să vă iau cu mine. 

— Mike m-a rugat să aştept aici. 

Bărbatul ridică din umeri. 

— Schimbare de planuri, cred. Se uită spre cer. S-ar putea 
să trebuiască să vă luaţi haina cu dumneavoastră. Vremea se 
schimba. Meteorologii au spus că va veni o furtună. 


Victimele puterii 257 


Nori întunecaţi se întindeau pe cer ca o imensă pată de 
cerneală. Dana făcu un pas în spate către scări. 

— În regulă. Să-mi iau haina... 

Bărbatul intră şi el. 

— Ce loc frumos şi-a tras Mike aici. E o minunăţie. Se 
uită la Dana cu ochii săi adânci şi întunecaţi. Rânjetul lui 
amintea de dovlecii de Halloween. Ah, Mike spunea ceva 
despre un cercel pe care să-l luaţi cu dumneavoastră. Zicea că 
ştiţi despre ce e vorba. 


Logan ţinea telecomanda, derulând în viteză o ştire des- 
pre un incendiu în Yellowstone National Park. La jumătatea 
primei casete, Jack Ruby părea deja un bărbat cu probleme 
cardiace care aştepta ca în orice moment să aterizeze pe masă 
o friptură de vită — nerâbdător să o guste, dar îngrozit de 
ce-ar putea să i se întâmple după aceea. Caseta se derula 
înainte, mişcările repezite ale prezentatorilor făcându-i să 
arate ca oamenii aceia de mai demult, din ştirile de dinaintea 
unui film. 

Într-un final, Ruby rupse tăcerea. 

— Înţelegeţi de ce e atât de ruşinos. Ceva ca asta, pâi, ar 
isca multă publicitate, şi fetele mele... 

— Uită-te în continuare, Jack. Logan arătă spre televizor. 
Voi face tot posibilul pentru a vă proteja identitatea ta şi 
a familiei. 

— O să fiu cu siguranţă dat afară din comitetul de părinţi şi 
nici n-o să-mi mai pot arăta faţa în biserică. Ruby îşi ridică pri- 
virea spre el ca un bassett, cu fălcile lăsate şi cu ochi trişti. 

— Priveşte partea bună a lucrurilor. La fel de bine, ai fi 
putut fi mort acum. Şi, dacă nu acum, data viitoare cu sigu- 
ranţă. Prostituatele nu sunt cetăţeni-model şi motelul ăsta e 
recunoscut pentru violenţa care se petrece acolo. 

Ruby făcu o grimasă de om suferind. Că a scăpat cu viaţă 
pentru el nu părea să însemne mare lucru. Când ştirile făcură 
o pauză de publicitate, Logan îi înmână lui Ruby telecomanda. 

— Dacă vezi ceva, pune pe pauză. Mă duc să dau un telefon. 

— Chiar credeţi că omul ăsta lucrează pentru senatorul 
Meyers? 

Logan deschise uşa şi scoase telefonul mobil de la curea. 

— Eşti sigur de ceea ce ai văzut? 

Ruby dădu din cap. 

— Sunt sigur. Cum am spus, nu o să uit faţa aia cât o 
să trăiesc. 

Logan gesticulă spre videorecorder. 

— Sà mă înştiinţezi şi pe mine. Se întoarse să iasă, tastând 
numărul de telefon de acasă. 

— Asta e, răbufni Ruby. Degetele lui groase bâjbâiau pe 
telecomandă. Caseta continua să se deruleze. La naiba, n-o 
pot opri. 

Logan înşfăcă telecomanda şi apasă pe butonul play. 
Mişcările ca de desene animate ale celor doi prezentatori de 
ştiri reveniră acum la normal. 

— Daţi-o înapoi, spuse Ruby, cu ochii aţintiţi pe ecran. 

Logan derulă înapoi caseta şi amândoi se uitau cum 
Robert Meyers mergea cu spatele pe treptele unei clădiri. 
Când Logan apăsă play, Meyers păşi în faţa pe trepte, cu 
soţia în spatele său. Camera de luat vederi îi surprinsese în 
prim-plan. Meyers agita ambele mâini către un grup de supor- 
teri entuziaşti care purtau pancarte cu MEYERS PREŞEDINTE. 

— Asta e, şopti Ruby. Se trase pe marginea scaunului. 
Picioarele din spate ale scaunului se ridicară de pe linoleum, 
iar cele din faţă purtau toată povara greutăţii lui. 

— Înca nu. Încà nu. El e! Se lungi în faţă. Scaunul îi alu- 
necă de sub fund şi el căzu de parcă ar fi alunecat pe o pantă. 
Se balansaă înainte, ridicându-se pe genunchi. 

— El e. Arătă cu degetul lipit de ecran. El e tipul. 


Dana o luă pe scări spre bucătărie. 

— Sa-mi iau poşeta, spuse ea. Vin într-un minut. 

Poşeta ei era pe tejgheaua nefinisată din furnir, care era 
acoperită cu un material rezistent la apă şi încă unul pentru 
protecţie, iar capetele erau încadrate de bucăţi de metal, mai 

înalte cu câţiva centimetri faţă de tejghea. Logan îşi lăsase şi 
uneltele acolo: foarfecele pentru cositor, un ferăstrău, un 
ciocan, o trusă de şurubelniţe, un cleşte de tăiat ţiglă şi 
un drug mic de fier. 

Deoarece casa era deschisă şi tavanele înalte, Dana auzea 
ecoul paşilor bărbatului. Strigă peste umăr: 

— Am găsit-o. Îşi luă poşeta. Ma duc până la toaletă. 

Telefonul de pe tejghea sună. Când răspunse, Logan i-o 
trânti direct, fără să mai salute: 

— L-am găsit. Cred că l-am găsit. 

— Nu, îmi pare râu. Nu e momentan acasă. Dana încercă 
să-şi păstreze vocea calmă, deşi aceasta trăda frica. 

— Ce? Dana? Barbatul pe care l-am întâlnit azi nu era un 
impostor. Se afla în motel în noaptea când Laurence King a 
fost omorât. Poate să identifice crimi... 

— Nu, dar pot să-i transmit un mesaj. Se uită peste umăr. 

Logan făcu pauză o secundă. 

— Dana? Eşti bine? Ce s-a întâmplat? 

— Da. Sper să ajungă acasă cât mai curând. 

— Cineva e acolo, spuse el. 

— Absolut. 

— Bărbatul care a venit la casa fratelui tău? 

- Da. 

— Polițistul e acolo? întrebă el precipitat. 

— Nu. Sunt o prietenă a detectivului Logan. 

Acum ea era cea care simţea panică în vocea lui. 

— Poţi să ajungi în dormitorul meu? Am o armă în nop- 
tieră. Trebuie doar să tragi piedica. 

— Poate, dar ar fi dificil. Un detectiv Holmes este aici, 
totuşi. Mă duce să mă văd cu Mike. Pot să-i transmit... Înainte 
să termine ce avea de zis, auzi un pocnet. 

Apoi convorbirea telefonică se întrerupse. 

— Încearcă să tragi de timp. Nu intra în maşină cu el. Dana? 

Logan se uită la telefon. Convorbirea se încheiase. 

— La dracu”. Fugi înapoi în încăperea unde Ruby aştepta 
să semneze o declaraţie şi înşfăcă paltonul de pe spatele 
scaunului. 

— Eşti liber să pleci. 

— Dar... 

Logan o luă la fugă pe coridor, tot mai repede, oamenii 
dându-se la o parte din calea lui. Apăsă butonul de apelare 
rapidă de pe telefon şi încetini ca să coboare scările care 
duceau la un garaj subteran. 

— Carole, ţipă el în telefon, unde e maşina de poliţie pe 
care ai trimis-o acasă la mine? De ce nu? Ai mai vorbit cu el? 
Logan smuci uşa securizată de la garaj. Sună la poliţia din 
Issaquah şi la pompieri. Spune-le că e o urgenţă. Vreau ma- 
şini în zonă, orice fel de maşini, ambulanţe, orice poţi face 
rost. Făcu o pauză să-i răspundă la întrebare. La mine acasă! 
Trimite-i la mine acasa! 


Dana îşi aruncă poşeta în frigider, singurul loc în care se 
gândi că o putea ascunde, dar când se uită prin bucătărie, 
fusese brusc străfulgerată de o amintire aparent de neînțeles şi 
absurdă. Îl vazu cu ochii minţii pe William Welles stând calm 
în balansoarul său, învârtind pe degetele sale groase cercelul. 

— De ce să-l mai creaţi? îl întrebase Dana. De ce să creaţi 
o piesă ce reprezintă durere şi suferință? 

— Pentru că a nu o crea ar însemna să fiu la fel de orb. 
A vedea lumea şi pe cei care locuiesc în ea presupune să vezi 
atât binele, cât şi râul. Nu putem vedea frumuseţea dacă nu 
vedem şi urâtul. Nu putem simţi bucuria până nu simţim 
durerea. Nu putem zâmbi dacă nu putem plânge. 

— Dar àsta nu a fost singurul motiv, nu-i aşa? întrebase 
ea. Peretele despre care îmi vorbiți? Era pentru protecţia ei, 
nu-i aşa? 

— Puteţi să credeţi aşa ceva? 

Deschise frigiderul, scoase cercelul din poşetă şi îl vârf în 
sutien. Apoi scotoci până dădu de un recipient cilindric şi îl 
vâri în sutien în partea cealaltă. Închise frigiderul şi se duse 
înapoi spre scări, aplecându-se peste balustrada. Nu văzu 
vreun semn că bărbatul ar fi prin preajmă. Apăsă pe între- 
rupător şi stinse luminile. Din cauza norilor negri, întreaga 
încăpere se scufundă într-o atmosferă cenuşie. Fiecare miş- 
care pe care ea o făcea se auzea până în tavanul înalt ca de 
catedrală. Bărbatul putea auzi fiecare pas pe care ea îl făcea. 
Trebuia să ajungă în dormitorul lui Logan, dar mansarda era 
în partea cealaltă a casei, dincolo de cele trei podeţe. Şi, chiar 
dacă ar lua pistolul, ea nu trăsese până atunci în viaţa ei. Nu 
înţelegea noţiunea lui Logan de „siguranţă“. În plus, bărbatul 
probabil le ascultase convorbirea şi ştia unde urma să stea. 

O luă pe podul suspendat care făcea legătura între 
bucătărie şi biroul de la mansardă, simţi că vibrează şi fu din 
nou străfulgerată de o imagine inconfundabila. Închise ochii 
şi o lăsă să o inunde. Apoi se opri şi se întoarse pentru a privi 
mai cu atenţie uneltele de pe tejgheaua din bucătărie. 


Nu avea cum să ajungă acasă prea repede. Trebuia să 
treacă de un pod şi de un trafic pe I-90 care era deja aglome- 
rat la ora aceea a după-amiezii, iar asta îl împiedica să ajungă 
în timp la Cougar Mountain. Conducea cu o mână pe volan, 
facând slalomuri prin trafic. Cu mâna liberă, tasta butonul de 
reapelare de pe telefon. O întrebă pe Carole de ultimele 
noutăţi legate de poliţia locală şi de pompieri. 

— O maşină a pompierilor e pe drum. Poliţia însă nu. 

— Poliţia nu? aproape că urlă în telefon. De ce naiba nu? 

— În Issaquah are chiar acum loc un jaf armat la o farma- 
cie. Bărbatul acela ameninţă că o să omoare treizeci de osta- 
tici. Toate ambulanţele şi medicii sunt fie acolo, fie pe drum. 

Închise telefonul şi-l trânti pe scaunul din dreapta. Acul 
vitezometrului de la Austin Healey se mişca ca un ştergător 
de parbrize — după cum accelera, încetinea sau frâna. Ţâşni 
cu maşina prin tunelul Mercer Island, luminile galbene zbu- 
rând pe la nivelul ochilor. Când maşina ieşi din tunel, Logan 
mai avea încă cincisprezece minute de mers. 


Dana se forţă să-şi controleze respiraţia. O cuprinseră 
valuri de greață. Se mai gândi o dată la planul pe care şi-l 
facuse, ciulindu-şi urechile la orice sunet care ar putea să 
vină de dedesubt. Mansardele erau legate circular unele de 
celelalte. Bărbatul ar putea veni doar din două direcţii, iar 
intenţia ei era să-l oblige să o ia pe scările în spirală. 

Luă telecomanda combinei şi porni spre pod. Având opt 
metri lungime, acesta era suspendat cu arcuri asemănătoare 
cu cârligele care ţineau stâlpii de metal de fiecare parte. Ochi 
combina din biroul lui Logan şi apăsă butonul play. Combina 
izbucni în sunete stereo şi partea din faţă prinse viaţă în culori 
care pulsau. Chitarele începură să cânte în boxe şi se răspân- 
diră în întreaga casă precum o armă automată. Era un CD cu 
AC/DC. Când vocea solistului ţipă strident, Dana scăpă tele- 
comanda în chiuveta. Apoi îşi adună forţele, expiră şi o luă în 
jos pe scara în spirală. Bărbatul apăru din umbră la baza 
scărilor. Dana se întoarse şi o luă înapoi, dar durerea o înceti- 
ni şi o făcu să şchiopăteze, iar coastele o dureau cu fiecare 
mişcare bruscă pe care o făcea. Scara se zguduia, iar bărbatul 
se căţăra repede. Când ajunse sus, ea îi simţi mâna pe gleznă. 
Se apucă de balustradă şi îl lovi cu celălalt picior, reuşind să 
se elibereze. Se poticni, se dezechilibră şi căzu peste tejghea- 
ua nefinisată. Benzile metalice îi intrară în came şi durerea îi 

luă şi ultima picătură de tărie din picioare. Se prăbuşi în 
genunchi. 

La fel de repede, bărbatul sări pe ea. 

O întoarse, se aşeză peste ea, cu o mână strângând-o de 
gât, împiedicând-o să respire. Încăperea se învârtea. Imaginile 
se înceţoşară. El se aplecă, ţipând ca să acopere zângănitul 
combinei. 

— Unde e cercelul? 

— Nu-l am. Vorbi printre dinţii încleştaţi. Durerea mai 
degrabă o enervă decât s-o sperie. Logan l-a luat cu el. 

Ochii bărbatului se măriră brusc pentru că nu se gândise 
la această posibilitate. Apoi o trase în picioare şi îi apăsă 
ţeava unei arme în bandajul de pe frunte. 

— Cercelul sau vei muri aici. 


Logan gonea cu maşina pe serpetine, luând virajele dru- 
mului de munte cu o viteză ridicol de mare. Tunetele răsunau 
şi zguduiau muntele. Nori negri se adunaseră peste piscuri, 
rotindu-se ca într-o pâlnie, întunecând cerul şi pădurile. Apoi 
pâcla de nori se deschise, dând drumul unui torent de apă şi 
vânt. Logan se luptă în curbele drumului cu pneurile maşinii 
Austin Healey, care încercau să facă faţă forţei centrifuge. 
Telefonul celular de pe scaunul din dreapta sună. Logan 
îl deschise. 

— Carole? Aşteaptă puţin. 

El încetini pentru a lua virajul pe drumul de munte. Cau- 
ciucurile din spate alunecară pe pietriş, maşina scăpând aproape 
de sub control. Logan corectă virajul, iar maşina sport ţâşni 
înainte. Luminile farurilor maşinii pompierilor începură să 
pâlpâie. Logan apăsă pedala de frână, maşina oprindu-se la 
câţiva centimetri de spatele camionului. 

— Maşina pompierilor nu poate trece drumul, ţipa Carole. 
Nu poate vira. Spun câ nu există nici un loc pe unde să poată 
întoarce maşina. 


45 


Bărbatul o împinse cu faţa în frigider. Durerea o fulgeră. 
El îşi înăspri strânsoarea din jurul gâtului ei. Cu cealaltă 
mână îi apăsa ţeava pistolului pe frunte. 

— Cercelul, şi s-ar putea să te las să trăieşti. 

Ploaia lovea ferestrele înalte ca de catedrală. Dana mor- 
măi printre dinţii încleştaţi. 

— Ți-am spus, îl are Logan. 

El o mai izbi o dată cu faţa de frigider şi îi înfipse şi mai 
tare arma în obraz. Ea simţi cum îi apasă molarii. 

— De fapt, nu există nici un motiv pentru care să te las să 
trăieşti. 

El trase piedica armei şi se aplecă înainte. 

Ea rezistă, încercând să se eschiveze. El duse mâna la 
spate, aşeză pistolul pe tejghea şi se întinse după foarfeca de 
staniu. Apoi, îi trase mâna, luându-i degetul arătător, forţân- 
du-l să se îndrepte, şi aşeză lama foarfecei pe primul falange. 
Îi taie pielea, şi sângele începu să curgă pe dosul mâinii. 
Simţi lama ajungând la os. 

— Nu, ţipă ea când teama reuşi în cele din urmă să-i întu- 
nece raţiunea. L-am ascuns. 


LOGAN ţâşni din maşină şi alunecă în noroi în timp ce fu- 
gea către autospeciala pompierilor. Sari înăuntru, îşi arătă in- 
signa şi strigă la şofer, acoperind zgomotul vântului şi al ploii: 

— Mergeţi înainte! Mergeţi înainte! 

Conducătorul auto clătină din cap, strigând la el. 

— Nu pot. Nu pot să trec de ultima curbă. De zece minute 
tot încerc. Avem nevoie de un vehicul mai mic, iar dacă fur- 
tuna nu trece, nu putem face nimic. Drumul va fi prea alune- 
cos. N-am mai văzut un asemenea nor aici pe munte. 

Logan mai văzuse doar o singură dată o furtună la fel de 
puternică. Plin de frustrare, lovi cu mâna partea laterală a 
maşinii pompierilor. Austin Healey nu avea suficient spaţiu 
să treacă şi să dea înapoi pe drumul prea îngust, iar ca să 
aştepte după autospeciala pompierilor să coboare, ar pierde 
prea mult timp. Şiroaie de apă se prăvâleau peste el. Se uită 
în sus la drumul care trecea peste dealul abrupt. Estimă că 
erau între cincisprezece şi douăzeci şi cinci de metri de teren 
abrupt până în vârf. Pe vremea asta, ar fi ca şi cum ar încerca 
să se caţăre pe o pârtie alunecoasă în şosete. Un fulger îi 
pârâi deasupra capului. Logan avu brusc o idee, ca şi cum 
fulgerul îi luminase mintea. 

— Cât de sus puteţi trage scările din spatele camionului? 
întrebă el. 


— Cercelul, doamnă Hill, sau o să vă retez câte o falangă 
pe rând. 

Sângele picura pe încheietura mâinii. 

— Bine. Bine. 

— Unde este? 

Ea se uită în jos la bluza sfâşiată în dreptul nasturilor. Bàr- 
batul dădu drumul degetului şi lăsă foarfeca. Când se întinse 
spre sânul ei, ea se acoperi cu mâinile şi izbucni cu mânie: 

— Nu mă atinge! Nici să nu te gândeşti să mă atingi! 

Corpul lui se lăsă greu peste ea. 

— Oh, m-am gândit la asta. Suflarea lui avea un iz greu, 
acru. M-am gândit foarte mult. Îmi place lupta. Îmi place când 
cineva opune rezistenţă. O linse pe obraz, apoi se trase înapoi. 

— Ia-l. 

Dana, fierbând de mânie, îşi duse mâna în sutien. AC/DC 
continua să cânte, parcă răstindu-se la ei din difuzoare. 

— Uite. Apăsă pe butonul tubului cilindric, trimițând un 
val de spray paralizant în ochii lui. El căzu pe spate, răcnind, 
şi se prinse cu mâinile de faţa. Dana îl îmbrânci sub tejghea, 
apoi se întoarse şi o luă pe podul suspendat, apucându-se de 
ambele părţi ale balustradei ca de nişte cârje, la fiecare pas 
trăind parcă o agonie. Se forţă din toţi rărunchii să pună un 
picior în faţa celuilalt. Când ajunse în partea cealaltă, se 
prăbuşi cu spatele la perete şi cu faţa spre pod. Furtuna tră- 
sese parcă o perdea neagră peste ferestrele ca de catedrală, 
dar în tot întunericul acela, ea îl văzu pe bărbat ridicându-se 
cu greu în picioare şi ştergându-se la ochi. Apoi acesta o luă 
înainte, împleticindu-se şi ţinând mâinile înainte, bâjbâind 
orbeşte să găsească drumul spre punte. 

— Haide, îşi spuse Dana. Haide, ticălosule! 


Scara se înălța cu Logan care stătea pe a treia treaptă de 
sus. Cel care ridica scara o apropie cât putu de mult de 
coama dealului, dar, pentru că panta se înclina, partea de sus 
a scării mai avea între patru şi şase metri până la creastă. 
Logan făcu semn să mute mai aproape scara. Barbatul din 
spate semnală că era cât se putea de aproape. Logan cobori 
privirea. Părţile de jos ale scării fuseseră deja murdărite de 
noroi şi se înfipseră în piatră. Doar atât de sus putea să 
ajungă scara. Trase aer în piept, cuprinse hotărât treapta de 
sus cu ambele mâini şi urcă atent, căutându-şi echilibrul ca 
un înotător pe o trambulină, apoi se aruncă pe creastă. Ate- 
riză foarte aproape de vârf, se apucă cu mâinile de rădăcinile 
unui tufiş, pentru a nu se afunda în nămol, şi bâjbâi pe coasta 
dealului în căutarea unei pietre pe care să-şi sprijine piciorul. 
Asta stârni o avalanşă care se prăbuşi pe capota maşinii pom- 
pierilor. El se trase spre vârf, se ridică din genunchi direct în 
picioare şi o luă la goană peste câmp spre dumbrava ce-i în- 
conjura casa. Deşi mergea la sală în mod regulat şi era în 
formă bună, nu-şi putea controla respiraţia. Încerca să-şi 
tragă sufletul, adrenalina făcându-l să prindă o viteză de neima- 
ginat. Se agăța de crengi, făcea slalom printre copaci, fiind 

atent la drum. leşi din dumbravă la douăzeci de metri de casa 
lui. Aceasta era cufundată în bezna. Nu văzu nici o lumină 
aprinsă. În jurul lui, furtuna continua să acopere toate celelal- 
te zgomote — clopoţeii din copaci se zbăteau şi se răsuceau 
în tăcere. 

El îşi puse mâna la ochi ca să se apere de ploaie şi văzu o 
umbră prin geamurile întunecate: cineva statea în picioare pe 
unul dintre podurile suspendate. 


Bărbatul păşi pe pod, se prinse de balustradă şi, în acelaşi 
timp, continua să-şi şteargă ochii. 

— Haide, şopti Dana. Ea se lupta cu valurile de greață 
provocate de durere. Haide. 

Bărbatul păşi nesigur în faţă, apoi se opri. Se uită înapoi 
în direcţia de unde venise şi, pentru o clipă, Dana crezu că se 
va întoarce. Dar apoi mai făcu un pas. La jumătatea distanţei, 
se opri din nou şi îşi duse o mână la tâmplă, ca şi cum ar fi 
fost lovit de un gând sau de o durere de cap intensă şi bruscă. 
Se întoarse spre dreapta, forţându-se să se uite peste balu- 
stradă. Imaginea era la fel de clară pentru ea ca atunci când 
stătuse în bucătăria lui Logan, şi la fel de vie ca atunci când 
văzuse prima dată sculptura neterminată de pe tejgheaua lui 
William Welles. 

Baărbatul se apucă acum de balustradă cu ambele mâini, 
ca şi cum s-ar fi luptat cu un vertij care îi înmuia picioarele. 
Scutură din cap dintr-o parte în alta, cuprins de confuzie, fără 
să-şi mişte picioarele, fie pentru că nu putea sau nu dorea. 
Privi spre partea opusă, unde stătea Dana. În întuneric, ea 
văzu luminile din ochii lui, care nu mai erau la fel de întune- 
caţi ca nişte cărbuni. Ochii parcă îi prinseseră viaţă, emanând 
flăcările pâlpâitoare, roşii şi portocalii, ale unui incendiu 
nevăzut. Se întinse după armă. Dana îşi adună ultimii stropi 
de tărie din corp şi se lăsă în jos pe capătul ridicat al unei 
ràngi pe care o fixase între stâlpul de metal care susţinea 
podul şi încheietura acestuia. 

Bărbatul se balansă ca şi cum podul i se legâna sub pi- 
cioare. Pistolul se prăbuşi într-o parte. Fulgerul se dezlânţui 
deasupra, trimițând un impuls electric albastru în întreaga 
cameră. Tunetul urui şi bubui. Ranga se balansă cu încăpă- 
ţânare pe blocul de lemn. Dana simţi că i se scursese puterea 
din braţe. Bărbatul se târi înainte şi se apropie de margine. Ea 
se lăsă cu toată greutatea, braţele ei tremurară. Ranga cedă, 
dispozitivul de blocare pârâi ca o creangă de copac şi cleştii 
de metal se deschiseră, eliberând toată greutatea. 

— Du-te la dracu”! spuse ea. 


46 


Logan dădu năvală pe uşa din faţă, strigând numele 
Danei, însă vocea îi era acoperită de muzică şi de dezlân- 
țuirea furtunii. El urcă scara în spirală câte două trepte 
deodată, văzu sânge pe pardoseala din bucătărie şi urcă la 
marginea unde fusese cândva un podeţ, iar acum era doar o 
crevasă de aproape şase metri. De cealalta parte, Dana stătea 
lipită de perete şi nu răspundea. El se repezi în direcţia ei, 
trecând peste poduri şi simțind cum trepidau sub greutatea 
lui. Opri combina, apoi îngenunche lângă ea. 

— Dana, eşti bine? Mă auzi? 

Ochii ei erau goi şi pielea rece la atingere. Temându-se că 
intrase în stare de şoc, el fugi în camera lui şi trase o pilotă 
de pe pat. O înfăşură în ea şi o duse jos pe scări. O aşeza pe 
canapeaua din camera de zi şi făcu focul în şemineu. Apoi se 
întoarse în grabă la bucătărie şi puse de ceai, încâlzind apa în 
cuptorul cu microunde, în timp ce mintea lui continua să 
retrăiască acel moment când dăduse buzna pe uşa din faţă şi 
surprinsese podul cedând. Bărbatul acela se prăvălise de 
parcă o capcană se deschisese sub el, se prăbuşise cu picioa- 
rele înainte şi aterizase pe măsuţa de sticlă într-o explozie de 
fulgere, tunete şi sticla făcută ţăndări. Încă în viaţă, el reuşise 
să se ridice în genunchi şi, însângerat, se uitase în sus ca şi 
cum ar fi cerut îndurare. Podul suspendat deasupra lui se 
clătinase, agaţat doar de un capăt. Apoi, Logan urmărise cum 
suportul rămas cedase sub greutate şi podul căzuse, ca o 

lespede de plumb venită din ceruri, lovindu-l pe bărbat cu o 
forţă imensă şi hidoasă. 

Sunetul făcut de cuptorul cu microunde alungă imaginile 
din mintea lui Logan. Scoase cana şi puse pliculeţul de ceai 
în apa fierbinte în timp ce o luă înapoi pe scări. Se aşeză 
lângă ea pe canapea şi îi ridică paharul la buze. Ea sorbi uşor, 
apoi se aplecă în lateral şi, lăsându-şi capul pe umărul lui, 
stătură în tăcere ascultând furtuna. 


O maşină de poliţie şi Land Roverul lui Carole Nuchitelli 
opriră în faţa casei lui Logan. Furtuna de după-amiază trecu- 
se, norii negri lăsând loc unui cer cenuşiu cu petice albastre 
pe alocuri. Logan stătea la uşa din faţă, ascultând pasările şi 
clopoţeii din copaci. Jaful de la farmacia Bartell îi ţinuse 
departe pe reporteri şi pentru asta el era recunoscător. Termi- 
na convorbirea cu Nuchitelli şi un alt detectiv din secţia din 
nord, James Fick, un fost înaintaş de la Universitatea din 
Oregon, care îşi păstra încă fizicul de mai demult. Logan îi 
spuse lui Fick: 

— Ce s-a auzit la radio? Ce ştie presa? 

— Nimic, în acest moment, răspunse Fick. Toată lumea e 
preocupată de Bartell. Au transmis live timp de trei ore. Re- 
porterii care nu sunt la faţa locului sunt la birou încercând să 
caute informaţii despre agresor şi ostaticii lui. Eşti singur aici. 

Logan dădu din cap. 

— Nu vreau să se afle asta prea curând. Nu vreau să apară 
nimic în ziare. În cazul în care reporterii sună să întrebe, le 
spunem că a fost un mic incendiu, dar că pompierii nu au 
ajuns din cauza stării drumului. Furtuna a stins focul. Putem 
face asta? 

Fick dadu din cap. Ridicară corpul ucigașului şi îl plasară 
în portbagajul Land Roverului lui Nuchitelli. Logan continuă: 

— Nooch, pune corpul la frigider pentru o zi sau două, 
până când îmi dau seama ce se întâmplă. Dacă cineva, orici- 
ne ar fi, te întreabă despre asta, fă-te că nu ştii nimic. Nu ştiu 
deocamdată cu ce am de-a face aici. 

Nuchitelli ridică din umeri. 

— Se vede clar ce anume l-a omorât, oricum, nu-i aşa? 
Cine e? 

— Ai încredere în mine. De data asta chiar vreau ca per- 
soana să rămână anonimă. 

Ea îi zâmbi. 

— N-o să uit, spuse el. 

Nuchitelli privi în spatele lui spre Dana care era aşezată 
pe canapea, cu pătura încă înfăşurată în jurul ei. Apoi Nuchitelli 
şi Fick plecară. 

Logan închise uşa în urma lor. Stătea pe treapta de sus a 
sufrageriei unde se prăbuşise podul, cu mâinile în buzunare. 
Dana îşi examina mâna bandajată. 

— Cum e degetul? 

Ea se uită în sus la el. 

— E în regula. 

— Dar tu cum eşti? 

— Mai bine. 

— Nu mai vrei ceai? 

Ea clătină din cap, apoi îşi îndreptă privirea spre fotogra- 
fia înrămată. 

— La cât timp după ce v-aţi căsătorit aţi aflat? 

Logan cobori. 

— Despre distrofia musculară? Am ştiut încă din colegiu. 
Am fost iubiţi în liceu. Sarah a fost diagnosticată la optspre- 
zece ani. Unele rude din partea mamei sale se pare-că au avut 
boala asta. Ea a murit la treizeci şi şase de ani. Sunt recu- 
noscător pentru cei optsprezece ani. 

— V-aţi căsătorit în ciuda faptului că ştiai că are boala 
asta? 

Întrebarea venise din senin, dar nu îl prinse pe Logan 
total nepregătit. Mai fusese întrebat şi înainte. Chiar şi pà- 
rinţii lui au fost împotriva nunţii. Au spus că-şi va petrece cei 
mai frumoşi ani din viaţă îngrijind un invalid. El stătea într-un 
scaun vizavi de Dana, odihnindu-şi coatele pe coapse. 

— Am iubit-o. 

— Dar ştiai că va rămâne paralizată. Că va muri. 

El ridică din umeri. 

— Nu a schimbat ceea ce simţeam pentru ea. Nu m-am 
îndrăgostit de ea pentru felul în care arăta, deşi pentru mine 
era cea mai frumoasă femeie din lume. M-am îndrăgostit de 
ea pentru cum mă făcea să mă simt. Asta nu se putea schim- 
ba doar fiindcă trebuia să stea într-un scaun cu rotile. Era 
încă frumoasă. Încă mă făcea să mă simt special. 

Dana se uită la poduri. 

— Ştiai cà nu ar fi putut trâi aici, cu mansarde şi scări. 
Cred că şi ea ştia. 

El încuviinţă din cap. 

— Sunt sigur că ştia. 

Ea dădu la o parte plapuma. Bluza ei era zdrenţuită, blu- 
gii pătaţi cu sânge. 

— Dacă o să continui aşa, în curând nu o să mai am haine. 

— Tu şi Sarah aveţi aproximativ aceeaşi mărime, spuse el. 
Sunt nişte haine în dulapul din dormitor. 

Dana clătină din cap. El spuse: 

— Te rog. Sunt acolo de cinci ani. Sarah a fost o persoană 
foarte damică. Ar fi vrut să-ţi schimbi bluza. N-o s-o mai sal- 
vezi nici măcar cu un ac şi aţă. El o luă în sus pe scări. Mă 
tem că sunt doar blugi şi tricouri largi. Lui Sarah nu-i plăceau 
hainele foarte mult. 

Dana zâmbi. 

— Cred că ne-am fi înţeles foarte bine, eu şi soţia ta. 

El se opri pe scări şi se uită la ea. 

— Cred că ai dreptate. 

Ferestrele antiglonţ înalte până în tavan din biroul lui 
Meyers ofereau o privelişte asupra apelor cenuşii ale Puget 
Sound. Feribotul care călătorea de la Seattle la Victoria, British 
Columbia, trecu de Bainbridge Island ca un gândac de apà, 
lasând în urma sa o dungă în formă de V care se intersecta cu 
alte triunghiuri albe — bărci cu pânze care pluteau înainte şi 
înapoi. La distanţă, se vedea un cargobot care căra un noian 
de mărfuri colorate, înălțându-se cât o clădire cu trei etaje şi 
îndreptându-se spre sud, în direcţia portului din Seattle. 
Olympic Mountains, presăraţi cu zăpadă, încadrau orizontul. 

Seattle nu mai era piatra prețioasă pe care străbunicul lui 
Meyers o descoperise. Spre nemulţumirea localnicilor, Ora- 
şul de Smarald fusese descoperit de cealaltă parte a ţării. 
Weyerhauser şi Boeing rămăseseră nişte actori importanţi în 
regiune şi pe scena naţională. Ca nişte bunici la mesele în 
familie, aceştia continuau să promoveze munca, perseverenţa 
şi longevitatea. Însă internetul şi Microsoftul lui Bill Gates şi 
Paul Allen, care aveau miliarde de dolari, şi nebunia hi-tech 
în general care făcea milionari peste noapte, erau cei care 
promovau ideea conform căreia nimic nu e imposibil. Trans- 
formaseră oraşul Seattle tot aşa cum minele de aur transfor- 
maseră California anului 1840, aducând cu ei nu numai 
oameni ahtiaţi după o mică avere, ci şi o mulţime de compa- 
nii care să-i susţină. Veniseră în Pacificul de Nord-Vest 
pentru a se îmbogăţi rapid, apoi rămăseseră aici pentru că 

preţurile la întreţinere erau rezonabile şi stilul de viaţă era 
strâns legat de natură. 

Internetul, telefoanele mobile şi e-mailurile de pe telefon 
facusera lumea să pară mai mică. Nu mai conta unde locuia o 
persoană, dacă aceasta voia să câştige candidatura la pre- 
şedinţie. Pentru un candidat la preşedinţie nu mai reprezenta 
un impediment faptul că provenea dintr-un stat care nu era 
activ pe scena politicii naţionale. Clinton venea din Arkansas, 
Jimmy Carter, din Georgia. Ambele state nu se puteau lăuda 
cu votanţi prea mulţi. Robert Meyers simţea că era timpul ca 
țara să aibă şi un preşedinte din părţile de nord-vest. Preşe- 
dintele republican cu două mandate, Charles Monroe, se va 
retrage fără a lăsa în urma celor opt ani de preşedinţie prea 
multe realizări, iar republicanii nu vor fi în stare să vină cu 
un candidat care să fie credibil în ochii electoratului. Partidul 
Democrat va aduce aceleaşi feţe obosite. Îl imploraseră pe 
Meyers să mai aştepte, oferindu-i posturi înalte şi prestigiu în 
Senat pentru a-i domoli pornirile. Ei îşi dăduseră seama cà el 
era prea tânăr şi mult prea lipsit de experienţă. Spuneau că, 
dacă pierde, asta va dăuna campaniilor sale viitoare. Meyers 
însă rămăsese neclintit. Nu avea de gând să piarda. Susţinuse 
că americanii voiau din nou o Americă îndrăzneață şi plină 
de iniţiativă, iar rezultatele ultimelor sondaje, care se aflau 
Chiar pe biroul lui în acel moment, îi dadeau dreptate. În sàptà- 
mâna în care îşi anunţase candidatura, procentajul demo- 
craţilor care îl preferau la vot se ridicase până la 38 la sută. 
El era încrezător că acest procentaj urma să crească, odată ce 
campania sa ar fi atins maximum de mediatizare. 

Dar el întotdeauna avusese încredere, încă o trăsătură pe 
care i-o inoculase tatăl său. Când moştenise proprietatea fa- 
miliei, adăugă acesteia o structură din metal şi beton care era 
legată de o colonadă din gresie de peste douăzeci de metri 
înălţime, la care ziarele se refereau drept Aripa de Vest a 
Coastei de Vest. Aceasta adăpostea biroul său, birouri pentru 
şapte asistenţi, posturi pentru secretare, o sală de conferinţe cu 
o capacitate de cincizeci de persoane, un cinematograf/centru 

media, o salà de baluri şi o sufragerie pentru aproape patru 
sute de invitaţi. În interiorul complexului, Meyers şi soţia sa 
erau monitorizaţi de la un centru de control de ultimă gene- 
raţie aflat la subsol, un sistem de securitate care presupunea 
un personal alcătuit din foşti soldaţi din trupele de asalt sau 
infanteria marină. Astfel se puteau obişnui cu ideea că, dacă 
va câştiga alegerile, Serviciul Secret ar fi pentru tot restul 
vieţii pe urmele lor. 

Îmbrăcat de zi, cu un pulover din caşmir, blugi şi papuci, 
Meyers stătea la un birou executat manual din lemnul unei 
nave scufundate în apele arctice. Când fusese descoperită 
după un secol de o balenierăa americană, încercările de a o 
scoate la suprafaţă eşuară, însă reuşiră să salveze lemnul. 
Astfel, masa şi alte obiecte ornamentale din biroul lui Meyers 
fuseseră confecţionate din acest lemn. 

Meyers îşi ridică privirea de pe discursul pe care avea 
să-l ţină în faţa susținătorilor sài la Fairmont Olympic Hotel 
sâmbată seara şi privi spre ceasul de pe şemineu. Întinse 
mâna după telefon şi apăsă un buton preprogramat. 

— Domnul Boutaire a ajuns? 

Şeful personalului de la securitate îl înştiinţă că Peter 
Boutaire nu ajunsese încă, iar încercările de a-l suna pe tele- 
fonul său securizat eşuaseră, de asemenea. 

Nu îi stătea în fire lui Boutaire să nu dea nici un semn. 

— Trimite pe cineva la apartamentul său. Când ajunge 
Boutaire, să vină imediat la raport. 

Meyers închise telefonul şi se întoarse la discursul său, 
însă îşi dădu seama că nu făcea decât să citească şi să reci- 
tească fraza de început. 

Facu un duş fierbinte, lăsând apa şi aburii să-i calmeze 
durerile. Apoi cedă tentaţiei şi înghiţi un analgezic. Apa şi 
medicamentul îi mai luară din durere. Cum ieşi de sub duş, 
oglinda înaltă îi oferi o privelişte a trupului plin de vânătăi, 
tăieturi şi zgârieturi. Nu era deloc plăcut. 

Dana îmbrăcă atent hainele pe care i le dăduse Logan. 
Sarah Logan fusese cu vreo doi sau trei centimetri mai înaltă 
şi poate cu câteva kilograme mai plină înainte ca boala s-o 
lase slăbită şi nea jutorata. Cei câţiva centimetri în plus îi fură 
de folos Danei, pentru că astfel putu să-şi ia hainele peste ban- 
daje. Cu greutate, reuşi să-şi tragă şosetele şi pantofii de tenis. 

Pentru că podul suspendat era dărâmat, trebui să oco- 
lească perimetrul acela al casei şi să intre în bucătărie prin 
partea opusă. Logan stătea cu spatele la ea, facuse două 
sendvişuri cu carne de curcan şi acum tâia fructe pe un 
tocător de lemn, după care umplu şi două pahare cu lapte. 

Spuse: 

— Nu-mi pasă dacă nu ţi-e foame. Spitalul te-a lăsat în 
grija mea şi o să trebuiască să... 

Dana îşi prindea părul într-o coadă de cal când observă 
că Logan se oprise şi se holba la ea. 

= Îmi pare rău, spuse ea, simțindu-se cumva jenată în 
acele haine. Poate ar trebui să iau altceva pe mine. 

— Nu. Nu. E în regulă. Logan puse cuțitul deoparte şi îşi 
şterse mâinile de un prosop alb. Doar că a trecut multă vreme 
de când nu am mai văzut hainele astea. Era şi timpul să fie 

purtate din nou. Mă gândeam să le duc la o organizaţie uma- 
nitară. Ţi-e foame? Termină de tăiat mărul şi puse bucăţile 
într-un bol alături de feliile de banane şi portocale. 

— Mor de foame. 

— Foarte bine. Aşază-te. O să te pun la curent cu ce am aflat. 

Ea luă loc la masa din lemn de pin. În faţa ei, Logan 
aşeză unul din sendvişuri, bolul cu fructe şi un pahar cu 
lapte. El luă o gură din celălalt sendviş. 

— Numele bărbatului e Peter Boutaire. A fost în infanteria 
marină, aşa că am putut să-i verificăm fără probleme dosarul. 
Avea patruzeci şi unu de ani, necăsătorit. El şi Meyers au 
crescut împreună. 

Dana se opri din mestecat. 

— Boutaire a intrat în armată la scurt timp după ce s-a 
lăsat de liceu — o elevă îl acuzase de viol. Acuzaţiile au fost 
retrase în cele din urmă, iar povestea a fost îngropată. Pentru 
că fata era minoră, totul a fost sigilat. Boutaire a participat la 
operaţiunile Furtună în Deşert şi Vulpea Deşertului, şi a făcut 
parte din forţele armate americane trimise în Iugoslavia. 
După perioada petrecută în infanteria marină, s-a întors în 
Seattle şi a lucrat în poliţie pentru scurt timp. Meyers l-a 
angajat să se ocupe de pază. Bărbatul pe care l-am întâlnit azi 
la McCormick's a fost în acelaşi motel cu Laurence King 
când acesta a fost omorât. Cazul clasic al celui care se află în 
momentul nepotrivit la locul nepotrivit; dar reuşise să se uite 
cu atenţie la Boutaire — a cărui faţă sunt sigur că nu o s-o uite 
niciodata. Câteva nopţi mai târziu, se uita la ştiri şi aproape 
că a făcut apoplexie când l-a văzut pe Boutaire într-o 
mulțime de oameni alături de Meyers. Să zicem că i-a stârnit 
mustrări de conştiinţă. L-a identificat din imaginile de pe o 
casetă video. 

Dana scutură din cap. 

— Ce facem acum? Boutaire e mort. 

— Da, dar avem pe cineva care va jura că Boutaire l-a 
omorât pe King, iar Boutaire e legat de Robert Meyers. Asta 
va zgudui lumea perfectă a lui Meyers. 


278 Robert Dugoni 


— Nu vreau să zgudui lumea perfectă a lui Robert Meyers. 
Ar fi o justiţie falsă. Vreau să fie condamnat pentru că mi-a 
ucis fratele. 

Logan îşi puse sendvişul jos. 

— Am o adresă de-a lui Boutaire — un apartament în 
Belltown. Tind să cred, mai ales datorită relaţiei lui cu Meyers, 
că acţiona singur şi nu făcea parte dintr-un grup de renegaţi 
din sistemul de securitate, dar nu sunt sigur nici de asta. I-am 
cerut medicului legist să nu facă publică moartea lui. S-ar 
putea să câştigăm astfel ceva timp înainte ca Meyers să apuce 
să şteargă urmele lui Boutaire. 

— Nu ai nevoie de un mandat pentru asta? întrebă ea. 

El ridică din umeri. 

— Asta ar însemna multă birocraţie şi un judecător care 
să-mi spună că nu am suficiente dovezi. Mai luă o gură din 
sendviş. Oricum, mergem doar să ne uităm. Te simţi în stare 
de un drum cu maşina? 

— Nu. Dar, dacă aşteptăm să-mi mai revin puţin, tot locul 
asta o să fie la fel de curat precum cabana din Roslyn. 

— De asta mă şi tem. 


Apartamentul lui Peter Boutaire se afla într-o clădire 
securizată de pe Second Street din Belltown Seattle. La nord 
de districtul financiar, Belltown fusese curăţat destul de bine 
în ultimii cinci ani. Dezvoltatorii au ridicat clădiri şic cu 
vedere spre Puget Sound, complexe noi de apartamente şi 
restaurante de clasă. Reabilitarea nu putuse totuşi să elimine 
toată dezordinea. Astfel că au mai rămas câteva magazine de 
băuturi alcoolice şi baruri. La fel şi traficanţii de droguri, iar 
vagabonzii din Seattle, care erau mulţi, erau protejaţi de un 
cod liberal al Districtului King care nu includea şi legea 
împotriva vagabondajului. 

Un gardian stătea de pază la intrarea în holul cu gresie 
albă, ghivece cu ferigi şi un candelabru cu cristale din sticlă. 
Gardianul îi trimise pe Dana şi pe Logan la administrator, 
un bărbat slab cu un păr încărunţit prematur, îmbrăcat într-un 


Victimele puterii 279 


pulover mov cu inscripţia Universitatea Washington, cu pan- 
taloni de pijama şi papuci de casă, care deschise uşa aparta- 
mentului. 

— Niciodată nu am avut probleme cu el. Administratorul 
vorbi cu un vag accent de Louisiana în timp ce îi conducea 
pe holul bine luminat. A intrat în vreo belea? 

Logan îi facu semn Danei. 

— Sora lui e îngrijorată pentru el. Nu a mai sunat de câte- 
va zile. Vrem doar să aruncăm o privire. 

Managerul se întoarse câtre Dana în timp ce urcau în 
ascensor. 

— Sper că e bine. 

— Cât e chiria aici? întrebă Logan. 

— De la o mie două sute de dolari în sus, depinde de pri- 
velişte. Apartamentele de la etaj care dau spre vest ajung şi 
până la două mii patru sute. 

Paâşiră afară din ascensor la etajul doisprezece, mergând 
spre al doilea apartament pe stânga. Administratorul folosi o 
cheie universală şi păşiră într-un hol imaculat, cu gresie, care 
ducea câtre un living unde pe jos era doar un covor alb şi în 
rest mai nimic. Mobila era constituită dintr-o canapea şi o 
masă. Nu era nici o fotografie pe pereţi sau pe şemineu. Eta- 
jerele bibliotecii erau goale. Nu existau televizor şi nici radio. 
În sufrageria alăturată, un candelabru auriu atârna suspendat 
deasupra unui loc gol, unde ar fi trebuit să fie o masă. Cel 
mai mare atu al apartamentului era priveliştea. Uşi glisante 
din sticlă dadeau spre balconul cu vedere spre Elliott Bay şi 
spre casele de pe insula Bainbridge. 

Logan se întoarse spre administrator: 

— De cât timp spuneţi că stă aici? 

Baârbatul părea la fel de surprins de lipsa mobilierului. 

— A semnat contractul de închiriere acum un an. Cred că 
nu-i plăcea să aibă multe lucruri. Îşi îndreptă comentariul 
spre Dana. 

În bucătărie, tejghelele albe din faianţă erau imaculate, 
dulapurile din stejar — goale. Logan nu îşi pierdu timpul 

acolo. Se duse pe hol, spre baia din stânga. O uşă închisă 
de la capătul holului avea un lacăt. Nici o altă uşă nu mai 
avea lacăt. 

Administratorul scutură din cap când Logan se interesă 
de o cheie. 

— Cred că şi-a pus de unul singur lacătul. 

Logan făcu un pas înapoi, se sprijini cu spatele de perete- 
le opus, îşi ridică piciorul şi lovi în uşă. O deschise abia după 
ce o lovise a treia oară cu piciorul. 

— Sa-l taxaţi pentru asta, îi spuse administratorului. 

— Intenţionez să fac asta, răspunse acesta. 

Încaperea semâna cu un centru de operaţiuni. Mai multe 
ecrane de calculatoare şi tastaturi erau aliniate pe mese. Sub 
mese se aflau hard diskuri şi o mulţime de cabluri de la cal- 
culatoare, imprimante, faxuri, cel puţin două aparate de tocat 
hârtie, un laminator şi alte echipamente a căror utilitate îi era 
străină lui Logan. Se întoarse câtre Dana. 

— Sunt sigur că asta explică legitimaţia detectivului Dan 
Holmes şi numărul de telefon. 

Harţi şi fotografii umpleau pereţii şi erau marcate cu 
roşu. Pe birou, o mulţime de numere de telefon, o arhivă de 
carnete de conducere, carduri de credit şi paşapoarte, fiecare 
cu fotografia lui Boutaire pe ele, dar cu nume diferite. 

Când administratorul fluiera, Logan îl lăsă să iasă şi să 
meargă pe coridor spre uşa principala. 

— Va trebui să păstraţi tăcerea legat de asta. 

— Credeţi că făcea ceva ilegal? 

— Sora sa crede că lucrează pentru guvern, spuse Logan. 

— Adică CIA sau ceva de genul ăsta. 

— Nu ştie. Logan spera să-l sperie pe bărbat ca să-şi ţină 
gura. Dar eu, în locul dumneavoastră, aş fi foarte atent la ce 
aş zice altora. De fapt, nu spuneţi nimic nimânui. Aţi putea 
pune în pericol viaţa acestui om. 

Managerul îşi ridică mâinile. 

— Hei, nici o problemă. Nu vreau să iau parte la aşa ceva. 

— Va las cheia după ce terminăm. 

Logan închise uşa de la intrare şi se duse înapoi în ca- 
meră. Dana se uita prin nişte dosare dintr-un plic, citind nu- 
mele printate pe etichete şi răsfoindu-le conţinutul. Numele 
erau uşor de recunoscut — directori executivi ai unor compa- 
nii importante din întreaga Americă. Dana recunoscu date 
despre averile acestor directori, precum şi informaţii finan- 
ciare despre societăţile lor. 

— Cred că acum ştim cum s-a descurcat atât de bine la 
bursa de valori Robert Meyers atunci când toţi ceilalţi se scu- 
fundau, spuse Dana. 

Logan scutură din cap. 

— Nu lasă nimic la întâmplare, nu-i aşa? J. Edgar Hoover 
ar fi fost mândru. 

Dana răsfoi dosarele. Simţi un fior pe spinare. 

— Logan. 

Logan se uită peste umărul ei. Înăuntru erau fotografii ale 
Danei care cobora din maşină în faţa magazinului de bijuterii 
al lui Kim, la aeroport, în Montlake sau plecând de la Strong 
& Thurmond. Inima îi sări din piept când văzu o poză în care 
o ţinea pe Molly, luând-o de la grădiniţă. 

— Doamne, are totul aici: adresa mea, telefonul meu, con- 
turi bancare... casa părinţilor. Mai răsfoi prin dosar şi scoase 
o foaie. Asta e grădiniţa lui Molly. Are programul. Dumne- 
zeule, e o autorizaţie aici care îi permite s-o ia pe Molly! 

Logan o calmă. 

— Nu o va mai folosi acum, Dana. E în siguranţă. 

— Dar dacă sunt alţii? 

— Luăm dosarul cu noi. Se aplecă şi câută în celelalte 
dosare din cutia aşezată jos, care părea pregătită să fie cărată 
în orice moment. Ciudat. El ridică un dosar. De ce ar avea un 
dosar cu numele lui Robert Meyers? Dana se uită la el. E gol, 
spuse el, deschizându-l. 

Ea i-l luă şi îl studie cu atenţie. Spre deosebire de celelalte 
dosare, acesta era vechi şi îngâlbenit. Scrisul de mână de pe 
etichetă se ştersese şi el aproape de tot. I se păru că acesta era 
diferit de celelalte. Îl compară cu alt scris de mână şi îşi dădu 

seama că nu se înşelase. Ea îi întinse dosarul lui Logan în 
timp ce îi arătă dosarul din mâna sa. 

— Asta e scrisul lui Boutaire. Celălalt nu e. 

Logan luă ambele dosare cu scrisul de mână şi le studie. 

— Deci de unde a luat Boutaire dosarul ăsta? 

— Şi ce era în el? 

Continuarà să scotocească prin dosare, dar nu găsira 
nimic care să îl lege pe Boutaire de Marshall Cole, Laurence 
King şi fratele ei. Dana se uită la o tablă din plută de pe pere- 
tele de deasupra mesei. Erau înfipte ace în diferite bucăţi de 
hârtie şi articole de ziar. Se opri asupra unei însemnări de 
mână, un nume deasupra unei adrese în Redmond, Washington, 
doctorul Frank Pilgrim. Ea era sigură că mai auzise undeva 
numele acesta, dar nu-şi aducea aminte cu exactitate. 

— Sa mergem, spuse Logan. Putem să facem legătura 
între Boutaire şi moartea lui King. Ar trebui să fie suficient 
ca să obţin un mandat de percheziţie pentru a mă întoarce. 
O sà chem Departamentul antidrog aici şi voi avea mandatul 
mâine-dimineaţă. Apoi laboratorul de criminalistică va strân- 
ge toate bunurile lui şi vom putea să ne uităm mai cu atenţie 
în biroul meu. 

— Trebuie să fie ceva aici. Ceva ce ne scapă. 

— Poate cu nişte ochi mai odihniţi, sugeră Logan. A fost o 
zi lungă. 

Merseră cu ascensorul până la etajul întâi şi apoi o luară 
pe coridor spre biroul administratorului. În timp ce se apro- 
piau, Logan auzi voci dinăuntru. Uşa era deschisă. Ridică o 
mână pentru a o ţine pe Dana deoparte şi a trage un ochi 
înăuntru. Administratorul stătea în picioare, vorbind cu doi 
bărbaţi în costum. 

— Chiar acum douăzeci de minute, spuse el. 

Logan o prinse pe Dana de braţ şi o conduse pe coridor 
până la o uşă de metal pe care scria „ieşire“. O deschise şi 
coborâră pe o scară. 

Ea stătea în maşină pe scaunul din dreapta, gândindu-se 
la numele de pe hârtia agăţată de panoul din carton din apar- 
tamentul lui Boutaire, încercând prin toate metodele să-şi 
amintească numele. Încerca să suprapună numelui o faţă. 
Apoi încercă să-şi dea seama de unde îi era familiar numele, 
unde l-a văzut sau auzit. Nici asta nu funcţionă. 

— Frai la Centrul oncologic, spuse Logan în timp ce veri- 
fica oglinda retrovizoare. Poate nu e treaba mea, dar am vă- 
zut semnul pe una dintre clădirile din fotografii. 

— Am cancer, spuse Dana. 

Logan se întoarse către ea. 

— Îmi pare râu. E grav? 

Ea zâmbi auzind întrebarea. 

— E vreodată altfel? 

— Adică... 

— E în regulà. Ea tăcu o clipă, dându-și seama cà nu vor- 
bise despre asta cu nimeni. Mi-au descoperit un nodul la sân. 
Trebuie să îl scot. Apoi vor putea să-mi pună un diagnostic 
mai bun. 

— Ai avut de-a face şi cu aşa ceva în toată nebunia asta? 

— Au fost nişte săptămâni infernale. Se uită la ceas. Rata- 
se ora de culcare a lui Molly. Trebuie să ajung acasă să-mi 
văd fetiţa. Am nevoie de ceva care să-mi amintească faptul 
că în lume mai există şi lucruri minunate. 


49 


Logan opri în parcarea din faţa casei, farurile luminând 
maşina albă a poliţiei, suspect parcată. Làsà motorul la re- 
lanti, coborî şi dădu ocol maşinii pentru a deschide portiera 
din dreapta şi a-i oferi Danei mâna. Chiar şi cu ajutorul lui, 
Dana făcu un efort mare să coboare. Durerile se transformară 
într-o amorţeală neplăcută, de parcă încheieturile îi îngheţa- 
seră. Se strâmbă când se ridică. Ploaia care căzuse cu inter- 
mitenţe pe parcursul zilei se potolise, iar pătura cenuşie de 
nori se rărise, scoțând la iveală un cer de noapte nepătat de 
nori şi împânzit de stele. Pe drumul spre casa părinţilor ei, 
Dana şi Logan îşi stabiliră opţiunile, care nu erau multe. 

— Aş putea să merg la el acasă şi să-i bat la uşă, spuse 
Logan, continuând conversaţia. Boutaire a lucrat pentru el. 
Cu siguranţă e un motiv să merg, să vorbesc cu Meyers şi să-l 
descos. 

Ea clătină din cap. 

— Nu-l poţi face pe un bărbat ca Robert Meyers să vor- 
beascà. Te-ar ameninţa cu avocaţii înainte să ajungi la uşa de 
la intrare. Ştim că Boutaire avea legături cu King şi poate şi 
cu Cole, dar nu putem să facem legătura între cercel şi 
Meyers. Nu putem dovedi nici măcar că i-a aparţinut lui Eli- 
zabeth Meyers. Cel puţin nu sunt dovezi care ar putea fi folo- 
site în instanţă. De asemenea, nu putem dovedi că James şi 
Elizabeth Meyers aveau o legătură amoroasă, ceea ce în- 
seamnă că nu putem dovedi motivul crimei. E conjunctural. 
Iar asta nu ne va duce prea departe. Nu mă interesează să 

declar vinovat un bărbat mort. Îl vreau pe Meyers. Soţia lui e 
cheia. Va trebui să găsim o cale de a ajunge la ea. 

— Asta nu va fi prea uşor. Dacă e aşa cum presupunem, 
Meyers o ţine sub supraveghere. Mai mult, chiar dacă o vom 
convinge că Meyers ţi-a omorât fratele, asta nu înseamnă că 
ea va accepta să facă ceva pentru fratele tău, mai ales acum, 
când el nu mai este. 

Pe Dana o luă frigul şi îşi împreună braţele în jurul cor- 
pului. 

— Atunci va trebui să găsim o altă cale. 

— Va fi greu dacă nu este niciodată singură. 

— Ştiu. Raămaseră într-o linişte stânjenitoare. Mulţumesc, 
spuse ea. Apoi Dana se întoarse şi păşi pe trotuar. 


Mama ei tocmai ieşea în hol din sufrageria mochetată, 
când Dana închise uşa de la intrare. Poliţista stătea pe o cana- 
pea albastră din piele, sorbind dintr-o ceaşcă de ceai. O tavă 
de argint cu fursecuri şi ceainicul erau la îndemână pe măsuţa 
de cafea din lemn de nuc. 

— Dana, Dumnezeule mare! făcu mama ei. Nu o văzuse 
de la incidentul cu explozia maşinii, după care urmase atacul 
lui Boutaire. Eşti bine? Ce ţi s-a întâmplat? 

— Sunt în regulă, mamă. Nu mă simt atât de râu pe cât 
arăt. Dana se uită prin cameră. Molly e în pat? 

Mama ei dădu din cap. 

— Numai ce-a adormit. Ce s-a întâmplat? De ce se afla 
poliţia aici? 

— Să ne aşezăm. Îmi pare rău că nu am reuşit mai devre- 
me să-ţi explic cum stau lucrurile. 

— Are legătură cu fratele tău, nu-i aşa? 

Dana trase adânc aer în piept. 

— Cred că da. 

Mama ei îşi duse mâna la gură, un gest pe care Dana îl 
cunoştea şi ştia că urmează şi lacrimile. Luă mâinile mamei 
într-ale sale. 

- O să fie bine, mamà. O să mă ocup de asta. Îmi pare 
râu că te-ai speriat şi îmi pare râu că nu am avut timp să-ţi 
explic. Nu puteam să fac asta la telefon, dar pot s-o fac acum. 
Trebuie să vorbim despre o mulţime de lucruri. 

Din tonul vocii Danei, ambele femei îşi dădură seama că 
nu vor purta o conversaţie banală sau că nu vor vorbi doar 
despre moartea lui James. Urma o conversaţie despre care 
amândouă ştiau cà trebuia să aibă loc de mult. Tăcerea dintre 
ele sâpase un hău care continuase să se adâncească, îndepar- 
tându-le tot mai mult. Era momentul să pună lucrurile la 
punct. Niciodată nu se discuta în casa familiei Hill. Obiş- 
nuiau să ignore, să îngroape, să ia în derâdere lucrurile, însă 
în cele din urmă trebuiau să se confrunte cu problemele. 

— Putem sta jos să vorbim? întreba Dana. 

Poliţista se ridică şi se apropie de ele. 

— Trebuie să raportez că sunt aici. Pot să dau un telefon 
din bucătărie? 

— Telefonul e pe perete, spuse Kathy şi porni spre bucătărie. 

— ÎL gasesc eu. 

Kathy se întoarse spre Dana, ezită, apoi se îndreptă spre 
camera de zi nou-construită. Camera avea mobilă albă şi 
multe plante — lalele, ferigi şi azalee. În mijlocul camerei, se 
afla o colivie în care stătea Keeker, papagalul de culoare roz 
cu verde al mamei Danei. Pasărea cârâi când cele două femei 
intrară. Kathy ridică un pachet de seminţe de floarea-soarelui 
şi fistic şi umplu tava micuță din colivie pentru a-l face să 
tacă. Keeker sări de pe bara sa pe marginea tăviţei şi începu 
să spargă seminţele, lepădând cojile goale printre bare pe 
podeaua curată din lemn masiv. 

Mama se aşeză pe canapeaua din nuiele împletite. Pe o 
masă laterală, sub o lampă conică, se odihnea lucrul de mână 
pe care mama ei abia începuse să-l croşeteze, cu un ac aşezat 
la un unghi de 45 de grade. Ochelarii de citit erau aşezaţi 
peste un roman de dragoste. Dana se cufundă în pernele de 
pe scaun. Acest lucru îi stârni o durere în coaste pe care o 
exprimă printr-o grimasă. 


Victimele puterii 287 


Mama ei dădu să se ridice de pe scaun. 

— Tu chiar eşti rănită. Lasă-mă să-l sun pe Jack Porter. 

Dana ridică o mână. 

— Sunt bine. 

Mama ei se aşeză la loc. Urmă o pauză mai lungă. Apoi 
îşi trecu privirea în spatele Danei, la curtea întunecată. 

— Obişnuiam să stau aici şi să vă urmăresc pe tine şi pe 
James cum vă jucaţi în copaci. Îţi mai aminteşti cum tatăl 
vostru construise casa din copac? 

— A cumpărat-o, mamă. Nu a construit-o el. 

Kathy îşi frecă pe dosul palmei drepte, cu degetul mare 
de la mâna stângă, o pată cauzată de vârstă. 

— Uneori dormeaţi acolo. 

Dana scutură din cap. 

— Ne întindeam doar. De fiecare dată când se făcea întu- 
neric, găseam câte o scuză să ne întoarcem în casă. Râse. 
Ultimii paşi din grădină până în casă erau cei mai terifianţi 
pentru un copil de şapte ani. Se uită la mama ei. Dar tu erai 
tot timpul acolo, ne aşteptai cu ciocolată caldă şi prăjituri. 
Tot timpul ai fost acolo. Se forţă să nu plângă. 

Mama ei luă acul şi începu să croşeteze. Lucrul era la 
început şi încă nu avea o formă. 

— Tatăl tău credea că va avea o fetiţă îmbrăcată în dantelă 
roz, dar tu nu erai aşa. A avut parte de o fetiţă bâieţoasa. 

— De cât timp ştiai de tata? Fusese nevoie de ani de zile 
până să pună întrebarea asta, dar Dana nu se mai gândi cum 
s-o formuleze. Acum pur şi simplu o întrebă. 

Acul se opri. Mama privea fix un loc din podea. O expre- 
sie de tristeţe îi încreţi trăsăturile feţei. Îşi muşcă buza de jos, 
un obicei de-ale ei. Keeker se opri din spart seminţe şi cârâi. 

— Nu mai sunt o fetiţă. Ştiu ce-a făcut tata. 

— Ştiu. Şi ai devenit o femeie frumoasă. Făcu o pauză. 
Apoi începu din nou să croşeteze. De la început. Am ştiut de 
la început. 

— Ce s-a întâmplat? 

Mama ei trase aer în piept şi ridică din umeri. 

— Cred că după operaţie nu am mai fost atrăgătoare. 

Dana simţi cum i se umplu ochii de lacrimi. De când 
crescuse şi pusese toate piesele de puzzle laolaltă aşa cum şi 
le amintea, îşi bănui tatăl că începuse aventura cam în acelaşi 
timp cu mastectomia mamei, dar acum, când o auzi spunând-o, 
deveni şi mai dureros. 

— El ţi-a spus? 

Mama ei scutură din cap. 

— El nu mi-a spus niciodată nimic. Tatăl tău nu era un om 
rău, dar... Ei bine, o femeie pur şi simplu ştie lucrurile astea. 
Îşi rasuci verigheta pe deget. Îi placea să se uite la mine. Îi 
plăcea să mă privească atunci când mă dezbrăcam. Îmi spu- 
nea că am un corp superb. După operaţie... nu vreau să-l vor- 
besc de rău. 

— E mort, mamă. Şi eu deja am gânduri rele despre el. 

— Dana... 

— Nu relaţia mea cu tata mă interesează. A plecat dintre 
noi. James a plecat. Numai tu mi-ai rămas. Ne avem doar una 
pe cealaltă — tu, cu mine şi Molly. Un sentiment ciudat de 
durere şi furie o învălui şi începu să plângă. Grant mă înşală. 
De ce nu i-ai zis nimic tatei? De ce l-ai lăsat să scape cu asta, 
să te trateze aşa? Se întreba şi pe ea însăşi acelaşi lucru. 

Mama i se adresă cu multă energie, cuvintele fiind direc- 
te şi adresându-se fiicei ei, nu propriei persoane. 

— La început, am crezut că era vina mea. Eram deformată. 
Nu mai aveam un sân. Aveam o cicatrice. De ce m-ar vrea? 
Nu mă mai simţeam femeie. Mi-am petrecut mult timp auto- 
compătimindu-mă. 

Dana clătină din cap. 

— Mamă... 

— Dar presupun că ştii de ce am făcut asta. 

— Ai făcut-o pentru mine şi James, spuse Dana, gândin- 
du-se la Molly şi la motivul pentru care îl tolerase pe Grant 
atât de mult timp. 

— Am făcut-o pentru ca tu şi fratele tău să aveţi un tată 
care să se întoarcă acasă la voi în fiecare seară, şi care vă 

iubea. Voiam să aveţi o familie. Nu voiam să fiţi copiii de la 
şcoală ai căror părinţi erau divorţaţi. 

Cuvintele dureau. Era un răspuns pe care Dana nu era 
pregătită să-l audă. Era mai uşor să gândească despre mama 
ei că era prea slabă şi uşor de supus, şi că s-a prăbuşit în faţa 
infidelităţilor. Dana detesta slabiciunea pe care o simţea la 
mama ei, pentru că o speria. O speria să creadă că şi ea ar 
putea fi la fel de slaba. Căsătoria cu Grant se încheiase. Ştia 
asta de ceva timp, dar nu avea curajul să plece şi se simţea 
slabă din cauza asta. Sa dea vina pe genele pe care le moş- 
tenise de la mama ei era mult mai simplu decât sa-şi recu- 
noască propriile eşecuri. 

— Dar cum a rămas cu tine? Cu viaţa ta? Întrebarea venea 
cu treizeci de ani prea târziu. Era inutilă. 

Mama ei ridică din umeri. 

— Nu mai puteam face nimic. Nu aveam şcoală multă, nu 
aveam nici un talent. Nu avusesem nevoie de toate astea. 
Eram fiică de doctor şi m-am căsătorit cu un bărbat care făcea 
mulţi bani şi care voia să aibă grijă de mine. Pe atunci, era 
ruşinos ca soţia unui bărbat să muncească. Oamenii ar fi cre- 
zut că el era incapabil să o întreţină. Eu trebuia să ţin casa şi 
să pregătesc cina, să am grijă de tine şi de James, şi să arăt cât 
mai atrăgătoare cu putinţă la toate evenimentele şi cinele de 
afaceri cu clienţi importanţi. Cel puţin la asta mă pricepeam. 

— Puteai să faci ceva. Suna a amărăciune, deşi Dana nu 
intenţionase asta. Eşti mult mai mult de-atât. 

— Ce era să fac? Să divorţez de el şi să mă întorc la 
şcoală? Cum puteam să am grijă de tine şi de fratele tău? 
Tatal tău era avocat. Nu aş fi avut nici o şansă. Şi aveam can- 
cer. Nimeni nu ştia cum urma să fie viitorul pe-atunci. Dacă 
mă îmbolnăveam din nou; atunci ce urma să se întâmple? 
Am fost speriată? Da, am fost. Am fost singură şi tristă? Nor- 
mal. Dar vă aveam pe voi, pe tine şi pe James, şi eraţi cele 
două persoane din viaţa mea la care nu aveam de gând să 
renunţ sub nici o formă. Mă asigurasem că aşa va fi. lar voi 
să nu fiţi niciodată în situaţia de a avea părinţii divorţaţi. 

Când tatal tàu a încercat să te convingă să nu te duci la 
Facultatea de Drept, eu ţi-am spus să te duci. 

Lacrimile curgeau şiroaie pe obrazul Danei în timp ce-şi 
amintea cum mama ei o încuraja. Kathy se întinse peste masă 
şi luă mâinile Danei în mâinile ei. 

— Nu trebuie să trăieşti viaţa pe care am trâit-o eu. Tu nu 
eşti ca mine. Tu eşti puternică. Ai o educaţie, o carieră bună. 
Nu trebuie să rămâi cu bărbatul nepotrivit. Nu sta într-o 
căsnicie nepotrivită. Nu trebuie să fie pentru tine şi Molly 
cum a fost pentru mine. 

— Am cancer, mamă. Dana rosti cuvintele ca şi cum i-ar fi 
fost smulse din came. 

— Oh, Dana. Kathy merse la Dana şi îşi trase fiica spre ea, 
ţinându-i capul pe piept, mângâind-o încet aşa cum făcuse cu 
ea când era micà. Keeker continua să cârâie şi să spargă coji- 
le în căutarea miezului moale. Mama ei luă o batistă din 
buzunarul pantalonilor şi i-o dădu Danei, căreia înainte i se 
părea ciudat că mama ei purta tot timpul o batistă la ea, acum 
însă nu i se mai părea. Kathy Hill plânse mult. O făcuse pe 
Dana să se gândească la William Welles. O facuse să se gân- 
dească la Elizabeth Meyers. Aveau atâtea în comun. Toţi 
aveau atâtea în comun. 

— Mi-e frică, mamă. Mi-e frică pentru Molly, dacă mie mi 
se întâmplă ceva. 

— Normal că ţi-e frică. Asta înseamnă să fii o mamă bună — 
să-ţi faci griji pentru copiii tài. Nimic n-o să i se întâmple lui 
Molly. N-o să permit asta. Nici fratele tău n-ar fi permis-o. 
De ce crezi că ţi-a lăsat ţie toată proprietatea? 

Dana se trase brusc. 

— Ce-a făcut? 

— Nu ţi-a zis Brian? 

Nu se mai dusese să se întâlnească cu Brian Griffin. 

— Nu. 

— James ţi-a lăsat proprietatea moştenire pentru ca apoi 
să-i revină lui Molly. El a vrut ca tu să ai aceleaşi şanse să-ţi 
iei viaţa de la început aşa cum a avut el. Asta vreau şi eu. 

Tatăl tău a avut multe defecte, dar a fost un bun investitor, iar 
eu am avut grijă de ceea ce el v-a lăsat. Pot să-ţi dau moş- 
tenirea mai repede. O să fii bine. 

Dana se lasă pe spate. 

— Tu ai investit. 

Mama ei zâmbi. 

— Poate că nu sunt cea mai deşteaptă femeie din lume, dar 
ştiu cum să-mi protejez copiii şi pe fetiţa care acum doarme. 
Şi aş face orice pentru oricare dintre voi. Orice. 

Dana expiră, apoi se lasă pe spate şi trase aer în piept. 

— Se întâmplă nişte lucruri. Lucruri care ar putea să 
implice persoane foarte importante. 

— Orice pot să fac să vă ajut, o să fac. Dar înainte, du-te sus 
la fetiţa ta şi odihneşte-te. Ai trecut prin atâtea. Eşti epuizată. 

Dana se ridică, îşi îmbrâţişă mama şi o sârută pe obraz. 
Continua să-şi şteargă lacrimile în timp ce urca scările. 
Corespondenţa era deschisă pe masa din coridorul de la etaj. 
Deasupra era o invitaţie. Dana o ridică, o citi şi simţi cum o 
invadează un val de adrenalină. Scoase telefonul mobil din 
buzunar, îl deschise şi formă numaărul. Sună doar o dată 
înainte ca el să răspundă. 

— Mike? Ştiu cum pot să ajung la ea. 

Sâmbată seara, lumini albe scăldau intrarea în Fairmont 
Olympic Hotel din centrul oraşului Seattle. Construit în 1924 
şi considerat unul dintre cele mai de calitate hoteluri din 
Seattle, Fairmont Olympic Hotel îşi păstrase majoritatea 
cărămizilor originale, teracota şi granitul care îl făceau să 
pară ca un conac din Sud combinat cu un monument italian. 
După colţ, sub colonade albe şi ferestre cu bolta, bărbaţi ele- 
ganţi îmbrăcaţi în costume, şi femei în rochii lungi de seară 
se strecurau printre limuzine, Mercedesuri şi maşini de teren 
luxoase, traversând parcarea circulară unde, în mijloc, se afla 
un spaţiu verde cu arţari pitici, garduri-vii şi ferigi. Cheile de 
la maşini rămâneau în grija unor tineri îmbrăcaţi în costume 
şi cu pălării pe cap. 

Dana privi spectacolul dintr-un taxi care se apropia de 
intrare. În cele doua zile care urmară, corpul ei îşi revenise 
suficient cât să nu mai aibă nevoie de calmante; durerea din 
încheieturi şi muşchi se calmase. Machiajul masca majorita- 
tea vănătăilor, iar mănuşile lungi şi albe acopereau zgârieturi- 
le şi tăieturile de pe braţe şi mâini. Mama ei îi împletise părul 
şi purta o rochie albă cu un colier de care atârna cercelul 
albastru cu diamantul în formă de lacrimă. 

În timp ce aştepta să ajungă în locul unde trebuia să 
coboare, Dana îşi scoase telefonul mobil şi formă numărul 
lui Michael Logan. Acesta nu fusese iniţial de acord când 
Dana îl anunţase că avea o soluţie de a se apropia de Elizabeth 

Meyers, dar protestul său pàli când realizà că era o idee bună 
şi că alte opţiuni imediate nu aveau. 

— Ai spus chiar tu că sunt două persoane care ar mai 
putea identifica acum cercelul, iar una dintre ele este moartă. 
Aşa că mai rămâne Elizabeth Meyers, îi zise ea. 

Logan rămase sceptic. 

— Dacă vei putea să te apropii de ea şi dacă va vrea să-ţi 
vorbească. 

— O să vorbesc cu ea. Nu am de gând să mă duc acolo ca 
să gust şampania şi aperitivele. 

— Lasă-mă să te escortez. 

— N-o să se întâmple nimic. E un loc public. În plus, vor 
fi prezente persoane pe care le cunosc — prieteni de-ai mamei 
şi tatei. Ar ridica multe semne de întrebare dacă aş apărea 
acolo cu tine. Trebuie să fac asta singură. Trebuie să găsesc o 
cale să mă apropii de ea fără să se simtă ameninţată. Şi asta o 
pot face numai de una singură. 

Stând în taxi, Dana se gândi la ceea ce îi spusese Logan 
despre soţia sa şi casa pe care o proiectase ea. Se poate ca o 
persoană cu dizabilităţi să ştie că va exista altă femeie pe care 
soţul ei trebuia s-o iubească? Oare Sarah Logan şi-a iubit 
soţul atât de mult încât să fi ştiut că va exista o altă femeie cu 
care acesta îşi va petrece viaţa după ce ea avea să moară — o 
femeie care a crescut iubind casele din copaci? Acum o săp- 
tămână, aluzia asta ar fi revoltat-o pe Dana. Acum însă nu 
mai era sigură. 

Unul dintre bărbaţii tineri care stătea la intrare îi deschise 
uşa şi îi oferi mâna. Dana cobori din maşină. Simţi energia 
din clădire când intră pe uşile străjuite de statuile de bronz 
înfăţişând doi gheparzi stând în alertă. Publicul era plin de 
viaţă şi nerăbdător. Dana oferi invitaţia albă cu scris reliefat, 
adresată mamei sale, unui bărbat îmbrăcat în smoching şi 
care avea o faţă lipsită de expresie. Firul alb al unei căşti din 
urechi dispărea în spatele gulerului jachetei. Îi facu semn 
Danei să-şi aşeze poşeta pentru a fi scanată într-un aparat ce 
semâna cu cel de la aeroport, şi o direcţionă să treacă pe 

lângă detectorul de metale. Citise undeva că mai demult se 
considera umilitor să treci printr-o asemenea procedură, dar 
familiile bogate din Washington D.C. facuseră din această 
procedură un simbol al statutului. Prestigiul unei funcţii era 
acum dat de nivelul controlului la care erau supuşi invitaţii. 
Cina care preceda deschiderea campaniei pentru preşedinţie a 
lui Robert Meyers părea să fie cotată foarte sus ca nivel al 
securităţii. 

Îşi recuperà poşeta Gucci pe care i-o dăduse mama ei de 
la un bărbat cu o figură la fel de posomorâtă, care se afla de 
partea cealaltă a aparatului, şi înaintă odată cu rândurile 
de invitaţi. Nu ştia dacă sistemul de securitate era cel perso- 
nal al lui Robert Meyers sau dacă era pus la dispoziţie de 
guvern, acum că era candidat la preşedinţie, deşi putea fi şi o 
combinaţie între cele două. Nu-şi dădu seama dacă cei care 
asigurau paza o aşteptau. 

Ascensorul o duse până sus, unde o lăsă într-un hol larg 
cu pereţi din lemn de stejar, podele din marmură albă şi plan- 
te cu frunze lunguieţe care făceau încăperea să pară ieşită 
dintr-un roman de F. Scott Fitzgerald. Câte o scară ce cobora 
de la etajul al doilea se afla la fiecare capăt al holului, unde 
invitaţii aşteptau cu paharele în mâini, privind pe fereastră la 
cei care soseau. Dana se întoarse spre scările cu balustradă 
din fier ornamentat, care dădeau spre Sala Spaniolă de Bal. 
Simţi subit nevoia de a privi în spate, de parcă cineva o 
urmărea, dar rezistă oricărui gest care o făcea să pară sus- 
pectă. La capătul de sus al scărilor, în timp ce se apropia de 
oglinzile înalte de la intrarea în sala de bal, simţi o mână pe 
braţ. Inima îi sări din piept. 

— Dana. 

Harry Block, fostul partener de la firma de avocatură a 
tatălui său, stătea alături de o femeie mult mai tânără, cu un 
trup sculptat, care îl ţinea de braţul stâng. Dana se gândi că e 
doamna Harry Block III. Block, un contributor important al 
Partidului Democrat, fusese cel care trimisese invitaţia pentru 
Kathy Hill. Block nu părea să fie atât de afectat de faptul că o 

abandonase pe Kathy după moartea scandaloasă a soţului ei, 
încât să nu-i ceară o donaţie de cinci mii de dolari pentru 
campanie. 

Dana îşi reveni, zâmbind larg. 

— Domnule Block, ce faceţi? 

— Nu-mi mai spune domnul Block, zise el. Te rog, spune-mi 
Harry. Ochii săi alunecară pe colierul de la gâtul ei şi se 
opriră asupra pietrei albastre. Arâţi spectaculos, spuse el, 
țintindu-i decolteul. Nu credeam că eşti o adeptă a democra- 
ților. Am fost încântat când mama ta m-a sunat sâ-mi spună 
că vei participa. Nu am mai vorbit cu ea de mult. Block făcu 
o pauză. Expresia feţei i se schimba. Îmi pare atât de râu pen- 
tru fratele tàu, şi cel mai rău îmi pare că nu am ajuns la fune- 
ralii pentru a-mi prezenta condoleanţele. Au mai înaintat cu 
investigaţiile? 

— Nu s-a aflat încă nimic, spuse Dana. Ridică invitaţia. 
Va mulţumesc pentru invitaţie. Ştiu că răspunsul meu a venit 
în ultima secundă. Aţi fost foarte bun. 

— Îmi pare bine că pot să fac pe gazda. Block zări pe 
cineva. Abia aştept să vorbim mai târziu, spuse el şi mai 
aruncă un ochi în decolteul ei înainte de a pleca. 

Dana îşi ridică privirea şi observă că, în timp ce vorbise cu 
Block, rândurile invitaţilor înaintaseră. Se duse la uşile princi- 
pale ale sălii de bal şi observă ceva ce semâna cu o primire ca 
la o nuntă. În fruntea acelor rânduri stătea Robert Meyers. 

Se opri. Nu se aştepta la aşa ceva; credea că va putea să 
se amestece printre invitaţi până să găsească oportunitatea de 
a vorbi cu Elizabeth Adams în privat. Dar Meyers nu avea de 
gând să rateze şansa de a da mâna cu fiecare invitat şi să-l 
facă pe fiecare în parte să se simtă suficient de important cât 
să doneze bani pentru campania sa. Dacă va recunoaşte nu- 
mele Danei şi va şti că se află în încapere, va deveni şi mai 
vigilent cu soţia sa. Îşi găsi o scuză să iasă din rând, dar apoi 
se gândi să rămână calma. Dacă ar fi ieşit din coada de invi- 
taţi, ar fi părut şi mai suspectă. 

Cuplul din faţa ei dădu invitaţia unui bărbat care stătea în 
dreapta lui Robert Meyers. Acesta se uită peste numele din 
invitaţie, întoarse brusc capul şi i-l şopti în ureche lui Robert 
Meyers. Meyers salută încrezător cuplul. Le luă mâinile şi le 
strânse, privindu-i direct în ochi, zâmbind cald şi mulţumin- 
du-le că au venit. Apoi îşi puse mâna dreaptă pe spatele 
bărbatului pentru a-i îndemna să meargă spre soţia sa, care 
stătea în spate. 

Elizabeth Meyers purta o rochie albă cu paiete, în contrast 
puternic cu părul său de culoare închisă, care fusese prins la 
spate cu o clamă care-i lăsa la vedere ambii cercei cu dia- 
mantul în formă de lacrimă. 

— Doamnă? Barbatul din dreapta lui Meyers întinse 
mâna, aşteptând invitaţia Danei. 

Ea îi dădu invitaţia, şi el se întoarse şi şopti numele în 
urechea lui Robert Meyers. Expresia feţei lui nu se schimbă, 
dar mişcările sale robotice parcă nu mai erau chiar aceleaşi; 
poate chiar şi pentru o secundă — un scurtcircuit în sistem. 
Apoi se întoarse câtre ea. Dana îşi ridică mâna stângă şi trase 
mătasea peste colier pentru a acoperi cercelul care îi atârna la 
gât. Îşi întinse mâna dreaptă. 

Meyers i-o luă cu graţie şi şarm. 

— Ce mai faceţi, doamnă Hill? Va mulţumesc că sunteţi 
aici în seara asta şi vă mulţumesc pentru sprijin. 

Dana zâmbi, deşi în interior simţi o repulsie la gândul că 
Meyers îi atinge mâna. 

— E o onoare să fiu aici, domnule senator Meyers. 

Cuplul din faţă zăbovea. Elizabeth Meyers râdea tare, un 
râs plin, răguşit. Meyers privi în stânga Danei. 

— Spuneţi-mi cum se poate ca o femeie frumoasă ca dum- 
neavoastră să nu fie însoţită. 

Dana zâmbi din nou. 

— Gripă, mă tem. 

— Îmi pare rău să aud asta şi sunt cu atât mai recunoscător 
că aţi venit. Vă invit să vă simţiţi bine în seara asta. Sper ca 
această noapte să fie începutul a patru ani de schimbări. 

Meyers îi lăsă mâna dreaptă şi se întoarse spre Elizabeth. 
Dana îi simţi mâna pe spate. Îi facea pielea să se încreţească. 
Elizabeth încă râdea când se întoarse să o întâmpine pe Dana. 
Zâmbetul nu i se şterse de pe faţă. Ochii săi nu păreau să dea 
nici un semn că ar recunoaşte-o, chiar şi după ce soţul ei le 
făcu cunoştinţă. 

Dana continuă să se gândească la ceea ce se întâmplase. 
Oare William Welles se înşelase? Nu. Chiar trimiseseră pe 
cineva să-l ucida. Crease cercelul pentru Meyers. Când Robert 
Meyers se întoarse să salute cuplul din spatele ei, Dana îşi 
coborî mâna stângă pentru a dezvălui cercelul. 

— Bună, Elizabeth! Tonul informal îşi făcu efectul. 

— Bună seara, vă... 

Dana făcu semn spre cercelul de pe colier. 

— Aveţi nişte cercei superbi. 

Ochii lui Elizabeth coborâră spre colierul Danei. Zâmbe- 
tul îi dispăru şi fu înlocuit de unul trist. 

Dana continuă. 

— William Welles a fost un artist remarcabil. Am înţeles 
că sunt unicat. 

Expresia de pe faţa lui Elizabeth îngheţa. Cu coada ochiu- 
lui, Dana văzu mâna dreaptă a lui Robert Meyers ridicată, 
lucru care însemna că terminase de vorbit cu cuplul din spate 
şi că aceştia trebuiau să treacă s-o salute pe soţia sa. Dana se 
întoarse. 

— James a fost fratele meu, spuse ea încet, apoi ieşi din rând. 


O orchestră aflată la înălţime, alcătuită din bărbaţi şi 
femei elegante ce formau Orchestra Simfonică din Seattle, 
cânta sub o lumină albă şi moale, iar muzica armonioasă se 
îmbina cu zumzetul vocilor. Mese şi scaune acoperite de o 
lenjerie albă cu cusături aurii umpleau zona de dans. Deasu- 
pra capului atârnau sute de baloane negre şi albe pline cu 
confetti care urmau să fie eliberate la un moment dat. Bărbaţi 
şi femei în veşminte albe pluteau pe lângă invitaţi, purtând 
tăvi cu pahare cu şampanie şi aperitive. Lumina ce venea de 

la candelabrul spaniol cu mărgele din sticlă fusese stinsă, 
dând astfel şansa lumânărilor de pe mese să strălucească. În 
încăperea pusă la punct, fiecare scaun însemna cinci mii de 
dolari care se vor duce la Partidul Democrat care încerca să- 
şi impună viitorul preşedinte. La intrarea în încăpere se afla o 
masă lungă, ornată, rezervată pentru senator, soţia sa şi invi- 
taţii lor speciali. Doar un podium şi un microfon care se aflau 
în mijloc perturbau eleganța. 

Dana se pierdu printre invitaţi, recunoscând feţe pe care 
le văzuse la televizor, în ziare, în reviste sau pe ecranele cine- 
matografelor. Sorbi din şampanie şi găsi un colţ al încăperii 
unde se afla un ghiveci cu o ferigă lângă care se aşeză şi care 
nu era departe de rândurile de invitaţi cărora li se facea pri- 
mirea şi de unde o putea studia pe Elizabeth. Elizabeth părea 
să-şi fi ieşit din ritm, ca un partener de dans care nu era sigur 
de următoarea sa mişcare. Zâmbetul ei nu mai părea străluci- 
tor, ci ezitant şi forţat. Ochii îşi pierdură concentrarea şi din 
când în când mai rătăceau prin mulţime. Robert Meyers 
observă că soţia sa nu era în apele ei. Într-o pauză scurtă, el 
se întoarse spre ea şi îi şopti ceva la ureche. Ea dădu din cap 
aproape imperceptibil, apoi continuă rutina mult mai vivace. 
Dar nu ţinu mult. 

Dana analiza situaţia de faţă. Judecând după privirea 
mirată a lui Elizabeth Meyers când Dana îi dezvalui cercelul 
de la gât, ea habar nu avea că îl pierduse. Asta însemna cå 
unul din cerceii pe care ea îi purta era un fals. Cumva, 
Meyers aflase că soţia sa uitase cercelul la fratele ei, iar Bou- 
taire îi trimisese pe King şi Cole după ei. Când dadură greş, 
Meyers probabil comandase un cercel identic pentru a masca 
absenţa perechii în timp ce aştepta ca Boutaire să recupereze 
originalul. Totul fusese orchestrat pentru a elimina orice 
suspiciune legată de posibilitatea ca moartea fratelui ei să fi 
fost mai mult decât un act brutal ce se petrecuse în timpul 
unui jaf. 

După alte treizeci de minute, şirul de invitaţi se risipi, iar 
uşile se închiseră. Orchestra se opri din cântat. Doi bărbaţi 

îmbrăcaţi în costume medievale — cu fuste roşii cu alb, cio- 
rapi negri şi pălării cu pene — păşiră în faţă, ridicară două 
trompete şi-i salutară pe invitaţi cu un răsunet scurt. Cina era 
servită. Dana ochi masa cu numărul douăzeci şi nouă şi îşi 
observă locul rezervat. Harry Block se purtase frumos cu ea. 
Masa ei se afla chiar în mijlocul încăperii, nu departe de 
demnitari. Deşi fiecare masă avea zece locuri, Dana nefiind 
însoţită, totuşi toate scaunele de la masă fuseseră ocupate. Un 
bărbat chipeş, cu un ten măsliniu, îi oferi scaunul şi se pre- 
zentă ca fiind Leonard Berdini, regizorul de film de la Natio- 
nal Geographic. 

Odată ce invitaţii se aşezară, dirijorul ridică bagheta şi 
orchestra începu să cânte ceea ce parea a fi Marşul 
Prezidenţial. Mulțimea se ridică în picioare, aplaudând în 
timp ce uşile fuseseră din nou deschise. Robert şi Elizabeth 
Meyers intrară, salutând şi zâmbind ca un cuplu proaspăt 
căsătorit la propria nuntă. Aplauzele continuară mult după ce 
invitaţii de onoare îşi găsiră locurile şi se intensificau de fie- 
care dată când un demnitar încerca să liniştească ropotul. 
Într-un final, Robert Meyers păși pe podium în valurile de 
admiraţie. 

— Vi se va răci cina, spuse el, deşi primirea voastră îmi 
încălzeşte inima. Un preot binecuvântă bucatele, şi vocile se 
amestecară printre zăngânitul tacâmurilor de argint şi al pa- 
harelor. Pe toată durata cinei, Berdini îşi arunca frecvent 
ochii în decolteul Danei, ca şi cum se gândea dacă s-o folo- 
sească într-unul dintre filmele sale. Îi povesti despre cele mai 
recente aventuri ale sale în America de Sud şi despre filmà- 
rile din Brazilia. Dana îi oferi o atenţie politicoasă, dar era 
concentrată asupra lui Elizabeth. Era clar că Elizabeth făcea 
acelaşi lucru, asculta politicoasă la ceea ce avea demnitarul 
din stânga sa să-i spună, în timp ce se uita la mese. 

Cina era alcătuită din somon şi file mignon, cartofi şi fa- 
sole verde. În timp ce chelnerii adunau platourile şi aduceau 
spumă de ciocolată şi cafea, acelaşi demnitar care vorbise la 
deschiderea evenimentului se ridică din nou pentru a-l pre- 

zenta pe „următorul candidat din partea Partidului Democrat 
la preşedinţia Statelor Unite ale Americii, Robert Meyers“. 

Publicul se ridică din nou şi aplaudă în timp ce Meyers 
păşi pe podium în lumina reflectorului. Când îşi ridică mâini- 
le, aplauzele se intensificară. Se uită la masa demnitarilor cu 
o privire sfioasâ care spunea „Ce pot så fac?“ apoi zâmbi şi 
dădu din umeri. După încă un minut, mulţimea se opri şi se 
aşezară la locurile lor. 

— Sa înţeleg din reacţia dumneavoastră că aţi savurat 
cina. V-am spus că aşa o să fie. 

Mulțimea începu să râdă. 

- În seara aceasta, facem împreună primul pas spre ceea 
ce sperăm cu toţii că vor fi patru ani de schimbare. Toţi se 
ridicară şi aplaudară, apoi rămaseră în picioare pe parcursul 
întregului discurs al lui Meyers, care durâ treizeci şi cinci de 
minute. Dana nu ascultă ce spunea, atenţia fiindu-i îndreptată 
spre Elizabeth. Când termină de vorbit, Meyers făcu un pas 
înapoi şi o luă pe soţia sa de mână, apoi se îndreptară spre 
ringul de dans. Dirijorul porni un vals. După câteva minute, 
alţii îi însoţiră. Când valsul se termină, Meyers se îndreptă 
spre un grup mare de oameni. Seara aceasta nu trebuia să fie 
una destinată dansului. Nu putea rata ocazia de a vorbi cu cât 
mai mulţi oameni. Fluxul de invitaţi şi cei care voiau să-i 
ureze numai de bine îl separară curând de soţia sa. Aceasta 
era şansa Danei, poate singura. 

Se strecură printre invitaţi până ajunse lângă grupul de 
oameni care o înconjurau pe Elizabeth. Când aceasta îşi facu 
apariţia, Elizabeth îi întâlni privirea, apoi termină politicos 
conversaţia pe care o avea şi se întoarse câtre ea, dar nu 
înainte de a cerceta încăperea cu privirea, probabil pentru a-l 
localiza pe soţul ei. 

— Dana, şopti ea încet. 

— Îţi aminteşti de mine. 

— Da, bineînţeles. 

— Am luat cina o singură dată, de Ziua Recunoștinței, cu 
mulţi ani în urmă. Ai o memorie chiar atât de bună? 

Elizabeth se holba la ea. 

— Aş fi flatată să-ţi aminteşti de mine de la acea cină la 
care am participat împreună, dar amândouă ştim că nu ăsta e 
motivul. 

Elizabeth privi în jos la cercelul pe care ea îl purta la 
colier şi, inconştient, îşi verifică loburile urechilor. 

Dana vorbi încet. 

— L-am găsit sub patul fratelui meu. William Welles mi-a 
povestit restul. Apoi cineva l-a omorât. 

Dana se uită la Elizabeth în timp ce aceasta procesa infor- 
maţia — moartea lui James, cunoştinţele Danei despre William 
Welles, faptul că ea îi purta unul din cercei. Nu se putea să 
fie o surpriză totală; Elizabeth trebuie să fi suspectat măcar o 
clipă că moartea lui James Hill nu fusese o crimă întâm- 
plătoare. Totuşi, privirea ei pierdută arăta faptul că nu se gân- 
dise la această posibilitate sau cel puţin nu dorise asta. 

— Dumnezeule, spuse ea încet. 

— Aici erai. 

Capul lui Elizabeth tresări ca o coardă ciupită brusc. 
Robert Meyers apăru lângă soţia sa. 

Taxiul o lăsă în fața intrării în Columbia Center, monoli- 
tul negru care străpungea orizontul oraşului Seattle precum 
Monumentul Washington la mii de kilometri de partea cea- 
laltă a ţării. Dana pâşi într-un atriu vast din marmură, unde 
existau multe lifturi şi scări rulante ce serveau celor şaptezeci 
şi şase de etaje ale clădirii, şi apoi se urcă într-unul dintre 
ascensoare, care o duse până sus. Coborî din ascensor şi intră 
într-un club unde tatăl său fusese odinioară membru. 

Podeaua de marmură neagră şi pereţii erau scăldaţi într-o 
lumină delicată, albastră. Dana avu nevoie de câteva momen- 
te până să-şi obişnuiască ochii cu întunericul. Pe scenă, trei 
barbaţi îmbrăcaţi în negru cântau la instrumente, învâăluiţi 
într-o lumină gâlbuie. Doua cupluri bine îmbrăcate se legânau 
pe ringul de dans. Lumânarile ardeau pe mesele aşezate în faţa 
unor ferestre largi, care permiteau o privelişte de 360 de grade 
asupra oraşului Seattle şi Puget Sound, de la nord de West 
Point Lighthouse până spre sud, câtre Duwamish Waterway. 

El stătea la bar, cu un pahar în mână. Privirea lui plină de 
uşurare când o văzu intrând pe uşă o făcu să înţeleagă că o 
aşteptase îngrijorat în tot acest timp. Michael Logan răsuflăa 
uşurat. Îi surâse uşor, aproape spăsit şi o salută de cum o zări. 
Stateau unul lângă celalalt ca un cuplu care nu se putea deci- 
de dacă să danseze sau nu. Logan o conduse spre o masă de 
lângă peretele de vest, îi trase un scaun şi se aşeză vizavi 
de ea, cu spatele la fereastră. O chelneriţă apåru la masă. 
Logan se uită la Dana. 

— Whisky şi apă. Un whisky mare, preciză ea. 

Logan dădu din cap. 

— Doua, vă rog. 

Un timp nu-şi vorbiră, stând doar şi uitându-se lung la fla- 
căra pâlpâitoare a lumânării de pe masă. Apoi Logan o întrebă: 

— Eşti bine? 

Dana zâmbi. Dintre toate lucrurile despre care detectivul 
Michael Logan ar fi putut s-o întrebe — dacă a vorbit cu 
Elizabeth, dacă Elizabeth a recunoscut cercelul, lucruri foar- 
te importante pentru ei — el alesese s-o întrebe despre ceea ce 
conta cel mai mult pentru ea. 

— Sunt bine. Mulţumesc de întrebare, spuse Dana. 

Logan se sprijini de spătar, privind-o ca pe un tablou de 
pe peretele unui muzeu. 

— Ce? întrebă ea, ruşinată, deşi ştia bine de ce el o privea 
aşa. 

— Nu ştiu. Nimic, cred. De fapt... eşti foarte frumoasă, 
dacă-mi permiţi să-ţi spun asta. 

— Îți permit. Zâmbi. Şi mulțumesc... din nou. 

— Deci, cum a fost? 

Ea răsuflă uşurată. 

— Precum Cenuşăreasa la bal. 

— Ai vorbit cu ea? 

— Puțin. 

- Şi? 

— Şi-a amintit de mine. Imediat ce a trecut de aparenţe, de 
rochia mea, de machiajul meu, şi-a amintit cine eram. Şi nu 
cred că şi-a amintit de cina din Ziua Recunoştinţei de acum 
douăzeci de ani. 

— Ce ţi-a zis? 

— Nu a trebuit să spună nimic; se vedea în ochii ei. Am 
căutat-o mai târziu. 

— Ai întrebat-o de cercel? 

Dana dadu din cap. 

— L-a recunoscut şi a recunoscut şi numele lui William 
Welles. Cred că, pentru o clipă, inima ei a încetat să mai bată. 

— Cum aşa? 

— Purta ambii cercei. 

Logan se gândi. 

— Meyers i-a comandat unul. 

— Cred că da. Vazându-i reacţia când l-a observat, nu 
cred că ea ştia că pierduse unul din cercei. Dar cum o fi aflat 
el că îi lipsea unul? 

Logan clătină din cap. 

— Nu ştiu. Dar cred că omul ştie multe. Dacă o suspecta 
de infidelitate, cred cà daduse ordin să fie supravegheată. 
Boutaire probabil observase că nu avea cerceii în urechi când 
plecase de la fratele tàu şi apoi, când într-adevăr nu-i găsise 
la ea, îşi dăduse seama că avusese dreptate. Cred că asta a 
fost motivul pentru care au intrat în casa fratelui tău. 

— De ce nu a intrat Boutaire? 

— Prea riscant. Dacă ceva nu mergea, s-ar fi descoperit că 
în spate era Meyers. Avea nevoie de King şi Cole ca măsură 
de siguranţă. 

Chelneriţa aşeză paharele cu băuturile comandate pe masa 
din ardezie neagră. În următoarea jumătate de oră, Dana îi 
povesti detaliile acelei seri. Îi relată lui Logan cum, în mijlo- 
cul conversaţiei lor, Robert Meyers apăruse ca din senin, însă 
Dana reuşise, la fel de repede, să se piardă în mulţime. 

— E nevoie de mult curaj pentru a face ceea ce ai făcut tu 
în seara asta, zise Logan. 

La auzul acestui compliment, ea ridică din umeri. 

— Nu aveam prea multe opţiuni. Am făcut ceea ce părea a 
fi cea mai bună alternativă. 

— De asta era nevoie de curaj. Vorbesc serios, Dana. Uneori, 
te găseşti într-o situaţie şi reacţionezi pur şi simplu. Instincte- 
le te copleşesc. Dacă ai suficient noroc cât să nu fii ucis se 
numeşte că eşti erou. Ce ai făcut tu în seara asta a necesitat 
mult curaj pentru că ai avut timp să cântăreşti pericolele şi să 
le înţelegi, şi totuşi ai făcut-o. 

— Fratele meu e mort. Robert Meyers l-a omorât. Nu pot 
să accept asta. Nu voi accepta asta. 

— Ştiu. Îţi spuneam doar că trebuie să fii mândră de tine. 
Multe femei... Îşi dadu seama. La naiba, majoritatea bàr- 
baţilor ar fi renunţat de mult, dacă ar fi trecut prin ce-ai trecut 
tu. Fratele tău ar fi fost mândru. 

— Pare a fi o concesie. 

El se lasă pe spate şi privi pe geam. 

— Mike? 

Se întoarse spre ea. 

— Nu vreau să par pesimist, dar nu ştiu cum ne aduce asta 
mai aproape de a-l aresta pe Meyers. E ca şi cu O.J. Simpson 
şi pantofii — mai ţii minte? El a negat că are o pereche de 
pantofi asemenea celor care au lăsat o urmă cu sângele soţiei 
sale pe trotuar. Apoi au găsit poze cu el purtând aceiaşi pan- 
tofi. Totuşi, nu a fost suficient — nici pe departe. 

Dana îşi încrucişă braţele pe masă. 

— Mike, acum ea ştie. Ştie ce s-a întâmplat cu James. A aflat 
cine e soţul ei. Nu putem şti dacă va fi dispusă sau nu să ne 
ajute. Dar trebuia să-i dăm o şansă. Următoarea mişcare e a 
ei. Dacă nu o face... ei bine... Avem un cercel, un mort, mem- 
bru al personalului de securitate al lui Meyers, şi multe dovezi 
circumstanţiale. Oricare procuror ar vedea o legătură între ele. 

— Ce vrei să faci? 

— Sa-i lasăm timp, spuse Dana. Dacă fratele meu o iubea, 
atunci trebuie să fie ceva bun în ea. Trebuie să pornim de la 
prezumția că ea îl iubea. Acum ştie. 

Rămaseră în tăcere. Dana privea tinerele cupluri ce dan- 
sau pe ring. Alcoolul luă locul adrenalinei şi simţi o dorinţă 
pe care n-o mai simţise în ultimul timp. Voia să ţină pe cine- 
va în braţe. Voia să fie ţinută în braţe. Îşi dorea să iubească şi 
să fie iubita. Când Logan întinse mâna după băutură, ea îşi 
desfacu braţele, se aplecă înainte şi îi atinse mâna. Logan 
îşi ţinea capul plecat, cu ochii la lumânare. Ea se retrase şi se 
lasă pe spate, înfăşurându-şi şalul pe după umeri. 

— Îmi pare rău. Nu trebuia să fac asta. 

Logan scutură din cap şi îşi ridică privirea spre ea. 

— Soţul tău a sunat. 

— Grant? întrebă ea, confuză. 

— A sunat-o pe mama ta. Am fost îngrijorat şi am sunat-o 
să våd dacă ştie ceva de tine. Grant e acasă; te aşteaptă. 
Mama ta nu voia să ai o surpriză. 

Mâinile îi tremurau. Renunţă să mai închidă cercelul. 
Acesta căzu pe noptieră, sări şi se pierdu pe covor. Elizabeth 
Meyers luă cercelul de jos, îl aşeză lângă perechea sa, apoi se 
duse lânga perdeaua de la fereastra camerei ei de dressing. În 
zilele senine, lumina soarelui inunda încăperea, iar ea stătea 
ore întregi privind barcile cu pânză ce treceau pe apele luci- 
toare şi cenuşii ale Puget Sound, visând la libertate. În seara 
asta, perdeaua fusese trasă. Din cauza asta, încăperea părea 
mai mică. 

Se trase de la fereastră, masându-şi absentă lobii urechilor 
în timp ce-şi privea reflexia din oglinda antică, ovală. Abia 
dac-o mai recunoscu pe femeia din oglindă. Părul ei era mai 
închis la culoare decât fusese în mod natural, era aproape 
negru. Deşi prefera să-l poarte pe umeri, de puţine ori se 
întâmpla asta din cauza clamei cu care îl prindea să nu-i cadă 
în faţa. Ochii ei albaştri, odată strălucitori, deveniseră tulburi. 
Nasul şi obrajii ei erau produsul operaţiilor estetice, deşi ea 
considerase că erau frumoşi aşa cum i-a făcut Dumnezeu. 
Când nu se afla în public, umerii sài laţi — musculoşi, de la 
atâţia ani de înot în ocean în La Jolla, California — se lăsau, iar 
pieptul ei se înmuia sub povară. O lacrimă din colţul ochiului 
i se scurse pe obraz, căzând pe masa unde se aflau cerceii. 

Îşi plecă ochii. Cele doua pietre albastre nu mai strălu- 
ceau. Îşi aminti de William Welles şi ce îi spusese, că dia- 
mantele reflectă lumina într-o prismă de culori, dar că este o 
lumină falsă, o iluzie creată de refracție. Adevărata lumină, 

spusese Welles, vine din interior. „Fără ea, chiar şi cercei atât 
de frumoşi ca aceştia vor părea doar nişte banale bucăţi 
de sticlă.“ Ea crezuse că l-a înţeles. Dar nu reuşise. Abia 
acum înţelegea. 

Îşi ridică privirea şi se uită la reflexia sa din oglinda. 

— Păreai cufundată în gânduri, spuse Robert Meyers. Nu 
am vrut să te deranjez. E totul în regulă? 

— Sunt doar obosită, şopti ea. 

El trecu pe lângă ea prin uşile duble, înalte, către dormi- 
tor. Exista o intrare separată, dar el intra de obicei prin camera 
ei de dressing. Dădu drumul la gaz. Flăcările din şemineu se 
înteţiseră. Se uită la o colecţie de CD-uri frumos aranjate 
într-un dulap care mai demult îi aparținuse lui John F. Kennedy. 
Meyers îl cumpărase la o licitaţie a firmei Sotheby. 

— Două puncte, două milioane de dolari. 

Scoase un CD de la locul său, desfăcu capacul de plastic 
şi îl vârî în combină. Ritmul de tobe şi ţambale se amesteca 
cu zumzetul viorilor, flautelor şi trompetelor. Ea nu recunos- 
cu aranjamentul orchestral, un mix între operă şi muzică de 
stradă. Tribală. 

— Asta e estimarea la început. Nu e rău pentru o singură 
noapte. Dădu volumul mai tare şi închise uşile dulapului gra- 
vat manual. E un început bun. Campania merge în direcţia 
bună. Încă vreo câteva nopţi ca asta, şi voi fi atotputernic. 

Se opri cu palma pe un portret al ei, care atâma pe tapetul 
albastru cu dungi cenuşii. În contrast cu portretul ei, culorile 
închise şi mobila grea victoriană aveau un aer masculin. 
Meyers îşi dădu jos smochingul şi îl aşeză cu atenţie pe ume- 
raşul pentru haine. Personalul îl va da la curăţat şi la călcat. 
Îşi desfacu papionul şi primul nasture de la cămaşă, lăsându-și 
gulerul deschis. 

Ea se ridică de la masa din camera de dressing şi intră în 
dormitor, pe partea cealaltă a patului cu baldachin. Simţea o 
durere profundă în suflet, o durere care acum era amestecată 
cu un alt sentiment. Furia creştea în ea, dându-i o forţă pe 
care nu o mai simţise de ani de zile. 

— Tu ai făcut-o? întrebă ea. 

Meyers făcu o pauză înainte de a-şi scoate butonii din 
onix negru de la mânecile cămăşii. Îi puse pe fiecare în parte, 
la locul lor, într-o cutie din mahon. 

— Pari distantă în seara asta, parcă nu eşti în apele tale. 
Nu ne putem permite asta. 

Ea se ura. Ura ceea ce devenise. 

— Ai făcut-o? întrebă din nou. 

El îşi scoase cămaşa. Muşchii umerilor, bine definiţi, tre- 
murau sub piele. 

— Dacă vrem să facem asta, trebuie să ne dedicăm cu 
totul de-acum înainte. Statele dificile sunt în partea de est. 
Richardson va fi prezentat în contrast cu trecutul meu din 
nord-vest. O să-l facă să pară un gentleman din est, iar pe 
mine mă vor face un cowboy. Dar e în regulă. S-a terminat 
cu bine pentru Ronnie, nu-i aşa? 

Ea se întoarse în camera ei de dressing şi privi în jos la 
cercei. 

— Bineînţeles, Richardson nu e un bun orator; e rigid ca 
un lemn. O să profit de toate ocaziile să intru în dezbateri cu el. 

Ea întoarse în palmă un cercel. W-urile împletite erau 
gravate pe încheietoarea de aur. Inima îi bubuia în ritmul 
tobelor din difuzoare. Închise ochii, întoarse şi celălalt cercel. 

— Diferenţa dintre noi doi, diferenţa dintre anii pe care-i 
avem şi culoarea părului vor fi diferenţele ce vor simboliza 
deosebirile din politica, economia şi charisma noastră. 

Ea deschise ochii. Încheietoarea din aur nu era marcată. 
Simţi un gol în stomac, ca şi cum s-ar fi aflat într-un ascensor 
în cădere liberă. Genunchii i se înmuiară. Se apucă de margi- 
nea dulapului, ca să se ţină pe picioare. 

— O să promovez în continuare tinereţea, vitalitatea şi 
schimbarea. Asta o să-l facă să pară un baătrânel blocat în 
noroiul intereselor, partizan... 

Vocea lui se transformă într-un ecou adânc. Ea se forţă să 
înghită. Camera se învârtea cu ea şi crezu că o să i se facă 
rău. Apoi stomacul îşi reveni, ca un ascensor care e oprit de 

cablu. Simţi cum o durere cumplită îi cuprinde pieptul şi 
membrele. Venele antebraţelor, încă bine definite de atâtea 
lovituri aplicate mingilor de tenis în tinereţe, se umflară sub 
piele şi falangele mâinii cu care ţinea strâns dulapul se albiră. 
O ură pustiitoare îi clocotea în stomac şi urca tot mai sus 
până începu să-i mistuie gâtlejul. Frica pe care o simţise atât 
timp se risipi. În locul ei rămase furia. 

— Nenorocitule! Izbi cu pumnul în masă. 

El stătea în prag, cu bretelele bălăngânindu-se în lateral. 

— E important să participi la campania asta, Elizabeth. 
Vorbi fără emoție. Aş câştiga şi fără tine, dar publicul ameri- 
can te place în mod special. Statisticile arată că ai putea 
deveni cea mai importantă primă-doamnă, de la Jacqueline 
Kennedy, dar amândoi am ştiut că această comparaţie va fi 
inevitabilă, nu-i aşa? 

— L-ai omorât. 

Îşi țuguie buzele. Privirea îi deveni dură. Se întoarse în 
dormitor, se aşeză pe patul cu baldachin pentru a-şi da jos 
pantofii şi şosetele negre. 

Ea îl urmă. Cuvintele îi ieşiră printre dinţii încleştaţi. 

— Vreau să te aud c-o spui. 

El se ridică încet. 

— Nu mă interoga. 

Ea facu doi paşi în faţă, accentuând fiecare cuvânt. 

— Vreau... să... te... 

— Tu pe mine så nu mă interoghezi! El se întoarse brusc, 
înfigându-se ca un şarpe care atacă subit şi fără avertisment. 
Mâna lui îi strângea faţa, încreţindu-i gura. Vocea avea o 
undă de sadism. Niciodată să nu mă mai interoghezi. 

O târî de-a lungul covorului, aproape ridicând-o de jos. Îi 
lovi ceafa de perete. O ploaie de culori îi trecură prin faţa 
ochilor. Mâna îi era încleştată în carnea obrajilor ei şi îi îm- 
pinse capul în lateral. Se apropie de ea. Ea îi simţi respiraţia 
pe gât. Saliva îi sărea printre dinţi. 

— Ce fac eu este treaba mea. Tu nu ai dreptul să mă inte- 
roghezi. Să nu-mi ceri explicaţii. Nu le vei primi. Nu trebuie 

să-mi dai sfaturi. Nu trebuie să-mi dai ultimatumuri. Ceea ce 
trebuie să faci tu este exact ceea ce-ţi spun eu să faci. 

Îi trase faţa către el, avea ochii holbaţi, ca ochii unui cal 
speriat. Buzele i se schimonosiră într-un rânjet demonic. 

— Vrei să ştii? Vrei să-ţi spun? 

Ea se chinui să înghită. Mâna lui îi ridică barbia, întin- 
zându-i muşchii gâtului. Ea crezu că maxilarul avea să-i 
pârâie. Îl mai văzuse așa, când fiecare por al pielii îi fierbea 
de mânie şi duhnea a ceva animalic. Vocea i se îngroşase şi 
devenise un urlet gros şi hârâit. De fiecare dată se temuse că 
furia lui va atinge punctul culminant, dincolo de care el nu va 
mai fi în stare să-şi controleze forţa loviturilor. Trăia cu o 
grămadă de servitori în casă, dar asta nu îi potolise mânia şi 
nu îi slăbise din forţa feroce a loviturilor. El obişnuia să-şi 
coboare vocea, să dea drumul tare la combină şi să-şi înve- 
lească mâinile înainte de a o lovi. Doar intensitatea dezamă- 
girii lui se schimbase acum. 

— Iubitul tău? Vrei să ştii ce i s-a întâmplat iubitului tău? 
Meyers începu să râdă. A murit. A avut loc un jaf. El a intrat 
peste ei, şi ei l-au bătut până l-au omorât, aşa cum au relatat 
toate ziarele. 

Mâna îi mângâia linia maxilarului. Ea se trase de la pere- 
te. El îi înfipse genunchiul între coapse şi apăsă. 

— Au spus că avea capul spart, ca un fruct despicat. Au zis că 
a simţit fiecare lovitură. Degetele lui îi urmăriră linia gâtului şi a 
pieptului, apoi linia decolteului. Treisprezece lovituri, şopti el. 

Mâna îşi făcu loc pe sub rochie, degetele îi scormoneau în 
piele. Genunchiul lui o forţă să se ridice în picioare. Gâtul i se 
întinse. Scoase un scâncet slab şi se uri pentru asta. 

— Chiar credeai că aveam de gând să renunţ la tine atât de 
uşor, Elizabeth? Chiar credeai că o să-ţi permit să mă umi- 
leşti după tot ce-am făcut pentru tine? Asta e multumirea pe 
care-o primesc? 

El o sărută pe gât şi pe piept, cu gura deschisă, săruturi 
umede şi calde. Zabovea pe camea ei ca un animal care linge 
pielea unei prăzi pe care tocmai a ucis-o. Ea îi simţi erecţia. 

— O să fiu cel mai puternic bărbat din lume. Nu o să exis- 
te ceva ce n-o să pot face sau avea. Crezi că ţi-aş putea per- 
mite să-mi iei lucrul ăsta? Crezi că i-aş putea permite soţiei 
mele să fie o curvă? Despre sex era vorba? Nu primeşti sufi- 
cient aici, în dormitorul nostru? 

El îi sfâşie rochia albă şi o lovi peste gură. Forţa loviturii 
o împinse în lateral, deranjând lampa de pe noptieră. O 
cuprinse de umeri, îi răsuci o mână la spate şi o trânti pe pat. 
Înainte să apuce să ţipe, mâna lui liberă o prinse din nou de 
gât. Îşi poziționă genunchiul între picioarele ei, desfăcându-le 
în timp ce se chinuia să-şi descheie pantalonii. 

— De asta m-ai dezamăgit? Din cauza sexului? Pentru că 
pot să rezolv asta. Ea îşi închise ochii. Deschide-i! ràcni el. 
O strânse mai tare de gât, tăindu-i respiraţia. Vreau să vezi 
cât de uşor pot să remediez situaţia. 

Se aşeză deasupra ei, sufocând-o. Ea îi simţi mâna rupân- 
du-i chiloţii, smulgându-i, apoi pielea lui pe pielea ei. Limba 
lui şi buzele îi sufocau sânii. Dinţii îi muşcară din sfârc. Durerea 
o săgetă, dar mâna strânsă în jurul gâtului îi înăbuşi strigătul. 
El o muşcă de umeri şi de gât şi se forţă să intre în ea. O trase 
la marginea patului, în picioare, cu spatele arcuit, împingând 
în ea tot mai violent. El îşi înalţă capul ca un lup care urlă la 
lună. Apoi îşi cobori privirea către ea, o privire bolnavă, iar ea 
îl văzu ca o cobră care se alungea şi se încolăcea deasupra ei, 
cu ochi întunecaţi. Se zvârcoli din strânsoarea mâinii lui să 
tragă o gură de aer. Plamânii o ardeau. Privirea i se înceţoşă, 
pânza de pete negre şi imagini distorsionate reveni. 

Ritmul lui devenea tot mai rapid odată cu tobele din difu- 
zoare. Sunete ciudate îi ieşeau din gât, ca apa care gâlgâie într-o 
conductă sau ca aerul într-un plămân afectat de emfizem. 
Flacările din şemineu i se reflectau în privire, săgeți roşii, por- 
tocalii şi galbene îi dansau în ochi. Limba îi atârna, sâsâind. 
Pânza de culori se întinse, petele negre se topiră unele într-altele, 
formând o masă imensă de întuneric. Apoi imaginea se înce- 
țoşă şi dispăru, şi tot ce mai rămăsese erau gemetele lui tot mai 
înfundate, pe ritmul tobelor furibunde din difuzoare. 

BMW-ul albastru parcat în faţă era singura dovadă a fap- 
tului că Grant era acasă. Becul din verandă, activat de sen- 
zori, arunca un con de lumină deasupra unei porţi mici, iar 
cele opt ferestre care dădeau spre stradă — patru la parter şi 
patru la etaj — erau întunecate. Logan îşi parcă maşina Austin 
Healey lângă bordură. Dana nu cobori imediat. Se uită lung 
la casă. Ciudat era că, deşi era casa ei, nu se mai uitase la ea 
din unghiul ăsta. Întotdeauna venea de pe autostradă şi parca 
în garaj. Cheltuise o mică avere renovând interiorul, revop- 
sindu-l, punând perdele colorate şi finisând podelele din 
lemn masiv, dar nu se simţise niciodată acasă. Avea aerul 
acela curat, renovat, al caselor din fotografiile de revistă — 
rigid şi searbăd, fără profunzime şi căldură. 

Dana deschise portiera maşinii şi coborî pe trotuar, înfă- 
şurându-se cu şalul alb pe după umeri şi ascultând motorul 
maşinii sport până ce acesta se topi într-un huruit slab şi dis- 
tant. Intră prin poarta principală, pe cărarea împrejmuită de 
garduri-vii englezeşti şi privi în sus spre ferestrele întunecate 
ale dormitorului. Deşi o parte din ea spera ca Grant să fi 
adormit, cealaltă nu putea să suporte gândul de a dormi în 
acelaşi pat, alături de el, încă o noapte. Va dormi în camera 
lui Molly. Scoase o cheie din poşetă, luă o gură de aer care îi 
trezi junghiul adormit din coaste şi deschise uşa. Lumina din 
stradă se strecura printre obloane în sufragerie, lăsând fâşii 
de lumină pe jos. Ţinu mânerul, pentru a împiedica zăvorul 

să facă zgomot când închise cu grijă uşa. Apoi îşi scoase pan- 
tofii cu toc, luându-i de baretă, şi o porni în sus pe scări. 

— Sunt aici. 

Ea se opri pe a doua treaptă. Vocea îi suna strâină. 

— Grant? 

— În sufragerie. 

Paăşi înapoi şi îşi miji ochii să distingă prin întuneric. 

— Grant? 

— Aici. 

Gasi întrerupătorul sub abajurul lampii de la capătul me- 
sei şi aprinse lumina. Se lăsă o strălucire blândă în cameră. 
Grant stătea într-un balansoar, holbându-se în gol la şemineu. 
Când se mişcă, o făcu pentru a ridica paharul din mână. 

— De ce eşti acasă? De ce stai pe întuneric? întrebă ea. 

El dădu pe gât ce mai avea în pahar, duse mâna la sticla 
ascunsă în spatele picioarelor scaunului şi umplu pe jumătate 
paharul. Dacă văzuse sau nu deranjul din casă, cel puţin el nu 
spusese nimic. Dana se duse lângă fereastră. Cei aproape 
cinci metri distanţă dintre ei păreau ca o zonă-tampon de la 
nişte negocieri de pace menite să se termine prost. Cu nişte 
ochi injectaţi şi sticloşi, Grant îşi ridică puţin privirea şi se 
uită la ea, doar atât cât să-i observe îmbrăcămintea. 

— Unde ai fost? întrebă el. 

— La aniversarea firmei. Era destul de sigură că el nu-şi 
va aminti că evenimentul avea loc în octombrie, nu în aprilie. 
Din motive pe care nu le spunea, dar pe care ea avea să le 
înţeleagă în cele din urmă, el detesta să meargă. Se simţea 
inferior faţă de avocaţii care lucrau cu ea. Spunându-i asta, ea 
ştia că el nu va mai insista cu întrebări la care să se simtă 
obligată să mintă. Nu mai voia să mintă, nici pe el şi nici pe 
ea însăşi. 

— De ce eşti acasă? Credeam că procesul ţine încă cel 
puţin două săptămâni. 

— Aşa am crezut şi eu. Glasul îi suna ca şi cum ar fi fost 
răcit. Ochii îi erau roşii şi umflaţi. 

— Ce s-a întâmplat? 

El îşi drese glasul, păstrând câteva momente de tăcere 
înainte de a vorbi cu faţa întoarsă câtre şemineu. 

— Am prezentat cazul, exact aşa cum mi-am imaginat că 
va fi. Au urmat martorii unul după celălalt, frumos, fărâ pro- 
bleme. Articula greu cuvintele, dar încă avea control asupra 
lor. A mers perfect. Cu greu obiectau. Când o făceau, o fà- 
ceau cu jumătate de gură. Credeam că vor ceda, câ vor veni 
la noi cu propuneri care să se apropie de cele o sută cincizeci 
de milioane pe care le câutam şi că aşa se va termina. Ridică 
paharul şi mai luă o gură. 

— Nu crezi c-ai băut suficient? 

— Oh, nu. Râse amar. Abia am început. 

Dana îşi strânse şalul şi mai tare în jurul umerilor. Nu-şi 
putea controla tremurul picioarelor. 

— Ce s-a întâmplat? 

— După pledoarii, judecătorul le-a dat drumul juraţilor şi 
ne-a spus să revenim dimineaţă. Era ceva în tonul vocii lui, 
ceva ce-mi spunea că nu se aştepta ca lucrurile să dureze prea 
mult. Râse din nou şi se uită în sus la o pictură în ulei ce atâr- 
na deasupra şemineului: doi cai galopau, cu o privire sălba- 
tică, alergaţi de ceva ce era lăsat imaginaţiei. Îmi amintesc că 
m-am uitat la Bill Nelson şi am zâmbit. La cină, în acea seară, 
ne-am întrebat dacă acel comentariu al judecătorului era un 
avertisment adresat apărării sau se aştepta să nu avem o apă- 
rare solidă. Ne număram deja banii. Vocea i se înecă. O drese 
cu o altă gură de alcool, făcu o grimasă şi apoi îşi umplu din 
nou paharul. În următoarea dimineaţă, au înaintat o moţiune 
pentru verdict direct. A trebuit să-mi suprim un zâmbet, deşi 
îi làudasem în sinea mea pentru curaj. Apoi judecătorul a 
spus... spune... „Mă gândeam că o să faceţi asta.“ Grant făcu 
o pauză, de parcă asculta iarăşi şi iarăşi ecoul acelor cuvinte. 
„Ma gândeam că o să faceţi asta. Mă gândeam că o să 
faceţi asta.“ 

Continua să se holbeze în şemineu. 

— Moţiunea lor se baza pe argumentul că nu am încheiat 
un contract legal, cu caracter obligatoriu. Au argumentat faptul 

că piesele defecte fuseseră fabricate de o firmă diferită de cea 
menţionată în contract, că nu am reuşit să probăm că Nelson 
Industries avea dreptul legal să acţioneze în instanţă. El se 
ridică, se împiedică, apoi îşi reveni şi ridică un deget în aer, 
ea presupunând că-l imita pe avocatul care argumentase asta. 
„Şi, mai mult, Onorată Instanță, orice tentativă în viitor a fir- 
mei în cauză de a mai face plângere va fi astfel considerată 
ilicită pentru că se află în afara statutului legal prevăzut.“ Se 
întoarse, într-un final, uitându-se la ea şi ridică în batjocură 
paharul. Cu alte cuvinte, subsemnatul a dat-o-n bară grav de 
tot, deschizând procesul în numele altcuiva şi ei au aşteptat 
să menţioneze asta abia când a fost adus în discuţie statutul. 
Acesta expirase chiar cu o săptămână înainte, dar ei, în loc să 
se grăbească să-mi expună greşeala de la început, au decis să 
aştepte momentul potrivit ca să mă facă de râs în faţa clientu- 
lui meu, partenerului meu, judecătorului şi în faţa lui Dumne- 
zeu. Ţipă ultima parte a frazei ca un preot baptist la o slujbă 
de duminică, apoi izbucni într-un hohot de râs şi plâns. 

Dana se uita la braţele ei, încrucişate în poală. Îi părea 
rău pentru el, dar nu putu să-şi reţină un sentiment de satis- 
facţie şi se urî pentru asta. Nu voia să găsească deloc conso- 
lare în eşecul lui Grant. Ea ştia că el suferea şi orice s-ar fi 
ales de ei stătuseră totuşi zece ani împreună şi vor fi uniţi 
toată viaţa de un copil. Odată, ea chiar ţinuse la el. 

— Se poate remedia? Nu s-ar putea reveni la plângerea 
iniţială? Nu poate fi neglijenţă justificabilă? întrebă ea. 

El râse, îndoindu-se de spate, de parcă s-ar fi închinat. 

— Oh, aici devine interesant. Tâmpitul de judecător a 
anunţat cu multă plăcere decizia sa. S-a càznit să spună că 
această chestiune putea fi corectată de un avocat mai silitor. 
„Neatenţia nu este totuşi un motiv pentru a amenda procesul 
pentru un alt avocat al apărării care să reformuleze acţiunea“, 
facu el, cu o voce care aparent îl imita pe judecător. 

— Nu a spus asta. 

— Oh, ba da. A spus exact aşa. Ceea ce practic elimină din 
start orice motiv pentru a face recurs. De asemenea, a zis că 

tatăl lui îi spusese odată... Grant făcu o pauză ca şi cum ar fi 
încercat să-şi amintească exact cuvintele. „Aroganţa duce la 
ignoranță, pentru că îţi orbeşte percepţia.“ 

— Nu se poate. 

O lacrimă i se scurse lui Grant pe obraz. 

— Bergman şi-a convocat partenerii pentru inevitabilul 
proces de incompetenţă în serviciu. Nelson Industries va în- 
cerca să recupereze cele o sută cincizeci de milioane de 
dolari pierderi şi, dacă asta nu-l scoate din sărite pe acţionar, 
nu ştiu ce altceva ar face-o. 

— Asigurarea nu o să acopere costul niciodată. 

— Nu, n-o să-l acopere. El înclină gâtul sticlei pentru a 
reumple paharul. De aceea, Nelson Industries va lua bunurile 
personale ale fiecărui individ care a fost implicat în partene- 
riat. Cât de fericiţi crezi că vor fi când li se va spune că îşi 
vor pierde toate averile, pentru a acoperi greşeala mea? Mai 
râse o dată, cu un strigăt prelung. Când termină, se uită în sus 
la ea, cu mâna la gură. Şi asta a fost tot, prieteni. Îşi desfacu 
braţele, cu paharul într-o mână, cu sticla în cealaltă, de parcă 
ar fi spus „Ce zici de asta?“ Sunt şomer. Bergman o să pună 
un gardian să mă escorteze afară din clădire, mâine la ora 
zece dimineaţa. Am douazeci de minute la dispoziţie să-mi 
adun lucrurile şi să plec. Toate dosarele pe care le iau vor fi 
examinate de un asistent care să determine care sunt docu- 
mentele personale şi care sunt cele profesionale. Nu mi-au 
mai dat voie la calculator şi mi-au confiscat laptopul. Cu alte 
cuvinte, sunt un amărât pe o insulă. Nu că ar conta, pentru 
că, odată ce va apărea ştirea în ziar, nici o firmă de avocatură 
din ţară n-o să mă mai angajeze. Vocea îi deveni rece şi furi- 
bundaă. Doar douazeci de minute mai am voie în birou, după 
nouă ani de muncă grea şi de eforturi. Douăzeci de minute 
amărâte. 

— Putea să i se întâmple oricui, spuse ea. Dacă Nelson 
Industries ţi-a dat datele greşite... 

El aruncă paharul în şemineu, iar acesta se făcu ţăndări. 

— Asta e partea cea mai urâtă. Am un memorandum în 
care prezint cercetarea mea legată de părţile implicate şi în 
care îmi arât încrederea mea nestrâmutată că procesul va 
avea un rezultat final pozitiv. Nelson m-a păcâlit însă, îmi 
cerea de multe ori dosarul cu evaluarea ca să-şi poată legaliza 
documentele în cazul în care am fi câştigat. M-a tras pe sfoară. 
Am fost o marionetă. Şi-au pus compania într-o poziţie în 
care nu avea cum să piardă. Dacă ar fi câştigat, atunci ar fi 
avut banii. Dacă ar fi pierdut, ar fi avut ţapul ispăşitor. Avo- 
caţii companiei vor redacta mâine actele pentru proces. Avuse- 
seră dinainte o ciornă. Bàu mai multe guri din sticla. E un 
nenorocit de escroc. A fost o escrocherie de la început. 

— Ai făcut tot ce-ai putut. Cuvintele ei sunau fără spe- 
ranţă. Nimeni nu a muncit atât de mult la un dosar ca tine... 

— Prostii! Alcoolul îi ţâşni printre dinţi. Cum naiba să fi 
facut tot ce mi-a stat în puteri? Cum aş fi putut să mă concen- 
trez când mă tot sunai întruna s-o iau pe Molly, s-o duc la 
grădiniţă sau alte cereri prosteşti? 

Cuvintele i se înfipseră în piept ca un cuţit bont, străpun- 
gându-i pielea fără să o doară prea tare. Nu mai avea putere 
să sufere. El o învinuia pe ea pentru eşecul său. În zece ani, 
el niciodată nu îi acordase credit pentru succesele sale, dar 
acum o învinuia pentru eşec. Se balângânea pe picioare, se 
împleticea şi facea semne cu o mână prin aer. 

— Ţi-am spus cå aveam nevoie de mai mult timp. i-am 
spus că toate cazurile mele nu sunt ca şi cazurile tale mărunte 
şi drăgâlaşe. Asta e un război nenorocit. E o junglă — o 
bataălie a voinţelor, a puterii şi a energiei. Tu nu poţi să în- 
telegi asta. N-ai înţeles niciodată asta. 

— Înţeleg. Se ridică de pe canapea şi îşi scoase şalul de pe 
umeri. Înţeleg mai bine decât crezi. 

El se apropie de ea. Ea îi putu simţi duhoarea de alcool 
din respiraţie şi mirosul de transpiraţie. 

— Chiar aşa, Dana? Chiar înţelegi? Pentru că eu cred că 
nu înţelegi. 

Nu aşa îşi imaginase ea confruntarea inevitabilă, dar el 
alesese câmpul de bătălie. Ochii ei îi întâlniră pe ai lui. 

— Poate că ai fi avut mai mult timp dacă nu te-ai fi culcat 
cu asistenta ta, Grant. 

El se dadu înapoi, se împiedică de parcă vorbele ei îl îm- 
pinseră şi se dezechilibra. Părea uimit. Apoi începu să râdă. 

— Ce? Vin şi-ţi zic că viaţa mea e ruinată şi tu îmi spui 
aşa ceva? Aşa eşti tu — nu vrei să mă sprijini. 

Nu era ceva ce ea plănuise sau voia să facă; nu avea nici 
o dorinţă de a-l lovi cât era căzut. Dar aşa se întâmplă în război. 

— Poate că Nelson Industries ţi-a distrus viaţa profesio- 
nală, dar tu eşti cel care şi-a distrus viaţa personală. 

El scutură din cap, sfidător. 

— Ce zici dacă m-ai sprijini puţin, Dana? Un mic sprijin 
pentru un nenorocit? Ţi-am târât fundul prin Facultatea de 
Drept — dacă nu eram eu, nu ai fi fost aici acum. 

— Nu. Haide să clarificăm lucrurile. Nu tu mi-ai târât fun- 
dul prin Facultatea de Drept. Eu te-am târât pe tine; tu doar o 
faci să pară pe dos. Şi aş fi fost aici cu sau fără tine. 

El îi făcu semn cu degetul arătător. 

— Te-am sprijinit. Am cumpărat casa asta şi tot rahatul 
asta. Mâna îi alunecă peste învelişul şemineului, dărâmând 
un ceas din porțelan şi două vaze. 

Ea nu se sinchisi. 

— Cât timp? întrebă ea. 

El scutură din cap şi continuă să-i fluture degetul. 

— Eşti nebună. Ştii ceva? Eşti complet nebună. 

— Chiar sunt, Grant? Chiar sunt nebună? După zece ani, 
ai putea măcar să fii sincer cu mine? Sau chiar e necesar să 
mă iei de fraieră? Pentru că asta am fost — o fraieră. Sau 
poate ai dreptate. Poate am fost nebună. Dar nu mai sunt. 

El puse sticla pe masă şi părea că-şi revenise pe moment. 

— Dana... 

Ea ridică o mână. 

— Nu-ţi bate joc de mine, minţindu-mă. 

El îşi cobori capul, holbându-se la covorul roşu, persan. 
Apoi umerii îi tresăriră şi tremurară când se prăbuşi în 
genunchi, suspinând. Corpul îi tremura de parcă era lovit de 
o pală de vânt puternic. O parte din ea voia să-i ia capul în 
poală, să-i spună că totul va fi în regulă. Dar ştia cà nu va fi. 
Nu mai era persoana care fusese şi nu va mai fi niciodată. 
Moartea lui James o schimbase. Nu îi slăbise forţele — aşa 
cum se temea că se va întâmpla —, ci o întărise. Îi daduse 
posibilitatea să-şi schimbe viaţa şi să se bucure de ea, aşa 
cum făcuse James. Dădu să iasă din cameră. 

Grant se uită de jos la ea. 

— Unde te duci? 

— Mă duc la mama. 

— Nu mă părăsi, Dana. Te rog, nu mă părăsi, o imploră el. 
Am nevoie de tine în seara asta. 

Ea se întoarse în prag. 

— Îmi pare râu. Aş vrea să te pot ajuta, dar nu mai am cu 
ce. Mi-ai luat tot ce aveam. Nu mai am nimic. Sunt goală. 
Sunt goală de mai mult timp; doar că nu o ştiam. Credeam că 
toată lumea se simte găunoasă pe dinăuntru. Credeam că e 
doar o perioadă a vieţii. Acum ştiu că nu e aşa. 

El ţipă în timp ce ea păşea pe pardoseala din marmură 
spre intrarea principala. 

— Eşti o laşă, Dana. Întotdeauna ai fost laşă. Nu te poţi 
confrunta cu nimic. 

Ea se opri şi îl privi în faţă. 

— Da, ai dreptate. Am fost o laşă. Dar nu mai sunt. Des- 
chise larg uşa. 

— Nu o să fie aşa de uşor. Nu o să poţi să mă abandonezi 
aşa. Merit mai mult de-atât. Îmi datorezi mai mult de atât. O 
så... o s-o iau pe Molly. Ai să vezi tu, o s-o iau pe Molly, spuse 
el, iar cuvintele astea fâcură o ultimă gaură în inima ei de hârtie. 

Luă cheile de pe masă, închise uşa după ea şi se îndreptă 
spre BMW. Firele reci şi umede de iarbă îi gâdilau degetele 
picioarelor, iar ea se simţea mai uşoară decât se simţise în ani 
de zile. 

Robert Meyers ieşi din baie, strângându-şi halatul alb la 
brâu. Îşi dadu părul la o parte de pe frunte, aşeză peria pe 
şemineul sculptat manual, luă un pahar cu gură largă din care 
sorbi un lichior, încălzindu-se la flăcările focului cu gaze care 
aruncau umbre în încăperea întunecată. 

— Apa e minunată. Îşi duse mâna prin păr şi îşi privi linii- 
le feţei într-o oglindă ornată cu frunze aurite. Ar trebui să 
faci duş sau baie, o să te ajute să-ţi calmezi nervii. 

Ea stătea sprijinită de tăblia patului, cu picioarele strânse 
sub ea, cu mâinile încleştate de cuvertura pe care o ţinea trasă 
până sus la bărbie, ca un copil căruia îi este frică de monştrii de 
sub pat. În spatele durerii înţepătoare dintre coapse, cauzate 
de penetrarea forţată, şi a celei din gât, se ascundea o altă dure- 
re, surdă. Ea se concentră asupra durerii surde — o durere care 
emana din străfundurile sufletului şi i se scurgea din trup ca 
picăturile de apă din vana care se afla în baia de alături, încet şi 
constant. El va continua să o secătuiască de dorinţa de a trăi 
şi urma să fie un proces lent şi dureros. Se uită la candelabrul 
de deasupra patului, dar se îndoi că ar putea să suporte greuta- 
tea corpului ei. Candelabrul de sticlă din tavan era vechi, iar 
pereţii erau din rigips. Nu ar fi rezistat. Nu avea acces la arme, 
iar de medicamente nu putea face rost. Cuţitele nu erau de 
încredere. Era prizonieră, iar faima şi succesul erau barele de 
fier ale cuştii din care nu putea scăpa. Potrivit lui, ea nu-şi putea 
permite nici să moară. El n-ar fi permis una ca asta. Va continua 
să o domine şi s-o oblige să apară în public. Avea nevoie de ea 

pentru a completa imaginea pe care el şi-o construise cu grijă 
pentru publicul american care avea o nevoie nebună de speranţă 
şi conducători, şi care l-ar asocia cu Camelotul zilelor noastre. 

Meyers se aşeză pe marginea patului, vorbindu-i ca un 
părinte unui copil. 

— Am sunat la bucătărie să ne pregătească o gustare. Vrei 
să mă însoţeşti? 

Cuvintele lui răsunară ca un ecou surd care nu se auzea 
din locul în care ea alesese să meargă. El se întinse şi îi dădu 
la o parte şuviţe de par de pe faţă, apoi se aplecă înainte şi o 
sărută uşor pe buze. Ea se luptă cu instinctul de a se trage 
deoparte, temându-se că asta l-ar enerva din nou. Furia lui 
clocotea la foc mic — erau zile când furia putea să explodeze 
oricând, la cea mai mică provocare. 

— Vezi cât de mult te iubesc? Cât de mult vreau să lupt ca 
să te păstrez? Nu voi lăsa pe nimeni sau nimic să intervină 
între noi. Te iubesc prea mult ca să permit ca aşa ceva să se 
întâmple. Ce ai făcut tu e greşit, dar eu am trecut peste asta. 
Acum totul poate fi la fel ca înainte. Te iert. Te iert, pentru că 
sunt suficient de barbat ca să fac asta. Înţeleg că ceea ce tu ai 
facut e şi din vina mea. Îţi lipseşte disciplina. Trebuie să 
schimbăm asta. Acum înţeleg cà tu ai vrut ca eu să te prind, 
că voiai atenţie, că te îndoiai de iubirea mea. Se ridică şi îi 
întinse mâna. Haide să mergem jos să mâncâm. 

Ea nu se mişcă. 

El trase o gură de aer în piept. 

— Bine, o să-ţi aduc ceva de mâncare. Trebuie să-ţi păs- 
trezi sănătatea. Apoi o să discutam despre noul tàu program. 
O så te supraveghez îndeaproape. El zâmbi. Te aşteptai la 
asta totuşi, nu-i aşa? O sărută pe vârful capului. Bineînţeles 
că te aşteptai la asta. Porni spre uşă, apoi se opri. Miroşi. Fà 
o baie fierbinte şi pune ceva frumos pe tine. Dă-te cu parfu- 
mul pe care ţi l-am luat de ziua ta... şi cerceii. Îmi place să-i 
privesc cum scânteiază când facem dragoste. O sà facem 
dragoste imediat ce mă întorc, spuse el, şi durerea surdă din 
capul ei exploda. 

Dana auzi paşii mamei ei coborând scările, scârţâitul 
familiar al treptelor din lemn şi târşâitul papucilor de casă pe 
marmură. Uşa de la bucătărie se deschise larg, dar, dacă 
mama ei fusese surprinsă să o găsească pe întuneric, cel puţin 
nu i-o spuse. Kathy se opri cât să atingă umărul Danei. Apoi 
luă ceainicul de pe aragaz şi îl umplu cu apă de la robinet. 
Dana îşi aminti că citise într-una dintre cărţile pentru părinţi 
că mamele vor rămâne toată viaţa mame, chiar şi după ce 
copiii lor au crescut, iar copiii vor fi întotdeauna copii. 
Pleacă la şcoală, se căsătoresc, îşi întemeiază familii, dar, în 
momentul când păşesc în casa părintească, redevin copii, 
aşteptând să fie hrâniţi, adăpostiţi, consolaţi. 

Kathy căscă, închise apa de la robinet şi puse ceainicul pe 
ochiul din faţă al aragazului. Flăcările albastre îi atinseră 
degetele, până când ea reuşi să potrivească focul. Apoi scoa- 
se două câni din dulap şi le aşeză pe tejgheaua din ardezie, 
scotocind printr-un borcan vechi de prăjituri după două pli- 
culeţe cu ceai. Dana trasă cu ochii minţii o linie imaginară pe 
masa din bucătărie. Mama ei ştia că Grant sunase şi probabil 
îşi imagina că avuseseră acea confruntare inevitabilă. Dar 
totuşi Kathy, rămase tăcută, şi Dana înţelegea acum de ce, 
pentru că nu era bătălia mamei ei şi nici nu era potrivit ca ea 
să-i dea sfaturi. Rolul ei era s-o consoleze şi s-o asculte 
atunci când Dana va dori să discute. Dana interpreta greşit 
încă o trăsătură de-ale mamei ei — tăcerea — ca fiind slăbiciune. 

Kathy veni către masa din bucătărie cu o farfurie cu prà- 
jituri pudrate cu zahăr, trase un scaun şi se apucă să molfàie o 
felie. Kathy rămasese o femeie atrăgătoare, cu câteva kilo- 
grame în plus şi mai puţin aranjată decât pe vremea când era 
soţia unui avocat de renume, dar pielea ei nu cunoştea trece- 
rea anilor, iar ochii albaştri îi erau la fel de senini şi de lumi- 
noşi precum cei ai unei tinere femei. 

— Cea mai mare preocupare a mea este Molly, spuse 
Dana, continuând să traseze din minte linia imaginară. Nu 
vreau s-o rănesc. Nu vreau ca Grant s-o rănească. 

— Nu o s-o râneşti. Eşti o mamă bună. O să pui interesele 
lui Molly mai presus de orice furie pe care o simţi faţă de el. 

— Atunci de ce simt ca şi cum aş fi dat greş? 

Mama ei scutură din cap. 

— E o diferenţă foarte mare între a fi o mamă bună şi a fi 
o soţie bună. Nu se exclud reciproc, dar nu sunt acelaşi lucru. 
Şi tu nu ai eşuat în nici una din cele doua. Mariajul a eşuat. A 
eşuat din varii motive, dar nici unul nu este doar din vina ta. 
Pentru ca o căsnicie să meargă e nevoie de doi oameni. Nu 
poţi s-o faci să meargă de una singură, oricât de mult ai 
încerca. Şi tu chiar ai încercat, Dana. Dar asta nu trebuie să-ţi 
afecteze calităţile de mamă. Tu o să faci ce e mai bine pentru 
Molly şi pentru tine. Nu o să se întâmple altfel. O iubeşti 
prea mult. 

— De cât timp ştiai? 

— Ca Grant nu era cel potrivit pentru tine? Din prima zi 
când l-am cunoscut. 

— Serios? 

— Cred că de asta eu şi Grant nu ne-am înţeles niciodată. 
O mamă nu crede niciodată că există o persoană prea bună 
pentru fiul sau fiica sa, dar eu am știut că el nu era bun pen- 
tru tine. Nu te iubea. lubea imaginea ta. Tu te potriveai în 
tabloul a ceea ce el credea că înseamnă viaţa: o casă fru- 
moasă, maşină frumoasă, mobilă frumoasă. Tu făceai parte 
din faţadă, parte din priveliştea pe care el o avea în minte. 
Ştiu. Şi eu am făcut parte dintr-o privelişte asemânătoare. 

— De ce nu mi-ai spus niciodată nimic? 

Kathy ridică din umeri. 

— M-ai fi ascultat? Nu aveam ce sâ-ţi spun; nu eu mă 
măritam cu el. Eu doar speram să mă fi înşelat şi doream 
să-ţi fie bine. 

— Dar ştiai că n-o să meargă. 

Mama ei inspiră adânc. 

— Dacă ţi-aş fi zis că nu-mi place de el, tu l-ai fi vrut şi 
mai mult. Cea mai grea parte a rolului de părinte este så 
permiţi copiilor tài så greşească. La un moment dat, devin 
adulţi şi trebuie să-i laşi să aleagă singuri, să greşească, så 
suporte consecinţele, oricât de dureros ar fi. Când mi-ai spus 
că eşti gravidă, m-au cuprins atât bucuria, cât şi durerea. 

— Ce-i spun lui Molly? 

— Adevărul. Fii sinceră cu ea. Mariajul nu a mers. Îţi vei 
da seama ce e mai bine să-i spui. Instinctul va prelua contro- 
lul şi va fi mai puternic decât orice dorinţă de a-l pedepsi 
pe Grant. 

— Cred că a fost pedepsit suficient. 

— Ăsta e singurul meu sfat: nu va mai fi soţul tău, dar întot- 
deauna va fi tatăl lui Molly. Nu contează de câte ori o deza- 
măgeşte, ea îl va iubi. Are dreptul la tatăl ei, iar el are dreptul 
la fiica sa. Doar că nu ştiu dacă el e în stare de aşa ceva. 

— Spune că o să mi-o ia. 

Mama ei chicoti. 

— Lasa-l. Ea se va întoarce acasă în douăzeci şi patru de ore. 

Dana zâmbi. 

— Ştiu. 

— Tu nu poţi să ţii şi locul tatălui. Ceainicul de pe aragaz 
şuieră uşor. Mama ei se ridică şi o sărută pe vârful capului 
înainte de a se duce spre aragaz să toame ceaiul. 

Apoi sună telefonul, perturbând liniştea. 

Robert Meyers termină ultimele bucăţi de plăcintă cu 
mere proaspăt coaptă şi le împinse pe gât cu o înghiţitură de 
lapte rece. 

— Cea mai bună, spuse el, punând paharul pe masă. 

Carmen Dupree stătea lângă cuptorul din oţel inoxidabil, 
aşteptând să-i ia farfuria şi paharul. Purta un palton negru 
peste uniformă şi avea în picioare pantofi albi de tenis. Se 
pregătise mai devreme să plece, chiar înainte ca Robert 
Meyers să sune şi să ceară o felie de plăcintă. Aşa că trebui 
să-şi amâne plecarea. Meyers îi ceruse să-l servească, apoi să 
rămână să facă curat. 

Meyers se lăsă pe spătarul scaunului cu flori albastre. 

— E cea mai bună plăcintă a ta de până acum, Carmen. 

Ea zâmbi cu gura închisă şi spera că poziţia lui relaxată 
nu era o invitaţie la continuarea conversaţiei. După treizeci 
de ani de curăţat casele oamenilor, sprijinindu-şi greutatea 
corpului în poziţii incomode, gleznele cu artrită ale lui Carmen 
se umflau dacă avea o zi plină. Doctorul îi spusese că nu o 
putea ajuta prea mult. Voia doar să plece acasă şi să se scu- 
funde în apă caldă şi săruri de baie. 

Meyers îşi mângâie stomacul. 

— Cu regimul meu, cred că va trebui să intensific antrena- 
mentele. Nimeni nu vrea un preşedinte gras. 

Carmen luă farfuria şi paharul, sperând ca acesta să fie 
semnalul că seara s-a încheiat. Faptul că ea continua să-şi 
poarte paltonul pe umeri nu însemna nimic pentru el. 

— Nu pari a fi în apele tale în seara asta, Carmen. Pari 
nervoasă. De fapt, pari aşa de ceva timp. Ce este? 

Carmen duse farfuria şi paharul pe tejghea, pentru a 
câştiga timp. 

— Sunt doar obosită, domnule Meyers. A fost o zi lungă, 
şi eu nu întineresc. lar băieţii mei au intrat din nou în belele. 
Se pare că atunci când unul e cuminte, celălalt o ia razna. 
Mamele îşi fac griji pentru fiii lor. 

— Presupun. Meyers se ridică şi îşi potrivi halatul. De 
acum înainte, mă aşteaptă mulţi ani cu zile la fel de lungi. Ai 
vrea să lucrezi la Casa Alba? 

Ea zâmbi. 

— Nu, domnule, cred că nu prea aş vrea. Aici sunt acasă. 
Aş fi bucuroasă să rămân aici. 

El râse. 

— Bineînţeles. De asta ai secrete faţă de mine. 

Ea scàpà farfuria în chiuvetă, dar nu se sparse. O ridică şi 
o curăţă. 

— Toate femeile au secrete, domnule Meyers. Nu e nimic 
nou aici. 

— Totuşi, pun pariu că tot ceaiul din China nu te-ar con- 
vinge să divulgi secretul reţetei de plăcintă cu mere, nu-i aşa? 

Carmen clătină din cap. 

— Nu, domnule, n-aş putea face asta. 

Meyers îi arătă degetul arătător în joacă. 

— M-ai prins aici. Ai găsit calea câtre stomacul meu şi 
acum sunt dependent de plăcinta cu mere, la fel ca tatăl meu. 
O så tot încerc, totuşi. Sunt un om perseverent şi o să-mi dau 
seama până la urmă de toate ingredientele şi condimentele. 
Nu pot să merg la Casa Albă fară placinta. 

Carmen îşi vârî mâinile în buzunarele din faţă ale palto- 
nului şi scoase două mânuşi negre. 

— Noapte bună, domnule Meyers! 

El dădu din cap. 


— Noapte bună, Carmen! 
* 

Meyers porni în sus pe scări, oprindu-se să se uite la cel 
mai nou portret al său. Arăta bine. Hotărâse să zâmbească, 
pentru a-şi scoate în evidenţă tinereţea şi vitalitatea. Un pre- 
şedinte modern trebuia să fie tânăr, lucru cerut şi în alte 
cariere. Zilele începeau devreme şi se terminau târziu. Pe el 
nu-l deranja asta. Nu avea nevoie de prea mult somn. Daca 
dormea patru ore neîntrerupte pe noapte, considera că era 
suficient. Situaţiile de fiecare zi îi cereau o concentrare totală 
şi de aceea îl deranja comportamentul lui Elizabeth din ulti- 
mul timp. Ea ştia ce fel de cerinţe erau. Ştia cu ce fel de 
bărbat se măritase. El fusese foarte clar când îi spusese cà 
politica era menirea lui, destinul lui. 

Un agent de securitate stătea în capul scărilor. Văzându-l, 
îşi aminti că Boutaire nu sosise şi nu raportase nimic. Asta nu 
era bine. Dana Hill era curajoasă. Prea curajoasă. Venise la 
petrecerea lui Robert Meyers, păşise înăuntru şi îi strânsese 
mâna. Meyers îi aprecie curajul, dar i se păru că nu avea prea 
multă minte. Poate că nu mai conta acum. Elizabeth aflase 
adevărul şi nimeni nu mai avea ce să facă. El plănuise totul 
foarte bine. James Hill era mort. La fel şi cei doi bărbaţi pe 
care Boutaire îi angajase să-l jefuiască. Dana Hill avea un 
cercel. N-avea decât să-l păstreze. Şi nici nu-i plăcea de ea. 
Se vedea clar că nu-şi ştia lungul nasului. În ceea ce o 
priveşte, Boutaire a dat greş. Putea s-o omoare, încă nu era 
prea târziu s-o pună pe Dana Hill cu botul pe labe. Meyers 
avea puterea asta. 

Meyers păşi pe covorul de pe hol, întrebându-se cum ar fi 
să se plimbe astfel pe holurile de la Casa Albă în papuci de 
casă şi halat de baie. S-ar simţi cel puţin la fel de bine, era 
conştient de asta. Ar fi casa lui, până la urmă. În casa lui, s-ar 
îmbrăca aşa cum ar vrea. Citise undeva că Lyndon Johnson 
organiza întâlnirile cu personalul în timp ce stătea pe toaletă. 
Presa şi biografii lui Johnson spuneau că asta îi reflecta per- 
sonalitatea megalomană, că simţea nevoia să-i degradeze pe 
cei cu care lucra. Meyers credea altceva. Cà Johnson nu avea 
timp suficient nici să se uşureze în pace, şi personalului 

trebuia să i se reamintească faptul că nu erau la acelaşi nivel 
cu preşedintele Statelor Unite. Îi ţinea la respect. Din aceleaşi 
motive, Meyers ţinea să i se facă în fiecare zi câte o plăcintă 
cu mere, fie că mânca o singură felie sau deloc. Restul ţării 
putea să mănânce cât voia plăcintă cu mere veche de o zi. Nu 
şi un viitor preşedinte. 

În seara asta, plăcinta lui Carmen fusese exact ce avusese 
nevoie. Căldura bucatelor din stomacul său mulţumit i se 
răspândea în tot corpul. Se gândi că Elizabeth îl aştepta, 
mirosind a flori, purtând un neglijeu din dantelă albă pe care 
asistentul său i-l cumpărase. Zâmbi. Soţia lui rămăsese o 
femeie frumoasă. Avea o viaţă împlinită. Ea avusese întot- 
deauna admiratori, dar el fusese cel care pusese mâna pe ea 
în cele din urmă. Îşi mări pasul. A face dragoste cu ea rămă- 
sese o îndatorire plăcută. În colegiu, îi considera tinereţea şi 
vitalitatea drept atuuri, dar fusese greu s-o ţină sub control. 
Ea îi încercase iubirea şi căutase pedeapsa cu lumânarea ca 
sa-l facă să-i arate că încă o iubea. Acum nu mai încăpea 
îndoiala. Ea facuse o greşeală, o greşeală teribilă, dar el o ier- 
tase cu adevărat. Ce opţiuni avea? Sa divorţeze? În contextul 
dat, nici nu se punea problema. 

Meyers intră în camera de zi şi se îndreptă câtre uşa 
dubla care dădea spre dormitor. Lumina se furişa pe sub uşi 
pe covor. Ea îl aşteptase, aşa cum el îi ceruse. El deschise uşa 
pe muzica în surdină. Candelabrul proiecta o lumină delicata 
de-a lungul patului, aşa cum îi plăcea. Patul era gol însă. 
Cearşaful zăcea mototolit în mijloc. Merse spre uşa de la 
baie, gata să bată, când auzi sunetul picăturilor de apă. Soţia 
lui prefera să umple cada până la umeri şi să lase apa fierbin- 
te să curgă ca s-o liniştească, uneori chiar şi o oră. Se uită la 
ceas. Era deja târziu. Totuşi, nu voia s-o grăbească. Se gândi 
să sune personalul să vină şi să schimbe cearşafurile, dar 
până la urmă le aranjă el, întinzându-le pe la colţuri la mar- 
gini. Înfoie pernele şi le puse la capătul patului. Apoi se 
aşeză pe canapeaua de lângă geam, luă un exemplar din 
Newsweek şi îşi puse ochelarii de citit pe nas. 

După zece minute, aruncă revista pe masa din lemn de 
tec, se ridică şi privi în cameră. ÎI plictisise aşteptarea, şi inte- 
resul lui părea să scadă. Ridică telefonul care avea linie di- 
rectă cu personalul din sistemul de securitate. 

— Cu cine vorbesc? 

— Mă numesc Garth Schlemlein, domnule senator. 

— Peter Boutaire s-a întors? 

— Nu, domnule senator, nu s-a întors. 

Meyers îşi freca bărbia. Trecuseră mai bine de patruzeci 
şi opt de ore de când nu mai ştia nimic de Boutaire. Nu era 
ceva neobişnuit ca bărbatul să dispară lungi perioade de 
timp, pentru ca apoi să reapară cu misiunile îndeplinite, dar 
Meyers nu credea că ăsta era unul dintre acele cazuri. 

— Am cerut să fie căutat în apartamentul său. Aţi făcut asta? 

— S-a facut, domnule senator. Administratorul spune că 
nu l-a mai văzut pe Boutaire de ceva timp. Apartamentul era 
aproape gol. 

Meyers inspiră adânc. 

— De asemenea, a spus că sora lui şi un detectiv fuseseră 
la apartamentul său mai devreme în aceeaşi seară. Oamenii 
noştri i-au ratat... 

— Sora lui? 

— Da, domnule. 

— El nu are... Meyers se prinse. 

— Domnule? 

Meyers îşi concentră atenţia la uşa închisă a băii. 

— Mai încearcă să dai de el. Spune-i să vină la mine cu 
raportul de îndată ce ajunge. Nu mă interesează la ce oră din zi 
sau din noapte. 

Închise telefonul, se duse spre uşa băii şi bătu. 

— Elizabeth? Nici un răspuns. Îşi lipi o ureche de uşă. 
Elizabeth? Se auzeau doar picăturile de apa. Încercă sà des- 
chidă uşa, învârtind de mânerul din alamă. Uşa era încuiată. 

Merse în camera de dressing şi câută cheia, dar nu o găsi. 
Se ridică pe vârfuri şi pipài partea de sus a dulapului. Cheia 
nu era acolo. Ea o luase. Bătu cu forţă în uşă. 

— Elizabeth! 

Apa se scurgea pe sub uşă şi îi îmbibà papucii de casă din 
lâna. Fàcu un pas în spate şi observă cum se decolorase 
covorul lângă uşă. 

— Elizabeth, deschide uşa! Elizabeth! 

Izbi cu umărul în uşă, dar uşa era masivă şi nu cedă. 
O mai lovi de câteva ori, cu tot mai multă furie, strigându-i 
numele. Ridică receptorul de pe noptieră şi strigă: 

— Aduceţi pe cineva aici. Acum! 

În câteva secunde, personalul clocotea. Doi agenţi de 
securitate dădură buzna în dormitorul lui Meyers. Meyers 
arătă cu degetul spre uşă. 

— Darâmaţi-o! 

Agenţii se uitară prin cameră, perplecşi. 

— Vreţi să... 

— Darâmaţi-o, pentru Dumnezeu! 

Cel mai mare din cei doi se mişcă rapid spre uşă şi 
încercă mânerul. 

— E încuiată, prostule! răcni Meyers. 

Bărbatul lovi uşa cu umărul. Nu se clinti. Se dădu mai în 
spate, îşi făcu avânt, lăsându-se cu toată greutatea înainte şi 
izbi cu talpa pantofului în mâner. Lovitura nu avu nici un 
efect. Cu a doua lovitură se întâmplă la fel. 

— Nu merge. 

— Fa ceva! urlă Meyers la cel de-al doilea agent. 

Câteva minute mai târziu, Meyers bătea în continuare la 
uşă şi se plimba în susul şi în josul camerei, strigând numele 
soţiei sale, iar agenţii reapărură, unul din ei aducând un baros. 

— Daţi-i drumul, spuse Meyers când bărbatul ezită. 

Agentul izbi barosul în mânerul uşii. Tocul uşii se crăpă. 
A doua lovitură o despica. A treia făcu uşa să se spargă. Din 
baie ieşeau aburi. Meyers îi împinse pe agenţi în lateral şi 
intră, făcându-şi vânt printre aburi. Pe oglinzi curgeau şiroaie 
de condens. Apa din cada de marmură se revărsa în continua- 


re pe jos, unde era deja de câţiva centimetri. 
x 

Meyers o luă la goană pe coridor, cu cei doi agenţi în 
spatele său. Un al treilea agent, vizibil surprins, stătea în faţa 
uşii închise de la biroul lui Elizabeth. 

— A ordonat să nu fie deranjată, spuse el. 

Meyers îl împinse în lături şi încercă uşa. Încuiată. 

— Când a intrat aici? întrebă Meyers. 

— Acum o jumătate de oră. 

Meyers bàtu la uşă. 

— Elizabeth, deschide uşa. 

Nici un răspuns. 

Meyers bătu cu mai multă forţă şi ridică tonul vocii. 

— Deschide naibii uşa! 

Se dădu în spate şi le făcu semn agenţilor să spargă uşa 
cu barosul. 

— Spargeţi-o! le ordonă el. 

Agentul lovi cu barosul, repetând gestul, până când uşa 
cedă. Ca şi baia, încăperea era goală. Meyers se întoarse câtre 
agentul care stătuse în faţa uşii. 

— Unde dracului e? 

— Nu... 

— Ai văzut-o plecând? 

— Nu, domnule, uşa nu s-a deschis niciodată. 

— Şi niciodată nu ai plecat? 

Agentul clătină din cap. 

— Nu, domnule, am întrebat-o pe doamna Meyers de ce 
este trează la ora asta târzie. A spus că nu poate dormi şi că 
trebuie să lucreze până mai târziu şi nu dorea să fie deranjată. 
M-a rugat să stau de pază. 

Meyers îşi trecu mâna peste faţă şi închise ochii. 

— Ce dracului o fi făcut, o magie de-ale lui Houdini? 

Agentul nu răspunse. 

— Spune-mi! ţipă Meyers. Ţi-am pus o întrebare. Cum a 
ieşit? Se holba la camera goală. Era întrebarea la care nu 
găsise răspuns nici atunci când ea se vedea pe ascuns cu James 
Hill. Cum putea ieşi din cladire? Potrivit investigaţiilor lui 
Peter Boutaire, Elizabeth se furişa afară când Meyers 

călătorea. Întâlnirile ei cu James Hill aveau loc la o cabană 
izolată, şi o dată sau de două ori se dusese acasă la el, în 
Green Lake. Cei doi chiar se opriseră la un motel, ca doi 
elevi din liceu incapabili să-şi controleze hormonii. Meyers 
era sigur că odată ce soţia sa putea ieşi din clădire, deghizată 
cu vreo perucă şi îmbrăcată diferit, s-ar putea pierde fără pro- 
bleme în mulţime. Cei care puteau s-o recunoască ar crede 
doar că era vorba despre o sosie. Dar Boutaire nu şi-a dat 
niciodată seama cum reuşea Elizabeth să iasă din incintă. 

— Mai există o ieşire, spuse agentul. 

Meyers se întoarse. 

— Ce? 

— O altă ieşire din birou. Agentul arătă cu degetul. Peretele 
e o uşă, domnule, chiar sub portretul doamnei Meyers. 

Meyers se uită la bărbat o clipă. Camera fără ferestre 
fusese creată iniţial pentru servitori, pentru a nu deranja inti- 
mitatea familiei, dar Elizabeth o alesese ca birou. O preferase 
în locul altor încăperi, ceea ce pe el îl surprinsese. Sub por- 
tretul ei de pe peretele roşu satinat, găsi un mâner băgat într-un 
perete din lemn. Apăsa mânerul şi deschise peretele care 
dădea spre nişte scări pustii. 

— Credeam că ştiţi, spuse agentul. 

— Bineînţeles că ştiam, sâsâi Meyers. Dar nu ştiuse. Chiar 
şi când era copil, nu se amestecase niciodată în treburile per- 
sonalului. Cobori scările care dădeau spre o uşă, o deschise şi 
ieşi în spatele cămării. Uşa era ascunsă de partea cu etajerele 
cu alimente. Meyers păşi în bucătărie unde, acum câteva 
momente, stătuse şi îşi mâncase plăcinta cu mere. Vestiarul şi 
intrarea pentru servitori se aflau în dreapta sa. 

— Sună la poarta principală. Vreau să aflu dacă a părăsit 
zona. Meyers îi vorbi agentului cu dinţii încleştaţi. Pieptul îi 
tresărea când respira. E aşa un copil. Un nenorocit de copil. 

— Maşina doamnei Meyers e încă aici, domnule senator, 
raportă agentul. Nimeni nu a părăsit proprietatea în afară de 
servitoare. 

— Scotociţi la etaj. Asiguraţi-vă că nu e într-una dintre 
camere. 

Cei doi agenţi urcară din nou. Meyers se duse la bu- 
càtàrie din nou, apoi se opri. În chiuvetă erau nespàlate paha- 
rul cu lapte pe jumătate baut şi farfuria plină de firimituri. Nu 
îi stătea în fire lui Carmen să lase vasele nespaâlate. Nu ar fi 
făcut asta decât dacă era pe fugă. Apăsă cu degetul firimituri- 
le, apoi se întoarse să privească atent scara ascunsă. 

— La dracu’. 

Ea era la geam, privind în grădină către o siluetă care stå- 
tea în strălucirea argintie a lunii, lânga terasa acoperită. Putea 
să fie o fantoma. Un par negru şi lung îi atârna peste umeri, 
aproape nedistingându-se de jacheta neagră care i se întindea 
până peste coapse. Înalta şi zveltă, purta blugi negri şi pantofi 
joşi din piele. 

Când Dana pâşi în cameră, umbra de la fereastră nu se 
mişcă. 

— Lui James îi plăcea priveliştea asta. Elizabeth vorbi la 
sticla geamului. Primăvara, când înfloreau lalelele şi cireşii, 
îi plăcea să stea cu luminile stinse noaptea şi să se uite la 
petalele în care se reflecta lumina lunii. Stateam pe canapea 
şi lasam minutele să curgă. Chiar şi când timpul pe care-l 
puteam petrece împreună era limitat, el refuza să se grå- 
beascå. Niciodată nu avea sentimentul de grabă. Spunea cà 
era ceva ce trebuia så reînveţe, după ce se lasase de avoca- 
turâ. Spunea că legea îl învățase så numere minutele, dar nu 
şi să le aprecieze. 

Maşinile nu mutaseră încă mobila şi nu aruncaseră co- 
voarele, dar măştile africane şi tapiseriile nu mai împodobeau 
pereţii. Camera părea goală făra ele. Teren pârăginit. 

Elizabeth se întoarse. Lumina se reflecta pe obrazul 
ei umed. 

— Fratele tău învățase să aprecieze minutele, Dana. Chiar 
îşi iubea viaţa. 

Fară bijuterii şi hainele de firmă, Elizabeth parea chiar 
mai tânără de patruzeci de ani. Putea fi oricare dintre mamele 
care fugeau să-şi ia copiii de la grădiniţă. O făcu pe Dana så 
se gândească la reacţia de uimire a lui Michael Logan când 
aflase că James şi Elizabeth Meyers au avut o aventură. 
Logan vedea în ea soţia unui senator miliardar, soţia unui 
potenţial preşedinte. Nu vedea în ea fata de optsprezece ani, 
de la colegiu, de care fratele Danei se îndrăgostise. 

— Mă întrebasem de ce o fi pus canapeaua cu faţa spre 
fereastră, spuse Dana. Fratele pe care eu îl ştiam se uita la 
Sports Center. 

Elizabeth plecă uşor capul şi începu să plângă. 

— Îmi pare atât de râu. E numai vina mea, spuse ea cu 
vocea stinsă. E numai vina mea. 

Dana se duse către ea, acum atrasă de o legătură comună — 
două femei care se întâlniseră în treacăt acum mulţi ani, dar 
care vor fi întotdeauna legate prin tragedie şi suferinţă una de 
cealaltă. Îşi puse braţele în jurul umerilor lui Elizabeth, o ţinu 
în braţe şi o lăsă să plângă. 

— Ce s-a întâmplat aici nu a fost vina ta. Nu tu ai făcut asta. 

Elizabeth făcu un pas în spate şi-şi presă palmele pe ochi, 
ştergându-şi lacrimile. Dana crezu că pata de sub ochiul drept 
era rimel, însă văzu mai bine vânătăile de pe gât. Buza îi era 
umflată. Dana se gândi cum o descrisese William Welles pe 
Elizabeth, ca fiind prizonieră. 

— Este vina mea, spuse Elizabeth. Nu trebuia să continui 
cu asta. Nu trebuia să-i pun lui James viaţa în pericol. Ştiam 
că nu putea ieşi nimic de aici. Ştiam, dar... Îşi tinu respiraţia. 

Dana îşi dădu seama că nici ea şi nici Elizabeth nu avuse- 
seră timp să-l jeleasca pe bărbatul iubit, pe care oricât de 
mult l-ar fi iubit Dana, îl iubea cu dragoste de soră. Elizabeth 
îl iubea ca pe sufletul pereche. Avea tot dreptul să afle ce i 
s-a întâmplat lui James. 

— L-au găsit după canapea, spuse Dana. Cei doi bàrbați 
care l-au omorât sunt amândoi morţi. Credem că un agent de 

securitate care lucrează pentru soţul tău i-a angajat, apoi 
i-a omorât. 

— Peter Boutaire. Elizabeth rosti numele ca şi cum ar fi 
rostit o blasfemie. El şi Robert au crescut împreună. E un om 
îngrozitor, nu are conştiinţă. 

— Nu o să ne mai deranjeze nici el. 

Pieptul lui Elizabeth se ridică a uşurare. 

— Unul din bărbaţi avea bani în buzunar când a fost găsit. 
Credem că au fost plătiţi să spargă casa, având o listă cu toate 
lucrurile pe care trebuiau să le ia, cerceii fiind cei mai impor- 
tanţi de pe listă. Cumva, soţul tàu ştia că i-ai lăsat aici. Când 
James a venit acasă şi i-a surprins pe cei doi hoţi, probabil că 
au scăpat un cercel şi nu au mai avut timp să-l recupereze. Eu 
l-am găsit sub pat. Cum se poate să se fi întâmplat asta? 

Elizabeth scutură din cap. 

— De obicei, îmi pun toate bijuteriile în poşetă, dar în 
noaptea aceea... Era ultima noastră noapte împreună. Nu am 
avut prea mult timp să vorbim sau să ne dezbrăcăm. I-am pus 
pe pervazul de deasupra patului, în spatele obloanelor. Am 
plecat la miezul nopţii, nevrând să-l trezesc. Eram atât de 
supărată, mă gândeam că n-o să-l mai văd niciodată. Am 
crezut probabil că îi pusesem în poşetă, aşa cum făceam de 
obicei. Am avut nevoie de ei, dar nu erau în dulap. M-am 
panicat, dar apoi i-am găsit pe amândoi în poşetă. Robert 
probabil că pusese perechea împreună cu cercelul pe care-l 
recuperase. Elizabeth şterse cu ambele mâini lacrimile care îi 
curgeau şiroaie pe obraz. Nu ştiu cum a aflat, dar nu puteam 
face mare lucru fără ca el să ştie. Boutaire mă urmărea cel 
mai probabil, a văzut că nu purtam cerceii şi mai apoi a con- 
chis că nu-i mai aveam. Merse către un scaun capitonat şi se 
scufundă în el. 

— Am bănuit eu ceva când am auzit ştirile, dar am refuzat 
să cred. Cuvintele i se opriră în gât. Oh, Doamne, cât a durut. 
A durut atât de tare şi nu puteam să spun nimânui. Am vrut 
să vin la înmormântare, dar nu am putut. Am fost atât de 
oarbă. Mi-era atât de frică. 

Dana se aşeză pe canapeaua din piele neagră. 

— De când e aşa? 

— Dar când nu a fost aşa? Elizabeth căzu pe gânduri un 
moment. Robert a avut tot timpul controlul. Îmi plăcea asta 
când aveam optsprezece ani şi eram departe de casă; îmi 
dădea un sentiment de protecţie să ştiu că cineva avea grijă 
de mine. Nu trebuia să fac nimic. Îmi cumpăra haine, spu- 
nându-mi că îi plăcea să facă asta şi pentru că familia lui îşi 
permitea. Îmi spunea ce parfum să folosesc, cum să-mi tund 
părul, totul. Când ai optsprezece ani, ţi se pare extraordinar 
că cineva are grijă de tine. Nu vreau să te mint, Dana. Nicio- 
dată nu am văzut atâţia bani. Puteam să am totul. Tot ce tre- 
buia să fac era să mă trezesc dimineaţa. Elizabeth scutură din 
cap. La finalul primului an de facultate, am rămas peste vară, 
pentru că Robert mi-a spus că voia să fiu alături de el. Mi-a 
închiriat un apartament în campusul Universităţii ca să nu 
trebuiască să lucrez. Mi-a spus să mă relaxez. Mi-a făcut chiar 
şi un program. Mi-a spus că o să mă disciplineze. Zâmbi 
când îşi aminti. James a venit în apartamentul meu, a aruncat 
o privire asupra programului şi a izbucnit în hohote de râs. 
M-a întrebat dacă sunt în toate minţile. Mi-era prea ruşine să-i 
spun că Robert l-a conceput. James a luat un marker negru şi 
a scris peste tabel „plecat la pescuit“. Apoi a spus că trebuie 
să mergem la Kingdome la un meci de baseball, pentru că eu 
nu văzusem niciodată unul. Râse. Eram atât de emoţionată. 
M-am schimbat în blugi scurţi, un maiou şi sandale. Zâmbe- 
tul de pe faţa ei dispăru. Robert ura hainele astea. Spunea cå 
mă fac să par ieftină. Se aplecă în faţă cu mâinile împreunate 
de parcă o durea stomacul. Maşina lui James se supraîn- 
câlzise şi îmi amintesc cât de dezamăgită eram la gândul cà 
s-ar putea să nu mai mergem, dar el mi-a zis că, dacă trebuie, 
o luăm la picior. Spunea că viaţa nu era împlinită până nu 
mergeai la un meci de baseball. Avea dreptate. Am mâncat 
tot ce nu trebuia să mânânc, iar James m-a învăţat să fluier 
printre degete şi să ţip la arbitri. După meci, am mers la un 
bar să bem bere. ‘Se întoarse spre terasa acoperită din grădină. 

Pe drumul spre casă, am avut sentimentul acela care mă bân- 
tuia atunci când eram copil şi trebuia să părăsim lacul Tahoe 
la sfârşitul verii. Ştiam cà nu va dura la nesfârşit, dar totuşi aş 
fi vrut să fie aşa. 

— Şi ce s-a întâmplat când ai ajuns acasă? întrebă Dana, 
ştiind că Elizabeth voia să ajungă undeva cu povestea asta. 

— Robert mă aştepta în apartament. A fost prima oară 
când m-a lovit. Îşi pipai colțul buzei cu degetele. A spus cà 
şi-a pierdut toată după-amiaza şi toată seara încercând să dea 
de mine. Ținea tabelul în mână ca pe un cartonaș şi urla „i 
se pare că e amuzant? Asta e multumirea pe care-o primesc 
că te ajut?“ Spunea că un program, dacă nu te ţii de el, nu e 
bun de nimic. Spunea că nu apreciam lucrurile pe care le 
facea pentru mine. 

Se întoarse către Dana. 

— Ştiam că ceea ce făcuse el era greşit, dar totul mi se 
părea ireal. Îmi tot repeta cât de mult mă iubea şi că nu trebu- 
ie să stric ce aveam împreună. Nu ştiam ce să fac. Mama şi 
tata îl adorau sau cel puţin aşa părea a fi, şi m-am gândit că 
nu putea fi un lucru atât de râu. Mă gândeam că doar şi-a 
pierdut cumpătul. Două săptămâni mai târziu, cumpărase un 
inel, şi la sfârşitul verii mă cerea în căsătorie. Trebuia să ter- 
min facultatea în Massachusetts. Dar nu am mai terminat-o. 

Dana o asculta pe fundalul huruitului frigiderului. 
O ţeavă în perete pârâi. 

— Nu e visul oricărei fete să se mărite cu un prinţ şi să 
trăiască până la adânci bătrâneţi? întreba Elizabeth. Ţin minte 
când apăruseră primele ştiri legate de depresia şi bulimia 
prinţesei Diana. O parte din mine refuzase să creadă. Ea chiar 
era o prințesă. Şi cum putea să meargă mai departe? Unde îi 
erau părinţii? Unde-i erau prietenii? Cum de nu ştiau că o 
figură publică ducea o viaţă atât de oribila? Lasă întrebarea 
să atârne în liniştea camerei. 

— O facem din mai multe motive, spuse Dana. O facem 
pentru că suntem tineri şi naivi şi credem că lucrurile se vor 
îndrepta. O facem pentru părinţii şi prietenii noştri. Apoi, o 

facem pentru copiii noştri, pentru că nu vrem să crească într-un 
cămin destrămat. Dar, în final, realizăm că lucrurile nu se vor 
schimba. Părinţii noştri şi prietenii noştri nu sunt cei care 
trăiesc alături de el, iar copiii noştri sunt cei care trebuie să 
sufere cel mai mult. 

Elizabeth se foi stânjenită. 

— Dar noi suntem singurele care putem să schimbăm asta, 
Elizabeth. Suntem singurele care pot să facă diferenţa. Între- 
barea e dacă eşti pregătită s-o faci. 

Carmen Dupree locuia într-un cartier de oameni de 
culoare din districtul central din Seattle. Era un cartier dur, ca 
şi cartierul din Baltimore, unde crescuse. Ducea o viaţă grea. 
Oamenii se chinuiau să supravieţuiască de pe o zi pe alta. 
Acolo locuiau oameni buni — cinstiţi, cu frica de Dumnezeu, 
cei care nu primeau nici o recunoaştere pentru că doar trafi- 
canţii de droguri şi mardeiaşii apăreau la ştiri. Carmen lucra- 
se din greu. Era în sângele ei. Mama ei fusese servitoare timp 
de cincizeci de ani, şi bunica ei la fel. Familia Dupree se 
trăgea din sclavi şi nu le era ruşine de asta. Să faci curat în 
case era un mod onest de a-ţi câştiga existenţa. Le asigura 
pâinea şi hainele celor patru băieţi ai familiei. Dar moştenirea 
femeilor din familia Dupree fusese dintotdeauna reţeta lor 
pentru plăcinta de mere, o reţetă care trecuse din generaţie în 
generaţie, care începuse de pe o plantație din Carolina de 
Sud, unde strămoşii lor culegeau bumbac. Trecuse din gură 
în gură ca şi istoria întregii familii. Ingredientele secrete nu 
puteau fi găsite scrise pe nici o bucată de hârtie. Cel mai pro- 
babil Carmen urma să ia reţeta cu ea în mormânt. Bunul 
Dumnezeu nu o binecuvântase cu o fată, iar băieţii ei arătau 
interes doar în a mânca plăcinta, nu şi în a o face. Era o 
ruşine. Placinta de mere fusese cea care îi asigurase un loc de 
muncă la una dintre cele mai bogate familii din Washington. 
Fusese angajată pentru a face curat în casă şi pentru a pregăti 
plăcinta cu mere. Apoi, când Robert Meyers al III-lea se nàs- 
cuse, pe lângă curăţenia şi plăcinta de mere pe care le făcea, 

începuse să aibă grijă şi de el. Dar copilul era diferit de tatal 
său; avea ceva rău în el, şi ea simţise că avea o înclinaţie spre 
răutate. Nu îl ajutase deloc faptul că îl răsfăţaseră, credea că 
totul se petrece după pofta lui, apoi îi permiseseră să facă 
numai ce voia. Carmen îl altoise o dată când îl găsise cà tor- 
tura cu chibrituri o pisicuţă. El minţise şi susţinuse că ea 
inventase povestea, fiind convins că părinţii îl vor crede pe 
el. Avea capacitatea de a minţi şi de a părea că spune ade- 
vărul adevărat. Era născut politician. Îi spuseseră lui Carmen 
să nu mai pună niciodată mâna pe el şi o puseseră să-şi ceară 
iertare. l-ar fi dat dracului pe toţi dacă nu avea acasă patru 
copii de hrănit şi nici un soţ care să plătească facturile. Aşa 
că trecuse peste mândrie şi îşi ceruse scuze. Din acel mo- 
ment, Robert Meyers făcuse doar cum dorise el. 

Îşi parcă Impala de-a lungul străzii slab luminate. Trecu- 
se la munca de noapte pentru a-l evita pe cât posibil pe 
Meyers, făcând curat şi mâncare în bucătărie. Aşa ajunse s-o 
cunoască pe Elizabeth. Săraca femeie bântuia pe holuri noap- 
tea ca o fantomă într-un conac părăsit, şi nu aveai nevoie de 
şcoală prea multă ca să-ţi dai seama de ce. O femeie care pre- 
ferà să se plimbe pe holuri decât să stea în pat cu soţul ei are 
o căsătorie nefericită. Inima ei atârna greu, ca mâna soţului 
ei. Carmen îi ducea noaptea în birou o felie de plăcintă cu 
mere, iar întâlnirile lor se lăsau cu conversații, apoi conver- 
saţiile se transformaseră în prietenie. Elizabeth devenise fiica 
pe care Carmen nu o avusese niciodată. Discutau toate su- 
biectele pe care le-ar vorbi o mamă cu o fiică — copii, bărbaţi, 
sex, gătit. Îi luase ceva timp lui Eilzabeth să-i povestească 
despre bătăi. Asemenea lucruri nu-i erau străine lui Carmen. 
Şi soţul ei o bătuse o dată. Apoi el se trezise într-o noapte cu 
un cuțit de bucătărie la gât, iar ea îl pusese să jure că nu mai 
dă niciodată în ea, dacă voia să doarmă liniştit. De atunci nu 
o mai atinse niciodată. O părăsise. 

Carmen traversă strada prin lumina abia mijită a unor 
felinare care se arseseră, unele dintre ele fiind sparte de 
aproape un an. În ciuda orei târzii, tinerii stăteau în faţa 

complexului de apartamente, vorbeau tare şi gesticulau. 
Carmen simţi mirosul de marijuana, dar tinerii nu se legară 
de ea. Le cunoştea mamele şi nu se sfia să-i pună la respect 
dacă vreunul se lega de ea. 

Când Elizabeth Meyers venise la ea prima oară, Carmen 
nu ezitase. Nu era treaba ei ce alegea tânăra femeie să facă 
sau cu cine să rămână. Tot ce ştia Carmen era că readusese la 
viaţă un suflet trist, şi pentru ea asta merita tot riscul. Toată 
lumea avea dreptul la puţină fericire în viaţa asta. Mamei ei îi 
plăcea să spună că viaţa era ca o clipire din ochi. Nu exista a 
doua şansă. Carmen o ştia. 

În timp ce se întindea să deschida uşa apartamentului ei 
ieftin, Carmen auzi zgomotul motorului unei maşini şi roţile 
care scârţâiră. Se uită la maşinile care apăreau de după colţul 
străzii şi se apropiau de terenul de joacă în mare viteză. Tine- 
rii se împrăştiară ca un stol de păsări. Vizitele poliţiei aici 
erau frecvente. Dar bărbaţii care ieşiră din maşini şi alergau 
de-a lungul parcului peste gardul din lanţuri erau îmbrăcaţi în 
costume. Nu erau poliţişti. Carmen se aştepta la asta la un 
moment dat. Nu se clinti. 

Luminile se aprinseră la geamurile caselor din jur. Feţele 
de la ferestre se întrebau probabil dacă de data asta fratele 
sau tatăl lor va fi prins şi dus la închisoare. Dar feţele nu 
văzură vreun tânăr de culoare înconjurat de poliţişti. De data 
asta, o văzură pe Carmen holbându-se la ţevile puştilor din 
mâinile unor bărbaţi în costume închise la culoare — bărbaţi 
pe care Carmen îi ştia, dar care acum stăteau acolo şi ţipau la 
ea să coboare şi să ridice mâinile sus. 

— Domnilor, spuse Carmen, încrucişându-şi braţele la 
piept, nu am de gând să mă întind pe pământul àla rece. Şi, 
dacă vreţi să mă împuşcaţi, atunci faceţi-o în văzul Domnului 
şi al tuturor. Cât despre slujba mea, puteţi să-i spuneţi dom- 
nului Meyers că niciodată nu l-am plăcut prea mult şi mai 
degrabă ne-am întâlni în iad decât să continui să lucrez pen- 
tru el. Porni spre uşă, apoi se întoarse. Oh, şi puteţi să-i spu- 
neţi să-şi facă singur nenorocita aia de plăcintă. 

— Am ştiut din momentul în care l-am văzut în acea zi la 
Facultatea de Drept. Elizabeth Meyers stătea pe un scaun în 
faţa ferestrei. Doar vederea lui James mi-a readus o bucurie 
pe care nu o mai simţisem de mult timp. Era la fel de plin de 
viaţă. După conferinţă, mi-am găsit un motiv să-l sun. Cum 
am zis, o parte din mine ştia că nu avea cum să meargă trea- 
ba, dar voiam să vorbesc cu el. Întotdeauna îmi răspundea la 
telefon, aşa că aveam impresia că şi el simţea la fel. Conver- 
saţiile de zece minute deveniseră lungi de câte o oră. Din o 
oră se făcură două. Începusem să-mi fac griji legate de fac- 
tură şi de numărul de telefon care se tot repeta. Sunt sigură că 
Robert văzuse numărul. Apoi, odată, eu şi James am vorbit 
să ne vedem. Robert urma să meargă în Washington D.C. şi 
să stea ceva timp, şi nu-mi imaginam că aş îndrăzni să fac aşa 
ceva. Dar aroganţa lui era cea care mă îmboldea să profit de 
această ocazie. 

— Dar cum puteai ieşi din clădire fară ca lumea să te 
vadă? Am citit că are o securitate personală pusă la punct. 

— La început, şoferul mă ducea la şcoală. Nimeni nu ştia 
că James lucrează acolo. Le-am spus cà mă duc să-mi vizitez 
o colegà de facultate. Când treaba asta devenise ciudată, am 
început să mă închid în birou şi să folosesc o scară ce dădea 
în camera servitorilor. O prietenă dragă mă ducea la maşină, 
ascunsă sub un morman de pături. Aveam o perucă, ochelari 
de soare şi o manta în vestiarul servitorilor. Aveam acces la 
uniformele servitoarelor. Mă întorceam dimineaţa şi mă furi- 
şam înăuntru. 

Dana o privi cu uimire. 

Elizabeth începu din nou să plângă. 

— Aş fi făcut orice să-l văd. Ştiam amândoi că nu putea să 
dureze, dar nu suportam să nu ne vedem şi am început să sper 
că poate-poate... nu ştiu. Eram naivă, dar era singurul motiv 
pentru care coboram din pat dimineaţa. James îmi dădea spe- 
ranţă. Apoi îmi spusese că avea să găsească el o modalitate. 

— Cum a aflat soţul tău? 

— Când devenise evident că Robert îşi dorea preşedinţia, 
Boutaire a devenit şi mai atent. Asta nu putea să fie un lucru 
bun. Mă gândeam că devenise bânuitor. Aşa că i-am zis lui 
James că nu ne mai putem întâlni. Am stabilit să ne mai 
vedem o dată, să ne luăm la revedere. M-am îmbrăcat elegant 
în seara aceea şi purtam cerceii. Am luat cina la lumina 
lumânării sub aceste ferestre, şi ne-am ţinut în braţe. Să-l 
părăsesc a fost cel mai greu lucru pe care l-am făcut vreo- 
datà. Dar trebuie să înţelegi că nu puteam face nimic, nici eu 
şi nici el. Nici acum nu pot face nimic. 

— Atunci de ce eşti aici? De ce ai vrut să mă vezi? 

Elizabeth se uită la ea de parcă întrebarea o luase prin 
surprindere sau cel puţin pentru că motivul era evident. 

— Pentru că am considerat că meriţi o explicaţie. De asta 
ai venit şi tu la Fairmont, nu-i aşa? Pentru că voiai să afli ce 
s-a întâmplat? 

Dana clătină din cap. 

— Deja ştiam ce s-a întâmplat. Am venit la hotel pentru că 
am nevoie de ajutorul tàu. 

Elizabeth părea cu adevărat confuză. 

— Ajutorul meu? 

— Vreau ca soţul tău să plătească pentru că mi-a omorât 
fratele. 

Elizabeth scutură din nou din cap. 

— Nu poţi să-l prinzi. Nimeni nu poate. Nimeni nu a fost 
vreodată în stare să facă asta. 

— Greşeşti. Eu pot să fac asta, şi o voi face. Dar am nevoie 
ca tu să declari că cerceii sunt ai tăi, că cel găsit în casa fratelui 
meu e al tău şi că voi doi aveaţi o aventură. Asta i-ar fi dat 

lui Meyers motivul sa-l omoare pe James. Este legat de Boutaire 
şi de ceilalţi doi bârbaţi morţi care l-au ucis pe James. 

Elizabeth clatină din cap. 

— Nu pot să fac asta. 

Dana se apropie de ea. 

— Ba da, poţi. Poţi să faci asta pentru James şi pentru tine. 
James avea de gând s-o facă pentru tine. În ziua când a murit, 
m-a sunat şi mi-a zis că are o problemă despre care voia 
să-mi vorbească. Voia să găsească o cale de a te salva. Nu mă 
interesează cât de puternic e soţul tău. L-a omorât pe James 
şi îl vreau. Ăsta e motivul meu. Şi tu trebuie să te motivezi. 

— Nu pot... 

Tonul vocii Danei se ridică: 

— Atunci va continua să te abuzeze... 

— Dana, sunt însărcinată. 

Dana făcu un pas înapoi. 

— Poftim? 

Elizabeth se întoarse spre fereastră, tăcută. Apoi se în- 
toarse din nou către Dana. 

— Sunt gravidă. Nu credeam că e posibil, dar chiar sunt. 
Nu mă mai interesează propria persoană acum, iar Robert nu 
m-ar lăsa niciodată să-i iau copilul şi eu nu mi-aş lăsa fata 
sau băiatul în grija lui. Nu o să fac asta. 

Dana se lăsă în scaun, complet învinsă. Simţea începutul 
unei migrene. 

— Crezi că-i faci copilului tău o favoare, dar nu faci asta. Şi 
eu credeam la fel. Să-ţi creşti copilul într-un cămin abuziv, un 
mariaj nefericit nu înseamnă să-ţi protejezi copilul. Este... Ea 
fu brusc lovită de un gând. Cum adică nu credeai că e posibil? 

— Nu am putut niciodată să rămân însărcinată. Am încer- 
cat ani de zile. Nimic nu a funcţionat. Doctorii nu aveau nici 
o explicaţie. 

— În câte luni eşti? 

— Aproape şapte săptămâni, spuse Elizabeth. Mă simţeam 
ameţită şi credeam că sunt răcită... Ce faci? 

Dana îşi scoase telefonul mobil. 

— Trebuie să dau un telefon. 

Clinica din Redmond nu deschidea decât la opt jumătate 
dimineaţa. Logan se grăbise degeaba. El şi Dana stăteau în 
maşină în faţa clădirii din cărămidă roşie, bând cafea. Dana 
se sprijinea de geamul maşinii şi privea la dimineaţa moho- 
râtă şi umeda. Dormise puţin, dar nu era obosită. Adrenalina 
îi alerga prin vene şi îi era dificil să stea în maşină, să aştepte. 
Dacă avea dreptate, chiar aveau posibilitatea de a-l prinde pe 
Robert Meyers. 

Logan se văzuse cu ea şi cu Elizabeth acasă la James. Mer- 
seseră cu maşina la casa familiei Hill de lânga lacul Washington. 
Dana îi oferi o cameră lui Elizabeth care, deşi susţinea cà 
nu-i este somn, era ca şi cum ai vedea un càlàtor istovit 
îndreptându-se spre un pat confortabil. Adormise în doar 
câteva minute după ce îşi pusese capul pe pernă. Logan întări 
securitatea cu încă trei ofiţeri, unul în faţă, celalalt în spate şi 
unul în casă. 

Zgomotul unei maşini care parcă îi atrase atenţia Danei. 
Un jeep de culoarea cireşei trase într-un loc de parcare rezer- 
vat în faţa cladirii. Era un semn bun. La fel şi plăcuţa de 
înmatriculare: KIDDOC. O femeie înaltă, cu părul până la 
umeri ieşi din maşină, făcu o pauză privind maşina lui 
Logan, apoi descuie uşa clădirii şi dispăru înăuntru. Dana 
scoase bucata de hârtie şi se uită încă o dată la numele scris 
pe ea. Nu ştia cum anume îşi adusese aminte de numele àsta, 
dar, îndată ce se întorsese acasă, căutase ştirea pe internet pe 

care o citise mai demult, şi astfel îşi putuse confirma că era 
vorba despre acelaşi nume. 

Două maşini ajunseră în următoarele minute, şi alte două 
femei urmară aceeaşi rutină. 

Dana deschise uşa de la maşină, ieşi şi, în timp ce se 
apropiau de clădire, îşi trase puloverul pe ea. Uşile erau încu- 
iate. Logan bătu în geam cu o cheie, care scoase un zgomot 
metalic. Nimeni nu apăru în uşă. Mai bătu o dată, de data 
asta cu mai multă forţă. Femeia care ieşise din jeep apăru în 
cele din urmă pe hol, părând iritată şi nervoasă. Când Logan 
ridică insigna, ochii femeii se îngustară şi se încruntă. Descu- 
ie uşa şi o deschise doar cât să poată vorbi. 

— Pot să vă ajut cu ceva? 

— Îmi cer scuze că vă deran jåm înainte să deschideţi. Sunt 
detectivul Michael Logan. Aş dori să vă pun câteva întrebări. 

— Despre ce este vorba? 

— Doctorul Frank Pilgrim, spuse Logan. 

Femeia scutură din cap, perplexă. 

— Nu înţeleg. 

— Doar câteva întrebări, spuse Logan, şi femeia păşi în 
spate cu o privire tulburată. Dana îl urmă pe Logan în hol, 
unde se aflau mese şi scaune în miniatură, şi o cutie cu jucă- 
rii uzate într-un colț. 

— V-am observat plăcuţa de înmatriculare, spuse Dana. 
Sunteţi doctor aici? 

- Da. 

— ÎI cunoşteaţi bine pe Frank Pilgrim? 

Femeia izbucni în râs. Nervoasă. 

— Cred că da. Era tatăl meu. Eu sunt doctor Emily Pilgrim. 

— Îmi pare rău de tatăl dumneavoastră, făcu Dana. 

— Atunci ştiţi că e mort. 

— Am citit anunţurile mortuare. 

— L-aţi cunoscut pe tata? 

— Nu, nu l-am cunoscut, zise Dana. 

— Nu înţeleg. Ce doriţi? Mă tem că nu înţeleg. 

— Îmi pare râu să vă deranjăm. Nu vrem să vă provocâm 
suferinţă, dar unde se afla tatăl dumneavoastră când a murit? 
întrebă Logan. 

Emily Pilgrim ridică din umeri şi închise ochii. 

— Acolo unde se afla în aproape toate serile din ultimii 
patruzeci şi opt de ani. În biroul lui, lucrând. 

— Cum a murit tatăl dumneavoastră? întrebă Logan. 

— A suferit un atac de cord. 

— Statea bine cu sănătatea? Avea probleme despre care 
nu ştiaţi? 

— Nu. Avea şaptezeci şi opt de ani, dar era suficient de să- 
nătos cât să alerge din nou la maratonul din Seattle anul asta. 

Logan zâmbi. 

— E un lucru mare la orice vârstă. 

— Tata refuza să accepte faptul că nu mai putea face ceea 
ce făcea la optsprezece ani. Atât, probleme de sânaătate? Nu. 
De ce întrebaţi? 

— Deci să înţeleg că moartea lui v-a luat prin surprindere, 
pentru că îl ştiaţi un bărbat sănătos. 

Ea ridică resemnată din umeri. 

— Am fost surprinşi, dar o sânătate bună nu înseamnă tot 
timpul şi o inimă sânătoasă. 

— Înţeleg. Aici e o clinică pediatrică? 

— Da. 

— Şi tatăl dumneavoastră era medic pediatru? 

— Timp de patruzeci şi opt de ani. 

— Era la pensie? 

— Nu. l-am cumpărat biroul acum opt ani, în speranţa că 
se va retrage, dar nu voia asta. Mai trebuia să lucreze încă doi 
ani, apoi urma să se pensioneze, pentru ca el şi mama să... Se 
înecă în lacrimi. Dana îi dădu un şerveţel de pe tejgheaua de 
la recepţie. Pilgrim îşi şterse lacrimile şi nasul cu un şerveţel 
Kleenex. 

— Eraţi cu tatăl dumneavoastră în noaptea în care a murit? 
întrebă Dana. 

Pilgrim scutură din cap şi mototoli şerveţelul în pumn. 

— De ce mă întrebaţi lucrurile astea? Ce doriţi să aflaţi? 

Dana decise să pună direct întrebarea. 

— Am înţeles din anunţul mortuar că tatăl dumneavoastră 
era doctorul lui Robert Meyers. 

Pilgrim se opri din şters nasul. Se uită când la Dana, când 
la detectiv. 

— Nu mulţi ani, dar da, tratase copiii lui Meyers, chiar şi 
pe Bob Meyers. Îl tratase şi pe tatal lui Bob. Se întoarse spre 
o masă cu felicitări şi alese una. Ne-a trimis condoleanţe, 
după ce a murit tata. Şi a sunat-o pe mama. A însemnat foar- 
te mult pentru ea. 

— Aveţi cumva dosarul lui medical în clădire? întrebă Dana. 

— Dosarul cui? 

— Al lui Robert Meyers. 

Pilgrim scutură din cap. 

— Aşa ar trebui, dar cum am spus, tatăl meu nu era recep- 
tiv la schimbări sau sugestii. Când am cumpărat biroul, am 
încercat să-l modernizez, dar el s-a împotrivit şi a insistat ca 
toate dosarele să rămână la el în birou, fie cà mai erau active 
sau nu. A trebuit să tragem firele electrice în jurul biroului lui. 

Dana simţi o undă de optimism şi încerca s-o ţină pe 
Pilgrim dezarmată. 

— Tata îşi considera computerul ca fiind un presse-papiers 
gigantic. 

— Deci credeţi că dosarul se află în biroul tatălui dumnea- 
voastră? întrebă Logan. 

Pilgrim ridică din umeri. 

— Da, cred că da, dar... 

— Putem să ne uităm? întrebă Dana. 

Pilgrim se lăsă în spate pe călcâie. Scutură din cap. 

— Nu fără o autorizaţie prealabila. 

— Nu vrem să citim dosarul şi nu vrem să ne spuneţi ce 
conţine, spuse Dana. Vrem doar să ştim dacă e acolo. 

Pilgrim îşi încrucişă braţele la piept. 

— Pot să întreb de ce? Devine deranjant. 

Dana i se adresă politicos. 

— Doamnă doctor Pilgrim, sunt sigură că aceste întrebări 
cad ca din cer şi ne pare foarte râu că trebuie să vă amintim 
de moartea tatălui dumneavoastră. Şi eu mi-am pierdut recent 
fratele. Dar o explicaţie completă în acest moment ar fi prea 
mult şi prea complicat. Înainte să vă răpim atât de mult timp, 
se poate să ne uităm doar dacă acel dosar e la tatâl dumnea- 
voastră în birou? 

Pilgrim trase aer în piept şi închise ochii. Dana se temea 
că avea să devină reticentă. Întrebă: 

— Aţi putea recunoaşte scrisul tatălui dumneavoastră? 

— Absolut. 

Dana scoase dosarul gol din servietă, cel pe care îl luase 
din apartamentul lui Peter Boutaire. I-l dădu lui Pilgrim, care 
se uită la numele scris cu o cerneală de un albastru-deschis, 
şters, pe etichetă, apoi îl deschise şi întrebă: De unde aveţi 
dosarul? 

-ÎI recunoaşteţi? întrebă Dana. 

— Da. Este unul dintre dosarele tatălui meu. 

— Sunteţi sigură că e scrisul dumnealui pe etichetă? 
întrebă Logan. 

— Sunt foarte sigură. Pilgrim deschise dosarul şi arătă cu 
degetul. Vedeţi însemnările dinăuntrul dosarului? Sunt ale 
tatălui meu. El mâzgălea peste tot, tot timpul. Nu puteai lăsa 
nimic important lângă telefon, pentru că începea să le mâz- 
gălească. Mâzgaălelile astea sunt peste tot prin dosarele lui. 
Scutură din cap. De unde îl aveţi? Unde e conţinutul? 

Dana spuse: 

— Puteţi să verificaţi şi să ne spuneţi dacă tatăl dumnea- 
voastră are aici dosarul lui Robert Meyers? 

— Acesta este dosarul lui. Cel puţin mapa. 

— Putem să ne uităm? Nu vom deranja nimic, spuse Dana. 

Pilgrim se uită la ei. Apoi oftă. 

— Veniţi cu mine. 

Îi conduse la un birou din spatele complexului, vorbindu-le 
în timp ce mergeau. 

— Biroul tatălui meu e îndesat ca un muzeu, şi nu am avut 
timp şi curaj să mă apuc de curăţenie. Nu cred că o să se în- 
tâmple prea curând. Împinse uşa. 

— Aici l-aţi găsit pe tatăl dumneavoastră? întrebă Logan, 
păşind înăuntru. 

— Da. L-am găsit aici, pe podea. Mama mă sunase să-mi 
spună că nu ajunsese. Se uită în jos la un covor albastru cu 
pete închise de culoare. Se pare că se întinsese după telefon, 
încercând să sune după ajutor, presupun, când se prăbuşise. 

Logan stătea cu spatele la masă şi se uita peste umăr la 
dulapurile verzi cu dosare unde era un mic televizor. 

— Când l-aţi găsit? 

— Mama m-a sunat pe la unsprezece. Vorbise cu el mai 
devreme şi mi-a spus că tata era în drum spre casă. Aveau ei 
rutina lor. Vorbeau la zece fix. Tata ajungea acasă pe la zece 
şi jumătate. Fiindcă nu ajunsese, mama începuse să-şi facă 
griji. Pentru că nu putea da de el la birou, m-a sunat pe mine. 

— Şi aşa l-aţi găsit? 

— Da. 

— De cât timp credeţi că murise? 

— Probabil de o oră. O oră şi jumătate poate. 

— Ce facea tatal dumneavoastră la zece seara? întrebă 
Logan. 

— Cum spuneam, stătea la birou, lucra la nişte dosare şi se 
uita la televizor să vadă ştiri despre Mariners. 

— Putem să ne uităm după acel dosar? 

Pilgrim se duse spre dulapurile cu dosare şi se uită la lite- 
rele de pe etichetele albe lipite. Gasi sertarul cu litera M şi îl 
deschise. Se apucă să frunzărească printre ele, apoi se opri. 
Unul dintre dosare fusese scos şi aşezat într-un anumit unghi, 
aşa cum obişnuia tatăl ei. Emily Pilgrim privi numele dosaru- 
lui din sertar şi se uită apoi la cel din mâna ei. 

Se îndreptă şi se întoarse spre ei. 


— Cred că ar trebui să-mi spuneţi ce câutaţi aici. 
ske 

O jumătate de oră mai târziu, Emily Pilgrim statea cu 
coatele sprijinite pe masa din biroul său, cu unul din pumni 
strâns şi lipit de buze. În spatele ei, atârnau pe perete diplo- 
mele înrămate şi aliniate, şi portretele familiei. Tatăl ei semăna 
cu Burt Lancaster, doar că mai în vârstă — un gentleman sti- 
lat, cu ochi albaştri şi păr subțire, cărunt. 

— Şi bărbatul ăsta avea dosarul la el? întrebă Pilgrim. 

— Da. Dana ştia că îi dăduseră lui Pilgrim mult de gândit. 

Acum mai trebuia doar ca ea să-i creadă. 

— Presupun că nu i-aţi făcut autopsie? întrebă Logan. 

Ea ridică din umeri. 

— Nu a fost nevoie. Şi apoi... Ei bine, a fost incinerat. De 
ce? De ce ar lua cineva dosarul lui Robert Meyers? De ce ar 
vrea cineva ca tatăl meu să moară? Nu are nici un sens. Tatăl 
meu şi-a dedicat viaţa copiilor. Nu avea nici un duşman, 
nici unul. 

— Nu cred că avea legătură cu tatăl dumneavoastră, 
doamnă doctor Pilgrim, spuse Dana. Cred că avea legătură cu 
dosarul — ceva ce tatăl dumneavoastră ştia. Orice ar fi fost se 
pare că a fost distrus. 

Pilgrim se uită la ei de la masă, privirea ei confuză deve- 
nind brusc intrigată. 

— Mă scuzaţi o clipă? Apăsă un buton al telefonului de 
interior. Michelle, poţi să vii aici puţin? 

O clipă mai târziu, se auzi o bătaie în uşă şi o brunetă mi- 
nionă îşi vârî capul pe uşă. Pilgrim le făcu cunoştinţă, expli- 
cându-le că Michelle era cea care se ocupa de sistemul 
computerizat şi furnizarea de informaţii din dosare. 

— Unde ai ajuns cu scanarea dosarelor tatălui meu? 

— Îmi pare rău, doamnă doctor Pilgrim, dar m-am apucat 
de facturile de luna asta. Computerul factura dublu, dintr-un 
anumit motiv, şi a trebuit să recorectez de mână totul, răs- 
punse Michelle. Pilgrim îşi frecă ceafa cu frustrare. Îmi pare 
rău, pot continua în dimineaţa asta. 

Pilgrim se opri şi se uită în sus. 

— Să continui? 

Degetele lui formau un fel de clopotniţă, furia lui se re- 
flecta în buricele degetelor care se albiseră de la atâta apăsat, 
tâindu-i circulaţia sângelui. Meyers aştepta în birou, vocea 
din capul său nedându-i pace. Nenorocita de negresă nu-i 
spusese nimic despre unde o dusese pe Elizabeth şi, în ciuda 
a ceea ce ar fi vrut Meyers să-i facă, nu se putea atinge de ea. 
Carmen Dupree îi spusese, de fapt, să se ducă dracului. Asta 
era recunoştinţa ei. 

Acum avea cu adevărat probleme. Avusese grijă; nici un 
angajat nu ştia de infidelitatea lui Elizabeth în afară de Peter 
Boutaire. Când Elizabeth dispăruse, el le spusese agenţilor de 
securitate că soţia sa se purta ciudat, că el se temea că viaţa 
publică o copleşise şi că s-ar putea să aibă tentative de sinuci- 
dere. Le spusese să o caute în linişte. Nu voia ca autorităţile 
locale sau presa să afle. Asta se întâmpla acum douăzeci şi 
patru de ore. 

Îşi uni degetele şi îşi roti degetele mari. 

„Nu ţi-a dat ascultare. Ţi-a arătat lipsă de respect pe faţă. 
Te-a umilit.“ 

Îşi închise ochii. Mâinile îi tremurau. Încercase din toate 
puterile s-o facă să se maturizeze. Nu şi-a ţinut promisiunile 
faţă de ea? Nu a învăţat-o el tot ce ştia? Nu i-a oferit tot ceea 
ce şi-ar dori o femeie? Se ridică, nu se putea abţine să nu se 
plimbe în sus şi în jos, cu mâinile în şolduri. Nu era suficient 
stresul pe care-l avea? Nu avea el şi aşa destule responsabi- 
lităţi? Trebuia să conducă o nenorocită de campanie şi, în loc 
să facă asta, a trebuit să trimită o echipă de agenţi de securitate 

s-o caute pe soţia sa? „Soţia sa! Nenorocita de soţie!“ Şi al 
dracului să fie dacă avea de gând să renunţe la ea. Al dracu- 
lui să fie dacă avea s-o lase să strice tot ce-a construit, toată 
munca şi tot efortul lui. Al dracului să fie dacă va lăsa alt 
bărbat să guste din fructele muncii lui. 

Cineva bàtu la uşă. Meyers se opri din plimbat. 

— Intră. Un agent pâşi în cameră. 

— E aici, domnule senator. Doamna Meyers e aici. 

Meyers respiră adânc. 

— Unde aţi găsit-o? Vocea îi tremură. 

— Nu am găsit-o, domnule senator. Dumneaei s-a întors. 
A intrat pe poartă acum câteva minute. 

Meyers se uita la un tablou al lui Elizabeth care atârna 
deasupra şemineului. Bineînţeles că s-a întors. Unde altunde- 
va să se ducă? Cu siguranţă a rătăcit de una singură pe străzi, 
şi-a luat o cameră la hotel până când şi-a dat seama ce ar fi 
viaţa ei fără el. A trebuit să se întoarcă. El crezuse că ea s-a 
sinucis, un ultim efort de a-l umili, dar el ştia că ea n-o va 
face. Nu acum când purta un copil. 

— Trimite-o înăuntru. Meyers se întoarse cu spatele la 
agent şi se duse spre scaun. 

— Domnule? 

Meyers se uită spre agent, confuz. 

— Am zis s-o trimiţi la mine. 

Agentul îşi drese glasul. 

— Doamna Meyers e în biroul dumneavoastră, domnule. 
A spus că vă aşteaptă acolo. 

Meyers îşi înclină capul ca şi cum nu ar fi auzit ce îi spu- 
sese agentul. 

— A spus câ vă aşteaptă acolo. 

Simţi durerea surdă de cap pătrunzându-i ochii ca două 
pumnale. 

— leşi, spuse el. 


Când uşa de la birou se deschise, Elizabeth nu se clinti. 
Ceasul din colţ al străbunicului bătu ora ca şi cum ar fi anun- 
tat intrarea lui Robert Meyers. El se opri în uşă la vederea ei 

în scaunul căpitanului. Scaunul lui. Ea ştia că el îl poziţiona 
astfel încât să poată avea în faţa cele două canapele de culoa- 
rea muştarului separate de o masă de cafea. Era acelaşi 
gen de amenajare pe care o avusese şi John F. Kennedy în 
Biroul Oval. 

Meyers închise uşa în urma lui şi păşi calm spre şemineul 
din rocă de râu. 

— Ceea ce trebuie să stabilim, Elizabeth, e o răsplată pen- 
tru ce ai făcut. El vorbi cu faţa către ferestre. Ce trebuie să 
stabilim e o formă potrivită de pedeapsă. Înţeleg ca mà tes- 
tezi — testezi limitele răbdării şi toleranţei mele. Înţeleg că-mi 
cauţi atenţia, că vrei să te pedepsesc. Se opri şi se întoarse 
spre ea. Care va fi pedeapsa? 

— Viaţa mea, spuse ea încet. 

El se repezi în faţă, dărâmând o vază cu flori proaspăt 
tăiate de pe masa de cafea, şi se prinse cu mâinile de părţile 
laterale ale scaunului. Faţa i se schimonosi la câţiva centi- 
metri distanţă de faţa ei, vorbindu-i aproape în şoaptă. 

— Să nu crezi că nu m-am gândit la asta. 

— Aşa cum l-ai omorât pe James Hill. 

El zâmbi. 

— Aşa cum l-am omorât pe James Hill. 

— Diferenţa, Robert, e că nu poţi omorî pe cineva care e 
deja mort. 

El se porni pe râs, la început uşor, cu un vag tremur al 
capului, apoi tot mai zgomotos până căzu pe una din canape- 
le. Îşi sprijini capul în mâini şi îşi frecă faţa. 

— Îți dai seama ce prostii vorbeşti, cât de melodramatic 
sună? Crezi că mi-e milă de tine? Se ridică din nou şi se uită 
prin cameră, cu braţele în vânt. Eşti într-una dintre cele mai 
măreţe case ce s-au construit vreodată, cu un personal gata 
să-ţi facă toate poftele. 

— Ai construit o închisoare şi ai angajat gărzi care să mă 
urmărească. 

— Serios? Ai călătorit în aproape toate ţările lumii, ai 
întâlnit cei mai faimoşi oameni în viaţă, ai cele mai scumpe 
haine şi ai mâncat delicatese. Îşi puse mâinile din nou pe 

braţele scaunului şi le strânse, scuturându-l şi ţipând. Ţi-am 
dat mai mult decât ai fi visat. Ce ai fi vrut? O casă în Green 
Lake cu privelişte în spate? Asta era concurenţa mea — un 
profesor prost plătit la o şcoala de drept de mâna a doua? 

— James Hill a fost un bărbat mai bun decât o să fii tu 
vreodată, spuse ea. 

El începu să râdă din nou. 

— Astea trebuie să se termine. Felul ăsta nebun şi compli- 
cat de a gândi trebuie să înceteze. 

— Mă bucur că sunteţi de acord, domnule senator. 

Meyers rămase cu privirea aţintită asupra soţiei sale. 
Încet, îşi luă mâinile de pe scaun şi se îndreptă de spate, un 
rânjet slab, aproape imperceptibil îi încreţi buzele, de parcă 
ceea ce se întâmpla îi facea placere. 

— Despre ea este vorba? îşi întrebă soţia. Făcu un gest cu 
mâna în aer. Tot spectacolul ăsta cu tine insistând să ne 
vedem în biroul meu, tu stând în scaunul meu ca un copil 
răsfăţat? El se întoarse şi îşi ridică braţele. Bine aţi venit, 
doamnă Hill. Nu cred că v-am invitat, dar, vă rog, faceţi-vă 
comodă. Nu lăsaţi ambianța să vă intimideze. 

Dana stătea în pragul uşii care dădea spre baia lui Meyers. 

— Nu mă intimidează ambianța şi nici dumneavoastră. 

Meyers păşi spre ea. 

— Bun. Îşi desfacu braţele. Deci, iată-maă. Dacă prezenţa 
dumneavoastră ar trebui să îmi spună ceva, am impresia că 
nu-mi dau seama ce. 

— Nu mă mir. Mă îndoiesc că aţi văzut vreodată ceva clar. 

— Şi dumneavoastră o să mă iluminaţi, nu-i aşa? Meyers 
se duse în spatele biroului, trase scaunul înalt din piele 
neagră şi se aşeză, oferindu-i Danei un loc cu un gest al mâi- 
nii. Và rog, spuneţi-mi ce am ratat. 

Dana făcu un pas înainte. 

— Problema nu e dacă mi-aţi omorât fratele şi nici măcar 
cum aţi facut-o. L-aţi omorât, e clar. Problema erau dovezile 
care să vă incrimineze. Cum aş fi putut să fac legătura între 
un senator, candidat la preşedinţia Statelor Unite, şi doi amă- 
râţi de hoţi care omorâseră un profesor de Drept în timpul 

unui jaf ratat? Peter Boutaire ne-a adus aproape, dar nu sufi- 
cient de aproape. Ar fi putut să ne fie de folos dacă ar fi fost 
în viaţă, dar, chiar şi viu, mă îndoiesc că ar fi spus ceva. 

Meyers dădu din cap. 

— Dumnezeu să-l odihnească! A slujit ţara cu abnegaţie şi 
a fost un tip dat dracului. 

Dana scoase din poşetă cercelul care atârna de colier. 

Meyers zâmbi. 

— Ah, da. Preţioasa bijuterie. M-am gândit mult la el, de 
când l-am văzut atârnând atât de elegant între sânii dumnea- 
voastră. Trebuie să recunosc, mi s-a părut erotic. Elizabeth, 
să-mi aminteşti să-ţi iau şi ţie ceva asemănător. Vedeţi, doamnă 
Hill, de când mi-am dat seama ce se întâmplă, m-am tot gân- 
dit la problema cu cercelul dispărut. Domnul Boutaire iniţial 
observase că Elizabeth plecase de la fratele dumneavoastră 
fară cercei şi că ei ar putea foarte bine să mă lege pe mine de 
moartea fratelui dumneavoastră. Totuşi, după ce Cole şi King 
nu au reuşit să-i aducă ambii cercei, am decis să nu mă mai 
intereseze. Mă gândeam că ei puseseră mâna pe cercel şi că 
dispăruse pentru totdeauna. Dar apoi aţi mers în excursie în 
Hawaii şi atunci mi-am dat seama că dumneavoastră îl 
aveaţi. Aşa că a trebuit să-l înlocuiesc cu unul identic, deşi 
mai puţin scump. 

Meyers se întinse spre sertarul din biroul său şi scoase 
cercelul asemănător. 

— Treaba cu perechea de cercei e că nu valorează mare 
lucru dacă nu-i ai pe amândoi. Unul fără celălalt nu mai sunt 
o pereche. E doar un cercel. Puse cercelul pe masă şi trase 
scaunul mai aproape. Tot îl poţi admira, bineînţeles, dar nu 
mai e acelaşi lucru, nu-i aşa? 

Cu o mişcare bruscă, Meyers apucă bustul din bronz al 
unui bivol de pe marginea biroului, se ridică şi izbi pietrele 
albastre şi diamantul, continuându-și atacul până când începu 
să respire greu. Şuviţe de par îi alunecară pe faţă. Aruncă 
bivolul în cameră, lovind o etajeră a bibliotecii şi răsturnând 
farfuriile ornamentale. 

— Fără valoare, spuse el, cu respiraţia tăiată, înghițind 
greu. Apoi, cu o mişcare la fel de brutală, îşi netezi părul 
negru cu palmele şi se aşeză. 

Dana păşi în faţă şi plasă celălalt cercel pe birou. 

— Sunt de acord. Unul fără celalalt nu reprezintă o do- 
vadă. Ce aveam nevoie era o dovadă a faptului că nu puteaţi 
distruge ceva ce există de la sine. 

Ea scoase o hârtie împachetată din buzunarul din faţă al 
cămăşii. Privirea lui Meyers se căsca tot mai tare cu cât ea 
desfăcea tot mai mult hârtia. 

— Una dintre problemele unei figuri publice e că nu mai 
poate scăpa de atenţia iscoditoare. O figură publică nu se 
poate angaja în activităţi anonime în care se implică alţii în 
mod normal. Chiar şi cele mai mici lucruri iau proporţii exa- 
gerate. Aşeză hârtia pe birou. O boală din copilărie precum 
rujeola poate fi doar o boală comună. Când totuşi îl lasă steril 
pe un bărbat, fără suficientă spermă, o problemă care chiar şi 
pentru vremurile acestea avansate tehnologic să fie imposibil 
de rezolvat, această informaţie devine foarte valoroasă, 
nu credeţi? 

Meyers se holbă la hârtie, apoi se întinse după ea şi o 
ridică. 

— Pentru cineva cu ambițiile unui viitor preşedinte al ţării 
devine şi mai interesant când soţia rămâne însărcinată. Cum, 
domnule senator, să se întâmple aşa ceva? Şi cum ar reac- 
tiona acest bărbat — un bărbat care ştie că e steril — când află 
că soţia lui este însărcinată cu alt bărbat? Cum reacţionează? 
Ar prefera ca ea să facă avort, dar ar apărea alte probleme 
atunci, având în vedere lipsa de intimitate care este pericu- 
loasă pentru amândoi, aşa cum am spus. Unde s-ar duce ea? 
Cum ar putea fi făcut lucrul ăsta în linişte, discret, mai ales 
acum, cu această campanie şi cu evidentele comparații cu 
John Kennedy? Dacă biserica ar fi aflat, campania electorală 
s-ar fi terminat înainte de a începe. Şi de ce ar face-o? Cum 
ar putea s-o convingă? Ea habar nu are că el este steril. El a 
învinuit-o pe ea pentru incapacitatea de a rămâne gravidă. 
Doctorii îi spun că nu e nimic în neregulă cu ea, dar el a 

convins-o de contrariu. Deci, dacă el insistă să avorteze, ea 
va suspecta imediat că el ştie că acest copil nu este, nu poate 
fi al lui. Şi asta ar dezvălui faptul că el ştia de aventura ei, 
motivul pentru care el trebuia să facă un duplicat după cercel. 
Dacă ea va avea ambii cercei, nu va bănui că lăsase o dovadă 
care să-l alerteze şi să-i dea un motiv să-i omoare iubitul. 
Deci nu, avortul nu e o opţiune bună. 

Elizabeth, care o ascultase ca un juriu în faţa pledoariei 
finale, se ridică şi se duse la soţul ei. Băgă mâna pe sub bluză 
şi scoase reportofonul şi firele care duceau la un microfon 
micuţ ascuns în spatele unui buton al jachetei. 

— S-a terminat, Robert. 

— La un moment dat pe parcursul acestei zile, faxurile vor 
trimite două documente către fiecare ziar important din ţară, 
spuse Dana. Primul document e o copie a dosarului medical — 
cel pentru care l-ai pus pe Peter Boutaire să îl omoare pe 
Frank Pilgrim pentru a-l recupera. Al doilea este dovada ana- 
lizelor de sânge care dovedesc că acest copil pe care soţia ta 
îl poartă este al lui James Andrew Hill, care a fost omorât în 
casa lui din Green Lake. 

Uşa biroului se deschise. Detectivul Michael Logan păşi 
înăuntru împreună cu câţiva poliţişti în uniformă. 

— După asta, spuse Dana, Departamentul Poliţiei din 
Seattle va emite declaraţia conform căreia sunteţi acuzat de 
conspirație la crimă şi două crime de gradul unu. 

Meyers se ridică şi ieşi de după birou, cu o voce care mai 
degrabă implora decât părea sfidătoare. 

— Elizabeth, am făcut asta pentru tine. Nu vezi? Am făcut 
astea pentru că te iubesc. Vei fi ridiculizată şi umilità; fiul tău 
va fi un bastard. Gândeşte-te la ce va spune presa. Gândeşte-te 
cum te vor trata. 

— Deja am făcut-o, spuse ea. Şi nu cred că ar putea fi mai 
rău decât cum m-ai tratat tu în toţi anii ăştia. 

Logan şi poliţiştii se apropiară de birou, cu cătuşele în 
mâini. Dana văzu cum sângele din obrajii lui Robert Meyers 
se scurse. Ochii lui albaştri deveniseră negri. 

— Elizabeth! ţipă Dana. Dar era prea târziu. Mâna dreaptă 
a lui Meyers se mişcă rapid, încolăcind gâtul soţiei sale. 
Mâna lui stângă îi înfigea ţeava unui pistol în frunte. Logan 
şi poliţiştii îngheţară. 

— Nu pot să te las să-mi faci asta, Elizabeth! Meyers îi 
vorbi în ureche soţiei sale. Am fost meniţi să fim împreună. 
Nu pot să te las să faci aşa ceva. Ştii asta, nu-i aşa? 

— Nu faceţi asta, domnule senator, îl rugă Logan. Puneţi 
arma jos şi eliberaţi-o. 

Meyers o trase pe soţia sa către ieşire, cu faţa îngropată în 
părul ei. 

— Suntem făcuţi unul pentru celălalt. De asta te-ai întors 
în seara asta. De asta eşti aici, să rămâi cu mine, pentru tot- 
deauna. 

Dana se uită la Logan. Nu aşa prevăzuse ea lucrurile. Se 
gândi la William Welles şi inima i se umplu de sentimentul 
vinovăţiei, deoarece, orbită fiind de setea de dreptate, fusese 
iresponsabila şi asta avusese drept consecinţă moartea lui. Nu 
putea lăsa să i se întâmple acelaşi lucru şi lui Elizabeth Meyers. 

— M-am întors, spuse Elizabeth, cu voce strangulată, dar 
încă puternică, pentru că voiam să-ţi văd expresia feţei când 
îţi voi spune să te duci dracului. 

Ea îl càlcà tare pe picior şi în acelaşi timp îi zdrobi nasul 
cu capul. Meyers se clătină, cu sângele şiroindu-i pe faţă, dar 
cu pistolul încă în mână. Logan şi poliţiştii îşi scoaseră arme- 
le. ÎI somara în mod repetat pe Meyers să arunce arma. 
Meyers îşi înclină capul, vertebrele gâtului său pârâiră şi se 
uită la ei de parcă îi vedea pentru prima dată. Apoi zâmbi, 
ridică pistolul şi trase. 

Vestea sinuciderii lui Robert Meyers se ràspândise pretu- 
tindeni în stat şi în ţară, erupând în toate emisiunile de ştiri 
de la televizor şi devenise rapid o ştire de prima pagină a 
edițiilor speciale din Times şi Post-Intelligencer. Televiziuni- 
le întrerupseră programele obişnuite. Ştirea facuse vâlvă la 
CNN, MSNBC şi alte canale de ştiri — canalele cu cea mai 
mare audienţă. Nici o emisiune nu era prea lungă pentru 
ştirea aceasta. Nici o poveste nesemnificativă. Echipe de fil- 
mare şi reporteri stăteau în faţa porţilor încuiate din 
Highlands. Elicopterele transmiseseră live de sus imagini cu 
casa familiei Meyers pânâ când elicopterele poliţiei începu- 
seră să patruleze pe cer. 

Locuitorii Washingtonului priveau înmărmuriţi ştirea. În 
restaurante şi în baruri, din Pike Place Market până la Pioneer 
Square, televizoarele erau date la maximum. Patronii 
mormăiau, nevenindu-le să creadă. Cei care erau suficient de 
bătrâni sâ-şi amintească spuneau că seamănă cu moartea lui 
John F. Kennedy. Cei mai tineri o comparau cu explozia 
navetei spaţiale Columbia sau cu atentatele din 11 septem- 
brie, evenimente care aveau să schimbe pentru totdeauna 
lumea. Fiecare îşi va aminti exact unde se afla în momentul 
în care corespondentul ABC, Bill Donovan, anunţase ştirea- 
bombă că senatorul care candida la preşedinţie, Robert 
Samuel Meyers, murise. Un sentiment de neajutorare îi făcu 
pe mulţi să rămână stupefiaţi în faţa televizorului, gândindu-se 

în tăcere ce însemna ceea ce se întâmplase şi ce consecinţe 
vor fi. 

Imaginile filmate îl arătau pe Meyers luat pe targă de 
ambulanţă şi dus la spitalul Northwest, aceasta fiind doar o 
formalitate. Fusese declarat mort la faţa locului. Vestea per- 
sistă deasupra oraşului Seattle ca un nor cenuşiu, ca un eve- 
niment care transgresa rasa, sexul şi statutul social. Oameni 
care nu-şi vorbiseră niciodată aveau acum în comun acelaşi 
subiect. Ei spuneau că era mai mult decât moartea unui om. 
Era moartea unei generaţii şi moartea visurilor şi speranţelor 
ei. Îi lasase cu un sentiment de gol şi, spre deosebire de asasi- 
narea lui John Kennedy, nu aveau spre cine să-şi îndrepte 
furia. Aici nu exista nici un Lee Harvey Oswald pe care să-l 
arate cu degetul. Rămaseră doar într-o stare de şoc şi într-o 
uimire profundă, întrebându-se de ce. Întrebarea se auzi la 
început ca un murmur firav, după care, la sfârşitul zilei, luă 
amploarea unui cor de milioane de voci. La un priveghi la 
lumina lumânării în faţa porţii, toată lumea voia să afle ce se 
întâmplase. Nu avea nici un sens. Fiindcă nimeni nu le răs- 
pundea, oamenii au început să inventeze tot soiul de bârfe 
care se răspândiseră rapid, cum că în spatele sinuciderii ar fi 
lucruri care nu se voiau a fi dezvăluite. 

Timp de două săptămâni, Elizabeth Meyers rămase izolată, 
nimeni nu o văzuse şi nu auzise nimic de ea, fiind prezentă 
doar la funeralii şi înmormântare. Apoi, într-o după-amiază, 
îşi facu brusc apariţia pe iarba din faţa casei, pentru a se adre- 
sa presei. Îmbrăcată în negru, cu o mulţime de microfoane 
ataşate de un podium, anunţă cu stoicism publicul american 
că le înşelase încrederea. Le spusese că ea şi soţul ei avuse- 
seră probleme în căsnicie, că Robert Meyers o abuza verbal 
şi fizic şi, în ciuda conceperii primului lor copil, ea îşi infor- 
mase soţul că dorea să divorţeze. Spuse cà Meyers devenise 
deprimat, irațional şi că purtarea lui o forţase să plece din 
incinta locuinţei timp de două nopţi la rând înainte ca el să-şi 
ia viaţa. Ea se întorsese după ce el o sunase şi o implorase să 
vină să vorbească. 

Agenţii de securitate ai lui Meyers şi personalul puteau 
confirma detaliile. Vorbeau despre un bărbat într-o stare 
emoţională instabilă, agitat şi irațional. Spuneau că trimitea 
agenţi de securitate s-o urmărească pe soţia lui, cerând s-o 
aducă acasă. Alţii raportau că auziseră certuri violente între 
cei doi. De acolo, bârfele luară amploarea afluenților unui 
râu care rupseră un baraj, şi va trece un timp până când 
Washingtonul şi Hollywoodul aveau să epuizeze povestea. 
O mulţime de oameni deveniră bogaţi după ce dăduseră deta- 
lii despre viaţa familiei Meyers. 

Elizabeth Meyers ceru scuze naţiunii pentru că fusese o 
figură publică înşelătoare şi zise câ alesese să spună adevărul 
deoarece datoria ei e aceea de a fi un model, aşa cum soţul ei 
i-o ceruse tot timpul. Declară că spera ca dezvaluirile sale 
publice să le poată determina pe femeile în situaţii similare să 
găsească până la urmă curajul sâ-şi schimbe vieţile, şi spuse 
că-şi va folosi averea şi influenţa pentru a convinge guvernul 
să le ajute. Conferinţa de presă fusese primită atât cu încu- 
rajări, cât şi cu atacuri violente. Unii se întrebau care era 
motivul pentru care voia să-şi spele păcatele şi să păteze 
imaginea senatorului blond cu zâmbet şarmant. La fel ca acei 
oameni care se agăţau de imaginea Kennedy Camelot în 
ciuda poveştilor cu infidelităţi, nu voiau ca percepţia lor să 
fie destrămată de realitate. Voiau să creadă în bărbatul care 
atât de convingător jurase să conducă națiunea spre schimba- 
re. Nu voiau să vadă slăbiciunile conducătorilor lor sau să 
creadă că oamenii pe care îi ridicau pe piedestaluri erau doar 
nişte bărbaţi cu defecte şi slăbiciuni. Nu voiau să ştie cà 
Robert Meyers, dezbrăcat de veşmintele strălucitoare, era un 
soţ abuziv. Îşi voiau basmul înapoi. Voiau finalul fericit de la 
sfârşitul cărţii. Voiau să se întoarcă la Camelot. 

Nu aceia erau oamenii cărora Elizabeth Meyers li se 
adresa. Ea le vorbea femeilor abuzate verbal şi fizic, şi pentru 
ele ea devenise o Ioana d'Arc a zilelor noastre. Îşi concentra- 
se atenţia asupra unei probleme de prea mult timp ignorate, 
o problemă pe care haosul creat de cazul O.J. Simpson o 

exacerbase, şi care lăsase atât de multe femei goale pe di- 
năuntru şi pierdute. 

În ceea ce priveşte nevoia de dreptate a Danei, ea şi 
Elizabeth hotărâră că orice anunţ legat de implicarea lui 
Meyers în moartea lui James nu ar fi făcut decât să distrugă 
vieţile celor care rămăseseră — mai ales viaţa copilului 
nenăscut al lui Elizabeth şi al lui James. Ar fi fost o dovadă 
de egoism pe care James nu ar fi dorit-o. 

În ziua de după conferinţa de presă, Elizabeth Meyers 
părăsi complexul de clădiri. Personalul rămas povestise că 
lasase aproape totul neatins şi că luase cu ea doar o valiză 
simplă. Hainele ei, parfumurile, perlele, diamantele şi celelalte 
bijuterii le donase unei bucătaărese pe nume Carmen Dupree. 
Elizabeth se întoarse în sudul Californiei, nu departe de 
oraşul unde crescuse. Imploră presa să o lase să-şi crească în 
pace copilul. 

Dana Hill părăsi complexul de clădiri prin intrarea perso- 
nalului şi ieşi direct în faţa maşinii lui Michael Logan. Cre- 
dea că era potrivit să facă astfel. Se întoarse la casa mamei 
sale şi rămase acolo câteva zile. În timp ce stătea în bu- 
cătărie, preparându-şi o ceaşcă de ceai, auzi la radio ştirea 
conform căreia avionul lui Elizabeth Meyers aterizase în La 
Jolla. Dana se întrebă când îşi va găsi pacea această femeie 
sau va sfârşi şi ea, în mod tragic, precum Jacqueline Onassis 
sau prinţesa Diana. 

Următoarea dimineaţă, Dana se văzu făcând inevitabilul, 
strângându-şi lucrurile din birou. În timp ce umplea cutiile, 
simţi podeaua trepidând, dar nu se mai obosi să întindă mâna 
după telefon. Nu-i mai păsa câ uşa urma să se deschidă şi 
Marvin Crocket să intre în cameră. Faţa lui era de un roşu 
intens, cu un zâmbet sinistru pe buze. 

— Două săptămâni fără să suni? S-a terminat. Am sprijinul... 

În mijlocul tiradei, Crocket îşi dădu seama că nu observa- 
se până atunci cutiile şi etajerele goale. Când realiză la ce 
anume era martor, reacţionă de parcă cineva îi refuza 

plăcerea de a o da afară. Ochii i se măriră şi zâmbetul i se 
şterse de pe faţă. 

— Ce naiba faci? 

Dana luă diploma de pe perete şi o puse în cutie. 

— Plec. 

— Îţi dai demisia? 

Dana zâmbi. 

— Întotdeauna ai învăţat repede. Nimic nu scapă ochiului 
tău de avocat. 

— Nu poţi să pleci. Unde o să te duci? Dacă tu crezi câ o 
să-ţi permit să iei o singură bucată de hârtie de aici, un singur 
client, să ştii că te înşeli. 

Dana se întoarse către el. 

— Marvin, eşti culmea! De trei ani de zile încerci să mă 
concediezi. Acum vrei să mă păstrezi? Fără iluzia că am 
acest post, crezi că ai vreo şansă să mă intimidezi? Pâşi din 
spatele biroului şi se apropie de el. El o privi cu atenţie. Pi- 
cioarele lui, parcă înfipte adânc în egoul său masculin, refu- 
zară să se clintească, dar partea de sus a corpului se dădu în 
spate, ferindu-se de ea. 

— Am o slujbă bună, un salariu bun, opţiuni la bursă, ore 
flexibile. Au fost chiar de acord să includă o grădiniţă în faci- 
lităţile pentru angajaţi. Pot să-mi duc fiica acolo şi s-o vàd de 
câte ori vreau în timpul zilei. 

Crocket râse în batjocură: 

— Visezi. Aşa ceva nu există. 

— Nu există? De ce nu-l suni pe Don Burnside să-l întrebi 
dacă există sau nu? 

— Corrugate Industries? spuse Crocket alarmat. N-ai 
îndrăzni. 

— Nu a trebuit. Don m-a sunat. I-a plăcut prezentarea mea 
şi, ca să fiu sinceră, cred că-i plac şi ochii mei albaştri. Încep 
de săptămâna viitoare pe post de consilier. Linda vine 
cu mine. 

Falcile lui Crocket atârnau până aproape de piept. 

Dana continuă. 

— Priveşte partea pozitivă. Ai scăpat de amândouă, exact 
ceea ce îţi doreai. Şi nu o să iau nici un dosar al firmei. Voi 
avea nevoie totuşi de consiliere din exterior pentru litigii şi 
probleme în afaceri. Nu pot să am grijă de una singură de 
problemele legale ale unei firme multimilionare. Trimite-mi 
CV-ul tău. O să-l iau în considerare. 

Îi facu cu ochiul, apoi se întoarse la birou şi luă un des- 
chizător de plicuri. 

— Acum, dacă nu te superi, spuse ea întorcându-se către 
el, trebuie să termin de strâns din birou şi aş aprecia dacă baţi 
la uşă înainte să dai buzna. 


EPILOG 


Ceea ce observă ea era uşurinţa cu care putu să-şi desche- 
ie bluza. Să vâre micuța mărgea prin gaura nasturelui nu i se 
păru un efort atât de mare. Dana îşi ridică mâna şi o examină. 
Nu tremura. Nici cel mai mărunt tremur. Îi mai facuseră încă 
o mamografie, de data aceasta introducând un fir subţire în 
sân pentru a determina cu exactitate locul nodulului cance- 
ros. Chirurgul avea să înlăture nodulul a doua zi de dimi- 
neaţă. O duruse al naibii de tare, dar Dana era împăcată 
cu sine. 

Mama ei stătea în celălalt colţ al camerei, cu Molly în 
poală. Făcea eforturi mari să pară calmă. Când nu-i distrăgea 
atenţia lui Molly cu vreo carte, buzele lui Kathy se mişcau 
întruna, rugându-se în tăcere. Din când în când, îşi ridica pri- 
virea spre Dana, îi zâmbea, însă ele două nu-şi spuseră nici 
un cuvânt. 

Dana termină de încheiat bluza, şi-o vâri în blugi şi se 
aşeză lângă mama ei, luând-o de mână. Acum nu mai trebu- 
iau decât să aştepte. După doua săptămâni, reuşise să treacă 
peste sentimentul că Robert Meyers o trăsese pe sfoară — că 
moartea lui fusese o dreptate falsă, fără nici o satisfacţie de 
a-l găsi vinovat pentru moartea fratelui ei. Voia să fie pedep- 
sit ca oricare alt american. Ca procesul Marthei Stewart sau 
cel al directorilor companiei Enron; ar fi demonstrat o dată 
pentru totdeauna că un sistem judiciar creat de oameni pentru 
oameni chiar funcţiona pentru toţi la fel. Dar era o dorinţă 

egoistă şi îşi dădu seama de asta în momentul acela oribil 
când crezu că Meyers o va omorî pe Elizabeth Meyers.. 

Nu i se făcuseră teste de sânge lui Elizabeth Meyers sau 
copilului. Nu mai avuseseră timp. Dana recursese la o caceal- 
ma, ştiind din experienţa sa ca avocat că ameninţarea unei 
asemenea informaţii, pusă în contextul dosarului medical al 
lui Meyers din vremea când era copil, ar fi fost suficient cât 
să-l convingă că e condamnat. 

Uşa se deschise. Mama ei îi strânse mâna. Doctoriţa 
Bridgett Neal intră cu două mamografii, câte una în fiecare 
mână, studiindu-le atent. Neal păşi în tăcere spre micuța tej- 
ghea din capătul sălii, dădu drumul luminii panoului şi aşeză 
cele două imagini. Făcu un pas înapoi şi le studie atent, cu un 
braţ strâns la piept, iar cu celălalt care era îndoit îşi atingea 
buzele cu degetele. Dana şi mama ei se ridicară. Kathy o 
puse pe Molly pe scaunul din plastic albastru şi îi dădu cartea 
doctorului Seuss Ouă verzi şi şuncă. 

Doctoriţa Neal trase o gură de aer şi scutură din cap. 
Kathy, neputând să se mai abţină, ţipă: 

— Ce este? Cât de grav e? 

Doctorul Neal se întoarse spre cele două femei. 

— Nu l-au putut găsi. 

Vocea lui Kathy sună alarmată. 

— Nu l-au putut găsi? Cum adică? 

Dana strânse mâna mamei ei. 

— Mamă, calmează-te. 

— Nu au putut să localizeze nodulul, spuse Neal. Şi nici 
eu nu pot. 

Durerea pe care o suportase, sânii fiindu-i turtiţi între 
două panouri de sticlă şi străpunşi cu un ac şi un fir, încă era 
proaspătă în mintea Danei. 

— Nu-mi spuneţi că trebuie să mai trec o dată prin dureri- 
le alea. 

— Nu, nu. Tehnicienii sunt siguri că au toate imaginile de 
care au nevoie. Au prins fiecare unghi posibil. 

— Atunci de ce nu-l mai pot găsi? întrebă Dana. 

Neal ridică din umeri. 

— Pentru că umflătura nu mai e acolo. 

Kathy îşi duse ambele mâini la gură. 

— Cum adică nu e acolo? întrebă Dana. 

— A dispărut. A dispărut complet. Faţa i se schimonosi 
într-o expresie de durere. E posibil, cred cå e posibil să fi fost 
un fel de chist, iar după ce am făcut puncţia, în timp să se fi 
micşorat, dar... 

În timp ce Bridgett Neal încerca să găsească nişte expli- 
caţii medicale la ceea ce s-ar fi putut întâmpla umflăturii can- 
ceroase din sânul Danei, aceasta auzi o voce, o altă voce a 
unui gentleman. Ea simţi mâna lui William Welles pe braţul 
ei şi îl auzi şoptindu-i în timp ce-i înmâna săculeţul cu ceai: 
„Bea-l în fiecare zi cu zahăr până când dispare“. 

Dana terminase de băut ceaiul în acea dimineaţă. Şi ea, şi 
mama ei băuseră câte o ceaşcă de ceai. Ea crezuse cà Welles 
îi spusese să bea ceaiul până îl termină, dar acum înţelese că 
se referea la altceva. 

Neal continuă: 

— Trebuie să vă spun totuşi că nu am mai văzut aşa ceva 
până acum. De cincisprezece ani de când practic medicina, 
nu am văzut niciodată un ganglion limfatic care să se ab- 
soarbă pur şi simplu. Nici nu am diagnosticat greşit un chist 
vreodată. Dana? 

- Hmm? 

— Ştiu că trebuie să fie un şoc pentru tine. Nu pot să-ţi 
explic, îmi pare rău. 

Dana zâmbi. 

— Să nu-ţi pară rău. Mie nu-mi pare. 

— Îmi pare râu că a trebuit să treci prin aşa ceva. Nu ştiu 
cum de s-a întâmplat. 

— Unele lucruri în viaţă nu pot fi explicate, doamnă doc- 
tor Neal. De asta avem miracole. 

Neal scutură din cap. 

— Oricât de mult aş vrea să te cred, trebuie să te avertizez 
să nu te laşi prea amăgită de asta. Sunt sigură că există o 

explicaţie medicală şi o să mă uit peste imaginile anterioare. 
Între timp, îţi recomand să faci o mamografie la fiecare patru 
luni anul următor, şi la fiecare şase luni după aceea. 

Dana zâmbi. 

— Atunci ne vedem peste patru luni. Se duse spre locul 
unde stătea Molly. 

— Ouă verzi şi şuncă, spuse Molly, arătându-i cartea. 

Dana o ridică pe fetiţă şi o îmbrăţisă, apoi se întoarse 
către mama ei. 

— Hai să mergem acasă. 


În timp ce Dana ieşea din Centrul de Tratament al Cance- 
rului, văzu maşina sport verde oprită în curbă, sub semnul de 
parcare interzisă. Numai un poliţist ar putea să scape basma 
curată cu aşa ceva. Detectivul Michael Logan se aplecă pe 
geamul maşinii Austin Healey ţinând în mână un buchet 
mare de trandafiri roşii şi zâmbind. 

Kathy se întinse spre Molly, o lăsă jos şi o luă de mână. 

— Du-te, îi spuse Danei. 

— Eşti sigură? 

— Du-te. Carmen o să aibă grijă de ea. La cererea lui 
Elizabeth Meyers, Kathy o angajase pe Carmen Dupree care 
nu ar fi părăsit iubitul ei Seattle pentru Los Angeles, pretin- 
zând că smogul ar omorî-o. Dar să trăiască lângă lac, spuse 
ea, era ceva cu care s-ar putea obişnui. Plata era în adăpost şi 
masă. În schimb, Carmen îi făcea plăcinte lui Molly şi avea 
grijă de ea ca de propria fiică. Îi spuse Danei cà o va învăţa 
pe micuță ingredientele secrete ale plăcintelor ei. 

— Trebuie să mă pregătesc pentru diseară. Doctorul Porter 
m-a invitat la un concert, spuse Kathy zâmbind. 

Dana îşi îmbrâţişă mama, apoi îngenunche şi o pupă pe 
fiica ei. 

— O să mă întorc mai târziu, scumpo. Trebuie s-o ajutăm 
pe bunica să se pregătească pentru marea întâlnire. 

— Bunicile nu au întâlniri, spuse Molly. 

— Bunica ta are, spuse Dana. Ai grijă să-i hrăneşti pe 
Freud şi pe Leonardo. Doar o dată. Se îngraşă prea tare. 

Fetiţa o ţinea pe bunică de mână. Dana îşi îmbrăţişă 
mama din nou, apoi se duse spre maşină. Când ajunse lângă 
Logan, nu se putu abţine să nu zâmbească. 

— Divorțul meu nu e finalizat încă. 

Logan îi întinse trandafirii. 

— Ştiu. 

— Grant o să se asigure că nu-mi va fi uşor. 

— Ştiu. 

— Am un copil. 

— Ştiu. 

Dana râse. 

— Şi extrem de multe bagaje. 

Logan se întinse să-i deschisă portiera. 

— Ştiu. 

Când se aplecă să intre în maşină, Dana o auzi pe mama 
ei strigând şi se întoarse s-o vadă pe Molly alergând spre ei 
pe trotuar, picioarele scurte ale fetiţei bagând viteză, iar 
Kathy era pe urmele ei. Dana se întoarse către Logan. 

— Ia-o şi pe ea, spuse el. 

— Eşti sigură? 

— Absolut. Cărei fetiţe nu-i plac căsuţele din copaci? 

Dana o aşeză pe Molly în Austin Healey, împărțind scau- 
nul cu ea. Când porniră, Molly privi în sus spre cer cu uimire. 

— Mami, zburăm ca păsările. 

Dana râse şi o strânse la piept. 

— Încalci legea, domnule detectiv. 

Logan se uită spre ea. 

— Mda, ce zici de asta? 

— Nu ai un scaun pentru copii. Se uită în spate, unde nu 
existau scaune. Nu ai scaun, punct. 

El ridică din umeri. 

— Tot voiam să-mi iau o maşină mai mare. Poate tu o să 
mă ajuţi să-mi aleg una, Molly? 

Fetiţa zâmbi. 

— Pot să iau o îngheţată? 

Logan se uită la ceas. 

— După prânz. Nu cred că vrei să-ţi strici apetitul. 

Dana zâmbi. Ce era să nu-i placă la el? 

Când zburară cu viteză pe podul I-90, Molly ţipă de 
plăcere. 

— Uitaţi-vă la barci. 

Dana se uită la Logan. 

— Se distrează. 

— Dar tu? Tu te distrezi? 

Ea dădu din cap. 

— Mai mult decât am făcut-o de mult timp. 

O luară pe ieşirea spre Cougar Mountain şi urcară pe 
deal. Molly îşi ţinea capul plecat pe spate, uitându-se spre 
cerul parţial acoperit de frunze şi crengi. 

— Ce e asta? întrebă Logan când luară ultima curbă înain- 
te de a ajunge în faţa casei. 

Dana îşi cobori privirea şi văzu în faţa casei lui Michael 
Logan aceeaşi sculptură din metal care se afla la intrarea din 
casa lui William Welles. Logan parcă maşina şi toţi trei ieşiră 
şi o înconjurară. 

— Ce naiba e asta? întrebă Logan. 

În timp ce-i dădea târcoale, Dana observă fâşiile de metal 
îmbinându-se şi împletindu-se, aşa cum se topeau unele în 
celelalte în acea zi pe muntele din Maui. Înainte să poată 
răspunde, Molly i-o luă înainte. 

— Sunt delfini, mamă. 

Şi Dana îi văzuse. Doi delfini adulţi, cu trupurile încolà- 
cite unul în jurul celuilalt, şi un delfin mai mic sub ei. 

— Da, sunt delfini, spuse Dana. Exact asta sunt. 


MULTUMIRI 


Într-o zi însorită de duminică dimineaţa, în luna iulie 
1992, în timp ce stăteam întins în pat citind secţiunea de 
sport, îmi sună telefonul. Era sora mea, Susie. Rolul surorii 
mele, ca doctor, în numeroasa mea familie a devenit acela de 
gardian medical şi aducător de veşti rele. Dar acum cinci- 
sprezece ani, familia mea a trecut prin ceva ce nu poate fi 
descris în cuvinte. 

— Am veşti proaste, spuse Sue în dimineaţa asta. Mama 
are cancer. 

Pentru a vă ilustra naivitatea mea, prima întrebare pe care 
am pus-o a fost: 

— E rău? 

Cancerul, am învăţat, nu poate fi niciodată bun. 

Doctorii au găsit o umflătură la sânul mamei mele, Patty, 
în timpul unei examinări de rutină. Făcuse o mamografie şi o 
biopsie cu acul, crezând că e un chist. O biopsie completă îi 
înşelase aşteptările. Doctorii îi dăduseră două posibilităţi: 
să-i extragă nodulul sau să-i facă mastectomie. La şaizeci de 
ani, cu un fiu handicapat care încă locuia la părinţi şi pentru 
care mama îşi făcea griji zilnic, ea a ales mastectomia. Trata- 
mentul includea şi chimioterapia. Oncologul adăugase, neso- 
licitat: 

— Şi da, o să vă pierdeţi părul. 

În următoarele opt luni, mama mergea la un tratament cu 
chimioterapie în fiecare vineri după-amiaza. Lupta cu cance- 
rul trezindu-se în fiecare luni dimineaţa şi mergând la birou; 

era contabilă. Se autoproclama o irlandeză dură, a lipsit o zi 
de la serviciu şi a refuzat să-şi lase cei zece copii s-o vadă că 
suferă. Fiecare telefon pe care i-l dadeam se rezuma la ace- 
laşi raport. 

— Sunt bine, spunea ea. Sunt bine. În cele din urmă, avea 
să fie bine. 

În 1996, şi-a făcut o operaţie de reconstrucţie a sânului. Nu 
a făcut-o atât pentru ea, cât pentru cele patru fiice ale ei. Cea 
mai mare soră a mea, Aileen, avea şi ea câteva chisturi. Mama 
voia ca fiicele ei să ştie despre cancer că nu este neapărat o 
sentinţă la moarte sau o viaţă condamnată la diformitate. 

Opt ani mai târziu, aveam så aflam adevărul despre boala 
asta care nu discriminează şi nu are milă. 

În decembrie 2003, chiar înainte de o croazieră cu fami- 
lia, soţia verişorului meu Russ, Lynn Dugoni, o mamă de 
doar patruzeci de ani a doi băieţi de şcoala generală, Eric şi 
Paul, pipăise un nodul sub braţul stâng. Ganglionul era 
malign. Diagnosticul a fost de carcinom microcelular. Lynn 
şi-a scos ganglionul în februarie, iar în ziua de după aniversa- 
rea ei de patruzeci şi unu de ani, un oncolog i-a prescris un 
tratament chimioterapeutic de douâ ori pe săptămână, timp 
de patru luni. Pe 24 august, Lynn şi-a făcut mastectomie şi 
şi-a scos nodulii. La patru zile după operaţie, Lynn s-a ridicat 
din pat şi a călătorit la San Francisco pentru a participa la 
gala de celebrare a unchiului meu Art. Am văzut-o acolo şi 
am luat micul dejun cu ea a doua zi dimineaţă. Mi-a părut la 
fel ca întotdeauna: frumoasă, optimistă şi plină de viaţă. I-am 
dat apă sfinţită din pelerinajul meu la Lourdes, Franţa, cu fra- 
tele handicapat. Mă aşteptam să o vàd din nou pe Lynn. 

Nodulii lui Lynn au ieşit din nou pozitiv la testul de ma- 
lignitate. A urmat o a doua rundă de chimioterapie. De Crăciun, 
îşi recâpătase puterile şi începuse tratamentul de recuperare. 
Ea cu Russ şi copiii au mers la lacul Tahoe în vacanţă. Lynn 
se plângea de dureri de spate. În ziua revelionului, durerile 
au fost atât de puternice, încât nu a putut să se dea jos din pat. 
Pe 3 ianuarie, a fost internată în spital. Cancerul se râspândise. 

Pe durata următoarelor trei săptămâni, verişoarele mele 
Mary şi Diane, precum şi surorile mele mă ţineau la curent 
cu ultimele noutăţi legate de starea lui Lynn. l-am trimis 
medalionul cu Sfânta Ecaterina — Medalionul Miracolelor, un 
cadou pe care îl primisem în Lourdes. Dar trupul lui Lynn era 
prea slăbit, globulele roşii din sânge prea puţine pentru a mai 
rezista încă unui tratament. Doctorii au trimis-o acasă. 

Lynn a plecat dintre noi pe 28 ianuarie 2005, la ora 10.30 
seara. Russ şi cei doi fii au înmormântat-o pe 2 februarie, cu 
două zile înainte de cea de-a cincizecea aniversare a lui. 

Eu continui să cred în miracole. Am înţeles că nu există 
miracol pentru cancer. Tatăl meu Bill, cel mai bun om pe care-l 
poți întâlni, se luptă acum cu un melanom. Prietena mea de-o 
viaţă, Barbara Martin, s-a luptat cu cancerul la sân şi a supra- 
vieţuit. Alţi prieteni m-au sunat să-mi dea aceleaşi veşti rele pe 
care le primisem de la sora mea acum cincisprezece ani. 

Nu există tratament — încă. Poate, într-o bună zi, va exista. 
O donaţie a fost făcută către Fundaţia pentru Cancerul 
Mamar Susan G. Komen în numele Patriciei şi al lui Lynn 
Dugoni. Vă încurajez pe toţi să faceţi la fel. 


Ca întotdeauna, sunt mulţi cei care merită mulţumirile 
mele — consultantul Northwest Publishing şi o bună prietenă 
de-ale mele, Jennifer McCord, cea care are întotdeauna grijă 
de mine. Agenţiei Jane Rotrosen — Don Cleary şi Jane Rotro- 
sen cu toată echipa — pentru că a depus eforturi colective, 
agentului meu, Meg Ruley, care continuă să mă uimească de 
fiecare dată cu optimismul său fără limite, cu energia şi 
minunatul său simţ al umorului. Tu faci ca toate astea să fie 
amuzante. Pentru oamenii talentaţi de la Hachette/Warner 
Book Group — editorul Jamie Raab şi editorului meu, Colin 
Fox, care m-a făcut să mă simt ca acasă. Pentru echipa de 
copyediting care mă face să par deştept, lui Ann Twomey, 
care continuă să creeze coperte interesante, Rebeccaâi Oliver, 
care s-a asigurat că volumul meu va fi citit în numeroase ţări 

străine, şi tuturor celor din publicitate, în special Lisei 
Sciambra, le sunt recunoscător şi îndatorat. 


Aici în Seattle, pentru toţi băieţii din grupul bărbaţilor 
din Sacred Heart — prieteni buni care s-au rugat cu credinţă 
pentru membrii familiei mele şi care sunt alături de mine cu 
bere şi trabucuri, gata să-mi sărbătorească succesele. Pentru 
toţi cei de la Schiffrin, Olson, Schlemlein, Hopkins şi Goetz, 
care mă ajută să nu renunţ. Şi pentru soţia şi copiii mei, care 
au fost alături de mine în toată această călătorie. Dumnezeu 
să vă binecuvânteze şi să vă ţină sănătoşi! 


Dana Hall este o avocată de succes din Seattle. Ea se dedică trup 
si suflet carierei si familiei. Dar, dintr-odată, viata ei ia o turnură 
tragică. Mai întâi, este diagnosticată cu o boală gravă care o face 
să reflecteze asupra rolului ei de avocată, mamă și soție a unui 
bărbat în care nu mai poate avea încredere. Apoi, viaţa ei e din 
nou zguduită. De data asta, de vestea mortii fratelui ei geamân. 
Împreună cu un detectiv pe nume Michael Logan, Dana începe 
o investigaţie neobosită pentru a afla cine l-a ucis pe fratele ei și 
de ce. În goana lor frenetică de a vâna până și cel mai mic 
indiciu, cei doi își văd reputatiile periclitate de un om foarte 


influent. Dar Dana nu se lasă intimidată de nimic. 


Combinând o intrigă uimitoare, 
personaje perfect conturate şi o scriitură măiestrită, 
Robert Dugoni reinventează thrillerul. 

